
O ŽIVOTU I RADU FRANA GALOVIĆA 

Galović je izdao štampom četiri knjige, od kojih je 
samo jedna opsežnija, doonda nigdje još neštampana pri¬ 
povijest »Začarano ogledalo« (u izdanju Društva hrvatskih 
književnika, god. 1913), a druge tri su preštampane: »Ta- 
mara«, scena po motivu Lermontovljeve pjesme (1907, iz 
»Hrvatske Smotre«), knjiga soneta »Četiri grada« (1912, iz 
»Prosvjete«) i »Ispovijed« (1914, iz »Književnih Novosti«). 
Za života su mu bile na sceni zagrebačkog kazališta prika¬ 
zivane tri drame: »Tamara« i »Grijeh« (1907) i »Mors 
regni« (1908), a nakon smrti drame »Pred smrt« (1916) i 
»Mati« (1916). Galović je za jedanaest godina svoga knji¬ 
ževnog rada (od maja 1903 do jula 1914) napisao toliko pje¬ 
sama, drama i pripovjesti, da su neki časopisi bili puni 
njegovih djela, a mnogo je toga ostalo u rukopisu. 

O svom je književnom radu Galović imao jasan i ispra¬ 
van sud. God. 1913 šalje svom prijatelju dru. Milanu Ogri- 
zoviću upute za članak, što ga je Ogrizović napisao o »Za¬ 
čaranom ogledalu« u »Savremeniku«. Tu Galović doslovno 
piše: 

Kratki pregled mojega rada: 

Pjesme: isprva jednostavne slike, tehnički dosta nedotje- 
rane; kasnije traženje što većega savršenstva u formi i kon¬ 
denziranju slika. (Posljednji radovi u »Vijencu«, »Savreme¬ 
niku« i »Mladoj Hrvatskoj«). 

Drame: većinom apartne slike s puno »štimunga« u stilu 
Maeterlinckovu (»Tamara«, »Mors regni«). Kasnije dobi¬ 
vaju ove slike i dramatskih tonova. (Spomeni, molim Te, 
»Mariju Magdalenu«, za koju mi je Bach rekao — rekao je 
to i pred Trešćecom, — da je mnogo dramatičnija od Hey- 
seove i Maeterlinckove). Ona mistična nota sačuvana je i 

u dramskoj viziji »Pred smrt« (o. g. »Savremenik«) i s tom 
notom možeš prijeći na 

Novele: prve su u Kumičićkinoj »Zori« (»Svibanjsko 
veće« — sa zatvorenim slavujem u crkvi i »Genoveva« — 
više naturalistička), zatim sasvim simbolički »Suputnik« 
(u »Prosvjeti«), pa »Svekar« s fantastičkim završetkom pred- 
smrtnih halucinacija (u -»Kolu«) i — možeš reći — najbolja 
stvar: »Začarano ogledalo«. 

Dalje Galović govori o sadržaju »Začaranog ogledala«. 

Rukopisi Galovićevi — to je gomila nacrta, izrađenih i 
zamišljenih pjesama, drama i novela, tu ima sva sila prije¬ 
pisa, duplikata, pa ponovnih, definitivnih čistopisa, koji se 
gotovo redovno ne razlikuju od prvi put izrađenoga sastavka. 
Raznoliki ti rukopisi ispisani su različitim pismom: nesigur¬ 
nim dječinskim, uglatim studentskim i tankim kao nit lini¬ 
jama iz doba profesorske službe; olovkom crnom i zelenom, 
s mnogo primjedaba: »ovo je pesimistično«, »ovo je dobra 
pjesma«. Galović je obično na svakom papiriću zapisivao 
datum, na izrescima iz novina naznačen je broj i godina, 
ali u tom mnoštvu koncepata, išaranih papirića i kaligraf¬ 
skih izrezaka teško se snaći. Najviše ima nacrta za drame. 
Ti su naročito zanimljivi, jer su vrlo savjesno ispisani: na¬ 
slovi, razdioba uloga s imenima glumaca, trajanje i mjesto 
glume, a onda svuda potpis: Fran Galović. Datuma nema. 
Kada su ti nacrti zamišljeni, dade se pogoditi po imenima 
glumaca, a onda još neke brojke gotovo na svakom kon¬ 
ceptu započete drame: ime uz ime, pa brojka 3 ili 4, pa opet 
ime lica pa brojka 2 ili 3 — to su dialozi. Napr. kralj — 
kraljica 4, znači: četiri će kartona zapremiti taj dialog, kra¬ 
ljica - paž 3. Galović kartonima zove format arka rasječen 
u četvoro. Uz to dopisuje, koliko će minuta trajati koja 
scena. 

Takvih nacrta ima i za novele i za pjesme. Shema s dak- 
tilima i trohejima, naslov i prvi stih, onda po koja rima 
i ništa više. No najzanimljiviji je mali notes, što ga je na¬ 
bavio 1909, kad je kao jednogodišnji dobrovoljac pošao u 
vojsku. Tu su uz bilješke iz reglamana ispisani sižeji budućih 
drama i novela. Ako je koju izradio, siže je precrtan, a pod 
to je zapisano: započeo dana — svršio dana. . . Neke su 
stranice određene za ottave rime, neke za sonete, a gdje¬ 


gdje su zapisani samo srokovi. Pojedini papirići kazuju, što 
T e Galović sjedeći sam u monolozima izgovarao: grčke ri¬ 
ječi, imena, ponajviše vlastiti potpisi. To su najbolji svje¬ 
doci samotnoga njegova življenja. 

Dalje su izresci iz novina, članci, polemike, pamfleti, za¬ 
tim izrezane kritike o njegovim dramama i pripovijetkama, 
sve u posebnim kuvertama, napokon koncepti pisama redak¬ 
cijama i uglednijim ljudima. 

Živio je sam, radio je mnogo i kao da se žurio da što 
više posvršava, regbi u pređosjećanju, da su mu dani od¬ 
brojeni. 

Sjedio je u maloj sobi u stričevoj jednokatnoj kući (Ilica 
176) s jednim prozorom, koji gleda prema jugu, za male¬ 
nim pisaćim stolom s jednom ladicom, punom papirića, pi¬ 
sama i sa škatuljom, u kojoj je čuvao službene dokumente. 
Za leđima mu je bio krevet, a nad stolićem stari sat i 
slike: u sredini Heine. Na velikoj stelaži knjige, većinom 
hrvatske, pa strane: Poe, Schiller, Ibsen, Hamlet i filološka 
djela. 

Čitao je mnogo i vrlo često polazio u kazalište. Povodio 
se u svojim radovima za uzorima velikih stranih pisaca, 
počevši od Andersena pa do Heinea, Poea, Ibsena, Wildea, 
Maeterlincka, a i hrvatski su pisci djelovali na podatnu 
njegovu dušu. Bio je mek, no u nekim njegovim radovima, 
naročito političkim (bio je nepokolebljivi Starčevićanac) 
ima mnogo tragova prkosa, smionosti, bezobzirnosti, čak i 
zlobe. Utjecaj stranih autora dade se pratiti korak za ko¬ 
rakom u književnom razvitku Galovića. Tek dvije godine 
prije smrti uspio je da se otrese od prejakog utjecaja, da 
se oslobodi te Nesove košulje, što ju mu je nametnula lek¬ 
tira i kazalište, i kad se stao preporađati, pogodilo ga zrno 
na ratištu. 

Malo zacijelo ima primjera u povijesti književnosti, da 
je netko — bez dnevnika — ostavio zapisano sve, što je 
doživljavao, u svojim djelima tako savjesno, ali ipak toliko 
diskretno, da se jedva razaznaju konture individualnoga 
bića autorova. Slijediti razvitak talenta Frana Galovića 
velik je užitak i za istraživača i za čitaoca. U hrvatskoj knji¬ 
ževnosti nema primjera, da je itko u jedanaest godina stva- 
ranja pokazao toliki napredak, a da je prekinuo zanavijek 

svoj rad sa 27 godina života. Što bi Galović stvorio, da ga 
nije pogodio smrtonosni hitac u Mačvi, možemo samo slutiti 
i nagađati, ne znamo, kojim bi pravcem udario, ali nema 
sumnje, da njegov talenat, koji je visoko iznad mediokri¬ 
teta, ne bi zahirio i da bi u svakom slučaju njegovo ime 
stajalo uz najbolja imena naše kulturne historije. 

U ovom su izdanju sabrana sva njegova djela, dosad 
štampana i neštampana, početnička i dozrela, po kojima se 
može pratiti razvitak Galovićeva talenta od prvog časa, kad 
se probudio, pa do snažnoga i bujnoga porasta. 

5l- 

Fran Galović, jedinac Stjepana Galovića, maloga po¬ 
sjednika u Peterancu, i Dore rođene Jadanić, također iz 
Peteranca, rodio se u Peterancu, u hrvatskoj Podravini, 20. 
srpnja 1887.*) Pučku je školu svršio u rodnome mjestu, a 
gimnaziju (donjogradsku) u Zagrebu od god. 1898/99 do 
1905/06 stanujući kod svoga strica, umirovljenog računar¬ 
skog revidenta Josipa Galovića (umro 14. rujna 1937 kao 
starac od 81 godine) u Ilici br. 176. Maturalna mu je svje¬ 
dodžba izdana 1. VII. 1906. Preko školskih praznika polazio 
bi kući u Peteranec, a najradije bi, kasnije, boravio u očin¬ 
skom malom vinogradu kraj Koprivnice. Na sveučilištu u 
Zagrebu sluša slavistiku (hrvatski jezik kao glavni pred¬ 
met, a klasičnu filologiju, latinski i grčki, kao uzgredni) i 
to prva tri semestra u Zagrebu, četvrti, za vrijeme đačkoga 
štrajka (1908) u Pragu, a peti, šesti, sedmi i osmi opet u 
Zagrebu. Unovačen 1908, odslužio je dobrovoljačku godinu 
u Zagrebu 1909/10 kod domobranstva i pridijeljen kao pri¬ 
čuvni kadet aspirant kod kr. ug. 27. domobr. pješačke pu¬ 
kovnije u Sisku. Ispit iz staroklasičke arheologije položio 
20. IV. 1909, za staroklasičbu filologiju kao sporednu struku 
osposobljen je u proljetnom roku 1912/13, a za hrvatski je¬ 
zik iz glavne struke za sve razrede srednjih škola 21. IV. 
1914. pred ispitnim povjerenstvom u Zagrebu. Stupio u 
profesorsku službu 23. IX. 1913. kao zamjenik namjesnog 
učitelja, a 10. X. 1913 postavljen je za namjesnog učitelja 


**■) Postoji legenda, da je neki predak Galovićev iskopao krunu 
sv. Stjepana, sto ju je zakopao Kossuth negdje kod Oršove! 


kl . n. r ealne gimnazije u Zagrebu (br. 19.910) prisegu po- 
, v; 15 X 1913. Službuje uz namjesno-učiteljsku pristojbu 
od 1200 K na godinu, ta mu je 9. V. 1914 povišena na 
1400 K na godinu počevši od 1. V. 1914. 

Pozvan u vojsku povodom mobilizacije 1914. i krenuo 
kao pričuvni kadet aspirant k 27. domobranskoj pješačkoj 
pukovniji u Sisku u rat, 21. X. 1914 promaknut za zastav¬ 
nika 1/75 hodnog bataljuna, poginuo 26. listopada 1914. 
između 10 i 11 sati prije podne od strojne puške na srpskom 
bojištu kod mjesta Radenkovići u Mačvi, 17 km od Mitro- 
vice, dobivši tane u srce. 

GIMNAZIJALAC 

Sačuvala se mala bilježnica, u koju je Galović upisivao, 
kada je bio u kazalištu počevši od god. 1898/99, t. j. od 
prvoga razreda gimnazije, do god. 1904/05, t. j. do kraja 
sedmoga razreda gimnazije. Tečajem tih sedam sezona bio 
je na 135 predstava. Najviše ga privlače patriotski komadi 
i opereta. Prepisuje sebi odlomke libretta »Ljubio je goluban 
golubicu bijelu« ili iz vodvilja »Sirotne djevojke«: »Tijesna 
mi je grud, strah me hvata lud«; prepisuje Petofyjeva »Ludu« 
u prijevodu Zmaja i datira taj prijepis: 26. X. 1903, isto 
tako Đure Jakšića »Ponoć« dana 21. XII. 1903. Te godine 
već je štampan. Kao šesnaestgodišnji dječak sastavlja prvu 
pjesmu »Prolog« (27. V. 1903), kojoj daje naslov i »Jesen« 
i »Prelude«. Prvi stihovi te prve pjesme: 

Pojavila se opet tužna jesen 

ponavljat će se u varijacijama kroz svih jedanaest godina 
Galovićeva književnog rada. I isto će se tako ponavljati 
motiv iz zadnjih stihova te prve pjesme, tog prologa u sim¬ 
boličkom značenju: 

Oj, jesen je razorila moj život, 
i ja sam sam na pustoj, praznoj javi, 
a sve mi tiho šapuće i zbori — 

... memento mori. . . 

Tri dana nakon »Prologa« piše »Epilog« (30. V. 1903) s 
prvim stihovima: 

Oj, ljubavi je moje nestalo, 
a nada k njojzi sva uništena . . . 

pa dalje vidi crni plašt noći, a »ona« je otišla: 

. . . ha, svud su oko mene ponori. .. 
svud tama grozna .. . strašna .. . užasna . . . 

... Ja idem već ... u ponor propadam, 
u smrti bar ću moći saznat sve . . . 

Taj motiv smrti prati Galovića kroz sav njegov književni 
rad. 

Mladi Galović čita što mu pod ruku dođe, Vojislava 
Ilića i Arnolda, Zmaja i Đuru Jakšića, Harambašića i Hra- 
nilovića. Verzifikacija mu je nevješta, a izbor riječi osku¬ 
dan. To je vrijeme borbe Mladih i Starih. Galović čita Ni- 
kolića i Tresića i Šenou, gleda Šekspira i Ibsena i Vojnovića, 
luta fantazijom kroz mistične noći, kroz stare parkove, preko 
terasa pokritih snijegom, gdje se bršljan savija oko stupova, 
no jos nema ni Pierrota ni Kolombirie. Oni će doći kasnije. 
Sada još djeluje školska klasična literatura, misli na Junonu, 
a doskora će pjevati pjesme Afroditi i Bakhu. Sve je još 
neskladno u teškom peru, koje bludi čas oko listića, koji 
šušte, gdje slavuj negdje »pjesmom si blaži tešku bol«, kad 
je on bio »tuj« i kad mu »plačući gorko srce puče«, čas 
opet poleti među fantome, akorde — što je našao među 
pjesmotvorskim rekvizitima »Mladih«. 

Galović je napisao nekoliko ciklusa o istoj temi. Prvi je 
ciklus ljubavni iz god. 1903. Naslov mu je A. F. (iz mjeseca 
rujna). Dana 10. listopada 1903. donosi »Hrvatsko Pravo« 
prvu štampanu pjesmu Galovićevu, posvećenu A. Starčeviću: 
»U spomen 11. listopada 1903« s potpisom: Hrvatski djak. 
Ritam: distih. 

Istodobno zamišlja pučku operu »Jelica« u 3 čina sa 6 
slika, dramu »Sphynga« u 5 činova s prologom, a 6. XII. 
1903 sastavlja »Posljednji prizor«, koji se prvobitno imao 
zvati »Zimsko predvečerje«. Sadržaj: žena napušta muža, 
j® r posumnjao u njenu vjernost. Dakako, pero je još ne- 
vještije u drami nego u stihovima. 

Iste godine piše Galović nacrt pripovijesti »Na obali« 
(5. VIII. 1903) o nesretnoj ljubavi. 


Stihovi su mu sabrani u podulje pjesme od nekoliko 
strofa sa svagdanjim ili nikakvim srokovima, puki verba¬ 
lizam (Suton, 1904) s mnogo mladićskoga pesimizma. Za¬ 
mišlja morsku buru, premda doonda nije ni vidio mora, i 
posred mora hrid, o koju se razbijaju talasi (Oluja, u Pete- 
rancu, 14. srpnja 1904), misleći pod tom hridi zacijelo Hr¬ 
vatsku, kako je bilo u modi alegoričkog pjesništva njegove 
političke stranke. U pjesmi »Finale« (1904) čezne za svijet¬ 
lom, koje bi moglo raspršiti tminu oko njega, no završuje 
očajnički, da će tada: 

prekasno to će pjesniku biti, 
koji će tada smrvljen i zgažen 
već mrtav spokojno snivat... 

Galović, mlado đače, piše »orise« prirodi: sunce bajno, lju¬ 
bice u travi, potok šumi, lahor ... ali sve će to nestati — 
»osim moga jada« (24. ožujka 1904). Priroda je okvir nje¬ 
govim slikama i sada, a i mnogo kasnije: 

Potok šumi, lahor lišćem blago šušteć struji, 
sve je drugo mirno, tiho, blag je laki zrak. 

U daljini modro nebo svud lagano ruji, 
domala će pasti dolje tihi, pusti mrak. 

Uz tog Vojislava Ilića stoje klasičke figure: Afrodita, Ado- 
nis, Bakho .. . Dolazi u gaj, gdje je Afroditin hram, vidi 
nju, kako se baca u zagrljaj Adonisu, on u očaju trga žice 
svoje zlatne lire, razdire pjesnički grimizni plašt i baca lo¬ 
vorov vijenac u travu (San pjesnika, 1905). Moli Apolona, 
da mu udijeli »iskru onoga silnoga zanosa, da se uzmogne 
uzdići nad ovu zemlju«; — oko njega, pjesnika, leži prah, 
lešine, smrt, ništavilo, a on bi želio da poput Ikara poleti 
visoko k suncu »makar si i spalio krila« (zar to nije Tresić?). 
I moli: »Daj, veliki Febo, da samo jednom zasjam, pak neka 
gaze onda po mojoj lješini milijuni željni života« ... »Napni 
žice na liri mojoj, slavni Muzagetes, da zapjevam pjesmu, 
koja će se oriti od obala čarobnoga Gangesa do silnoga 
oceana, od sjevernih stepa i ledenih gora do Sahare puste«. 
U ovim bombastičnim riječima izbija želja za uspjehom 
i slavom možda iskrenije nego ikada kasnije, kad je morao 
da prigušuje tašte želje. 

Pjesmu punu prijekora upućuje Afroditi (1905), jer nije 
sretan u ljubavi, a Saphu (1905) moli: 

Krasna Sappho, reci mi, što da radim? 

Bih li žice svršio poput tebe — 
ili dalje živio ko mučenik 

ljubavi svoje? . .. 

Ovo pitanje: što da radim? muči mladog sedmoškolca, i 
doskora će zapitati uredništvo »Pobratima«, što da piše. 
Mladi se Galović ne orijentira, ne zna, kuda da krene: tu 
nagoni mladosti, tamo patriotske tirade, ovdje želja za 
užitkom, a svuda Heineovski pesimizam, koji kod njega ni¬ 
kada ne izbija onom sarkastičnom notom, kao u njegova 
uzora. 

Zamišlja neku seosku dramu: seljak se vraća iz Amerike 
i zateče nevjernu ženu; baca se na šaljive sastavke u stilu 
»Orfeja u podzemlju«, kritizira dramatizaciju svog kolege, 
koji je pokušao prilagoditi pozornici Šenoina »Prosjaka 
Luku« — razvija klasične pojmove o drami, kako se to uči 
u šestom razredu gimnazije. 

Sardouova komedija »Raskrstimo se!« (Divorjons!), koju 
je vidio u kazalištu (25. svibnja 1905) izazvala je njegovu 
pjesmu pod istim naslovom: Divorjons! Cijenio ju je naro¬ 
čito dok ju je regbi travestirao god. 1908. Mladić se otrež- 
njuje od »njezinih« čara i odbija ju, jer se bacila u zabave 
i užitak, dok je njemu ostala »tek obična zbilja života«. 
Možda su sve to još fraze, pusti verbalizam, no jedna ga 
je predstava' u kazalištu zanijela do iskrenoga osjećaja, a 
to je Wildeova »Saloma«. U toj je ulozi gostovala Šumovska 
27. svibnja 1905; njena je igra očarala mladoga Galovića 
i potresla onim grozovitim prizorom, kad Saloma promatra 
i cjeliva odrubljenu Johanaanovu glavu, kako leži na srebr¬ 
nom pladnju. Pod tim je dojmom nastala 1905. »Saloma«, 
neobična pjesma u zbirci mlađahnih pokušaja. To je za¬ 
pravo vjerni opis onoga, što je vidio na pozornici: Saloma 
upire pogled u krasno lice Krstiteljevo, ljubi mu oči i pre¬ 
bire kryavu kosu, ispija mu suze, ljubi mu usne još pune 
svježe krvi i dršće od straha, da će ta slast proći. I karakte¬ 
rističan, Galovićevski, okvir s pozivom na prirodu: 


Cjelivala mu oči i usne, kosu, lice, 
u velebnoj i mirnoj i tamnoj, mrkoj noći. 

U tom za Galovića novom ritmu riječi i tempo i slike bujaju 
kao da se valja pohota perverzne žene, tu je prvi utjecaj 
Wildea, koji će kasnije Galovića privući nesamo bogatstvom 
riječi nego i načinom izraza potmule strasti, u kojoj uza 
sve uglađenosti forme potajno kipi orijentalna krvoločnost. 
Kasnija preradba te pjesme iz god. 1910, koja je štampana 
u »Mladoj Hrvatskoj« 1911, oduzela je izrazu neposrednu 
snagu a dodala neke nove kulise: palme i mjesečinu i ko¬ 
načni akord tišine: 

Nad kraljevskim su domom ko smrt, ko avet strasna 
ušutjeli daleke mjesečine traci, 
koje je kasnije izmijenio (jer je besmisao, da su traci mje¬ 
sečevi ušutjeli), pa je konac definitivno glasio: 

Nad kraljevskim se domom ko smrt, ko avet strasna 
Prosipahu daleke mjesečine traci... 
premda i tu strši bodljika nelogičnosti: zašto baš daleke 

mjesečine, a ne bliske. ., 

»Saloma« je bez sumnje najzrelija pjesma Galoviceva iz 

gimnazijskog doba. 

Druge pjesme iz toga vremena vježbe su u građenju kla- 
sičkoga metra, »iskrene« pjesme, gdje on obećava da više 
ne će pisati pjesme, jer »ništa na svietu nema vec tom« 
Srce će moje prestati kucat, 
doći će krasni samrti čas. 

Mada je to svakidašnji pesimizam mladoga srca, ipak među 
tim naivnim stihovima ima riječi, koji se danas, nakon Ga- 
lovićeve tragedije, jače doimlju: 

Srce veselo sada mi kliče: 

doskora past ću hladni u grob. (Tristitia, 1905). 

Vele, da se Galović na dan svoje smrti, krasnoga sunčanoga 
dana, veselio suncu i da je baš tražio smrt digavši se iznad 
rova, neka ga pogodi tane s protivne strane. U gornjoj 
pjesmi veli: 

Ostaj mi zbogom, veliko sunce, 
zadnji mi jošte sjaji tvoj trak; 
ti ćeš za gorske pasti vrhunce — 
mene će tužan prekriti mrak . . . 

... Umire život, samrt će doć . . . 

Zadnji se akord mojih pjesama 
gubi u tamnu, beskrajnu noć. 

Kasnije, kad je sastavljao zbirku pjesama, koju je kanio 
izdati, zabilježio je Galović uz te stihove primljedbu: »Is¬ 
kreno, ali grozno pesimistički«. 

Nešto mora da se dogodilo između njega i drugova u 
gimnaziji, neke zadjevice, ismjehivanja, zadirkivan ja, koja 
su ga zaboljela. Vidi se to iz pjesme »Njima« (1905), gdje 
se iza bombastičkih riječi može naslutiti povrijeđeno srce. 
Govori kolegama: 

Vama sam pružao nekoć mlade i iskrene grudi, 
vama sam pričao sanje zanosne mladosti moje .. . 
Iskreno, mirno vam pričah, bacah vam najljepše cvijeće... 
vi ste tad gazili po njem, slomili žiće ste moje . . . 

a u pjesmi »0, kad bih mogo . ..« (1905): 

Ja imam jošte samo jednu želju, 
al’ ne smijem je reći, 
jer vi biste me, dobri, dragi ljudi, 
i opet lašcem zvali. 

Tu se već javlja utjecaj Kranjčevićev, ali i čežnja za živo¬ 
tom, koja postaje sve jača. U pjesmi »U ekstazi« (1905) 
kliče: »Hoću da živim!«, a u jesmi »Suncu« (1905): 

Oj, sunce sjajno, ja te silno ljubim! .. . 

U bliesku tvojih, žarkih, vrućih zraka 
ogrievat želim svoje jadno srce, 
što preprlno je tamnog, crnog mraka. 

U prozi piše »Posljednje trzaje«, običnu pripovijest iz 
svagdanjega života (27. IX. 1905), sentimentalnu priču u 
stilu Gjalskoga i priču o Kraljevni, koja se bacila u more 
»U sjeni čempresa i lovorja« (16. X. 1905). Odsada će se 
motiv kraljevne, kraljevića, dvorova kraljevskih sa stupov¬ 
ljem obraslim bršljanom ponavljati u stihovima, prozi i dra¬ 
mama sve do smrti. 

Međutim đački krug, pun nestašluka i radosti, privlači i 
Galovića. Ne može se oteti veseloj noti i sastavlja šale za 
svoje kolege u razredu, dosjetke za neke prigode ili čak 
ljubavne avantire jednog kolege (Pjesma bez naslova, po- 

svećena onima, kojih se tiče, 13. IX. 1905) — Galović je 
već tada maturant — i sastavlja pjesmu »Bakhu« (18. X. 
1905) i drugu, još neobičniju, »Zašto?« U osmom se raz¬ 
redu čita Horac, koji razgoni Galovićev pesimizam. 

Pokušava da sastavi ciklus pjesama, sonetni vijenac, 
Apolonu (12. X. 1905), ali ne može da dotjera do kraja. 
Od 12 zamišljenih soneta svršio je samo šest. Vraća se 
Bakhu (18. X. 1905): 

U slavu tvoju dižem čašu vina, 

Oj, Bakho silni, veliki moj bože . .. 

Stoga, braćo, druzi, dajte vina amo .. . 

U pjesmi »Zašto?«: 

Neka mi srce bar jednom bude u žiću veselo — 

nesreće, tuge i žalost uv’jek će prerano doći... 

Danas već ne pjevam ništa Veneri nit Apolonu ... 

klicat ću odsad u slavu velikom, silnome Bakhu ... 

Danas nek živi užitak — sutra ću plakati opet. 

U jesen 1905 šalje Galović »Pobratimu« tri svoje pjesme 
pod šifrom V. I. S. i pita uredništvo, o čemu da piše. Poslao 
je pjesmu »Finale«, »Zašto?« i još jednu pjesmu. Tako stupa 
Galović prvi put u odnos s redakcijom^ nekog književnog 
lista. »Pobratim«, omladinski časopis, prešao je u XVI svom 
godištu (1905/06) iz ruku dra. Gavra Manojlovića pod re¬ 
dakciju prof. Ferde Ž. Milera i Vladoja Dukata, koji su 
oko tog časopisa sakupili kolo nadobudnih književnika. Te 
godine izlaze u »Pobratimu« radovi Martina Davorina Kan- 
' toci ja, druga Galovićeva, Karla Hauslera, Muse Ćazima 

Ćatića, Pere Magerla, sve samih kasnijih sumišljenika Galo- 
vićevih, koji će s njime pisati u »Mladu Hrvatsku« i »Sutlu«. 

Na pošiljku Galoviću — kad je poslao one tri pjesme — 
i uzvraća prof. Ferdo Ž. Miler u 3. broju »Pobratima« (str. 

72) u odgovorima uredništva ovo: 

V. I. S. Mi Vam ne možemo svjetovati, o čemu da pje- 
\ vate. Ali Vam smijemo kao stariji i moramo kao zdušni 

ljudi reći, da se kanite na pr. toga lažnoga pesimizma. 

I Tko će osmoškolcu vjerovati, da će on, kad sunce i njemu 

opet(!) zasine, tada »smrvljen i zgažen već mrtav pokojno 
snivati«? Drugo: treba imati na umu, da ste Vi srednjo- 

školac, i da Pobratim ne može svijetu iznositi taj »poriv« 
Vaše duše; da ste se odrekli Venere i Apolona, i sad (»ma 
da mi pukoše žice, ma da mi mišica klonu«) da ćete klicati 
samo Baku. Jer ni Venera ni Bako ne mogu biti kumovi ni 
Vaši ni naših čitalaca. Treće: mi Vam ne bismo tako iskreno 
govorili, da Vam ne moramo priznati i priličnu dikciju i 
neku pravu žicu (ako Vi i kažete, da je već pukla). Pače 
Vas svjetujemo, da pjesmu »Zašto?« ne bacite. Konac: 
možda ćemo Vašu treću pjesmu naštampati, premda je naj¬ 
slabija, ali odgovara Vama pa i našem listu, a dokazuje i 
ona, da imate dara. Dodatak: manite se pjesničkih sloboda, 
što se preveć griješe o naglasak štokavskoga govora (veselo, 
golemoga, ne pjevana, zapjevati i t. d.). To već nije slobodno. 

Na taj dopis odgovara Galović 3. studenoga 1905 pri¬ 
vatnim pismom uredniku »Pobratima«: Vrlo cijenjeni gosp. 
uredniče! Pročitao sam ono, što ste mi izvoljeli javiti u 
»dopisnici uredništva« u 3 broju Pobratima i vrlo sam Vam 
zahvalan, što ste bili tako iskreni. Samo bih jedno imao 
primijetiti. Tiče se naime riječi »lažnoga« pesimizma. Ne 
bih rekao, da je taj pesimizam »lažan«, jer kad bi to uistinu 
bilo, onda bi i moja poezija bila lažna i ja bih bio — lažac. 
A to nijesam nikada želio da budem, osobito ne u poeziji. 
— Kod nas se je u posljednje vrijeme razmahao neki opti¬ 
mizam, neko veselje u poeziji i zato se pesimizam ne trpi, 
jer nije — moderan. Naš veliki Prerad pjeva: 

»Ne razumije pjesma zapovijedi, 

slobodna je, svome glasu slijedi«. 

I zato volim da budem iskreni pesimista, negoli lažni opti¬ 
mista. Ako će se i nazivati moja poezija lažnom, bit ću 
si barem sam svijestan, da su mi pjesme iskrene, dakle 
onakove, kako mislim i osjećam, da su istinite. — Čitajući 
različne kritike, u kojima se slavi veselje i smijeh, »jer 
plača i žalosti ima i u životu dosta«, mislio sam se podati 
tome optimizmu, i tako je nastala pjesma »Zašto?« — Spje¬ 
vana je posve pod dojmom Nazorovih »Dionizijskih pje¬ 
sama«, koje su izašle u »Lovoru«, te sam i isti ritam upo¬ 
trijebio. Ta je pjesma — priznajem — neiskrena, ali se na 
koncu ipak nijesam mogao oteti dojmu svoga pesimizma i 
zato se pjesma završuje riječima: 


Danas nek živi užitak — 

sutra ću plakati opet«. 

1 onda sam se vratio opet svome pesimizmu i time je na¬ 
stao ciklus »Moje selo«, od kojega Vam nekoliko komada 
šaljem. Ovdje sam odabrao sonetsku formu, a rimu sam 
uzeo kao i Nazor d svojoj »Knjizi o kraljevima hrvats¬ 
ki jem«. — Toliko sam Vam htio, vrlo cijenjeni gospodine 
uredniče, razjasniti o svom pesimizmu i ponavljam još jed¬ 
nom, da volim, da se moja poezija od drugih nazivlje laž¬ 
nom, nego kad bih sam morao uistinu priznati, da sam — 
lažac. Sa osobitim štovanjem Fr. Galović. 

Galović u tom svom pismu priznaje utjecaj Nazorovih 
»Dionizijskih pjesama«, no taj je utjecaj vanjski, formalan. 
Nazor kliče: »Daj, nek Bakovo piće ispere žuč sa usana« 
(»Lovor«, 1905., str. 99) i »Pružite, drugovi, vina« — dok 
Galović slabijim tonom kazuje: 

Klicat ću odsad u slavu velikomu, silnome Baku. 

Pjevajte gromorne pjesme, podajte vrčeve vina«. 

»Moje selo« nazvao je Galović ciklus od dvanaest soneta, 
od kojih je »Pobratim« štampao osam s nekim redakcional- 
nim, doduše neznatnim, izmjenama i popravcima. Pjesnička 
snaga ovih soneta neznatna je, a konciznoj formi soneta 
mladi pjesnik još nije bio dorastao. 

Galović je pokušao da u »Pobratimu« štampa i svoje hu- 
morističke sastavke, naročito »Pjesmu bez naslova« — ulo¬ 
mak iz »Studentskog sastanka«, posvećen Krešimiru .... r-u, 
»Geisterseheru« i Aksakovu in spe, a ima i sličan sastavak u 
prozi: »Iz galerije slika«, dusi na Savskoj cesti, istiniti do¬ 
gađaj iz nedavne prošlosti s mottom iz Šekspira: »Imade više 
čuda na tom svijetu, no što ih naša mudrost zna, Horače«. 
(24. X 1905). Sadržaj: Drug Krešimir ulazi u razred i veli, 
da je vidio duha na Savskoj cesti. Đaci se dogovoriše, da će 
u lov na duhove i oružani toljagama krenu na Savsku cestu, 
no sretoše samo nekog pijanca. Tako se svršila ta ekspedi¬ 
cija, koja se Galoviću činila da je podesan siže za stihove i 
prozu. Redakcija »Pobratima« odbila je taj sastavak i piše 
Galoviću — pod njegovom šifrom — (u 4. broju, str. 96) ovo: 

V. J. S. Javljamo Vam se još jednom, jer je posljednja 
stvarca Vaša napisana dosta lijepo i glatko. Samo da ima 
»pointe«! I opet prigovor: zar take pustolovine đačke u glu¬ 
hoj noći? To ne dopušta školski red, pa ni onaj, koji je taj 
red stvorio. A znate li, tko je to? Zdravi razum i očinska 
briga. 

Galović je ipak prodro s tom svojom šaljivom pjesmom 
»Bez naslova« u »Pobratimu« (br. 16., str. 344) ali s »poin- 
tom«: t. j. dodao je još jednu, zadnju, strofu. Satiru »Iz ga¬ 
lerije slika« odbila je redakcija »Pobratima« s ovom moti¬ 
vacijom (u 17. broju »Pobratima«): V. J. S. Vaša satira je 
zgodno napisana, samo svršetak je apsolutno nerazumljiv. 
Ti junaci morali bi svoj naum sami ad absurdum dovesti. 
Ne bi li se to dalo lako napraviti? 

»Pobratim« štampa god. 1906 Galovićeve pjesme »Priča« 
(br. 12., str. 249), »Noću u tišini« (br. 15., str. 323—324), 
»Tamo na morskoj pučini« (br. 18., str. 379) i veliku patri¬ 
otsku pjesmu »Hrvatskoj« (br. 20., str. 417). Motivi iz Wil- 
deovih priča »Ribar i ribareva duša«, »Slavuj i ruža« našli 
su odjeka u pjesmama »Priča« i »Noću u tišini«. Slika hri¬ 
dine u moru, o koju udaraju valovi, opet je izronila. Na toj 
će hridini pjesnik iskopati grob i sahraniti svoje sanje, da 
im valovi morski pjevaju »tiho opijelo« (Tamo na morskoj 
pučini). U pjesmi »Hrvatskoj« vidi mladi starčevićanac fan- 
tazmogorički prošlost Hrvatske: hrvatsko kraljevstvo, Sva- 
čića, Siget, Gupca, Zrinjskog i Frankopana. Završuje frazom, 
kako bi htio dušmane Hrvatske potopiti oceanom svojih is- 
plakanih suza, da bi ih htio smrviti, uništiti, smlaviti, no 
zlotvori će — veli, sami nestati (u rukopisu je: propasti), 
a tada će Hrvatska slavno kraljevati. 

»Pobratim« je u godištu XVII (1906/07) štampao još 
tri Galovićeve »Pjesme u prozi« (Hrid, Pod kestenima i 
U sutonu; br. 1. str. 11). 

Iz kazališne sezone 1905/06 nema više notica, kada je 
Galović polazio u kazalište, ali zato su sačuvane dvije nje¬ 
gove kritike — prve, što ih je o kazalištu napisao — i to u 
rukopisu: o Prejčevoj dramatizaciji Šenoine »Seljačke 
bune«, koja se prikazivala 28. I. 1906 i o premijeri Albinijeve 
operete »Nabob« (od 7. II. 1906). 

Prigodnu pjesmu »30. travnja 1906« štampa mu »Hrvat¬ 
sko Pravo« toga dana u spomen Zrinjskoga i Frankopana. 
Potpis: V. I. S. Ta je šifra po svoj prilici složena od počet¬ 
nih slova imena i prezimena prve Galovićeve ljubavi. 

Te godine (1906) svršava Galović gimnaziju, polaže ma¬ 
turu i polazi kao obično preko ferija kući k roditeljima u 
Peteranec, odnosno u vinograd na brijegu Širovice u porez¬ 
noj općini Jagnjedovec. Tu rijetko kada piše. Iz tih su dana 
pjesme: »U starome kraljevskom dvoru« (11. IX. 1906) i 
»Idila« (12. IX. 1906). Stih je slobodan, izraz krepči i buj¬ 
niji. Tema: Kraljevna i ribar, ljubav; — a u drugoj: noć, 
snijeg, topla soba, mladi par — Enoch Arden. 

Kao osmoškolac Galović svršava kratku dramsku scenu 
»Posljednji prizor« (1. II. 1906) — koji nije identičan 
s onim od 6. XII. 1903 — jer ovdje Amalija prije polaska 
na ples dolazi k Ferdinandu, sušičavom mladiću, koji je 
ljubi, da mu se pokaže u svojoj opravi. Kad ona ode, on 
piše njoj pismo i umire. 

Teško je vjerovati, da nakon ove naivne »dramske scene«, 
pisane u veljači, Galović u svibnju iste godine piše »Tamaru«, 
scenu po motivu Ljermontovljeve pjesme. Započeo 1. V. 1906, 
dovršio 3. V. 1906. »Tamaru« je prikazivalo zagrebačko ka¬ 
zalište 12. rujna 1907 (premijera) i 17. rujna 1907 (repriza) 
zajedno s Galovićevim »Grijehom«, dramom u jednom činu. 
»Tamara« je štampana u »Hrvatskoj Smotri«, III, 1907, 
(str. 303—319) dok je »Grijeh« ostao neštampan. Obje je 
drame Galović poslao kazališnoj upravi tek god. 1907 »Gri¬ 
jeh« se prvobitno zvao »Januar«. Sačuvan je prvi nacrt, koji 
glasi: Alfred je nezakonito dijete prve žene onoga vlastelina, 
Vanda je dijete njegove druge žene. On joj to otkriva, ali 
ona je preslaba da usliši njegovu ljubav i onda se on ustrijeli. 

Galović svršava »Tamaru« za tri dana. Uvijek je radio 
brzo, gotovo bez ispravaka u rukopisima drama i pripovije¬ 
daka, jer je prije imao nesamo u glavi, nego i u pisanom 
nacrtu točno navedeno, koliko će biti prizora, kako će dugo 
trajati, čak i koliko će papira trebati da ispiše zamišljeno 
djelo. 

NA SVEUČILIŠTU 

Kad se Galović upisao u zagrebačko sveučilište, postojale 
su na univerzi ove omladinske grupe: napredna omladina, 
starčevićanci, pristaše hrvatske stranke prava (sasvim malo¬ 
brojni), nekoliko socijalista i klerikalci. Najviše su pristaša 
imale grupe: naprednjačka i starčevićanska. Naprednjaci su 
se okupljali oko svog časopisa »Hrvatski djak«, glasilo hrv. 
naprednog djaštva (koje je izlazilo od siječnja 1907. do 
lipnja 1911. u pet godišta), a starčevićanci oko svog časo¬ 
pisa »Mlada Hrvatska« (koja je izlazila od 1907. do 1914. 
u sedam godišta). U »Hrvatskom djaku« sarađuju Jurislav 
Janušić, Ivan N. Novak, Ivo Sporčić, Fran Bubanović, Mili- 
voj Blažeković, Vladimir Čaldarović, Stjepan Parmačević, 
Ante Hikec, Zdenko Vernić, Josip Kraišćan — koji pišu o 
socijalnim problemima pod utjecajem čeških učenjaka Masa- 
ryka, Baxe, Krejčija, referiraju o djelima slobodne misli 
dolazeći u konflikt s klerikalnim pogledima na svijet. Star¬ 
čevićanska se grupa više bavi hrvatskim političkim pitanjima 
u pravcu tadašnjih političkih nazora dra. Josipa Franka. U 
njihovom su glasilu najistaknutiji saradnici Buđislav Grgur 
Angjelinović, Ambroz Dražić, Drago Oršanić, Zlatko Grotić, 
Pavao Horvat, Krešimir Kovačić, Grgo Novak, Mile N. 
Budak, Pero Magerl-Gotalovački, Fadil Kurtagić-Bratilski, 
Zvonko Milković, Augustin Ujević i Fran Galović. U »Hr¬ 
vatskom djaku« prevlađuju socijalni članci, a u »Mladoj 
Hrvatskoj« stihovi. Grupa oko »Mlade Hrvatske« nema za¬ 
jedničkog jedinstvenog pogleda u književnom radu: pišu se 
i nabožne i,»bezbožne« pjesme (K. Kovačić, »Pjesma blud¬ 
nice« u »Mladoj Hrvatskoj« I. str. 23.), pa je razumljivo, 
da se ta grupa raspadala, čim su među starčevićancima na¬ 
stali politički rascjepi. Neki pišu u oba glasila (Karlo Hausler, 
Janko Polić-Kamov), a kad se pokrenula »Sutla« (u jesen 
1908, svega jedan broj), nađoše se tamo i Ljubo Wiesner, 
Ante Hikec, Milan Vrbanić i Fran Galović. 

Tada je na sveučilištu bila sva sila klubova s glazbenom, 
sportskom ili nikakvom svrhom. Klerikalna studentska grupa 
oko kluba »Domagoj« izdavala je svoje glasilo »Luč«, gdje 
se kupe saradnici bez paročita obzira na političko naziranje, 
pa ima tu i starčevićanaca. »Mlada Hrvatska« brodi iz¬ 


među »natražnjaštva nekih asketa« i »lažnog naprednjačkog 
modernizma« slijedeći samo jednu ideju »političke i kulturne 
emancipacije Hrvatske«.*) 

Sukobi između obje glavne grupe hrvatske omladine na 
zagrebačkom sveučilištu najjače izbijaju pri izboru novog 
odbora za Hrvatsko akademsko potporno društvo, koje je, 
otkako je god. 1895. zbog spaljenja madžarske zastave obu¬ 
stavljeno djelovanje općeg đačkog društva »Zastava«, pos¬ 
talo predmetom utakmice đačkih skupina. To je natjecanje 
imalo političke tendencije, mada je svrha »Hrvatskog aka¬ 
demskog potpornog društva« samo humanitarna. Borbe su 
se vodile letačima, pjesmama, psovkama, povicima, zvižda¬ 
njem, razbijanjem društvenih ploča u sveučilišnom vestibulu, 
šakama, toljagama, pače i oštrim hitcima iz revolvera. 

Galović od prvoga časa, kad se upisao u filozofski fakul¬ 
tet da sluša slavistiku i klasičnu filologiju, ne ulazi u borbu, 
premda je svim srcem na strani starčevićanaca i uz starče¬ 
vićanski organ, kojemu ostaje vjeran sve do 18. januara 
1912, kad je u »Mladoj Hrvatskoj« (god. V., 1912., br. 2., 
str. 44) izjavio, da se razišao s »Hrvatskom« (koja je bila 
nastavak »Hrvatskog Prava«) radi netaktičnosti urednika 
Kerubina Šegvića. 

Ne surađuje više u »Pobratimu«. Nakon što je napisao 
»Grijeh« i »Tamaru« sav je zaronio u planove novih drama. 
Iza »Grijeha«, koji se zvao prvobitno »Januar«, zamišlja 
»Februar«, komediju u 1 činu iz cirkusijaskog života, zatim 
»Maj«, dramu u dva čina, s temom: ljubav. Cijeli je cik¬ 
lus od 12 drama trebao nastati. Iz seljačkoga života zamišlja 
dramu »Jela«, dramu »Otac i sin« u 3 čina, »Rasulo«. Za¬ 
mišlja, kako bi se prikazao Preradovićev »Marko Kraljević« 
u 5 činova i sa 22 slike. Iz klasičkoga svijeta zamišlja dramu 
»Siren« s robinjama, lirama. Načas ga privlači »Nausikaja«, 
drama u 3 čina; glavnu ulogu namjenjuje Mili Dimitrijević 
ili Vilharovoj. Ta Nausikaja čezne za Odisejem, koji ne može 
da bude njenim mužem, pa kad on odlazi, ona stoji naslo¬ 
njena na stup i gleda za njim. (Ta je gesta vrlo draga Galo- 

*) Galović je 21. I. 1907 pozvao kolege Starčevićance na dogovor 
zbog osnutka literarnog društva. Galović je bio izabran za predsjed¬ 
nika lit. kluba. 

vicu, ponavlja se često). Nausikaja gleda za Odisejem, »za 
herojem, koji joj je odnio ljubav, te sad ostaje u njenom 
srcu praznina pusta i beskrajna, kao neizmjerna pučina si¬ 
njega mora« ... u nacrtu tom ima i grčkih citata: »Kako na 
hijakint u gorama pastiri nogama stupaju, na zemlji ljubi¬ 
časti cvijet«. Započeo 7. XI. 1906, ali nije dovršio niti na¬ 
stavio. Isto je tako započeo (26. X. 1906) tragikomediju »Bez 
naslova« u 5 činova, iz aristokratskih krugova. Napisan je 
samo prvi prizor. Lirsku scenu »U sjeni hrastova« dovršio je 
28. X. 1906; u jampskom desetercu dialog fauna i nimfe. Taj 
ljubavni dialog počeo je pisati 27. X. 1906. 

»Hrvatsko Pravo« štampa mu četiri »Božična soneta« 
(24. XII. 1906). Evo prvih stihova svakoga od ta četiri 
soneta: 

I. U zimskom sutonu lakom zamiru zvuci zvonova 

II. Mračak se povlači izbom mrko, zagonetno, mirno 

III. Svjećice plamsaju živo, crvene, biele i plave 

IV. Kroz gustu, borovu šumu vjetrić propiruje laki. 

Uoči Silvestrova (30. XII. 1906) piše »Zimske pjesme« 

— trebale su biti četiri, nastale su samo dvije, od kojih je 
jedna parafraza tužaljke Zmaja J. Jovanovića. 

Galović je marljiv đak, savjestan. Kako je od prirode 
uredan bio,vidi se iz bilježaka, što je radio i učio. Kao Ma- 
retićev đak studira narodnu poeziju, koja nije gotovo ni¬ 
kakva traga ostavila u njegovu književnom djelovanju; je¬ 
dino se njegov izraz leksikalno obogatio.*) Na godišnjicu 
smaknuća Zrinjskoga i Frankopana piše prigodnu alegoriju 
»Slava mučenicima« (»Hrvatsko pravo« 30. IV. 1907), u 
kojoj sjene urotnika jadikuju, što im kosti ne počivaju u do¬ 
movini . .. »samo vjetar cvili kroz prazno prostorje«, dok ih 
u konačnoj živoj slici starac ne dovede pred majku Hrvat¬ 
sku, a pjesnik ili pozdravlja zanosnim riječima. Dana 27. 
VII. 1907 štampa u »Hrvatskom Pravu« golemu pjesmu od 
30 strofa »Pred spomenikom A. Starčevića«, a prije toga, 
30. III. 1907 u istom dnevniku »Zimske pjesme« — 12 pje¬ 
sama, svaka sa 8 stihova — koji su recidiva u stil Gjure 
Arnolda. 

*) Izuzetak je »Čaša molitvena«, tragički fragmenat (srpanj, 1911) 
i nedovršena pjesma »Kosovska vizija« (1912.). 



S kostimiranog plesa plesne škole Coronelli u Streljani 23. /. 
1907. Fran Galović, Stjepan Zaić i Dragutin Šmidt. 

Teško je zamisliti tu godinu velike zbrke u traženju iz¬ 
raza kod mladoga, sve zrelijega talenta. Traženje puta, vra¬ 
ćanje na stare staze, istodobni utjecaji Mihovila Nikolića i 
Vladimira Vidrića, uspjesi i neuspjesi, kad se vidio i čuo 
prvi put s pozornice, političke borbe povlače ga napokon u 
svoj krug, piše istodobno fantastičke vizije i zlobne pam¬ 
flete. »Hrvatska Smotra« poziva Galovića na sarađnju. Ho¬ 
rizont se proširio, otvorena su vrata pjesničkoga Panteona. 

Od god. 1907. počinje se naročito intenzivan Galovićev 
rad, nervozan, raznovrstan, oprečan, žuran rad čovjeka, koji 
je željan uspjeha ali i koji kao da se boji, da ne će sve moći 
da iskaže, što ima reći. U pjesmama je još isti onaj njegov 
gimnazijalski ton: »sivo, olovno jutro leži na poljima kao 
trula koprena nad crvljivim lijesom«. Na tom mrtvačkom 
logu, na goloj pustinji leže razderane krajine »naroda moga«. 
Galović nema pogleda u vedru budućnost, kad će orao da 
raširi krila klikćući zrakom pobjednu pjesmu — on voli 
okvir, koji tiho i blago zaokružuje tu golu pustoš: »A tamo 
negdje na istoku vedrom bliedo se javljalo sunce« (»Jutro«, 
12. X. 1907.). 

Vidrićeve pjesme (izašle u knjizi 1907.) nadahnuše mla¬ 
doga filologa nekim helenizmom, koji nije više školski, no 
nije ni Vidrićev. Tapanjem i traženjem izraza i forme naiđe 
Galović kadšto na dobru riječ, no šušnja baštinjenih fraza 
još se nije mogao osloboditi. More, hetera, razbluda, Venera, 
bijesni valovi, smrt, — a na koncu: sunce; to je dovoljno 
da mu dade građu za pjesmu. Heineovski piše: 

1 Ja ležao sam smireno 
u crnom liesu svome, 
a crvi već su kljuvali 
po hladnom srcu mome . . . 

(San, 15. VI 1907.) 

a istodobno slaže savjesnim alkejskim metrom pjesmu Afro¬ 
diti (27. VI. 1907). Poput Tresića nabraja sve atribute bogi- 
njine, da složi stih, koji je i u naglasku još nesiguran. Sva 
ta crna vela i koprene riječi su bez značenja u ustima, koja 
pjevaju tuđim pjesničkim jezikom dočaravajući i slike iz 
egzotičkih zemalja — na obali svetoga Nila, gdje je sjajno 
stupovlje oko Izidina hrama i t. d. 

U pjesmi »Susret« (21. II. 1907.) nalazi se anagram: 
Slavi Sadilovoj. Taj nam anagram odgoneta njegovu novu 
šifru: S.S.—H. Ovo H. je Hades, i tako se potpisao u pje¬ 
smi posvećenoj kolegama (13. IX. 1905.). 

»Hrvatska Smotra« štampa mu te godine nekoliko lirskih 
pjesama i prigodnu pjesmu »Tomi Blažeku«, u spomen 100 
godišnjice rođenja (7. III. 1807). Blažeg lirski poeta, rodio 
se u Peterancu, kao i Galović. Kumicicu posvećuje sonet 
»13. svibnja« povodom treće godišnjice njegove smrti, Star- 
Čeviću: »Pred spomenikom A. Starčevića«, koju pjesmu iz 
»Hrvatske Smotre« preštampava »Hrvatsko Pravo« (27. VII. 
1907), a prigodna je pjesma »Srpanjske žrtve« (od 1. VII. 

!907). / , , 

Zamišlja alegoriju »Slava mučenicima« (u dva dijela a 
pet slika), gdje nastupa petoro braće i dvije sestre, majka 
Hrvatska, Zrinjski, Frankopan, Gubec, a zbiva se kod Ozlja, 
na Velebitu, u grobnici Zrinjskog i Frankopana i nad Za¬ 
grebom (»Hrvatsko Pravo« 30. IV. 1907); počinje pisati 
prigodnu alegoriju »Slava Kumičicu!« s prologom a zbiva 
se na istarskom žalu; nastupa kraljica Neda, Svacic, Zrinjski 
i Frankopan. 

Piše tragikomičnu skicu »Valse«, zamišlja maskeradu u 
jednom činu »Ponoć« (osobe: on, ona, neznanik), dramsku 
priču u 6 prikaza »Ukleta kraljevna«, dramu u 5 činova 
»Emilija« iz doba mučenja kršćana (pod dojmom dramati¬ 
zacije romana »Quo vadiš«, koja se davala u Zagrebu pod 
naslovom »U znaku križa«) i ponovno se vraća naslovu 
»Tamara«, ali to nije ona lanjska, Lermontovljeva, nego 
lice iz judejske povijesti. Trebala je to biti tragedija u 5 
činova s licima: Salamon, Apsalon, Asad i t. cl. a pod na¬ 
slovom »Kraljevna Tamara«. Plan te tragedije zanimao^ ga 
je još kroz pune tri godine, ali dalje od nacrta nije došao. 

Dana 7. srpnja 1907 zamišlja svoju trilogiju »Mors 
regni«, piše joj prolog 10. VII. 1907. Nacrta ima veoma 
mnogo, ali — začudo — nijedan nije datiran. Uza sve to 
nema sumnje, da je Galović dovršio tu svoju trilogiju u 
ferijalnim mjesecima god. 1907. 

U »Hrvatu« od 6. IX. 1925 br. 1674 objelodanio je L. 
Žimbrek pet pisama Galovićevih. Ta su pisma upućena pri¬ 
jatelju Pavlu Horvatu (sada ravnatelju Prve hrvatske ste- 

dionice u Zagrebu), a kako se odnose na to razdoblje Galo- 
vićeva rada, to im je ovdje mjesto. 

Tako piše iz Peteranca 31. VII. 1907: 

Carissime! 

Prvo i prvo ne ljuti se, što ti se nijesam dosada javio, 
jer sam morao operirati »Tamaru«, pa čim se »gospa« malo 
oporave, poslat ću ih na »luftferenderung« u stol poštovanog 
g. redaktora »Smotre« na blagohotno »izvolno« objelođa- 
njenje(!) na ovaj svijet »čemerni«, što bi rekao antipod 
blagopokojnoga viteza tužnoga lica. 

Iznenadilo me je, što je moja pjesan u trideset strofa 
prestampana u »Hrv. Pravu«, a još me je većma iznenadila 
pohvala iz usta recte pera A. G. Matoša, kako ti mojoj ma¬ 
lenkosti izvoljevaš javljati, i to poradi toga, jer znam, da je 
glavna oznaka našeg Age — iskrenost. 

Čitam njegove »Vidike i putove« i moram reći, da nije¬ 
sam takova užitka vec davno imao. Elegancija, duhovitost, 
ležernost, ona nostalgična ojadjenost, protkana vedrim hu¬ 
morom, mora zanesti svakog čovjeka, pa zvao se on baš i 

Arsen Venzelides. Osobito jedno mjesto u 4 plaču »Kod 
kuće« moglo bi se svojom kongenijalnom »nemoralnošću«, 
što bi rekli naši časni, velečasni, prečasni itd. furtimaši, 
mjeriti dostojno s jednim mjestom u Heineovu »Deutsch- 
landu«. 

Ovdje je vruće, dosadno, ali malo manje nego u Za¬ 
grebu, jer ne vidim tramvaja (ubio ga gromovni Perun!); 
zrak je cisci, jer nema ovdje nijednoga »Domagojevca« 
(očuvao nas od njih katolički Jahveh!) i jer amo ne dopiru 
fanfara zvuci za sveKatolicki slet (raspršili ga svi hrvatski 
jeretici!). »Prokletstvo?« Da. Prokletstvo. U ostalom, gos¬ 
podin bi Zyr rekao: glavno je, da smo — zdravi! 

Okružen sam ovdje čistim starčevićanskim duhom, bez 
trunka^ slavosrpštine. Ovdje je sve »čisto«, tako te Stipica 
ne može prosperirati niti sa svojim »Hvaljen Isus i Marija«, 
premda sijaset ljudi drže »Istinu«. Ovo je jedina crna točka 
na inače svijetlom obzorju. Licht, mehr Licht! 

Ti jamačno marljivo učiš. Vidiš, da nisi išao u Gyekenyes 
(akcente ne znam pometati!) sada bi se odmarao. Ali da-. 


kako, prije mature se moraju praviti ovaki »izleti« u — 
prirodu... 

Znam, da ćeš se na ovo po starom običaju ljutiti, ali — 
kaj ću ti ja? 

Svoj poznatoj gospodi izvoli izručiti od mene »čisti«, 
starčevićanski (»pokretaš« bi rekao »frankovski«) pozdrav: 
»Bog i Hrvati«, a dostojaj ga takajše prijeti i njihovo pre- 
poštuvano časno lice. 

Piši mi, ako bude što novo, Adio! .. . 

Tvoj stari 

Fran Galović. 

Međutim je kazališnoj upravi poslao svoje prvijence 
»Tamaru« i »Grijeh«. O tom piše istom prijatelju krajem 
kolovoza 1907.: 

Amicissime! 

Pro primo ne ljuti se, što ti do danas ne odgovaram op¬ 
širnije na tvoja pisma, jer sam imao mnogo posla. 

Pro secundo fatalno je, da ja tebi uvijek obično odaša- 
ljem kartu (levelezo-lap), a drugi dan dobijem od tebe list. 

Pro tertio — ajdmo na stvar. 

U karti, koju ti poslah pred par dana javio sam ti da 
polazim polovicom rujna u Zagreb — dični. 

Dogodilo se naime, što nijesam očekivao. Piše mi g. 
Bach, da je grof Gjivo izvolio proštiti moju »Tamaru« i 
»Grijeh«, pa da će s Nehajevljevim »Životom« iznijeti oko 
polovice budućeg mjeseca na daske kao prvi izvorni novitet. 

Ergo — pošto moja malenkost nije Alph. Daudet, da bi 
bježala od svojih premijera, dolazim da vidim i da čujem. 
Uloge smo podijelili ovako: 

Tamara — gđica Vavra. 

Putnik — g. Štefanac. 

Vanda — gđica Hržić. 

Baka — gđa. Savić. 

Samo za Alfreda se ne možemo složiti. On hoće Štefanca 
ili Barbarića, a ja Borštnika. Vidjet ćemo. 

Šta će gospar Arsen, koji me proglasi literarnim tatom u 
»Pokretu« — dakako onako zdravo furtimaški. Ja — bajagi 
— »proučavam« Tresića. Medjutim kako rekoh u karti — 
oprostio mu Jahveh. 

Meni su »Narodne« (novine) poslale 7 K 08 fil. honorar 
za ovu crticu. To ćemo prinijeti na žrtvu Dionizu Eleuterij- 
skom. »O, ružo trakijska, zaštitni tamnjane« . . . 

Zlatni age . .. 

Kad dodjem u Z. onda ću ti pričati kako se Olga za¬ 
ljubila u nj. 

Ti me pitaš, dopisujem li s Z . . . ? Pred par dana sam 
mu pisao prvi put, jer mi se ta životinja nije još nijednom 
javila. Furtimaš. 

Čitam » Mrtve kapitale«, Korolenkova »Slijepog muzi¬ 
kanta« (božanski!), htio sam pisati novelicu »O zapadu 
sunca«, u kojoj bih obradio naše nekadanje živovanje u 
gimnaziji, ali onda me je zatekao jedan dogadjaj, koji me 
je inspirirao, pa napisah crticu »Nesreća« te tako ono zapo¬ 
četo ne nastavih. 

Da. Doista. Jedna molba na te. Velika. Hoćeš li mi na¬ 
baviti onaj broj »Nar. Nov.« od 3. kolovoza, gdje je štam¬ 
pano ono moje i poslati mi ga. Budi tako dobar. Dug ću 
ti poslati, kad mi kaz. uprava isplati honorar. Možda ću u 
rujnu dovršiti započetu studiju u 1 činu »Pisar«, započetu 
još u Božiću prošle godine. Nadam se, da će stvar biti bolja 
od dojakašnjih — osobito od »Grijeha«, gdje ima sva sila 
Ibsenova utjecaja. 

Kako ti se svidjelo »Za materinsku riječ« od S. S. H.? 

O hrisantemo draga, zoro proljetna, sunce ogrijano — 
turen s kosti elefantove . . . Medjutim — revenons a nos 
moutons! Što je novo u čitaonici? Tko će biti kandidat za 
predsjednika potp. društva, tko li naše organizacije? Šta radi 
gdjica Josefina? Izvoli joj isporučiti moj najdublji naklon. 

S tim završujem. Možda ću ti pisati još prije negoli do¬ 
djem u Zagreb. Možda ćeš biti dobrostiv, da me i dočekaš. 
O tom poslije. Primi srdačni pozdrav. Tvoj 

Fran Galović. 

»Tamara« je štampana u »Hrvatskoj Smotri« (knjiga 
III. god. 1907., str. 303—319), a Galović je dao načiniti ta¬ 
kođer posebni otisak te svoje drame. Jedan je primjerak 
knjige poslao A. G. Matošu u Beograd, što je bilo povodom 
korespondencije Matoševe s Galovićem. 


Dana 8. IX. 1907 piše svom drugu Pavlu Horvatu iz 
Peteranca: 

Mon cher! Dolazim u utorak u jutru oko 10 sati peštan- 
s kim vlakom u Zgb. Ako ti je moguće, pričekaj me, bit će 
mi osobito milo. U srijedu je pokus, kako mi piše g. Bach, 
a u četvrtak premijera. Alfreda glumi Barbarić. Ipak je na 
Tvoje. Srdačan pozdrav do skorog vidjenja. 

Tvoj Fran. 

»Tamaru«, scenu po motivu Lermontovljeve pjesme i 
»Grijeh«, dramu u jednom činu iznijelo je Hrvatsko zemalj¬ 
sko Kazalište u Zagrebu prvi put dana 12. rujna 1907. za¬ 
jedno s tragedijom u dva čina M. Nehajeva »Život«. Sva 
tri komada ponovljena su 17. rujna 1907. U »Tamari je 
naslovnu ulogu glumila gđica Vavra, Putnika g. Štefanac, 
a Robinju gđica Haiman. U »Grijehu« su igrali: baku gđa. 
Savić, Vandu gđica. Hržić, Alfreda g. Barbarić, slugu g. 
Subotić. Kritika je primila »Tamaru« simpatično, a »Grijeh« 
je odbila vrlo odlučno. 

Uoči nove školske godine 1907/08, piše Galović svom 
drugu iz Peteranca dana 26 rujna 1907: 

Danas sam dobio pismo i proglas od prijatelja Puhovića, 
u kojem mi javlja pokrenuće(!) bel.-političkoga lista. Bit 
će, da i ti štogod o tom znadeš. Najbolje mi se svidja ovaj 
pasus u pozivu: Klerikalna »Luč« svojim sredovječnim reak- 
cionarstvom — — —« Juh, što ih volem ! ! ! 

Gosp. je Maskarić bio dakle u plein-airskom gradu, da 
govorim riječima samoga Age? To je lijepo, i moja mu ma¬ 
lenkost zavidi. Osobito mi je milo, što će Wiesner k nama. 
To sam i očekivao od njega, jer slobodouman čovjek ne 
može prijateljovati s bijelijem furtimašima, s Arsenijem W. 
et Comp. 

Naišao sam baš nedavno na jedan njegov sonet u »Po¬ 
bratimu«, jednom starom godištu. Artista. Moja je sićušnost 
»Pisara« opet turila u pozadinu, a preda mnom je »Mati« 
drama u 3 akta. Radi se o pitanju preranih poroda. Iz se¬ 
ljačkoga života. Jedan konkretni slučaj me je nagnao na to. 
Govorit ću o tome g. Ogrizoviću, pa onda eventualno izradji- 
vati da bude tamo do veljače gotovo. Napisao sam sada za 

g. Zyra par pjesama: Ave Maria..., Requies, Čempres, 
Heteru sam ponovno ispravio, a pišem i 2 novelice po nago¬ 
voru M. Milana recte Vanje: »U badnjoj noći«, bož. priča i 

»Prorok«. . . . ~ 

Heruvim fra Chegvić inspirirao me i za jevrejsku ia- 

maru. Ogledat ćemo se na mezevu. 

Vandu prekrasnu upotrebit ću za model jednoga subot- 
njeg feulleitona(i), pa što bog da . .. 

Pitaš me, jesam li pio mošt? Oh, carissime! Opijajte se 
vinom, ljubavlju itd., kliče Ch. Baudelaire, a ja sam Hora- 
cijevac, kako veli amicissimus Niko Udbinjski, pa da ne pi¬ 
jem. Cjelivam ona moja draga brda, lišće u šumi, zanosim 
se zapadom sunca, mjesečnim noćima, padam nizbrdice, pi¬ 
jem, pijem i. .. 

A sada će domala doći oktobar, žuto, uvelo lišće i bijele, 
bijele hrisanteme ... Sanljivi, turobni mjesečne jelu je im bi¬ 
jele, srebrne listiće, one padaju trune se, drscu, a onda ... 
Volio bih napisati jedan ajnakter, jednu lirsku scenu, a 
naslov bi joj bio »Hrisanteme«. Morala bi biti u stihovima, a 
odigrati se onako na terasi staroga kraljevskoga grada u noći 
punoj mjesečine, srebra, cvijeća, bijeloga, usnulog cvijeća ... 
Kraljević i kraljevna, ostalome se možeš dovijati, pa napisi 
jednu priču, onako poetičnu, romantičnu mjesečnu. 

Kad dodjem u Zgb., pisat ću ti možda (stil!) a sada ostaj 

mi zbogom i primi pozdrav. . 

Oktobar, žuto lišće, mjesečina, mošt, hrisanteme, pečeni 
kostanji, pa duge, duge noći, posvećene Bakhosu i Ana- 

diomeni. . ., 

Tvoj Fran Galovic. 

Druga godina Galovićevih sveučilišnih studija (1907/08) 
počinje se redovnim borbama na univerzi. Galović kandidira 
za odbornika u Hrv. akad. potpornom društvu, ali njegova, 
starčevićanska, lista propada, pobijedili su naprednjaci s 
predsjednikom Đurom Janekovićem. Galović je medu 
odbornicima starčevićanske akademske mladosti, koja se or¬ 
ganizirala 26. listopada 1907. pod predsjedništvom B. G.An- 
gjelinovića. Sastanci te omladine održavali su se 30. X., 9. 
XI. i 5. XII. 1907., a dana 1. XII. 1907. priređena je u 
Starčevićevu domu zabava te omladine, pa je tom prigodom 

sastavio Galović šaljivu igru »San jesenske noći« (u »Mladoj 
Hrvatskoj« grješkom piše »ljetne« mjesto »jesenske«). Sa¬ 
držaj je politički: prikazana je večera hrvatskih delegata na 
peštanskom saboru i njihov odlazak iz Pešte. »Mlada Hrvat¬ 
ska« (br. 1. str. 29.) veli, da je »pobudila veselje i aplauz«. 

Galović postaje urednikom »Mlade Hrvatske« i prvi broj 
izlazi u prosincu 1907, drugi u veljači 1908, treći i četvrti u 
travnju 1908. Ta četiri broja čine prvo godište »Mlade Hr¬ 
vatske«. Sva četiri je uredio Galović. Tako Galović ulazi ak¬ 
tivno u politički i literarni život Zagreba, zapažen i uvaža¬ 
van nesamo među kolegama, nego i u širim književničkim 
krugovima. 

Zanimljiv je njegov prvi kontakt s Matošem, koji će kas¬ 
nije snažno djelovati na Galovićev talenat. Na pismo, koje 
je uputio Matošu šaljući mu primjerak svoje »Tamare« od¬ 
govara Matoš opširno. Postoji svega jedno pismo i dvije 
karte, što ih je Matoš pisao Galoviću. Vrijedno je, zbog 
ilustracije tadašnjih prilika, citirati tu korespondenciju. 

Matoš piše Galoviću iz Beograda 30. X. 1907.: 

Dragi gospodine! 

Primih Vašu Tamaru i ne zahvalih Vam odmah, jer sam 
ovo dana tako potišten i tako poništen, da mi ne bijaše ni 
do čega. Jesenas mislio sam biti već u Rimu i — još sam tu, 
gdje mi je antipatično sve: pa i mjesto i klima, koje čo¬ 
vjek finijih nerava ne može zimi podnijeti. 

Pošto od hrv. listova čitam samo Hrv. Pravo i Novosti, 
nije mi poznato, što reče o Vašoj drami naša kritika i to 
mi je indiferentno, jer — kako znate — mi imamo kriti¬ 
čara, ali nemamo kritike. Mi upravo ničega nemamo i ako 
se prilike ne promijene, mi ćemo izgubiti i ono malo, što 
smo nekad imali. Mi rapidno padamo u svakom pogledu, po¬ 
litičkom, materijalnom i kulturnom, pa bi se gotovo mate¬ 
matičkom točnošću dalo dokazati, da smo intelektualno i li¬ 
terarno prije 20 god. mnogo bolje stajali no danas. Naš 
narod je na ivici propasti i mi možemo još doživjeti, kako 
će ga vlastiti sinovi gurnuti u nedodjiju. I to sve samo zato, 
jer je Hrvat najveća hulja, najveći poltron i najveći rob 
u Evropi, stideći se svog imena i nemajući narodnog obraza 
i narodnog ponosa. Svinjarija je i nepojmljivo je, da se čak 

i Srbi mogu s nama sigrati ko mačka s mišem i da mi više 

ni takvog kukavnog n f odaj 

SS£ S p ° 0 tieh“kog °štamparK^k glupana . ^ 

S moram opetovati ta/o prokletstvu poriva pravog hr- 

Vat fa B ta P fu a ža S ni zanat treba neobične energije, a energije 
„ Siromašnim našim prilikama nema ber rdea a Taj tdeal 
je politička i kulturna emancipacija Hrvatske i Vmna siuzi 
na čast što ste pristali uz jedina načela, koja pod danas 
njim prilikama može i smije akceptirati jedan pošten mlad 
Hrvat Ostanite na velikom putu Starcev^a. Kumiaca i Ko- 
vačića! Ako i ne dospijemo do cilja, umrijet cem 
dovoljstvom, da ne bijasmo kukavice, slavosrbi. 

Vaš 

A. G. Matos 

p s S ogorčenjem nalazim, da ste se na umverzi slo- 
Žili £r“^S£X Od H. XI. 190,: 

1 Možete D zaSisUd,"kolikim ogorčenjem pročitah rezultat 
izbora u h. pot. društvu. Kako mogu stran c i uopće doći do 
glasa u jednom hrvatskom djačkom društvu? Zašto Bugari 
ne mogu uH nTu koje djačko društvo tu u Beogradu Kako 
se može jedna hrvat, stranka proti Hrvatima boriti tudjin 
skom pomoću? Zar već i medju omladinom hrvatskom od¬ 
lučuješ pobjedjuje stranac, izazivajući Bratsku aulu pjes 
mom jednog crnogorskog razbojnika? D^- dokk cem 
tako^ Pak onda taj .poznati mi glupan Janekovic, blgar 
serbški reprezentant! O, što bi rekao Vjekoslav Bach, da je 
to doživio! Zato — ne dajmo se, budimo složni, energični 
skrajnosti i mi moramo, moramo izjuriti tudjinca iz hrv 
skog jedinog univerziteta! ^ 

Druga karta Matoševa iz Beograda 1907.: 

b 6. Cika Ljubma ul. 15. Ai. 

Dragi Galoviću. U stranačkim stvarima ne treba nikad 
ići u Hrvatskoj do nepomirljivosti. Naše partijske razm- 

riče ne trebaju se izvoziti preko granice i zato bi vi svi na 
univerzi u pismu Bjornsonu trebali biti složni."' Ideja po¬ 
kretanja djačkog starč. lista je izvrsna, i Vi treba da si prije 
svega osigurate sve intelektualce medju našim načelnim pri¬ 
jateljima. List mora imati slobodouman kulturni program. 
Imate li stvari Polića Kamova da mi ih na prikaz uzajmite? 

Vaš Matoš 

Razumljivo je, da je Galović posvetio Matošu, bjeguncu 
i prognaniku, pjesmu svoju »Ovidije« (4. XI. 1907). 

Kao mladi urednik »Mlade Hrvatske« piše prijatelju 
Pavlu Horvatu u to vrijeme ova dva pisma, vrlo značajna 
za Galovića. 

Prvo pismo: 

41 Peteranec-Drnje 21. XII. 1907. 

Carissime! 

U tuzi i žalosti srca moga, u samotnome zatišju, okružen 
mrtvom tišinom i zlatom sunca na zapadu, osjećajući miris 
zemlje rođene — pišem ti evo ovo pismo. 

Dosadni dnevi i duge, duge »samotne« noći — to je 
sve, što imam ovdje. Kad bi se neke stvari iz Zagreba dale 
prenijeti ovamo, e onda! ... Da me čuje naš slavni Zlatan 
(Slava mu! jeka prošlijeh dana .. .), on bi odmah u svojoj 
zlobi štogod zlobno dometnuo. Pisao sam mu pred pet dana 
i dotakoh se samo malacko njegovih nježnijih ćućenja, pa 
odgovora nema i nema ... Naljutio se valjda?! ... 

Šta veliš na 1. broj »Mlade Hrvatske«? Ne znam, šta je 
s otpremom, jer nitko ništa ne javlja, samo čestiti gospar 
Budislav Gligorije naloži mi, da udesim neke stvari u 
»Listku«, kadno ovaj bejaše već gotov . . . Pisao mi je još 
jedared i poslije, pa moram da mu odgovorim. 

Ja inače »radim«. Spremam za štampu 1. akt »Matere« 
i »smišljam« ciklus soneta »Proljetne noći« (u zimi!). Čez¬ 
nem za 1. brojem nove »Smotre« i za nečim, što mi ni sa¬ 
mome nije pravo poznato, kao Hedda Gablerova. 

*) Bjornson je izdao manifest u obranu slavenskih naroda u austro¬ 
ugarskoj monarhiji, naročito o lažljivosti parlamentarizma u zemljama 
krune sv. Stjepana. . , 

Noćas snivah, da si kontrahirao jednoga »Srbina«, koji 

dirigentu kluba »Zagorca« pis¬ 
menu čestitku, da se spomene »putnika samotnog 

Zali AM izbori, onda dodi ova m o k 
da ubijemo slavosrpštinu i radicevstmu(.) 

Boo i Hrvati! (i Bakhos Eleuthenos! opaska moja .) 
Ostajem. Tužno mi je. Spomenuh se nece 6 a. Zar ne, 

bijelome električnom Zagrebu, pa ostani zdra^. 

Uz pozdrav Tvoj 

Fran 

Drugo pismo: Peteranec 5. I. 1908. 

Dragi prijatelju, 

požto se i 

mi^onomad objSrto. -tajenje« Knva^e pjesmm M,shm. 

■SSSSlSfefe 

PnS prieo™ra su na moju adresu došla dva - pismena. 

? li le ož “ar nSaJremen, nekulturan i pun neznanja 

mine apatija, u koju je zapao očekujući eventualnu am¬ 
nestiju. 

Dobismo i dopis iz Sarajeva, koji ćemo odštampati u 2. 
broju, a pun je hvale i reklame za »M. H.« 

Iz Praga dobih lijepu novelu od nekoga medicinara 
Dalmatinca, koji pozdravlja naš pothvat. 

Tako se nadam, da ćemo moći spasiti »M. H.«, e ne bi 
popustila na svome putu potpomažući nekulturnu, netole¬ 
rantnu i neinteligentnu furtimaštinu, pa postala nedostojna 
prave mlade Hrvatske, kojoj je Age s onolikim zanosom po¬ 
svetio anatemisanu dramu »Prokletstvo«, koja se prikazuje 
eto u mnogo klerikalnijoj Ljubljani, a kod nas je ubiše. 
Zašto? Jer je vjera, politika i literatura — kako sam pisao 
Budislavu, kuriozni Trimurti, na koji ima patenat jedina 
Hrvatska u cijeloj vaseleni... 

Mi dakle ne smijemo popuštati za volju nekolicine do- 
magojskih zasukanaca, jer za nama je hrvatsko, nepokvareno, 
starčevićansko đaštvo i zašto da ga sada turnemo opet u 
okove fanatičnih epigona jezuitskih. To ne smijemo. 

Čujem, da se spremaju pritužbe na organizaciju, na lit. 
klub, pače jedan odbor piše meni, neka ne razdvajamo starč. 
đaštvo u napredno i katoličko. Šta znači ovo, i odveć je 
jasno. 

Ako nađem još trojicu, koji ovako misle, kojima je na 
umu sama stvar, koji su doista Starčevićanci, stekliši, onda 
ću biti srećan. 

Slutim, bit će borbe, napadat će nas, prijetit će, rugat će 
se, ali ako padnemo, past ćemo vedra čela i nikada se ne 
ćemo postiditi toga pada. 

Izvoli mi pisati, ako se što dogodilo, budi zdrav i 
neka ti budu sretna Sv. Tri Kralja ... 

Tvoj 

Fran. 

Ovdje ostajem tako do 15. o. mj. 

Razumljivo je, da omladina u sjemeništu i orfanotrofiju 
kao i grupa »Domagojaca« (klerikalaca) nije mogla biti 
zadovoljna s prvim brojem »Mlade Hrvatske«, kako ga je 
redigirao Galović. Tu je bio Galovićev prijevod Askerceve 
pjesme »Auto da fć«, prijevodi Baudelairea (»Tuđinac« i 

»Opijaj se!«), a u članci ću »Impresije« ( br - 3 - 4 r nakon 
polemike s organom Domagojevaca »Lu « P’ • dnu 

». . .baš bi mi se htjelo da za mat »Lira« prevedem jednu 
od najnovijih pjesama A. Askerca »Anathenia sit U P.^ 
je broju »Mlade Hrvatske« izasla pjesma K 
čiča »Pjesma bludnice«, ali je zamijenjena JostaHjena^ 
drugom izdanju tog broja. Kunozna je 1Z J . 

»Mlade Hrvatske«, koja to konstatira i P°P i 
jecima: »Ne marimo ispitivati uzroke ovome unu sa 
izjavljujemo, da je to učinjeno bez našega znan H, 

taj postupak najoštrije osuđujemo i žalim °«- Jf^lheur 
urednika s tim prvim brojem zadesio jos jedan malheur. 
Predao je Ogrizoviću za Ćirilo-Metodski kalendar uz neke 
pjesme i crticu »U sutonu«, koju je pred godmu dana bio 
poslao »Narodnim Novinama« Misleći, ta stvar ne će 
izići u »Narodnim Novinama« (a izasla je 3. VIII. 19 ■), 

preradio ju je i predao Ogrizoviću. Prijetila je opasnost, 
će ista stvar izaći iste godine u dvije edicije. Konačno je tu 
crticu ipak štampao u svojoj »Mladoj Hrvatskoj« s po pi- 

“"skimkaldma je vodio polemiku i radi svog nadgrobnog 
govora dru Martinu Kantociju, koji je odštampalo »Hrvat¬ 
sko Pravo« 11. VI. 1907, a napalo ga »Hrvatstvo«. Iz toga 
»vremena pamfleti »Za materinsku "if 
logom u 3 pojanja, napisali Amadej-Zagorka (Hivatsk 
Pravo« 10. VIII- 1907). »Za sparnih dana« (Hrv. Pravo 24. 
VIII 1907.) i »Moderni« pojet (o Janku Policu amovu 
»Hrv Pravo« 26. X. 1907). Pamflete te potpisuje šifrom 
S S.H. Takva je i »dramska pjesan prologom, predigro 
i epilogom — San jesenske noći — sto je izasla u »Hrv. 
Pravu« g 24. XII. 1907, a koja je bila prikazivana na zabav 
starčevićanske omladine 1. XII, 1907 u Starcevicevu domu. 

Najintenzivniji mu je pjesnički rad u » nriiateli 

tri« uz koju ga veže poznanstvo i kasnije prisno prijatelj 
sivo' , Miianom Ogrirovićem. Preveo je .Bogove Grčke, u 

Heineovog »Sjevernog mora« i taj mu prijev nisce 

»Virovitičan« (22. X. 1907). Čitao je mnogo slovenske pisce, 
naročito Aleksandrova, o kojemu je napisao prikaz u >>M 
doj Hrvatskoj« (br. l.i 2. god. 1908.) čita Puškma, Musseta, 
Verlainea, Baudelairea, Schillera, Andrejeva, Loti-a, kla- 

sične grčke i rimske autore, sveto pismo, a najviše Ibsena. 
Govoreći u »Mladoj Hrvatskoj« o kazališnom repertoaru na 
početku sezone 1907/08, kliče: O Ibsen! Ibsen! (1908.) 

Nekog novembarskog dana 1907. napisao je baladu, ko¬ 
jom se sam sebi narugao. Naslov je »Balada« a motto: Gnothi 
seauton, t. j. mani se ćorava posla«. Sam veli, da je motto 
postavljen onda, kad je pjesma već gotova bila. Svršava 
tu »baladu« o vitezu i djevici u kristalnom gradu ovim 
stihovima: 

Htjedoh napisat baladu, 

Pa što je izašlo, gle, 

Stvorih vam nakaradu — 

Spavajte slatko, adieu ... 

Koncem 1907. godine kao da se svršila perioda nesigur¬ 
noga lutanja. Pjesma »Jutro« (od 26. I. 1908.) svjedoči, da 
je Galović umio uroniti u sebe, riječi mu odjednom posta- 
doše iskrenije i naravnije, izraz jasan. Kolike li razlike iz¬ 
među te pjesme i one s istim naslovom od 12. X. 1907! 
Sada veli: 

— O, spavaj, draga, odviše si liepa, 

A ja se tako tvojih usna bojim, 

Jer strast je moja crna, strašna sliepa . . . 

I kadgod želim, da na grudma tvojim 
Otpočinem, — strah neznani me hvata — 

Kroz cjelov rosni grimiznoga zlata ... 

Možda je i to »nachempfunden«, no uzori su svakako bolji 
od onih, koje je do nedavna slijedio. Mislim, da se ne va¬ 
ram, ako ustvrdim, da je ova subjektivna nota, što tu iz¬ 
bija, vrlo značajna za sav njegov rad u budućnosti i da 
nam otkriva njegov karakter kao čovjeka. Povući se u sebe, 
nositi masku hladne lave, a pod tom maskom vri vulkan 
»crne, strašne i slijepe« strasti. Mada je živio kratko, pre- 
garao je mnogo i svladavao se, no snaga tog prijegora nije 
kod njega proizlazila iz neke etike, iz nabožnosti ili iz bilo 
kojih društvenih obzira ili propisa, već iz samoga njega — 
bojao se samoga sebe, da ga ne zavede ta crna sljepoća izvan 
njega samoga, čuvao se tom bojazni, da ne izgubi sebe i, 
što je najvažnije, svoju ljubav, svoje ljubljenje i nadu u 
čežnju svoju. Na jednom mjestu malo kasnije veli: »Naj- 

ljepše su one pjesme, koje se nikada ne napišu, koje nalaze 
grob svoj ondje, gdje su nastale« (»Hrvatska Smotra« 1909. 

str. 77.) . 

Dana 8. siječnja 1908. imenovan je novim banom ravao 
barun Rauch, koji je bio u Zagrebu dočekan karnevalskom 
maskaradom 16. I. 1908. Aranžirani svečani ulaz u grad 
propao je. Dvogodišnja vlada baruna Raucha pustila je slo- 
bodan mah čistoj stranci prava dra. Josipa Franka. Rauch 
je vladao bez sabora, jer na izborima u veljači 1908. nije 
dobio ni jednoga mandata. Đaštvo, u velikoj većim napred- 
njačko, vodi akciju protiv Raucha, a starčevićanska se omla¬ 
dina toj akciji pridružuje, doduše s ustezanjem i oklijeva¬ 
njem, no nije mogla drukčije, jer su neki Rauchovi koraci 
bili netaktični i vrijeđali ukupnu akademsku omladinu, lako 
je ban Rauch izjavio svoje nezadovoljstvo pred akadem¬ 
skim senatom zbog ponašanja sveučilištaraca povodom nekog 
sukoba đaka s oficirima. Đaci 21. I. 1908. stvaraju protestnu 
rezoluciju protiv Rauchova postupka, kasnije ga ne pozivi ju 
na svoj svečani ples akademskog potpornog društva. Rauch 
je »kaznio« prof. Šurmina penzioniranjem, jer se »smijao« 
pri neuspjelom dočeku Rauchovu, a drugog profesora, dia 
Gavru Manojlovića, suspendirao je (25. IV. 1908). Na bur¬ 
nim đačkim skupštinama zaključeno je, da svi đaci napuš¬ 
taju zagrebačko sveučilište. Dana 1. svibnja 1908 stvorena je 
na đačkoj skupštini u »Kolu« u Zagrebu rezolucija, kojom 
se 900 sveučilištaraca obvezalo svojom poštenom rijeci, da 
će ostaviti zagrebačko sveučilište i da se ne će na nj vratiti, 
dok ne bude sveučilištu dana potpuna zadovoljština. I dana 
5. V. 1908 polazi oko 800 đaka u Prag, a neki su otišli u 

Beč. 

i Galović je otputovao u Prag. Iz sačuvanih se bilježaka 
ne razbira, kako se dugo zadržavao u Pragu. Zacij'elo je 
početkom mjeseca srpnja 1908 bio u Pragu. Dana 5. Vll. 
1908. bio je u Narodnom Divadlu na komadu »Z pohadky 
do pohadkv«, a 10. VII. 1908. vidio je operu »Carmen« u 
vinohradskom kazalištu. Još 6. VI. 1908 piše u »Hrv. Pravu«: 
»A naša mladost, naša »nada i proljeće« otišla je u progon¬ 
stvo, ostavila je zemlju rođenu, da iz daljine — poput bo¬ 
žanskog lutaoca Odiseja — promatra dim, što se diže iz 
rodne "kuće. A ima toga dima puno ... dotle neka naša 

omladina nastoji, da se očeliči u tuđini, u progonstvu, pa 
da se onda vrati i poubija sve prosce, koji rastaču kuću našu 
i snube Penelopu raznim obećanjima, zavijeni i previjeni 
u kojekakove šarene nagodbenjačke halje«. U »Hrvatskom 
Pravu« od 11. VII. 1908. štampao je svoje »Pismo iz Praga« 
datirano: Praha, početkom srpnja 1908. Već 25. VII. 1908. 
piše iz Peteranca dru Ogrizoviću moleći ga da napiše re¬ 
klamu njegovoj trilogiji »Mors regni«, kojom se započela 
kazališna sezona 1908/09 dana 1. IX. 1908. Ogrizović je u 
IV knjizi »Hrv. Smotre« (1908., str. 357—358) pišući o toj 
trilogiji, istaknuo: »Hoću da učinim prijateljsku poštu jed¬ 
nome članu »frankovačke literature«, koji ima toliko odvaž¬ 
nosti, da se hvata u naše kolo, koji je sačuvao toliko pri¬ 
sutnosti duha, da se nije dao zavesti na varave pute pseudo- 
naprednjaštva, već ostao na našem domaćem, nacionalnom 
ognjištu, te svoje lijepe sposobnosti zapalio na vestalskoj 
vatri hrvatskoga historizma«. 

Bit će da Prag nije na Galovića učinio naročita dojma, 
kako se može vidjeti iz njegovih pamfleta, što ih je štampao 
u kolovozu 1908. u »Hrvatskom Pravu« pod naslovom »Frag¬ 
menti«, zaboravno-poučna pripovijest u 5 poglavlja s pro¬ 
logom i epilogom. To su članci upereni protiv naprednjaka 
i odaju neraspoloženje frankovaca, što su pristupili tom đač¬ 
kom štrajku. Tako Galović — potpis je, kao redovno u ono 
doba, S. S. - H. — u »prologu« veli, kako je život doista 
lijep, »samo ga ne valja »naprednjački« shvaćati«. O đač¬ 
koj emigraciji kaže: »glavno je, da smo koalicionašima po¬ 
služili opet jednom u borbi protiv osobe gosp. Raucha! ...« 
Čitav pothvat đačke secesije zove nespretnim i bezglavim, 
a »čitava je akcija bila skroz na skroz slavosrpska, — da 
ne rečem — srpska!« »Starčevićansko je đaštvo opet nasjelo 
dobro proračunanom manevru slavosrba«. Razlaže dalje, da 
Starčevićanci nisu doduše ništa izgubili time, što su poma¬ 
gali slavosrbima »rušiti baruna Raucha, koji nam je posve¬ 
ma identičan sa svakim nagodbenim banom«. U Pragu je 
od starčevićanaca »ono, što nije valjalo, otpalo, ali se zato 
ostali naši đaci očeličiše u tome »progonstvu«, pretvoriše se 
u prave, pravcate stekliše!« Na kraju tih pamfletičkih »frag¬ 
menata« Galović je primijetio, da se zaletio, pa nastoji po¬ 
praviti svoje omalovažavanje đačkoga štrajka riječima, da 


41 


je pisao o Pragu da ponuka čitaoce-đake, da nastave sa 
štrajkom, kad su već jednom »to kolo zaigrah«. »Obvezao 
si se poštenom riječi, da ne ćeš na osramoćenu umverzu, a i 

sad i održi obećanje«. . , , , 

Mora da je između Galovića, koji je mace bio redaktor 
literarnog, a Angjelinović političkog bijela »Mlćute Hr¬ 
vatske«, došlo do sukoba ili žešćih rijeci zbog tih »Fragme¬ 
nata«, i to baš s Angjelinovićem, jer Galovic šalje u »Hr¬ 
vatsko Pravo« 31. X. 1908 »Priposlano«, upravljeno na 
adresu Angjelinovića. Tamo među ostalim veli: »ako sam 
ja bio u kojoj stvari i krivo informiran, to eo ipso ne pada 
krivnja za to na mene. A da je takvih »informacija« u 
onom općenitom metežu moglo biti, o tome ne dvojim ni 

ja ni Ti. Zar ne?« TT , 

Krešimir Kovačić, član redakcije »Mlade Hrvatske« u 
drugom njenom godištu (1908/09), izdao je 1908 satiru o 
đačkom štrajku »Povijest jedne pobune i štrajka mladeži u 
perzijskoj satrapiji, sastavljenu po starinskim knjigama u 
pet kaputa« (Zagreb, 1908., naklada M Malinara brošura 
od 16 stranica). »Mlada Hrvatska« (god. II. str. 28.) ističe, 
kako je Kovačiću uspjelo prikazati đački »patvoreni zanos 
i težnju za vijencem mučenika«, U istom broju istoga lista 
piše B G Angjelinović doslovno ovo: »Grjehota, da vas 
štrajk duže nije trajao. Kažu, da bi to bilo upropastilo vise 
njih. Pak tim bolje! Nek propadne, tko nije za život, da 
jednom bar u areni našeg javnog života ne bude poprište 
štrebera, borilaca za koricu hljeba i opskrbu obitelji, vec 
ljudi, koji ,u borbi mogu da održe i zastavu ideala i pleme¬ 
nitih namisli. Stotine i stotine naših kolega ne bi nikad izvan 
Zagreba ni vidjelo svijeta, ovako su bar nešto vidjeli, pa 
da i ni jesu bog zna što profitirali (»Lanjski štrajk i emigra¬ 
cija hrvatskih akademičara«). U istom broju uredništvo po¬ 
ručuje Angjelinoviću, da se od njega tomu i nadalo, a isto¬ 
dobno žali, što je rečeni članak ušao u list. Angjelinović je 
nakon toga napustio grupu oko »Mlade Hrvatske«. 

Grupa klerikalne omladine oko »Luči« izdala je o toj 
đačkoj secesiji posebni pamflet »Fiat lux!«, riječ hrvatskome 
đaštvu i narodu upravlja »Domagoj«, hrv. katol. akad. dru¬ 
štvo u Zagrebu (29 stranica). Tu se »raščinja mišljenje i rad 
hrvatskoga đaštva kako onoga na sveučilištu, tako i onoga 

u srednjim školama«. Svrha je brošure, da starčevićansko 
đaštvo odvrne od »pokretačke bezvjerske propagande, koja 
se sakriva pod krinkom protuklerikalizma«. Navodi dalje, 
kako postoje tri glavne grupe u đaštvu: 1) hrvatsko kato¬ 
ličko narodno đaštvo, 2) naprednjačko ili pokretaško i 3) 
starčevićansko. 

Govori zatim najprije o pokretačkom đaštvu, kako nji¬ 
hov list »Hrvatski djak« otvoreno propovijeda bezboštvo, 
ruši svaki moral i navješćuje revoluciju današnjeg socijal¬ 
nog poretka. Za dokaz navodi prašku emigraciju, kojom je 
akcijom dirigiralo »pokretaštvo, kojemu je uspjelo ovom pri¬ 
likom izrabiti najplemenitija čuvstva ostale akademske mla¬ 
dosti u svoje mračne i proračunane svrhe«. Zbog silovitog 
postupka protiv sveuč. profesora dra. Šurmina i dra. Manoj- 
lovića nastale su — veli brošura — na našem sveučilištu 
takve prilike, preko kojih hrv. đaštvo nije moglo mukom pri¬ 
jeći. Kako je akciju vodio »Pokret«, a naprednjaci su se 
»od mode« sastojali od omladine, koja nije poznavala misli 
vodilice naprednjačke, valjalo ih je poslati u Prag k Masa- 
ryku, da se, odgojeni tamo, vrate natrag »da nastave s tro¬ 
vanjem još ono nešto naše zdrave javnosti, koju već prije 
ne zaraziše njihovi bacili«. Kako su đaci-emigranti u Pragu 
živjeli, opisuje brošura ovako: ». . .U Pragu imade lijepoga 
piva, još ljepšega, nego što je menzaška voda; u Pragu ima 
lijepih »slečnih«, kuharica i sluškinja, ljepših nego li je Ma- 
sarykovo rutavo lice ... ; u Pragu se može lijepo na račun 
hrvatskoga naroda bećariti. ..« No u Prag se više ne smije, 
jer »Česi ne će da dozvole, da ih hrvatski emigranti... po 
gostionama tuku«, a novac, koji je narod dao za njihov bo¬ 
ravak u Pragu, da se »upotrebljavao za liječenje od praš¬ 
kih ljubavnih uspomena«. Dalje se veli, kako pokretači za¬ 
vode srednjoškolsko đaštvo i to preko športskih klubova, 
vode ih po gostionama, kavanama, pače i po javnim ku¬ 
ćama. Vjeru su prezreli — veli se dalje — i starčevićanci. 
Oni su pokrenuli svoje glasilo »Mladu Hrvatsku«, koje je 
»zaplovilo u pokretaške mutne vode«. »Već prvi broj toga 
lista uzbudi tugu u našim srcima, a veselje u naprednjaka«. 
Ove je godine uskrsla u još gorem odijelu i s gorom sadrži- 
nom, pa »besramno propovijeda nemoral«, »otvoreno priz¬ 
naje svoje bezvjerje« i citira jednu pjesmu u potvrdu toga. 

Te su ideje poprimili đaci-starčevićanci »od naših napre - 
njaka i od češkoga đaštva za vrijeme zlokobne emigraaj^ 
Brošura napokon poziva starcevicance-đake P d • 

hrv. katoličkom đaštvu, a isti vapaj upućuje i srednjo 

školcima. . , v 

Međutim o kakvoj zadovoljštini povrijeđenoj zagrebao- 

nije 

oX£* U iT»'suspendirani prof. dr. Mancjlović b,c. je » 

SS'SS!Btt dz 

i onako kratkog ljetnoga semestra, “g s * ® ®L k 1908 

i- 

T_ u:i a ; z lika da se ne polazi van, jer cl a je nasivo F 

Zagrebu! Satira S e, da autentični tek,,—' a ^ 

Sr?! mfeSa n H P S‘lS °Hrvat°kf djak. na str. 185.. 

6 , i i J; da đaltvo u znak protesta zbog gaženja auto 

šumni 

puna zadovoljština. J . ^ ^ svršio 

lana Sufflaya za sv f UC t P čevićansku omladinu. Ova je na 

SSUSe potpuni bojkot proC Sutf^i Grekše^a 
odobrava carski manifest od 7 • X- 1908 ^rm -1^ 

»— pro ¬ 

tivnike. Tu legiju pozdravlja »Mlada Hrvatska« (god. II., 
str. 33—35). 

U izborima za Hrv. akad. potporno društvo za god. 
1908/09 kandidira Galović za predsjednika. Sa svojom je 
grupom dobio svega 53 glasa prema nekih 250 glasova, što 
su ih dobili naprednjaci (predsjednikom izabran Čaldarević). 
Đačke se borbe i polemike kreću ponajviše u međusobnim 
napadajima radi praškog exodusa i klerikalne brošure »Fiat 
lux!« Starčevićanci nastoje da u toj borbi po mogućnosti 
ostanu po strani ne usuđujući se istaknuti svoju religioznu 
indiferentnost, zadovoljavaju se generalnim protestom pro¬ 
tiv pisanja klerikalne đačke štampe, a ograđuju se i protiv 
fanatizma i netolerancije naprednjaka (»Mlada Hrvatska« 
II., str. 165.) 

Matoš je međutim amnestiran kao vojni bjegunac i vra¬ 
tio se u Zagreb. Oko njega se okupiše mladi literati, »kojima 
su već dojadili kojekakvi stranački obziri i koterijaštvo, što 
je u potonje vrijeme preotelo mah u našem literarnom ži¬ 
votu« (Galović, »Mlada Hrvatska« II., str. 28.) i pokrenuše 
u jesen 1908. »Sutlu«, od koje je izišao samo jedan broj, 
»Sutla« se nazvala časopisom za lijepu prozu, pjesmu i essay. 
U tom su broju ovi saradnici: Ivakić, Karlo Hausler, Angje- 
lina Novotny, A. G. Matoš, Milan Vrbanić, Ljubo Wiesner, 
Anton Novačan, Ante Hikec i Fran Galović, koji je dao 
svoj sonet »Samotno groblje«. 

Matoš je vrlo intenzivno djelovao na neke mlađe knji¬ 
ževnike još dok je bio u progonstvu kao bjegunac, stajao 
je u živahnoj korespondenciji s mnogim literatima i ta 
njegova temperamentna, često veoma opsežna, pisma imaju 
naročiti čar. U ličnom kontaktu nije bio privlačiv. Na svoju 
je okolinu djelovao u pogledu pjesničke forme veoma snažno 
i stvorio je odista »školu« ili »kružok«. Struktura pjesme, 
ponajviše soneta, slikovitost izraza, trosložni srokovi, česta 
upotreba aorista, simpatije prema kajkavskom dialektu — 
sve je to bilo i novo i lijepo, no brzo se pretvorilo u ukoče¬ 
nost i maniru. 

Galović je bio pod jakim dojmom A. G. Matoša, ali nije 
se još dugo mogao otresti starih navika. Njegova poezija 
luta po parkovima, gleda razorenu sreću ljubavi u sumračju, 
vodopadi dršću u mraku, ruže su zaspale, balkon je mramo- 

ran, pjesnik s gitarom sanjari, čezne u polutamnoj katedrali, 
srdie nlaču orgulje. Forma sve većma dobiva vlast nad sa 
Iržajem T nad mišlju. Pod utjecajem Matoševa naucanja 

o stihu i srokovima Galović sklada trosiozne nme m a 

ne dovršava istodobno sa stihom, nego je lomi, P ien ° sl 
Sijede^ stih ili u slijedeču strofu. Izbjegava narodni dese¬ 
terac (»Tamara« je prvobitno bila napisana u desetercima, 
ali ie kasni i e ciielo djelo prepjevao u jedenaesterce). U J 
dnom odgovoru uredništva »Mlade Hrvatske« P re P c ^ 1 ^^ 
nekom pjesniku: »što se tiče apS ° 1Utn ° 

obazirati na narodnu pjesmu« (M. H. IL, itr.ćt.). 

Međutim je zagrebačko kazalište iznijelo Galovićevu tn 
logiju »Mors regni« započevši njome sezonu 1908/09 (dana 

^ trilogija'»Mors regni« sastoji se od ovih dijelova: I. 

„ J TT Cfipnan drum i III. Petar Svačić. Galović je 

famTaiito^eferitu o tor/svom djelu (»Hrvatstvo« od 29. 
VIII. 1908.) napisao, da je u toj drami prikazao u sna mm^ 
iakim bojama pad hrvatskoga kraljevstva. »Iznio je naj 
karakterističnije momente ove vchke k^aste°fe, a sw t 
finoi diskretnoj obradbi — ne tražeći efekta u kojekaKovnn 
»patriottčnim« krađama, koje služe prije svemu drugome 
nesroli umjetnosti. I u tom je Galoviceva najveća vrlina. . . 
Galović je obradio s osobitom ljubavlju svaku i najmanju 
sitnicu svako je lice izrazito karakterizirao i povezao finim, 
gotovo’ nevidljivim, nitima pojedine prizore čitave drame, a 
fko se gdjegdje i opaža možda koja nepotpunost, valja uva¬ 
žiti da jfc jedno od prvih njegovih djela, a napokon valja 
plisliti u kakovim prilikama »vemol« »- 

držai trilogije a svoj prikaz dovrsuje ovako. »Pri koncu mo 
t spomenuti samVjoš jedno Osobita Galov.ćeva odhka 
■e ljubav k jeziku. Jezik muzikalan rijeci birane, te se co- 
^ . r v- • nieg’ove stihove, kao da slusa glazbu. On 

Jfvcć danas stekao toliku vlast nad jezikom, da barata njime 
L svojoj volji. Inače u hrvatskoj književnosti rijetka po- 
fava Naši neki »književnici«, koji zapravo ne znaju čestito 
ni zareza metnuti, zaboravljaju, da je jezik književniku ono, 
! n su slikaru bo e. I kao što bi bio vrlo čudan slikar ko¬ 
feinu nije tehnika slikarstva poznata, još je čudnovatiji knji¬ 
ževnik, kojemu nije poznat jezik. Ali mammo se ovih misli 

za danas. — Nadamo se, da će Galoviceva trilogija polučiti 
onaj uspjeh, koji s potpunim pravom zaslužuje. Ako se 
uzme, da je to njegova prva oveća stvar, onda možemo još 
mnogo od njega očekivati.« Ovaj je autoreferat Galović 
potpisao šifrom tp. 

Kritika je prilično hladno primila Galovićevu trilogiju. 

:_ »Mors regni« štampala je »Hrvatska Smotra« 1908. na 

str. 212—221, 253—259 i 288—291. Repriza bila 9. IX. 1908. 

Već je u kolovozu 1908. zamišljao Galović da izda zbirku 
svojih pjesama, dana 1. rujna sastavlja književnu objavu, 
u kojoj veli, da koncem listopada namjerava izdati zbirku, 
koja će obasizati šest štampanih araka u osmini s ilustro- 
vanim omotom od Branimira Petrovića. U listopadu sastavlja 
poziv na pretplatu, koji glasi: 

Početkom mjeseca decembra izdat ću tiskom I. hrvatske 
radničke tiskare u Zagrebu svoje 

PJESME. 

Predgovor ovoj zbirci napisao je profesor i narodni za¬ 
stupnik dr. Milan Ogrizović, a naslovni list i ilustracije u 
tekstu izradio je naš daroviti karikaturist Branimir Petrović. 

Knjiga će biti vrlo ukusno i elegantno opremljena, a op- 
sezat će neko 6—7 štampanih araka. 

Cijena je knjizi K 1.20 

Novci i pisma šalju se na adresu: Fran Galović, Zagreb, 
Ilica 176. 

U Zagrebu, mjeseca oktobra, 1908. 

Fran Galović. 

Zbirka nije izašla. Sačuvan je plan, koje bi pjesme imale 
u zbirku ući. Kasnije je (u listopadu 1910) izradio novu raz¬ 
diobu svojih pjesama. Knjiga je trebala da sadrži dvanaest 
odsjeka. Nije namjeravao uvrstiti svoje pjesme iz dječačkih 
dana, već samo neke iz god. 1907. i 1908., a namislio je 
da izostavi i patriotske i prigodne. Dana 8. maja 1911. Galo¬ 
vić još . jednom sastavlja popis svojih pjesama za zbirku u 
12 odsjeka. To je zadnji nacrt. Prema tom nacrtu složen je 
ovdje pod naslovom »Heizdana zbirka pjesama« skup Galo- 
vićevih pjesama točno onako, kako je on to zamišljao. Nak- 

nadno je još olovkom na nacrtu dopisao: Španjolska ro 
manca, Ponoćne vizije, Bolovi mraka, Impresije. 

Dru™ godište »Mlade Hrvatske«, koji izlazi od stude¬ 
nogaTlo8 'do lipnja 1909 (svega 10 brojevaI uređuje Galm- 
vić i to prva četiri broja sam, a dalje uz odbo• , k J 
je osim Galovića još Ivan Pavifać, , Krdumr Kovači^ Ivo 

Mikinac i Rude štagljar. 

čeviću vrlo na brzu ruku sastavljen, J . ^lade 

kad ie god. 1909/10 morao u vojsku, uređl ^ anJ , • 

Hrvatske« preuzima Krešimir Kovacic a o e ™ 

broj »Sutle« i sada izdali jedan broj»f' H^tsku« uz M 

VII., siječanj 

“ iaS'uk^ar^d ntjecaje^ičkii: 

MSSova« S ov ć°= o iao V „ Z Ogriaovičl vjerni Irank-ac 
IS R^chom i pod Tomašićem i pod Cuvajem i pod Sker- 
pod Kauchom p i: ti g ke ćlanke i pamflete prestao pisati 

leczom, premda je pokticke cla ^ se od društva> osl 

se žestoko borio. 

a tek ga je godina 1912 — poraz Turske — na jedan čas uz¬ 
drmala, no o tom kasnije. 

God. 1908. približio se grupi »starih«, koji su tada vla¬ 
dali u »Matici Hrvatskoj« boreći se s »Mladima« iz Druš¬ 
tva hrvatskih književnika, koji su sarađivali u »Savreme- 
niku«. Šalje za Hrvatsko Kolo četiri svoje pjesme i stupa u 
grupu, kojoj se nalazi Arnold, Hranilović, Rudolf Horvat i 
šegvić. Pišući kritiku o tom Kolu (knjiga IV, 1908.) u »Hr¬ 
vatskoj Smotri« (god. 1909., knjiga V. str. 297—300) spo¬ 
minje i sebe našaljiv način: »Još imaju četiri pjesme Frana 
Galovića. Ali pošto ja toga gospodina odviše volim, a da 
bih ga mogao pokuditi, i pošto sam odveć veliki prijatelj 
njegov, a da bih ga mogao pohvaliti, ne preostaje mi ništa 
drugo nego da šutim«. Potpis: S. S.—H. 

U »Hrvatskoj Smotri«, koja je odštampala njegovu tri¬ 
logiju »Mors regni«, izašlo je 16 njegovih pjesama god. 
1908 i pripovijest »Marica«. Najsnažnije ga je ipak pri¬ 
vlačila drama. Iz njegovih se zabilježaka vidi, da je zamiš¬ 
ljao dramu u 4 čina iz radničkoga života »Na povratku«, 
tragediju u 5 činova »Mesalinu« i komediju »Ljubavni san« 
u 2 čina. Postoje nacrti za historijsku dramu od 5 činova 
»Jelena Zrinjska« i za dramsku pjesmu »Judita Zrinjska«, 
zatim dramska skica iz građanskoga života u 1 činu »Epilog«, 
nacrt za karnevalsku sliku, maskeratu u 1 činu »Pique dame«, 
za maskeratu iz cirkuskog života »Nokturno« — s Pierrotom 
i Colombinom — počeo je izrađivati, i drugu cirkusijašku 
komediju »Carmen« u 1 činu, koju je nazvao i tragikome¬ 
dijom pod naslovom »Stella« napokon nacrt za dramu sa 
sela u 5 činova »Zidovi« i tragikomediju iz radničkog ži¬ 
vota, kojoj je prvi naslov imao glasiti »Žena«, onda 
»Pepek«, a kasnije ju je izradio pod naslovom »Sodoma«, 
od koje su sačuvana potpuno gotova i izrađena prva dva 
čina u kajkavskom dialektu. 

Zamislio je, i nacrt postoji za romantičnu komediju u 
dva (ili tri) čina »Ljubavna noć« iz god. 1909. Te je go¬ 
dine dovršio dramu u jednom činu »Valovi«. Zamislio ju 
je još god, 1907, a dovršio 7. VI. 1909. »Valove« je štampao 
»Savremenik« god. 1916 (str. 174—183), poslije Galovićeve 
smrti. »Hrvatska Smotra« štampa godine 1909 deset Galo- 
vićevih pjesama, prikaze o Prešernu, o Miletićevoj knjizi 

»Iz raznih novina«, o Hrvatskom Kolu Matice Hrvatsko 

Sari Bernhardt i »oprosno pismo« ri Y“ ć ^e taiiige »Godina 
Pravo« donosi njegovu ocjenu Ogr zoviceve J S 
ljubavi« i pogrebni članak prijatelju Zlatku Groticu. 

Galović je bio uvijek sklon ciklusima, možda ga je: Og _ 
zovićeva »Godina ljubavi« - prema cetm gmcbs za 

ponukala da smisli ciklus drama f o /Xpn m naslonom 

svaki mjesec po jedna drama, P?d ™ ^ 

»Život«. Evo plana toga ciklusa, k J ozna £uju 

terizira sistematičnost Galoviceva rada. Brojevi 

‘"'Todigrava se, kako odbija ura ponoć na *aro ljeto- 

dakle na početku nove g odl , ne na ^ S ^ 3 z , ova J ra baka s unu- 
majka rađajući dijete, apre došao čovjek 

^ svrati i IO umire srećna, 
jer joj je dijete ostalo na životu. 

noga pjesnika, koji sam ne vjeruje u se. 

1 ^od D nfSobama - paljenje krijesova, ljubav 

momaka i djevojaka. 

7. U,velikom morskom kupalištu, satira. 

8. Žetva. 

9 Berba u vinogradu. Idila. 

ij; iSEraSto neki preludij decembra - 

Smr i2 Smrt djeda na badnjak. . 

u istoga je vremena ceduljica, na kojoj se nalaze . 

stihovi. de .v a p r iča čudnijeh. 

Osamnaest bješe njih..... A tko bi znao, 

Da 1’ nije Aurelij čestiti ^^ 

Jedamput možda 

Imade priča . . . Priča rajskijeh 
O djevi plavoj, što kupovaše 

Akcentsku neku raspravu — — !! _ 

E, tko bi znao?! — — — 

Fragmenat nađenoga rukopisa. 

Ako su ti stihovi Galovićevi, onda je to zacijelo naj¬ 
manje namještena ironija između svih ironičnih i satiričnih 
njegovih sastavaka. Aurelij je možda njegov prijatelj Zlatko 
Grotić, kojemu je posvetio pjesmu »Mrtvi san« (26. VIII. 
1909) i uputio posmrtno pismo (Hrv. Pravo 22. V. 1909). 

Zacijelo je Galović dovršio svoju dramu »Mati« još 
prije nego sto je posao u vojsku kao jednogodišnji dobro¬ 
voljac kod domobranstva god. 1909/10. »Mater« je iznijelo 
zagrebačko kazalište tek iza smrti Galovićeve, 29. XII. 1916 
(premijera) uz tri reprize: 3. i 13 siječnja te 6 veljače 1917, 
a Glumačka je škola tu dramu prikazala još 16. XII. 1924 
na zagrebačkoj pozornici. 

Prije polaska u vojsku, gdje je morao odslužiti svoj 
jednogodišnji dobrovoljački rok, piše svom drugu Pavlu 
Horvatu: 

Peteranec, 9. sept. 1909. 

Amantissime, primio sam Tvoje obadvije karte i naj¬ 
ljepše Ti zahvaljujem. Ja ovdje badavadžim, snatrim i sa¬ 
njam o radostima života vojačkoga. Ah, kad Ti se ukažem 
kao kaki sergeant, što će to biti amizantno! . . . Ali pustimo 
to! Što da Ti pričam? O idili naših hrvatskih večeri? O 
Gustlovu s literarne strane potpuno opravdanom istupu? 
O anarhiji u našem Teatru? O Rauchovu šurovanju sa Sr¬ 
bima? O svojoj zlovolji, što već mjesec dana očekujem od¬ 
govor od kaz. uprave o vrijednosti moje nove drame? Ne. 
Tebi to ne treba znati, Odisejev nasljedniče, jer na Rajni 
jamačno nije tako jadno, tako beskrajno žalosno i bijedno 
kao u nas u Hrvatskoj! U najljepšoj i najnesretnijoj zemlji 
pod suncem! Divi se i nadalje divoti Knidske Afrodite i bo¬ 
žanskog Apoksiomenosa, budi zdrav i sjeti me se još kojom 
onako lijepom kartom, kako bijaše ona posljednja. 

Tvoj stari Fran. 

Iz vremena vojničke službe Galovitevepotječu bilgke 

U notesu, o kojemu je bi o g ov °^ , Q p; esme »Harfa« i 
Pjesama je napisao za to vrij • g a ij e drugu 

»Mutni stihovi« (obje napisane wi u »Mladu Hr- 

Krešimiru Kovacicu iz vojs e, složio za tu godinu 

vatsku«. Jedva ako je deset Pjesama lozio « 

dana - do jeseni 1910. Tek " ZzlJc se zabilježeni na- 

Ubio je neka 2 dragonera. izbije mu oko. 

govca. Posvadi se s jednim p J i « a : oacr t: 

jede kuhane "a kon~ odk^.Ib ov ^ 

Osiguravanje. _ a gu vreme na planovi, da 

samo naslov: Pogreb. .. ., ovim dijelovima: »Pro- 
napiše trilogiju^ »Sinovi pijetla« s ovim *3 u s dna L 

metej«, tragedija u * na ^/ i zat \ m p l an za fantastičku 
»Ahasver«, tragedija u \ Mesija, luđak, princesa. 

dramu »Mesija« s licima. pjesn , >>Lu J đad<< u 3 čina sa 
Zamišljao je 1 fantastičku um j re . Nacrti: Ander- 

sižejem: ljubav dvoga, onaS ; »Hamlet«, tra- 
senova bajka »Snijezna kr J . ^ kral j ev ^ a Ham- 

gedija u 3 čina sa sadrz j ■ Klaudiia- iz činovničkog ži- 
leta, Hamlet je sin svoga. riea Klaud^J ^ trage dija u 

vota drama u 3 crna »Brodo , dijete, koje umre 

jednom činu s ovim P robl J Q dov ^ io je dramsku skicu u 
na kraju drame. U jesen iJi jednom činu »Pjesma 

jednon! činu .Pred ni ntt bio »Mada«, a 'zatim 

većem, kojoj je P n< _ 19]0 svr g ava komediju u 

»Pjesma sutona«. 1 otkr j g uj 0 zam i s lio jos. 

jednom činu »Večernja pjesma«, koju je 
1908. pod naslovom »Predvečerje«. ° ^ zoye ^ 

Ti večernji ^Mskl X ^ 0 ^^ 1911-), Takve su 
pjesme^ »VečernjTzvonovi« (sic!) od 1. X. 1910, »Pred sun- 
llv zapad« od 24. X, 1910. i t. d. 

»Pjesmu večeri« poslao je kazalištu (direktoru drame 
Josipu Bachu), ali on ju je autoru vratio uz primjedbu, da 
je stvar posve nedramatična. Galović je tu aktovku pre¬ 
radio, promijenio naslov u: »Večernja pjesma« i ponovno ju 
poslao kazalištu. O tome piše iz Peteranca 29. XII. 1910. 
dru Ogrizoviću: 

Dragi doktore, 

kako vidiš, ja sam »preradio« tu »kraljevsku« ak¬ 
tovku, drugim riječima napisao sam drugu, jer od onoga sta¬ 
rog »izdanja« nema u ovoj možda ni dvadesetak stihova. 

Učinio sam, kako si mi Ti savjetovao. Pjevač ostaje kod 
zdravih očiju, Kralja sam ubio, a sasvim naprijed »iskočio« 
mi je Luđak, koji se već i kod onog prvoga pisanja nekud 
naprijed potiskivao. Unio sam — ili sam barem nastojao 
unijeti — i mali — kako Ti veliš — smiješak u čitavu stvar, 
doveo sam čitav dvor, plijen, plesačice i pustio da ono dvoje 
ode zagrljeno uz klicanje dvora.— Ja ne znam, hoće li se 
sada svidjeti i Tebi i g. Bachu, ali ja sam nastojao izbaciti, 
što sam mogao više, lirski elemenat napolje. 

Molio bih Te lijepo, kad pročitaš cijelu tu stvar (ne 
znam, nemaš li i sada nekoliko drama na čitanju!), da je 
podaš i g. Bachu, a da mi možda — sasvim ukratko — javiš 
i rezultat ovih božičnih stihotvorenija! 

Do tog ću doba čekati i šutjeti. 

A sada želeći Ti srećno Novo Ljeto najljepše Te poz¬ 
dravljam. Tvoj Fran Galović. 

»Večernju pjesmu« nije prihvatila kazališna uprava, a 
isto tako ni drame, koje joj je kasnije podnosio na prika¬ 
zivanje. 

Galovićevo zanimanje za kazalište potencirano je, nje¬ 
govi planovi rastu. Zamišlja god. 1911. dramu u 3 čina »iz 
visokih činovničkih krugova« pod naslovom »Kostum«; 
dramsku bajku u tri čina »San o ponoći« i to u dvije kon¬ 
cepcije: seljačka i gospodska; fantastičku dramu za djecu 
s vilom, srećom itd. »Bajka plavijeh jezera«, san ljetne 
noći u 5 slika; dovršava dramu iz radničkih krugova u 3 
čina, u kajkavskom dialektu »Sodoma«. Započeo je pisati 
12. IV. 1911. U rukopisu se, popuno urednom i definitivnom, 
nalazi prvi i drugi čin. Trećega čina nema. Prvobitno se ta 

drama imala zvati »Žena«, a onda »Pepek«. U mjesecu 
srpnju 1911 dovršio je »tragički fragmenat« u jednom crnu 
pod naslovom »Čaša molitvena« i šalje rukopis Vladimnu 
Lunačeku, uredniku »Vijenca«. Motiv je uzeo iz narodne 
pjesme »Vjerna ljuba za drtigom umire« (Bogoljub Petra- 
nović Srpske narodne pjesme iz Bosne I. ženske 353). U 
fabulu narodne pjesme umetnuo je vile, a mjestimice zadr¬ 
žao nesamo riječi nego i ritmiku narodne lirike i znatno se 
udaljio od dosadašnje svoje manire. Kako »Hrvatska Smo¬ 
tra« god 1911. više ne izlazi, Galović štampa svoje stihove 
u Lunačekovu »Vijencu«, u »Mladoj Hrvatskoj«, u Kumi- 
čićkinoj »Zori«, gdje mu izlazi seoska novela »Genoveva« 
(1911), a kazališne mu kritike štampa »Hrvatsko Pravo« 
(od 22.’IX. do 21. XII. 1911). 

Glavna mu je misao: pozornica. U pismu Ogrizovicu 
(od 23 . IH. 1911 ) među ostalim veli: »Ja sam čitavu noc 
sanjao o Andrejevljevoj drami »K zvijezdama«. Ima među 
Galovićevim papirima neka krpica papira, na kojoj piše 
nešto, što se odnosi na inscenaciju neke njegove drame u 
4 čina. Galović je imao na^ polici časopis »Die Kunst«, pa 
se notica ta odnosi na taj časopis. Glasi. 

Čin I god XIV 5 Heft str. 215 

„ II „ XIII 2 „ „ 81 

. „ III „ XIV 7 „ „ 341 

IV „ XIV 2 „ „ 60 prilog, 3 Heft str. 114 

Bit će da je nekako u to vrijeme, no svakako prije no¬ 
vembra 1911., napisao, koje drame kani ubuduće napisati. 
Od tri sačuvana spiska njegovih drama uzimam onaj, koji 
seže u budućnost do god. 1919. 

1907. Lamara, scena po motivu Lermontovljeve pjesme 
Grijeh, drama u jednom činu 

1908. Mors regni, trilogija 

1909. Mati, drama u pet činova 

1910. Valovi, drama u dva čina 

Pjesma večeri, balada u jednom činu 

1911. Ljubavna noć, komedija u dva čina 
Colombina, komedija u jednom činu 

1912. Židovi, drama u tri čina 

1913. Ka povratku, drama u tri čina 

1914. Sunčanica, dramska priča u pet činova 

1915. Predvečerje, drama u pet slika 

1916. Vatra, drama u četiri čina 

1917. Jelena Zrinjska, tragedija u pet činova 

1918. Iliri, historijska drama u pet činova 

1919. Kraljevna Lamara, tragedija u tri čina 

Planove nije mogao izvršiti, a napisao je od 1911 do 
smrti (osim »Čaše molitvene«) svega tri drame: »Pred 
smrt« (1912), »Mariju Magdalenu« (1912.) i nedovršeni 
»Mrtvački ples« (1913.) 

Pragram rada, složen valjada god. 1911, a možda i 1910 
glasi: 

Suputnik 

San ljetne noći 

Cirkus 

Ribar 

Pastirica (Djevojčicu šalju u goru po ljekovito bilje za 
bolesnu majku. Tamo je progoni strah (Netko). 
Kad se vrati kući, majka je već mrtva. 

Slijepac 

Luđak (onaj san) 

Dva pisma (u pošt. škrinjici se razgovaraju) 

Monolog noćne svjetiljke (U stravi jedne karnevalske 
noći nestala je u jednoj noćnoj ulici). 

Dva magarca, što zajedno voze mlijeko po gradu. 

Memoari jednog kalendara: Evo, što sam doživio: u da¬ 
tumima ispričana tragedija jednoga braka. 

U vrtu (kipovi govore) 

Začarano ogledalo 

Od ovoga je već 1911 svršio Roman 
(ne: memoari) zidnoga kalendara (štamp. u 
»Mladoj Hrvatskoj br. 2, od 25. I. 1912), »Su¬ 
putnika«, štampala »Prosvjeta« (1912), a Za¬ 
čarano ogledalo dovršeno je 1912, a štampano 
1913. u izdanjima Društva hrvatskih književ¬ 
nika. 

Galović je sarađivao i u »Književnom Prilogu«, organu 
»Kluba hrvatskih književnika« u Osijeku — svega je dao 
šest soneta — a bio je i članom kluba. Začlanio se kao 162gi 

čin. PO redu, dok je Ogmović «lan po redu 43., MU, N. 

Budak 74., a Manja Kumičić 152 P ■ komada) 

Potkraj god. 1911 - »SavrLenik« god. 

» Španjolska romanca «, koju je P , b ez pre kida, 

1912. Galović pite te sonete dan : ™ 0 b ™7j e linu. Tako je 

&A Z% Tak ° 

je pisao joS 5 7“f g '“ v ^ a C filozofske svoje studije. Kao 
sluS?fs°v V o'j C ih profesora bio je nrarijiv. Sačuvan je poprs nje¬ 
gov* seminarskih radnja. Evo tog pop sa. 

1 Paul Verlaine, Život i djela (ci P ■ Vlasti« 

2. Fr. Marković, Linčni momenti u »Kohanu 

3. Iz historije hrv. kazališta 

4. Vraz, »Đulabije« (dojmovi) 

5. Fr. Prešern . ,, • 

6. Zmaj, Đulići uveoci (dojmovi) 

7. Vojislav Ilijć 

9 Kratka^ povijesffranc. drame (po Adamoviću) 
i?'. SrCUoTame. »Neprijatelj puka« u na- 

^iffeatki pregled povijesti hrv. kazaMta od god. !840 

do danas ' 

13. O tragediji 

kji su v* 

godina bacaju. Galović u »Mla- 

&og^SV S ”‘ ka Stoii ' ViĆ “ Sk0g ° rgana )e 

izjava važna. Evo je: 

IZJAVA 

Ovih dana raskrstih se konačno s »Hrvatskom«, »glav¬ 
nim glasilom stranke prava za sve hrvatske zeml £«- 
primjerna netaktičnost sadašnje redakcije, upravo sefreda 
tera Kerubina Šegvića, prisilila me je, da se raziđeni s lis¬ 
tom, u kojem surađivah preko osam gođmaukojemopočeh 
svoj književnički rad štampavši (tamo u oktobru 1903 -) P r ™ 
svo u pjesmu prigodom otkrića Starčeviceva spomenika u 
Šestinama. - Da me gospoda krivo ne shvate S P°‘ 

menuti, da smatram današnju »Hrvatsku« nastavkom 
vatskoga Prava«. Zato sam i kod obiju fuzija - i sa »Hr¬ 
vatstvom« i sa »Hrv. Slobodom« - ostao suradmkom hsta^ 
koji je odgovarao mome političkom mišljenju. I premda je 
l J Segvić sve to dobro znao, da nijesam bio nikada m 
jednim filirom »honoriran« (to spominjem radi l avnost *7’ 
da sam do krajnjih granica tolerirao sve neugodnosti, koje 
mi se dešavahu u redakciji, naročito u posljednje, vrije , 
ipak je nastojao, da mi »podmetne nogu« titulirajući me da¬ 
kako u priratnome razgovoru »gospodine profesore«, premda 
znade, da sam tek »apsolvirani filozof«! I ja sam radi 
sviju onih bezobzirnosti bio tako ojađen, te sam javio 16. 
januara o. g. redakciji »Hrvatske«, da prestajem biti i ka¬ 
zališnim recenzentom i suradnikom rečenoga lista. 

Sve ovo ne bih ni iznio na javu, da mi upravo danas 
nije rekao jedan gospodin kako se u javnost, s 
da sam ja pisao ove reklamne »feljtone« a (. Segvmnu 
»Hrvatskoj«. (»Zbilja« — na raspucu). I zato, da tKogo 
ipak ne poiumnja o mome autorstvu onih nepismenosti, po 

pisanih sa »Pravdoljub Istinović« (kao u . b ,\ a| **^^meni 
skijeh zanosa!), izjavljujem ovdje najodiučmje da me 
ne bi moglo ni na um doći onako štogod napisati. Posljednje 
So sam štampao u »Hrvatskoj« bila je ^tika o Goetheovu 
»Goetzu« i one četiri pjesme, s kojima 

nimalo laskavom društvu - u božicnjem P^Jogu^ Odonclr 
ne napisah za »Hrvatsku« ništa vise, a i neonsko d g , 
dogod joj bude vrhovnim urednikom Kerubin S g 

U Zagrebu, 18. januara 1912. 

Fran Galović 

God. 1912. Galović radi mnogo i solidno. Od 21. siječnja 
do 11. veljače 1912, dakle za 22 dana piše 22 pjesme (ve¬ 
ćinom sonete), svaki dan po jednu pjesmu. Štampane su u 
razno doba po različitim časopisima. U siječnju je svršio 
novelu »Suputnik«, koju je odštampala »Prosvjeta« (1912., 
str. 209—215). Zamišlja čitav niz novela uz oznaku, koliko 
će prostora zauzeti u rukopisu. Evo nekih nabačenih nacrta. 
Ona žena, što se vucarala sa svakim, a naposljetku s laza- 
rima i ciganima, 3 kartona po 10. (znaci: tri poglavlja, svako 
po 10 četvrtaraka); — Ona druga, što je imala 4 kćeri, pa 
išla s njima po birtijama, a kasnije joj se rodile još dvije, . 
3 kart. po 12; — Jurjević, padavica. Potroši sav imetak u 
krčmi. Ide od kuće do kuće. Epizoda s Julinom majkom. Ona 
izgori, 4 kart po 10; — Ona žena, što se smrzla u snijegu. 
Muža je poslala kući, a ona ostala s dragim. Dragi je otišao 
po kola, a ona se smrzla stojećke u šumi, 3 kart. po 8; 
Žena, što je bila na lconaku i imala dragoga lugara. Muž je 
stariji od nje i pase krave. Nađe ih i zapali kuću ili što 
drugo, 3 kart, po 10; — Onaj, što je htio da ljubi mrtvu 
ženu u lijesu, neki zidar, 3 poglavlja po 8 kartona; Muz, 
što umire od sušice. Žena voli drugoga. Ona mora spavati 
s mužem. Umiranje, 3 pogl. po 12 kartona; Starac. La¬ 
dica pukne, u kojoj je njegovo odijelo za smrt. Stric moje 
bake, 1 pogl. 12 kart; — Mjesečnjak Roman?; — Mato 
Dombović. Živi sa svojom maćehom. Korinćanima I. 5. 1. 
poglavlja 3 po 12 kartona; — Anka i kuzen. Paraliza; — 
Učiteljica, koja ljubaka sa seoskim momcima, 5 po 10 kart.; 
— Ivo, sluga kod nas. Oženio je lijepu ženu. Ona ima dijete. 
Udovica. Kasnije umre, 1 pogl. 20 kart.; — Radković, kako 
je pao s prozora, 1 pogl. 20 kart.; — Cjelivanje pijanoga 
M. P. 1 pogl. 20 kart.; — Moj bratić. On je udovac, a ona 
je udovica. Vjenčaju se. Nastaje nešto hladno u odnosaju. 
Ona je imala blagoga muža i ne može se sada sprijateljiti 
s tim novim životom, čitav njihov život prikazati. Za po¬ 
zadinu metnuti nekakav veći događaj. — On se vjenča 
s njom, a kad izlaze iz crkve, rugaju mu se momci, da je 
noseća. On pleše s njom i osjeti to. Ne će je voditi kući, već 
je ostavi kod njezinih. Parnica za rastavu traje dugo, a 
međutim se njegov otac — udovac oženi, jer gospodarstvo 
ipak ne može biti bez žene. Maćeha rodi (možda, da se i on 


s njom splete?), a on na koncu odlazi u Ameriku. — Irećo- 
rednica. Ona je pobožna. Ona sa stražarom. Ona umre. Ima 
doma oltar i sve, 3 poglavlja po 12 kartona. 

U mjesecu travnju 1912 piše dru. Ogrizoviću: 

Peteranec, dan pomrčine 1912. 

Dragi prijatelju, 

kako vidiš, još sam uvijek ovdje. Začamao sam u ovome 
borju i mramorju. čekajući konac ovoga tjedna, da krenem 
opet u Zagreb. (Bit će jamačno ponedjeljnik!) Da je ljepše 
vrijeme, ostao bih dulje, ali ovako ne mogu nikuda iz kuće. 
Pače sam se i nahladio, jere sam bio u vinogradu, pa tako 
jedno s drugim i t. d. . .. 

»Začarano ogledalo« je gotovo. Svršio sam ga u nedjelju. 
Ima deset poglavlja, a opsezalo bi nekih 9—10 araka štam¬ 
panih. Još nisam nikada ništa ovako teško pisao. Sve se 
događa jedne noći u mjesečini (dakle je boja morala ostati 
kroz čitavu pripovijest ista), a on i ona nemaju imena (On 
samo u prva dva poglavlja), a osim toga on na čitavome 
svom putu ne čuje ništa već samo gleda i vidi. Stil je u glav¬ 
nome jednostavan (kao u sv. pismu!), samo sam na nekim 
mjestima u opisivanju prelazio granice logike i »dopustivosti« 
upravo do ludosti. — Meni se u svemu najviše sviđa spoj 
toga ogledala sa snom i sa zbiljom, jer On zapravo sve to 
sanja i u tome snu se i ubije. I onda, čitalac ce. se morati 
»dovijati« (cf. Maretić!) tajni jedne nepoznate riječi, jer 
zašto da čovjek reče baš sve. — Kad dođem u Zagreb, poka¬ 
zat ću Ti tu »halucinaciju jedne mjesečeve noći«. 

Inače živem potpuno odijeljen od svijeta i čekam, da me 
pozovu u rat. Bilo bi zanimljivo. 

U Koprivnici gostuje Mlinarićeva družbina. Davali su 
ovih dana Tvoju »Hasanaginicu«. Vidjeh plakat vozeći se u 
vinograd. 

Ulovio sam par sujeta za manje stvari. Ima toga ovdje 
dosta. Vrlo interesantne stvari. 

Ne ću da dulje»na zlo upotrebljavam« Tvoju strpljivost, 
već Te najljepše pozdravljam i želim zbogom! 

Tvoj Fran Galović 

»Začarano ogledalo«, o kojem je govor u ovom pismu, 
zanočeo je Galović pisati 23. III. 1912., a dovršio ga je 14. 
\y° i9i2 J dakle za 23 dana. Začarano je ogledalo iza £ l ° 

95 kn S’a izdanja savremenih hrvatskih pisaca nakladom 
Dmštva hrvatskih književnika u travnju 1913. sa životopisom 

^Novelu »Jesenje magle« piše 8 dana (od 27.. I'do 4• V. 
1912 I i štampa ju u Lunačekovom »Vijencu« 1912 (str. 

265), a opsežnu ^pripovijest »Svekar« piše 13 dana (od 29. V 
do 10 VI. 1912) i štampa je u »Kolu Matice Hrvatske« 

gegove kazališne kritike, šlanak o 
našim literarnim prilikama i prikaz Ogrizoviceva »Banovica 
^rahmje« što je ? napisao za »Mladu Hrvatsku« 1 tamo 

napisati dramsku bajku u 7 Snova >Suđenik.< 

S Baš-Čelikom, 12 labudova, Ružicom i t. d - “ ^ ra ča 
dakle pomalo narodnoj poeziji po uzoru Ognzovićevom. 

Dramsku viziju Mmg u 

IŠavremeniku« 1913, a prikazivana je u Zagrebu poslije 

Ga Dana V 16 SI VL 1912 započeo je pisati svoju »Manju Mog- 
jJZ, mistlij u 3 čL s epilogom. Prvi 6 „.je svršio 
29 VI drugi 7. VII., treći 5. VIII., epilog 18. VIII. 1912, 
radio je dakle svega dva mjeseca. Drama je u stihovima 
Podnio ju je kazališnoj upravi, koja nije taj misterij htjela 
da prihvati uza sve pohvale direktora drame j® sl P a ^ • 

Zbog toga je došlo kasnije do polemike između Galovića 
intendanta Vladimira Tresčeca u »Hrvatskoj«. . 

1 Zamišljao je napisati trilogiju, u kojoj se prikazuje pro- 
pudSje naših 1 zadr'uga. U tri aktovke želio je prikazat, tr. 
dana života čovjekova: njegovu mladost, muževno doba, 

Balkanski je rat morao djelovati na Galovića. U svom 
ni srnu koje je malo prije citirano, očekuje, da ce i on biti 
San u rat, koji bi zametnuta Austrija protiv pobjedo¬ 
nosne Srbije i Bugarske. Sačuvan je iz tog vremena papine 
s nacrtom dvaju soneta(?) pod zajedničkim naslovom »Ko- 
Možda je to imao biti i kakav ciklus. Ovaj 

nacrt otkriva, kako Galović pravi sonete, a na drugoj strani 
se nalazi gotovo dovršen prvi od ova dva soneta. Prvi se 
trebao zvati »Krstaš-barjak«, a drugi »Kumanovo«. 

Evo točna prepisa tog nacrta: 

KOSOVSKA VIZIJA 

U bolu mraka krv u baklji gori. 

Carica Milica čeka Boška Jugovića 

l. Krstaš barjak 

Na alatu, vas u čistom zlatu 

Na barjaku od zlata jabuka. 

Dva. vrana gavrana. 

Kojemu ćeš privoljeti carstvu. 

Crkva na Kosovu. 

Ii. Kumanovo 
Mrak i bol umiranja. 

Jutro. Zora. 

Daleki zvonovi carski. 

Kosovska djevojka se šeće po razboju. 

Baklja šapće užas neslućene strave, 

A mrki zidi miču se i živu. 

U čarobnome motaju se tkivu. 

Ka drugoj strani: 

Prolazi užas neslućene strave 
Kroz dvore carske. Mrki zidi živu, 

Uzdišu, vape, zovu glase slave 
U mutnih sjena sablasnome tkivu. 

Tek jedna bdi. A ona zna i čeka 
Udes, ko vjetar što će amo banut, 

I sve joj priča muk i groba jeka: 

Krvavo jutro gleda, (što) te će granut. 

Krstaš je barjak umro noći ove 
A s njime krasan junak na alatu, 

Zalud ga vapaj kobne slutnje zove, 

Ko sunce ode, vas u čistom zlatu. 

Da, mermer tvrde kapije ih skrio, 

Pođoše smjelo carstvu nebeskome 
I već je svaki sam zaboravio 
Krv da će dati 

Ne plače Boška Jugovića seja 
Već samo čeka bijes, val i plamen 
Da mermer tvrde kapije ih skrio 
Golemo 

To je sve. 

PUT U ITALIJU 

Za vrijeme ljetnih praznika 1912. priredio je profesor 
povijesti umjetnosti dr. Iso Kršnjavi uz vladinu pocporu izlet 
s dvadeset i dvojicom slušača i petoricom profesora u Ita¬ 
liju na lađi nautičke škole »Vila Velebita« preko Rijeke u 
Pulj, pa na Poreč i u Veneciju, a odatle u Ravennu i natiag 
preko Rijeke u Bakar. Usput su načinili izlet u Padovu i 
Vičencu. Na tom su izletu bili ovi slušatelji filozofije: Ferdo 
Nikolić, Franjo Barišić, Franjo Galinec, Josip Jedvaj, Ivan 
Galvagni, Josip Matasović, Stjepan Matković, Stjepan Zaic, 
Jovan" Ljiljak, Stjepan Baton, Pavao Rogić, Ivan Venko, 
Marko Veršić i Fran Galović; zatim pravnici: Vilko Spitzer, 
Mile Budak, Ivan Brkić, Ivan Pasarić, Mato Kristić, Vladi¬ 
mir Ćopić, Krešimir Fizir i slušatelj šumarstva Petar Orlić. 
Pratili su ih uz dra. I. Kršnjavoga još Vjekoslav Baborsky, 
dr. Karlo Horvat, dr. Artur Schneider, dr. Milan Ogrizović 
i Andrija Milčinović. 

'To je putovanje ponukalo Galovića da napise ciklus 
soneta, koji je nazvao »Četiri grada«. Ima ih svega 12, od 
tih je 5 posvećeno Veneciji, 2 Padovi. 2 Vicenzi, 2 Ravenni, 
a posljednji je kao epilog — povratak s puta. 

'Kako je Galović pravio svoje sonete, otkrivaju njegove 
bilješke. Za sonet Palazzo Ducale zabilježio je prva dva stiha: 

Noću, kadno svietla po laguni planu, 

U mutnoj vodi zlatne kaplje gore, 

a zatim su poredani srokovi za planu: svanu, stanu, danu, 
ranu, panu, kanu; za gore: zbore, tvore, dvore, kore, more, 
ore, bore. Tako radi i prevodilac stihova sa stranog jezika. 


Ovaj Galovićev ciklus ima već posve izglađenu formu, 
premda naglasak ne odgovara uvijek ritmu. Njegovi pjes¬ 
nički priviđaji i verzifikatorski običaji stalno se i tu vraćaju. 
Gondola mu je »kao crni cvijet« onih voda; gledajući u pa¬ 
laču Contarini-Fasan pomišlja na Desdemonu, koja se uz 
Otella stisla kao krotka srna, a Otellova je kosa gusta, kudrava 
i crna. Vidi u mašti, kako njih dvoje putuju na Cipar, noću, 
na galiji nadutih jedara, dok ih s prozora — on voli riječ: 
pendžera — prate pogledi i suze, a mlaki vali nose laku 
pjenu. U Sv. Sebastijanu vidi usne pune žara i grijeha, dok 
je sve oko njega staro i sivo. Pred sv. Antunom u Padovi, 
koji vraća izgubljeno, traži nagu ljepotu lika, koji izmiče i 
tone. Koliko li se puta vraća ta žuđena gola ljepota u Ga- 
lovićevim stihovima! U Vicenzi ga teatro Olimpico pod¬ 
sjeća na omiljele likove harlekina i Colombine, a u Ravenni, 
na Danteovu grobu, opet misli na svoju tugu, koja ga ne 
vodi kroz raj ni kroz pakao, već prognaničkom noćnom sta¬ 
zom, gdje se mora šutjeti. Muke njegove duše ne izriču se 
jaukom, ne ispovijedaju se, one se prešućuju i vječno se trpe 
kao i grijeh Franceske da Rimini. Kako je Galović diskretno 
natuknuo svoje boli i kako se otkrenuo od groba Dantea, 
koji je ljubio s manje boli i s manje nesreće, otkrenuo se 
bez udivljenja i bez literarnih reminiscencija. Galović je bez 
sumnje čitao početničko Wildeovo djelo »Ravenna«. — Vra¬ 
ćajući se iz gradova, gdje je purpur, zlato i bljelokost, plo- 
veći kući, pred suton, spopada Galovića želja, da plovi tako 
dovijeka, da ne svane nikada, nego da bude 

Samo noć i pjesma, val i mjesečina . . . 

Onda ništa više, samo muk i more. 

Ovaj se sonetski vijenac »Četiri grada« doimlje autobio¬ 
grafski. U Galovićevim pjesmama redovno nije izrečeno 
sve, što mu je bilo na srcu, mnogo je, vrlo mnogo ostalo 
gorko progutano i prešućeno, često i poenta ostaje u peru, 
neispisana: ostala je u njemu, jer je bio suviše srastao s tim 
stihovima, koji mu bijahu jedini drugovi u intimnom raz¬ 
govoru. Sjetimo se njegove rečenice, da su najljepše pjesme 
one, koje nalaze svoj grob ondje, gdje su nastale! Njegova 
je čežnja vezana verigama pjesničke i — društvene forme. 

Galović je svoj ciklus soneta »Četiri grada« poslao 
»Prosvjeti«, kojoj je bio vlasnik dr. Rudolf Horvat. Želio je, 
da cijeli ciklus izađe u jednom broju odjeđamput, kao cje¬ 
lina, i da bude ispod naslova posveta prof. I. Kršnjavomu. 
Nije bez interesa Galovićevo pismo o tom predmetu dru. 
Rudolf u Horvatu. 

Zagreb, 7. II. 1913. 

Vele učeni gospodine, 

danas me je obavijestio g. Zaić, da Vi mjeste sporazumni 
s time, da moj ciklus pjesama uđe u jedan broj »Prosvjete«, 
a još manje pristajete na to, da dođe ispod naslova posveta 

dru. Kršnjaviju. _ r v 

Moram reći, da se ovome postupku s Vaše strane veoma 
čudim i ne razumijem, kako je slagar mogao čitavu stvar 
sasvim lijepo složiti. Jamačno je to učimo s Vašom privolom, 
jer Vi ste rukopis — to moram suponirati — barem vidjeli, 
kad znate, da su pjesme posvećene dru. Kršnjaviju. 

Što se tiče Vašega prvoga prigovora, da ciklus ne bi na- 
jedared ušao u »Prosvjetu«, taj ne stoji, jer ste mi sami 
kazivali, da želite imati svaki broj zaokružen kao posebnu 
knjigu, pa kako da se sada najednoć nešto nastavlja kroz če¬ 
tiri ili pet brojeva? Držim, da čitav ciklus nije ni tako du¬ 
gačak, jer ako se moglo za one pripovijesti g. Krambergera 
i gdične Auerove žrtvovati svaki put pola broja, onda za ove 
stihove nije previše, ako zapreme ciglih pet stranica, pogo¬ 
tovu gdje i onako nisam namjeravao nikakva honorara tra¬ 
žiti, jer Vam imam da »odradim« pretplatu za prošlu godinu. 

Teže mi je pobijati drugi prigovor, jer ne znam, u čemu 
Vam se dr. Kršnjavi toliko zamjerio. Ta ja tu ne glorificiram 
njegovo »madžaronstvo« (ako je možda s Vaše strane po¬ 
litika posrijedi?), već odajem samo postu jednom visoko 
kulturnome čovjeku, pred kojim mora svaki pravi Hrvat 
duboko skinuti kapu ne gledajući što on momentano nije na 
vladi. Moja posveta je zahvala za ono, sto nam je protesor 
kulturne historije na zagrebačkom sveučilištu pružio prošle 
godine na putovanju po Italiji. U mojem se rječniku ova 
stvar zove pristojnost, i držao sam, da ce Vaš list biti tako 
liberalan i štampati ovo. Osobito gdje je na tom putu bilo 
ljudi najsuprotnijih političkih i kulturnih uvjerenja (i »Fran- 

kovača« i »furtimaša« i Srba), pa su svi bili prožeti jedna¬ 
kom zahvalnošću za rijetki užitak. — Moram reći, da sam 
bio upravo frapiran, kad sam čuo, da ste Vi tako protiv te 
nedužne posvete ustali. 

Međutim, ja ne ću da diram u Vaše uvjerenje, samo Vas 
molim, da mi odgovorite, što mislite u ovoj stvari konačno, 
jer ako ostajete pri svojem (da naime ciklus ne će izaći na¬ 
jednom, i da posveta ne može biti štampana), onda ja či¬ 
tavu stvar bezuvjetno uzimam natrag. 

Očekujući što skorije Vaš odgovor bilježim se s osobitim 
poštovanjem 

Frazi Galović. 

Ciklus »Četiri grada« ipak nije izišao u jednom broju 
»Prosvjete«, nego u dva: na str. 262—264 i 325—327 (1913.) 
i to bez posvete prof. Kršnjavome. Galović mora da je to 
oprostio dru. Horvatu, jer mu je dao i svoj prijevod Wil- 
deova »Mladoga Kralja«, koji je izišao iste godine (1913., 
str. 628—642). 

Galović je poduzeo akciju, da učesnici puta u Italiju is¬ 
pune album u čast Kršnjavome, sam je dao odštampati svoje 
sonete »Četiri grada« s posvetom: Dru. Izidoru Kršnjaviju. 
Knjižicu tu poslao je Kršnjavome s ovim tekstom: 

Presvijetli gospodine, najveći momenti u životu jesu ča¬ 
sovi šutnje. Onda, kad zamire riječ, i kad se javlja osjećanje. 
Kad se iza sklopljenih vjeđa vidi više, negoli na javi i u 
suncu. Kad nam u nekoj dragoj zaboravi daleki glas priča 
ono, što se tek ovako u životu sluti. »Šutnja, veliko carstvo 
šutnje, — više negoli su zvijezde, dublje negoli je kraljevstvo 
Smrti«. (Carlyle) 

I u tim časovima na pogledu plavoga Jadrana i u bljesku 
dragulja i zlata, u disanju ponoćnih zvijezda i u suzama 
bijele mjesečine, tamo nastadoše ovi stihovi, što Vam ih 
pružam na dar. Primite ih kao znak velike zahvalnosti i 
ljubavi. Evocirale su ih Vaše riječi, i njihov ste autor za¬ 
pravo Vi. 

Evo ih! Slušajte . . . 

STIPENDIJA 

Na osmodnevnom putu po Italiji nakupio je Galović 
mnogo dojmova i stekao veliku čežnju, da P°đeu s ykl e • 
Pružila mu se prilika, jer je hrvatska vlada 18. VIII. 1912. 
raspisala deset naučnih stipendija, svaku po 2000 kruna, za 
slušače pravnike i filozofe »u svrhu nastavka, odnosno upot¬ 
punjenja nauka i izobrazbe na izvanjim sveučilištima«. Za 
taj je natječaj stiglo 27 molbenica od pravnika i 14 od slu¬ 
šača filozofije, a među potonjima bila je i molbenica Fiana 
Galovića, tada već svršenoga slušatelja filozofije. U svojo] 
molbenici, datiranoj 28. kolovoza 1912, razlaze Galovic svoju 
molbu ovako: 

1. Za trajanja mojih nauka na filozofskom fakultetu bavio 
sam se osobito slavistikom, te mi je ta disciplina ujedno i 
glavna struka. Pored toga slušao sam predavanja iz staro- 
klasičke filologije kao sporedne struke, a ujedno i preda¬ 
vanja iz povijesti umjetnosti. 

2. Nalazim se u stadiju ispita, te mi je zadana iz glavne 
struke radnja: »Kompozicija narodne lirike«. Pošto se pio- 
učavajući liriku moram obazreti i na druge znatnije liricke 
proizvode ostalih naroda, to bi mi osobito i u prvom redu 
koristilo, da se na vrelu upoznam s nama najbližom lirikom 
talijanskom i sa provenjalskom. Veoma bi mi dobro došlo, 
kad bih o pomenutim liričkim pjesmama mogao slusati pre¬ 
davanja na talijanskim sveučilištima, imenice predavanja o 
staroj napuljskoj lirici 13. stoljeća i o. »novom, slatkom stilu« 
Guinicellia i njegovih nasljednika početkom XIV stoljeća. 

3. Već sam unaprijed spomenuo, da sam slusao preda- 
vanja iz povijesti umjetnosti, jer su me uvelike zanimala, 
a bio sam i ove godine na naučnom putovanju s presvijetlim 
gospodinom drom. I. Kršnjavijem u Veneciji, Padovi, V i- 
cenzi i Ravenni, pa bih želio upoznati i djela velikih umjet¬ 
nika. u kojima se zrcale lirski pučki osjećaji onoga doba. 

4. Koliko sam se došle bavio uza svoj tuđij i lijepom 
knjigom, neka svjedoči priloženi popis mojih dosadašnjih 
štampanih radova. Sarađivao sam gotovo u svim našim lis¬ 
tovima (u »Hrvatskoj Smotri«, »Mladoj Hrvatskoj«, »Suvre¬ 
meniku«. »Vijencu«, »Domaćem ognjištu«, »Zon«,_ »Pro¬ 
svjeti«, »Hrvatskom Pravu«, »Narodnim Novinama« i t. d.J, 

i tri moje drame prikazivane su s uspjehom u Kr. zem. hrv. 
kazalištu u Zagrebu. Ljetos će u »Kolu« Matice Hrvatske 
izaći ov.eća moja novela, a upravo ovih dana predadoh kaza¬ 
lišnoj upravi novu dramu. 

Upoznavši talijanski jezik i literaturu moći ću — za¬ 
cijelo — s uspjehom na svome naučnom putovanju i dalje 
literarno raditi, jer ću dobiti šire i jasnije vidike na izvoru 
svjetske kulture. 

Potanji program puta i naputak za studij dat će mi pre- 
svijetli gospodin dr. I. Kršnjavi. 

U nadi, da će itd. 

Mada je Galović priložio i službene dokumente svojoj 
molbenici (deset kolokvijalnih — samih odličnih svjedodžaba) 
i mada je profesorski zbor mudroslovnoga fakulteta na svojoj 
sjednici od 7. listopada 1912 uz još druge četiri preporuke 
jednoglasno vladi preporučio Galovićevu molbenicu na po¬ 
voljno rješenje, ipak je zem. vlada rješenjem od 25. listo¬ 
pada 1912, br. 26109 podijelila samo trojici filozofa taj 
stipendij, no među njima nije bio Galović. 

PROFESOR 

Kad nije uspjela molba za stipendij, Galović se sprema 
za ispit. Godina 1913. oskudna je u Galovićevu radu. 

Galović je imao mnogo pouzdanja u ukus i moć direktora 
drame Bacha, slao mu je svoje drame, a 24. IV. 1913 piše 
mu opsežno pismo s molbom za savjet, da li bi se latio 
pisanja nove drame, »senzacije«, koja mu svojim sižeom već 
dva mjeseca ne da mira. I navodi nacrt te drame u 4 čina. 
Glavna je osoba perverzna neka tridestgodišnja djevica iz 
visokoga društva, koja ubija svog zavodnika. Galović u svom 
pismu veli: »Ta je »djevica« doduše jedna preobučena Ta- 
mara i Saloma i u toj bi drami bila prikazana stara, perver¬ 
zna borba spolova, ali dakako svemu bi bio dan jedan novi 
ton. I to me baš najviše zanima«. Na kraju, u postscriptumu 
veli: »Molim Vas, da zasada ne kazujete o tom nikome ništa, 
niti dru. Ogrizoviću, jer bi on dakako čitavu stvar »izviđao«, 
da sazna«. — Ovdje se radi o drami »Mrtvački ples«, koju 
je započeo pisati 4. V. 1913. i dovršio potpuno prvi čin. Što 
mu je odgovorio direktor Bach, nije poznato, ali nema na- 



stavka ni svršetka »Mrtvačkog plesa«, senzacionalne drame, 
koja je nastala zacijelo pod dojmom Vojnovićeve »Gospođe 
sa suncokretom«. 

Ljetuje kod kuće, u svom vinogradu, i piše kajkavske sti¬ 
hove za ciklus »Z mojih bregov«, koji je započeo pisati u 
maju 1913. Za njegovo tadašnje duševno raspoloženje zna 
čajna su dva pisma dru. Ogrizovicu. 

Prvo je od 7 lipnja 1913 i glasi: 

Starigrad, 7 lipnja 1913. 

Dragi prijatelju, 

pišem Ti, evo, istom sada, jer sam već četvrti dan u 
vinogradu, pa dok je Tvoja karta doplivala amo, trebalo je 
dosta vremena. 

»Odgovora« nijesam čitao, pa Te zato najljepše molim, 
da mi ga pošalješ. »Odgovarati« po svoj prilici uopće ne cu, 
ali htio bih ipak vidjeti što velemožnost veli."') 

Inače mi je dosuđena nagrada kod Matice*) **), dr. Drecli- 

sler mi je to baš jučer javio. 

Kajkavski stihovi odmiču polako, osobito, kako sam došao 
ovamo, jer treba samo stati i gledati, pa je pjesma u 
džepu ... 

Kad dođeš amo, moći ćemo ih čitati, a da ces doci, o tom 
sam potpuno uvjeren (tamo recimo oko 15. ili 20.). Vino je 
izvrsno, pejzaž je divan, pilići će do onda poodrasti, spre¬ 
mit ćemo i gulaš, pa još koješta i tako da se malo pro¬ 
veselimo! Osobito bi me veselilo, da možeš povesti i gospara 
Bacha, samo ako — Ti već razumiješ. Sada sam ja »osoba 
na zlu glasu«. Držim međutim, da ga to ne će nimalo smetati. 

Jesi li vidio, kako je moj Peteranec još prošle subote 
votirao povjerenje »kompromitiranim« članovima stranke 
prava? Nije trebalo ni agitirati. 

*) Odnosi se na odgovor intendanta Tresčeca na Galovićev članak 
»Prilog procvatu hrvatske drame«, što je izišao u »Hrvatskoj« 24. V. 
1913. Na taj je »odgovor« Galović ipak reagirao člankom »Malo 
odgovora« u »Hrvatskoj« 18. VI. 1913. 

**) Za »Začarano ogledalo«. 


I tako Te najljepše pozdravljam i želim Ti puno sreće 
_ na solinskim razvalinama. Rukoljub milostivoj gospođi. 


Tvoj 


Fran Galović 


P. S. Molim Te, da mi svakako javiš par dana prije, kad 


misliš doći, da znam. 


onaj isti . . . 


Mjesec dana iza toga piše dru. Ogrizoviću iz Zagreba: 

Zagreb, 7. jula 1913. 

Dragi prijatelju, 

dođoh u nedjelju (kakti jučer) u 7 i 3 A uveče i nijesam, 
kako vidiš, mogao, da Te posjetim. Našao sam međutim na 
stolu Tvoju kartu, koja me »uvelike« obradovala, napose ono 
mjesto, gdje veliš, da Ti posao divno napreduje (ovo nije 
ni fraza ni komplimenat!), da i ne govorim o »Gruss aus 
Zdenčina« . . . 

Meni je »također« šumjelo u glavi one subote, ali sam 
se »vračil« u nedjelju kao na Petrovo (proštenje!) kod žup¬ 
nika u Peterancu (na objedu i večeri tako negdje do 3 ure 
iza ponoći!) Zaić je onda bio na kolodvoru (sa 4 flaše 
rojičke!), ali Te nije vidio »kod blagajnice« (ipsissima verba) 
i vratio se bukveš kući. To mora platiti u — vinu! Druga 
kazna ne preostaje. 

Danas sam saznao od jedne informirane ličnosti novost, 
barem za mene, a možda i za Te, jer o tom »događaju« nema 
u Tvojoj karti govora. Radi se o dramaturgu naime. Ako 
nijesi upućen u stvar, onda i sjedni i znaj, da je dramaturgom 
imenovan dr. Branko Gavella. To je bila naročita želja gos¬ 
para Tresčeca, koji je ima našega dragog Marivauxa u pro¬ 
gramu pred dva mjeseca već. Taj mu se barem ne će usuditi 
oponirati, a do toga je gospodinu kotarskom predstojniku ja¬ 
mačno najviše i stalo. Imat će opet jednoga discipliniranog 
činovnika (koji među ostalim razumije i —francuski!). Ti 
bi sada morao spelati čitavu stvar nekako, da ipak ostanes 
pobjednikom, Ili je Tebi čitava dogodovština vec poznata: 

Najljepša Ti hvala za kritiku u »Savremeniku«. Tako 
se pišu kritike. To je evropski, francuski način, a nije 

»naučan«, švapski — upravo Maretićevski . . .I ono u »Pro¬ 
svjeti« je dobro.*) **) Rep nije mogao unići zbog g. đra. Ru- 
dolfa narečenoga Horvata. Znaš već: klišeji i drugo. Uosta¬ 
lom o g. doktoru više usmeno. Zaić će Ti također kazivati 
jednu »dirljivu« pripovijetku. 

Očekujući Tvoj odgovor na ono o dramaturgu najljepše 
Te pozdravljam i želim puno sreće. Rukoljub milostivoj 
gospođi. 

Tvoj »vjerni« 

Fran Galović. 

Te godine izašlo je njegovo »Začarano ogledalo«, koje 
je bilo primljeno od kritike vrlo simpatično. Možda je to 
nazlog, da je nakanio napisati opsežniji roman »Pod krovom« 
u dva dijela, svaki dio u 10 poglavlja i roman »Gospođa sa 
crnom koprenom«, u 5 poglavlja s epilogom. Dana 5. V. 1913. 
dovršio je novelu »Vojnička ljubav«, koja je izasla u »Su¬ 
vremeniku« (1913., str. 571—577) i zbog koje je imao velikih 
neprilika — htjele su ga vojne vlasti, kako se govorilo, de¬ 
gradirati, jer je u toj noveli ocrtao ljubav satnikove žene s 
ordonancom. To mu je zamjerio i Tito Strozzi u svom »Kriku« 
(1913.), nazivajući Galovića debelim sastavljačem začaranog 
ogledala. Na jednom mjestu svoga »Krika« veli Strozzi: 
»Tako na primjer nježni Galović napisa novelu, u kojoj 
nespretno i bljutavo opisuje neke scene između časničkog 
sluge i gđe. kapetanice. Dakako, taj mali izlet u neartistički 
realizam opravdava pisac svojom memorijom. ^Ne može 
naime zaboraviti na svoju dobrovoljačku godinu, lo mu vje¬ 
rujem. I ja'ga vidjeh u uniformi. Pa ga ne zaboravih. To 
se ne zaboravlja . . . Treba pripaziti, da radnici na polju 
književnosti ne glade istim rukama široka pleća rekruta i 
posižu za začaranim toaletnim predmetima. A Galović je 
takav radenik. Piše naime samo dnevno od 2—4 poslije 
podne. Mjesto probave«, (ovo je zapravo replika na Galovi- 
ćevu kritiku o knjizi Tita Strozzija, što je izašla u »Mladoj 

*) Odnosi se na kritiku »Začaranog ogledala« (»Savremenik« 1913., 
str. 429—434.) 

**) Misli kritiku »Začaranog ogledala« u »Prosvjeti« (1913., str. 
410—412 od Ernesta Sremčevića (pseudonim). 


Hrvatskoj«. 1913., god. VI., br. 2. pod naslovom: Tito mar- 
chese Strozzi »Die trauernde Cascade«). 

A. G. Matoš, čije pero nije nikog među literatima po- 
štedilo, bocnuo je i Galovića, koji je ostao vjeran »Hrvatskom 
Pravu« i kad je Matoš prešao k Milinovcima. U »Novostima« 
(8. XII. 1912., br. 333) u članku »Kazališne radosti« ruga 
se Matoš plodnosti Galovićeve muze: 

»Tannhauser je probudio i heroizam tihog tihackog pjes¬ 
nika Frana Galovića, koji je u stilu maltretiranog pogači- 
ćizma ovako po prilici blagoizvolio tom prilikom zaintačiti: 

0 Venus moja, već me sunce zove, 

I ostaviti moram zlatni log, 

Čuj, kako zvoni silan dalek rog 
I javlja zoru, javlja dane nove. 

Ah — ostaviti moram tebi rog 
Za svieću što me k vječnom Rimu zove, 

Ah — čizme moram kupit sebi nove — 

Ja idem v Rim i — čuvao te Bog! 

Nadamo se, da će neumorni versifikator naskora versifi- 
kovati jedan-put-jedan, izroke i natječaje u službenom listu, 
kazališne afiše i jelovnik kod »Jegerhorna«. 

U kolovozu 1913. morao je Galović odslužiti svoju oružnu 
vježbu u domobranstvu. Iz tog su vremena zacijelo ovi pla¬ 
novi za novele: Muž ode u soldate u Beč, a žena ide u sva¬ 
tove i tamo zanese. Ide k materi i kod nje rodi. Tast ide k 
župniku i ne će, da bude dijete »napisano na njegovu nu¬ 
meru«. Muž dolazi iz vojništva. Konac. — Udovica zanese 
s kovačem u drugom selu, kad su vozili žito u mlin. Dijete 
umre nakon osam dana, jer mu ona ne da sisati. — Barek. 
»Idealna« njezina ljubav. Ona ode. Ljubaka sa svakim. Naj¬ 
prije s apotekarom, koji joj daje lijek, a onda na jednoj 
zabavi. Napokon se udaje za jednoga činovnika (Desiluzio- 
nirana); 5 pogl. po 10 kart. — Klerik, što voli ženu svoga 
brata, 4 pogl. po 10 kart. 

U rujnu 1913. dobiva državno namještenje u II realnoj 
gimnaziji u Zagrebu i to najprije kao zamjenik Frana Mihe- 
lića, namj. učitelja, kojemu je podijeljen dopust za ispit, a 
a nakon osam dana (1. X. 1913.) postavljen je za namjesnog 

učitelja iste realne gimnazije. Profesorski je ispit položio 

21 . IV. 1914. . ■ 

Dana 26. VIII. 1913 započeo je pisati svoju mističnu 
priču »Ispovijed«. Svršio ju je tek 16. I. 1914. (štampana je 
u »Književnim Novostima« 1914., br. 3—9, a izašla u obliku 
knjige iste godine.). »Književne Novosti« uređuje Milan 
Marjanović uz saradnički odbor, u kojem se nalaze hrvatski 
i srpski literati: Dr. Niko Andrijašević (Sarajevo), Viktor 
Car Emin (Opatija). Sv. Čorović (Mostar), Rikard Katalmić 
Jeretov (Zadar), Dr. Ivan Krnic (Delnice), Veljko Petrović 
(Beograd). Dinko Šimunović (Spljet), Dr. Ante Tresić-Pavi- 
čić (Beč) i Ivo Vojnović (Dubrovnik). U velikom krugu sa- 
radnika »Književnih Novosti« nalaze imena najboljih knji¬ 
ževnika iz starije i mlađe generacije. List je redigiran u 
duhu jugoslavenskom, a izlazio je od 24. I. 1914. do 11. VII. 
1914., svega 25 brojeva. Tu je Galović štampao osim »Ispo¬ 
vijedi« nekoliko svojih pjesama i bilješku o gostovanju Sta- 
nislave Wysocke u Zagrebu (str. 158). Iz toga je vremena 
kratka slika »Pierrot« (»Savremenik« 1914.) i novela »Ro¬ 
bijaš«, koja je izašla poslije njegove smrti (»Savremenik«. 
1916.). Dana 6. VII. 1914. počinje pisati roman »Rastanak«, 
kojemu je prvobitni naslov imao glasiti »Klerik«, a obuhva- 
tati 20 poglavlja s epilogom. Dovršeno je svega 5 poglavlja. 
O tom romanu piše Galović Bachu 23. VII. 1914., da se 
»bacio« na roman, koji se zove »Rastanak« i da svrsava kaj¬ 
kavsku zbirku pjesama »Z mojih bregov«. Tom prilikom spo¬ 
minje, da je voljan dramatizirati roman »Na rođenoj grudi« 
Gjalskoga povodom 25. godišnjice toga romana. Veli, da 
mu je Gjalski simpatija gotovo od pučke škole, pa da bi za 
nj bila posebna radost, kad bi dramatizirao koju novelu 
Gjalskoga. 

Dana 22. VII. 1914. piše dru. Ogrizoviću: 

Peteranec, sv. Marija od Magdale, 1914. 

Drago Veličanstvo, 

oprosti, što šutim i što Ti ništa ne pišem, jer prvi tjedan 
je prošao u kiši i očekivanju sunca, a drugi se provukao u 
radu i — pjesmi! Ovo je dakle treći — i ja Ti pišem ... 

Ne znam, možda ću dobiti još danas kartu od Tebe, ko-, 
jom mi javljaš nedjelni dolazak, ali ako je i ne dobijem, 

nadam se, da ću je dobiti, jer ne znam, kakova je dispo¬ 
zicija kod Tebe momentano. Želio bih svakako, da mi to 
javiš, i to po mogućnosti koji dan prije, da ne bude neprilike. 

Ja sam se bacio na roman. Pisanje ide grozno teško, ali 
ipak ide. Ovaj mjesec imat ću možda prvih pet poglavlja. 

I kajkavske pjesme privodim »svrsi«. 

Inače znadem tek toliko, što se događa u svijetu, koliko 
čitam »Obzor« i »Novosti«. Osim toga čitam »Dekameron« 
i »Zaratustru«. Ti se doduše pitaš, kak to pase skupa, ali tak, 
događa se svašta. I s time bih otprilike bio gotov sa svim 
novostima. Ferije su bile puno ljepše u ideji negoli su sada. 
Zima mi je samo, kad se sjetim Salate i škole. 

I tako svršavam. Ako ne bi možda u nedjelju mogao doći, 
piši mi, koji će to drugi dan biti — ovako, kako je gore 
spomenuto! 

Ti si zacijelo u Čengiću, ako nisi na njem. Nadam se 
koječemu, kad dođeš. 

Srdačno Te pozdravlja Tvoj 

Fran 

Te je godine izašla dugo spremana knjiga »Hrvatska 
Mlada Lirika« u izdanju Društva hrvatskih književnika. Ru¬ 
kopisi su bili poslani meni, a izbor je sačinio Ljubo Wiesner, 
koji je napisao uvod u tu zanimljivu antologiju. Po izboru 
Ljube Wiesnera izašlo je u toj antologiji deset Galovicevih 
pjesama. 

Galović je bio kandidiran u odbor Matice Hrvatske, 
ali je na glavnoj skupštini Matice dana 26. IV. 1914. iza¬ 
bran mjesto Galovića dr. Fran Tućan. 

Iz tog je vremena ciklus od 12 soneta »Antinojeva smrt«, 
koji je izišao u »Savremeniku« 1915. Čudno je, da je »Savre¬ 
menik« isti ciklus štampao i godine 1919. još jedamput. 

Galović je zamislio ciklus »Z mojih bregov« u 30 pje¬ 
sama. To se vidi u sveščiću, u koji su olovkom upisane te 
pjesme. To je sveščić, teka, bilježnica u formatu lisnice od 
30 listi, prošitih u sredini crnožutim kancelarijskim koncem. 
Sveščić je požutio od nošenja u džepu. Bilježnica ta nije pa- 
ginirana. Prvi je list prazan, a na drugom listu, na strani 3, 
ispisano je olovkom ovo: Fran Galovich: Z mojih bregov . .., 

a ispod toga oštrijom olovkom kasnije: Fran Gallovich: 
Z moyih bregov . . . (tobože kajkavskim pravopisom). Zbirka 
je sva ispisana olovkom, svaka je pjesma datiiana. Dosta 
ima ispravaka. Svaka je pjesma potpisana imenom i prezi 

menom autora. . . ., 

Na kraju sveščića, na stranici 57, unesen je sadržaj cik¬ 
lusa, kako je bio zamišljen. Četiri odjeljka po 7 pjesama, 
nazvana: Pramalet, Leto, Jesen, Zima, uvodna pjesma Mo¬ 
jemu ocu, i zaključna: Zbogom. U tom su indeksu kukicom 
označene dovršene pjesme, od nenapisanih postoje samo 


naslovi. . , . . , 

Ciklus »Z mojih bregov« trebao je da ovako izgleda: 
Uvodna pjesma »Mojemu ocu« (napisana 27. maja 1913.) 


Pramalet 
na str. 6 pjesma 

JJ !> 1 ” 

„ ,, 8 ;> 

„ ,i 9 „ 

u ;? 10 >> 

„ „ U 

„ „ 12 „ 


1 . V trsju (15. VII. 1914.) 

2. Kopači (17. VII. 1914.) 

3. Višnje (7. lipnja 1913.) 

4. Lastavice (16. VII. 1914.) 

5. Plavo nebo (19. VII. 1914.) 

6 . Mesečina (18. VII. 1914.) 

7. Stari grad (30. maja 1913.) 


na str. 13 pjesma 1. Pod orehom (9. lipnja 1913); no- 

tica: Drukčije napisati. 

14 „ 2. Lepa Kata (2. VI. 1913.) 

” 15 „ 3. Kostanj (10. lipnja 1913.) 

” 15/16 „ 4. Pesma z drugoga brega (4. lip- 

, nja 1913.) 

17 ,, 5. Pred večer (17. lipnja 1913.) 

18 „ 6 . Pozdravljenje (19. lipnja 1913.) 

39 „ 7. Crn-bel (14. VII. 1914.) s noti- 

com: Umetni! Leto. 


Jesen 
na str. 

55 y > 

55 55 

55 5 5 

55 .55 

5 5 5 5 
5 5 5 5 


19 pjesma 1. Grozdje (17. lipnja 191o.) 

20 ,, 2. Klopotec (prazna stranica) 

21 ,, 3. Pod breskvami (7. lipnja 1913.) 

22 „ 4 . Miholje ( prazna stranica) 

23 ,, 5. Jesenski veter (22. VII. 1914.) 

24/25 ” 6 . Kum Martin (10. lipnja 1913.) • 

26 „ 7. V mraku (21. VII. 1914.) 

Zima 

na str. 27 pjesma 1 . V sklancu (prazna stranica) 

„ „ 28 „ 2. Klet (24. VII. 1914.) 

„ „ 29 „ 3. Kraj jognja (prazna stranica) 

,, „ 30 ,, 4. Zajci (prazna stranica) 

„ „ 31/32 „ 5. Međaš (3. lipnja 1913.) 

„ ,, 33 ,, 6 . Veliki baril (prazna stranica) 

„ „ 34 ,, 7. Zvezde (prazna stranica) 

Zbogom — samo u indeksu naslov. 

Ukupno zamišljeno 30 pjesama, napisano 22, a toliko je 
i štampano u Krležinoj »Književnoj Republici« 1925 uz navod 
datuma svake pjesme. Tamo su prvi put te pjesme objelo¬ 
danjene. 

Slijepo vjerujući Galovićevu datiranju pjesama možemo 
ustvrditi — uprkos tvrdnji g. Ladislava Žimbreka, iznese- 
noj u članku »Kajkavska lirika« u 7. broju »Hrvatske Re¬ 
vije« iz god. 1931., da je Galović tu zbirku potpuno spremio 
za štampu, da je ciklus »Z mojih bregov« nepotpun, napisan 
god. 1913. i 1914. u 22 pjesme, od kojih je najstarija uvodna 
pjesma »Mojemu ocu« (od 27. maja 1913.), a najkasnija 
»Klet« (od 24. VII. 1914.), kako sam to iznio u »Hrvatskom 
Kolu« Matice Hrvatske, knjiga XII., 1931., str. 324—329. 

Gotovo sve pjesme ovog ciklusa nastale su u lipnju 1913. 
i srpnju 1914., u dva ljetna mjeseca, kad je Galović bora¬ 
vio u očinskom malom vinogradu (svega jedna ral, s jedno¬ 
katnom vilom), 2 sata kolima od Peteranca, u neposrednoj 
blizini Koprivnice, na brijegu Širovice, u okolini zvanoj Stari 
grad, a u općini Jagnjedovec. Može se razumjeti, da je 
jesenski i zimski odjeljak ciklusa ostao nedovršen. 

Dana 7. lipnja 1913. piše svom prijatelju dru. Milanu 
Ogrizoviću iz svoga vinograda, koji naziva »Stari grad«, da 
je tamo već četvrti dan, i onda: »Kajkavski stihovi odmiču 
polako, osobito, kako sam došao ovamo, jer treba samo stati 
i gledati, pa je pjesma u — džepu . . .« U Zagreb se vratio 
6 . srpnja 1913. i ne piše više nijedne pjesme za ciklus »Z mo¬ 
jih bregov« sve do ljetnih praznika 1914. 

Dana 22. srpnja 1914. piše dru. Ogrizoviću: »Ja sam se 
bacio na roman. Pisanje ide grozno teško, ali ipak ide. Ovaj 

mjesec imat ću možda prvih pet poglavlja. I kajkavske 
pjesme privodim svrsi«. — Do toga dana ciklus nije bio za¬ 
vršen. Zašto nije iza 24. srpnja 1914. (kad je bio napisao 
»Klet«) više nijednu pjesmu složio, ne će biti teško pogoditi, 
ako se sjetimo, da su tada nadošli dani austrijskog ultima¬ 
tuma Srbiji, koji je morao zanimati i domobranskog kadeta 
u pričuvi Frana Galovica. 

Na kraju, uoči zadnjeg poglavlja, želim da donesem bio¬ 
grafsku noticu o Galoviću, koja je izašla u antologiji »Hr¬ 
vatska Mlada Lirika« na str. 148. (autor te notice je sam 
Galović): 

Fran Galović. Sasvim je svejedno napokon, da se rodio 
u Peterancu i da živi u Zagrebu. Svejedno bi bilo i to, sto 
mu je dvadeset i sedam godina, kad ne bi tako osjećao 
straha pred starošću i toga se jedinog bojao. Bibliografija i 
opširnija biografija odštampana je na posljednoj stranici 
»Začaranog ogledala«, a ima se dopuniti smo ovim: u pos¬ 
ljednjih godinu dana bio je skoro degradiran radi neke 
novele (jer on je i kadet u pričuvi!), dobio je namjestenje 
na realci, izdao »Četiri grada« i »Ispovijed« u vlastitoj na¬ 
kladi, a sprema zbirku kajkavskih stihova. Inače je bio sta¬ 
lan posjetilac kazališta, i njegova krupna figura simpatizirala 
je s petim redom balkona. Otkako mu sistematski odbiše tri 
drame, polazi u kazalište mjesečno jedamput, da. ne zaboravi 
obličje intendantovo. Voli kadšto Shakespearea i novije dra¬ 
matske pjesnike, gine za Ibsenom, Poeom i Maeterlinckom. 
Bio na naučnom putovanju u Italiji. Živi odijeljeno, u ka- 
fanu ne ide 'trošeći vrijeme na bolje i gore stvari. Radi pre¬ 
više, što škodi zdravlju. On je profesor. Klasični jezici i hr¬ 
vatski. Bezazlen je, i da ga priroda nije stvorila ovolikim, 
hodao bi kao Pierrot, bijel i naličen po mjesečini. Ovako 
nosi na licu masku vječite dobre volje. Ruku drži na prsima. 
Najvoli boraviti sam u vinogradu oca svojega ne citajuci 
novina i ne pjevajući pjesama. 

RAT I SMRT 

Ne znam, kojega je dana Galović bio mobiliziran kao 
domobranski kadet. Dru. Ogrizoviću piše iz Siska: 


Sisak, 7. rujna 1914. 

Dragi Vanja, 

kako vidiš, još sam tu. Najprije me uđijeliše 1. 
dokn. satniji za izobrazbu regruta, ali otkako se postrojio 
75. hoclni bataljun, dodijeljen sam tamo. Taj je bataljun 
do 1. ov. mj. morao biti spreman za put, i tako sada čekamo, 
da krenemo na taj put. Kuda, ne znam. Ali svakako bih 
htio vidjeti, kako to izgleda, kad si u vatri i u boju. Napo¬ 
kon riskira se u životu svašta, a i pasti nije baš tako lako. 

Inače živim valjda kao i Ti. Ustajem u pola sedam, 
idem na vježbu, gdje se spava, zatim slijedi pivo, onda objed, 
onda službeni špriceri, oko tri sata spavanje, mala šetnja, 
večera, nekoliko litara vina, crne lcafe, malo pjesme i svašta, 
pa opet spavanje. Dosadno je, ali nije tako loše. 

Ja bih Ti pisao već prije, ali nisam znao, gdje si. Zaić 
mi je javio samo to, da si otišao. Pavelić je bio jednom 
s Dorotkom kod mene, a pred par dana me i stric pohodio. 

»Rodjenu Grudu« sam doduše mogao dramatizovati,^ jer 
sam vremena imao i previše, ali znaš i sam, da se u vojništvu 
ne da raditi. 

Ako se vratim, imam »u ideji« roman, koji ce se zvati 
»Mrtva Domovina« (prikazati, kako je ipak taj rat i sve to 
sasvim obično kao i druge stvari u životu) i dramu, gdje se 
vraća mrtvi zaručnik iz boja (»Lenora«), stari motiv — da¬ 
kako transponiran. 

Prvih dana mi je bilo dakako užasno, jer sam bio trgnut 
iz ferijalnog mira, ali sada sam u običnom raspoloženju. 
Dečki su kod kumpanije sasvim zgodni, a ovih dana pri- 
dođoše i dva aktivna lajtnanta iz boja, obojica ranjeni, 
inače stari znanci, i društvo je ugodno. Šteta, što nisi ovdje 
kod nas, ne bi požalio. 

Ako ostanemo ovdje još do nedjelje, onda cu skoknuti 
u Zagreb. Može se, a da se i ne treba nikome javiti. 

I tako sam Ti ispripovjedio otprilike, što sam znao. 

Inače Te srdačno pozdravljam — također! — i kad pišeš 
Sanctissimi, pošalji joj jedan moj rukoljub. 

Moja je adresa: F. G., kadet, 1/75 hodni bataljun, Sisak. 

Ljubi Te Tvoj 
Fran 

Iz tih dana boravka u Sisku potječe siže za priču: 

K majci božjoj Bistričkoj dolazi »amerikanka« i sa slugom 
svoga gazde se spozna, gdje spavaju. Ona ga draži (on joj 
daje sekser), svađa se s onima, koji spavaju s njim, ali na¬ 
pokon je on uhvati i odvuče sa sobom. Sutradan ona ide na 
ispovijed. — Jedno poglavlje: On dolazi u Sisak. Dosadan 
ljetni sunčani dan. Prašna cesta, na njoj komadi papira, 
lokve vode, sijeno, kraj plota veliki kinematografski plakat. 
(Le fils). U hotelu. Posušene muhe na prozoru. Zamazana 
paprika u soljenki. Paket kraj njega. Objed sam. 

Dana 20. IX. 1914. još uvijek je u Sisku. Sprema se skoro 
na frontu. Toga dana piše direktoru Bachu: »Za koji dan 
idem, i onda se nadajte jednoj prekogrobnoj drami, što će 
se odigrati iza spuštene zavjese«. A istoga dana piše i dru. 
Ogrizoviću: »Dragi moj, primio sam i Tvoje pismo i kartu. 
Hvala Ti. Bit će sve onako, kako mora da bude. U ne¬ 
djelju sam bio u Zagrebu. Mi se spremamo i čekamo čas. 
Upravo sam danas čuo za jedno desetak prijatelja, sto pa¬ 
doše za zadnjih bitaka oko 13. o. mj. Mi ćemo dakle ispu¬ 
niti praznine. Međutim, što Bog da, šutim ja! /jelio bih 
ostati na životu jedino radi nekih divnih literarnih doživ¬ 
ljaja. Ali svejedno je. Kad pomisliš, da između jedne geo¬ 
loške formacije i druge treba i 20 milijuna godina, pa šta 
je onda sve ovo?! Pozdrav. Sanctissimi i Tebi! Fran. Čitam 
Lamartinovu historiju Girondista. 

Dru. Ogrizoviću pisao je još šest karata, a gđi. Ljubi 
Ogrizović jednu. Tu mi je korespondenciju predao pok. Ogri- 
zović još gqd. 1921. Galović je s fronte pisao i drugim prija¬ 
teljima. Jednu kartu i meni. Donosim ih u prijepisu po redu. 

Dru. Ogrizoviću: 1. oktobra (1914.) Sunčano jutro. Bio 
sam u prvoj, žestokoj vatri. Jos sam neranjen i ziv. Spavam 
pod zemljom. Već nekoliko dana ovako! Za koji tren cU opet 
u boj. Noćas sam sanjao o Sanctissimi. Izruči joj rukoljub. 
Inače Te pozdravlja mnogo i srdačno Tvoj Fran. 

7. oktobra 1914. (dru. M. Ogrizoviću): Moj dragi Vanja, 
otkako sam pošao iz Siska (21. IX.) poslao sam Ti već jednu 
kartu ođovucl. Bio sam opet u vatri i opet sam u dekungima, 
a svaki dan nas posjećuju šrapnele i granate. Našao sam u 
jednom dekungu »Iznad groba i smrti«, i to mi je lektna. 
Žalim, što ne možeš biti ovdje i doživjeti ovo, što se inače 


ne doživljava. Moj roman (M. D.) raste kilometre visoko. 
Momentano me grije divno oktobarsko sunce. Inače je zima. 
Rukoljub Sanctissimi i pozdrav Tebi. Tvoj mnogostrađalni 
Fran.*) 

10. oktobra 1914. (gđi Ljubi Ogrizović): Sanctissima, pri¬ 
mio sam Vašu kartu iz Bistrice i dopustite, da Vam najsr¬ 
dačnije zahvalim za molitve Vaše. Ja sam Majku Božju Bi- 
stričku volio uvijek već iz patriotizma, jer je naša domaća, 
hrvatska, a otkako sam ovdje, počeo sam odista vjerovati — 
i to ozbiljno vjerovati. I zato vjerujem u Vaše molitve i 
možda ću moći ipak jedared s Vama skupa klecati pred na¬ 
šom, hrvatskom Majkom Božjom, kojoj sam i onako dužan 
dva zavjeta. Izvolite izručiti pozdrav gdjici Slavi, a Vama 
šaljem jedan srpski rukoljub. Fran. 

13. listopada 1914. (Juliju Benešiću): Moj dragi, danas 
sam dobio Tvoju kartu. Veseli me, da me se sjećaš, dok Stevo 
Musulin šuti i šuti. Međutim ja tu šutnju razumijem i opraš¬ 
tam, jer se pred smrt oprašta sve. Ja sam zasada u vojnoj 
pruzi i dekungima i čekam daljne odredbe. Strašno sam pre¬ 
hlađen, jer je vrijeme posljednjih dana kišovito i hladno. 
Borim se, živ sam i još nisam ranjen. Inače su se moji nazori 
o životu i svijetu s temelja promijenili, Ako se vratim, dobit 
ćeŠ roman, koji se zove »Mrtva domovina«. Ako padnem, 
spomeni tu ideju u posmrtnom govoru nad mojim keno- 
tafijem. Srdačno pozdravlja Tebe, Musulina i sve Fran. 

15. oktobra 1914. (dru Ogrizoviću): Carissime, danas sam 
dobio Tvoju kartu i radujem se, da nisi više u dekungima. 
Ja sam bio tri posljednja dana u vojnoj pruzi, a danas sam 
na dan dva došao u pričuvu. Još sam živ, ma da i nisam 
zdrav. Ispila me memla od dekunga. Želio bih ne poginuti 
samo radi toga, da sve ovo iznesem, jer je svaki dojam 
dragocjen. Milovana sam oplakao, i on nije jedini od milih 
pokojnika. Danas je divno sunce. Nekoliko dana nas je gnja¬ 
vila kiša i studen. Pozdravi lijepo sve znance i izruči ruko¬ 
ljub Sanctissimi (za molitvu sam se zahvalio posebnom kar¬ 
tom). I javi se opet! Ljubi Te Tvoj Fran. 

*) U tekstu su podcrtana neka slova, iz kojih se dade odgonetati 
mjesto, odakle je karta pisana: Kočaj. Slova M. D. odnose sc na za- 
mišljeni roman »Mrtva domovina«. 

19 oktobra 1914 (dru. Ogrizoviću): Dragi, danas sam 
primio i treću Tvoju kartu. Nalazim se u najprvo.^ vojnoj 
pruzi i gradim već dva dana dekunge. Vrijeme je jos uvijek 
sunčano i lijepo. Po koja kugla prozuji nad glavom, dok ovo 
pišem. Noćas je bilo dosta puškaranja i s naše i s njihove 
strane. Spavam svaku treću noć i to na jedno oko. Da m 
ostave u ovim dekungima barem nekoliko dana. Ne bih 
žalio, kad ih već gradim. Za sebe sam podigao čitavu palaču 
Ako budem imao vremena i volje, napisat cu jedan feljton 
poslat ću Ti ga, da ga dadeš u jedne novine. Inače kao 
uvijek. Još me nije ostavila dobra volja. Srdačan pozdra\ 
Sanctissimi i Tebi. Grli Te Tvoj Fran. 

22 oktobra 1914. (dru. Ogrizoviću): Dragi Vanja, dobio 
sam jutros Tvoju kartu. Nastojat ću podržavati vezu dogocL 
budem mogao. Gotovo svake noći bijem boj i zavijam mom¬ 
cima rane. Još sam čitav. Jučer sam govorio s jednim srbi¬ 
janskim potporučnikom. Njegova vojna pruga je nasuprot 
mojoj. Zato smo se svejedno rukovali i sasma prijateljski 
debatirali. Kavalirski protivnici! Za naknadnu stavnju zna 
dem. Pisao mi je Benešić, da će i njega pokupiti. Prevashod- 
stvo bi bilo vrlo zgodno ovdje, da gradi dekunge. »Manon« 
sam slušao u duhu. »Ime joj je Manon ... .« Sanctissimi za¬ 
hvali za sjećanje. Srdačan pozdrav! Tvoj Fran. Za Franica 
ne znam, gdje je niti što radi. Jučer sam promaknut. 

22. oktobra 1914. (prof. Stjepanu Zaiću): Stari moj druže, 
hvala Ti za kartu. Ja sam još živ i zdrav, makar gotovo 
svake noći bijem boj. Imam uvijek i nešto ranjenika. Čujem, 
da ćeš opet na stavnju. I pravo je. Samo se požuri, da ne 
zakasniš na predstavu. Ja sam sagradio divne dekunge 
tik pred neprijateljem — i možeš se odmah useliti Ako do¬ 
đeš k meni, promaknut ću Te barem za razvodmka. Dakle, 
sedlaj konja. Pozdravi mi lijepo sve svoje i piši mi opet. 
Grli Te Tvoj Fran. Jučer sam promaknut! Čestitaj mi. 

25 oktobra 1914. (dru. Ogrizoviću): Moj dragi, još jed¬ 
nom Te pozdravljam. Jutro je i u 10 sati imamo da nava¬ 
limo. Sunce je, nedjelja i divno, toplo jutro. Čovjek bi cisto 
želio umrijeti u ovako sunčan dan. Reci Sanctissimi, da se 
pomoli za upokoj moje duše, ako me ne bude vise. Ljubi 
Te Tvoj Fran. 

To je posljednja karta Galovićeva. Iz podcrtanih se slova 
da odgonetati, da je pisana u Radenkovićima. Sutradan, 26. 
listopada 1914., između 10 i 11 sati prije podne pao je Fran 
Galović kao zastavnik, kod Radenkovića u Mačvi, pogođen 
tanetom u srce. 

POSLIJE SMRTI 

Tijelo pokojnoga Frana Galovića preneseno je s bojišta 
u Mitrovicu, a odande u Zagreb, gdje je 31. X. 1914 poko¬ 
pano u arkadi obitelji Milaković i Antolić na Mirogoju. 

Potresno djeluje ovaj prozaički račun Juli ja Severinskoga 


(zavod za sjajne pogrebe) od 31. X. 1914: 

Izvagoniranje .K 10.— 

Fizik i fijaker.24.— 

Mrtvačka kola I razreda.70.— 

Otvaranje arkada .10.— 

Svećenik i fijaker.32.— 

Zvonjenje sv. Ivan . 12.— 

Vijenac.48.— 

Vrpce svilene s napisom.20.— 

Gravirana imenploča na liesu, nikel . 24.— 

Osmrtnice 200 komada.24.— 

Raznašanje osmrtnica.4.— 

Misa zadušnica .5.— 

Mrtvozornik.6.— 

Put Lesića u Mitrovicu i natrag, opskrba . . 45.— 

Pakovanje liesova i dostava na kolodvor 10.— 

Liesovi eilgut u Mitrovicu . 21.70 

Liesovi teretnim u Zagreb.16.30 

2 momka, za pripomoć .8.— 


Ukupno Kruna 390.— 

Na mramoru u arkadi bila je pričvršćena mala ovalna 
pločica s ovim tekstom: 

FRAN 
GALOVIĆ 
profesor, pjesnik i 
domobranski zastavnik 
* 19. VII. 1887 f26. X. 1914. 

Lijes Frana Galovića prenesen je iz arkade, gdje je samo 
privremeno bio smješten, u novi grob i to 8. 111. nd 

polje 89, I red, br. groba 129, a otale 6. V. 1927 na po je 9, 

II red, br. groba 15. Uz njega je pokopan otac njegov 
Stjepan Galović 18. V. 1931. i stric Josip Galović koji 
je umro 14. IX. 1937 u 81 godini života i pokopan lb. 1A. 

1937. 

Na dan uoči pogreba Frana Galovića donijela je »Hrvat¬ 
ska« u svom broju 899 od 30. X. 1914 ovaj članak Galovićeva 
prijatelja Mile Budaka: 

t FRAN GALOVIĆ 

»Dovojevah, sudjeno mi, evo, dovojevah« 
Lav. Vukelić 

Igra je svršena. 

Treći je čin gotov i zastor je pao. 

Mrzio je nekrologe, tvrdeći, da se u njima previše — 
laže; silom se kuša dati sadržinu i onome, u čemu je nije bilo. 

On je tako govorio. . , v . 

Ne ću lagati. Ne ću u obće da spominjem sadrzinu nje¬ 
gova života. O tom sam već češće javno progovorio. I na 
ovom istom mjestu. Prolit ću jednu suzu nad njegovom otvo¬ 
renom rakom. Suzu prijatelja i brata. 

Dimidium animae meae! 

Sjedili smo u njegovu kabinetu. 

Sjalo je sunce. 

— Moramo ići. . 

_ jći ćemo! — odgovori on mirno i ozbiljno. 

— Moguće, da se mnogi više ne vrati. . 

— Moguće. _ < 

— Toliko osnova, toliko života ... 

— Pa — šta onda? 

— Tako-Propada. , . 

— Ah, molim te! Ludorije! Ići ćemo — reče on i zagleda 

se kroz prozor. . , . 

_ Na se lu — poče on govoriti kao u snu — gorice zore, 

kukuruzi žute ... 

— Da; samo, tko ce to gledati?! 

— On sve vidi. Veseli se svemu. — — Dolazi kući sa 
kovčegom na ramenu. 

—• Kako? 

— U licu blijed, žut — kao pljesniv. 

— Što? 

— Majka dolazi preda nj. 

— A on ranjen — je li, Fran?! 

— O, ne! On je zdrav. Moj klerik, moj divni klerik! — 
Govorio je kao u omaglici. 

— Ti sanjaš, Fran. 

— Ne. Ili — da! To je moj najljepši san. Znaš, Mile — 
poče on življe — još bih želio napisati taj roman. O kleriku. 
To će biti moje najbolje! Još nisam imao priliku, da rečem 
ono najljepše, što nosim. To bih želio. 

Sada počiva ta njegova posljednja želja. Stišana, uta- 
žena, ugušena. 

Krvava je pjena prekrila ona dobra usta, koja su istom 
progovorila. 

U mrtvacima, što su padali kraj mene, nisam nikad mo¬ 
gao gledati drugo no — ljude. Ni znance, ni prijatelje, ni 
braću, ni otčeve, ni — uzdanice svoje Otačbine. Samo ljude, 
ukočenih udova i staklenih očiju. To je najgroznije. 

Kroz tuču taneta i grmljavinu topova srćemo napred kao 
sliepi, opojeni snagom i vjerom u sebe, a kraj nas padaju — 
ljudi. Kao pokošena trava, kao pogažena rosa, kao utrnuta 
zublja. Svakoga pogledaš i — srćeš napred. Kraj porušenih 
snova i posljednjih želja . .. 

O Fran, o čovječe, o jedini sine ucviljenih roditelja! 

— Mi ćemo se povratiti živi i zdravi. Ja u to vjerujem. 

— Slobodno ti vjerovati. 

— Moja je vjera istinita. 

— I moja! — reče on i čudno se osmjehne. — Ja vje¬ 
rujem, da sam zadnji svoga koljena. 

— Ne luduj, Fran. 

— I ta me vjera veseli i goni u ludilo. Razumiješ li: 
meni je da poludim, da počupam kose i da izgrebem oči. To 
je užas, to je strahota, groza, ludilo — govorio je sve žešće. 
— Pa ipak, Mile, to je tako liepo: biti zadnji. . . Posljednji... 
Kao kralj Šaša . . . Vjerovati, da poslie tebe nastaje mrak, 

da se trne zublja tvoje porodice. O tebi, samo o tebi ovisi 
sve. Brr ... 

— Fran, ti si odviše uzrujan. . ,. . 

— A samo je ono istinito, što u afektu rečemo i učinimo. 

Samo smo tu otvorena knjiga. 

— Budi pametan! 

— Nemam više za to ambicije. Pamet odstupam tilis- 
trima — Zadnji! ... I to mene ne smeta podpunoma ništa. 
Toš samo malo, pa ako se još naši protivnici budu junački 
borili. — To želim doživjeti, proživjeti i vidjeti u podpunoj 
groznoj i odvratnoj slici. 

Nisam znao, što da mu reknem. „ 

_ Rat! — nastavljao je on. — To mora biti fina zmesa- 

rija. To treba proživjeti! 

— Fran. 

- Šta?! 

— Radje govorimo o tvojem romanu. 

— To sad ne vriedi ništa. Propalo. 

— Ili o onoj liepoj, jedroj, kojoj je muz u Americi.. 
— On će se sad povratiti, da ide u rat. 

— I ujedno izprebijati gospodina učitelja?! 

— To ne. Ne. To ne, jer bi mi taj norc onda pokvario 
cielu novelu. Za sada se razvija vrlo liepo. Nedavno sam 
je vidio. 

_ Pusti.' Taj je sujet propao. Mile, mi smo ljudi od 

mača i kubure, a ne od pera. Svršeno je. Alea jacta est. 

Poljubismo se i razstadosmo. . , 

Oči su mi se orosile suzama, kad sam pomislio, da bi i on 
mogao ostati na bojnom polju za hranu crvima gavranovima 
i divljoj zvjeradi. On, kojega naša domovina treba, prvoga 
među prvima! 

Niesmo se dopisivali. j 

Drugi su mi javili, koja su gospoda ostala kod kuće, da 
čuvaju mostove i kolodvore, a koji su otišli u boj. 

Zaboljela me duša, no — vojnik, potomak starih Grani- 
čara, proguta bol, proguta srčbu, proguta razočaranje i šuti 
i bori se i uztraje na svom mjestu i — juriša. 

O Fran o brate dobri! Da mi je bilo dano, nosio bih te u 
zjenici oka svojega samo da te sačuvam hrvatskoj knjizi, hr- 

84 


vatskoj otačbini! Jer — tvoje bi pero više vriedilo i kralju 
i domovini, nego li im vriedi tvoja prolivena krv. 

Doline tutnje, orlovi klikću sa visina i vrani gavranovi 
grakću na razkomadano ljudsko meso. Biesni bitka. Naši na¬ 
valjuju, srču, napreduju, jurišaju, a protivnik se muški drži 
i — propada, 

Fran, budi ponosan! Najzadnja ti se želja izpunila.- 

»Pa ako se još naši protivnici budu junački borili«- 

Ne mora se tvoj duh stidjeti, da se nosio sa rdjom, na koju 
ne napadaju ljudi, nego žene. A to je čovjek, ratniku-po- 
bjedniku najveća utjeha i kruna na njegovu ponosnu glavu. 
Niesmo ga nikad podcjenjivali i s toga nas nije prevarilo 
uvjerenje, da se borimo proti najopasnijem dušmaninu naše 
otačbine. 

U tome se niesmo prevarili. 

Jao! Ja pišem i ne mogu da vjerujem u ono, što pišem. 

Mrtav, Fran, moj dragi Fran Galović mrtav?! I više ga 
nikada ne će vidjeti moje oči, niti ću slušati njegove prija¬ 
teljske rieči... To mi, evo, telefoniraju. Sutra će biti nje¬ 
govo tielo prevezeno u Zagreb i ja to još ne mogu da vje¬ 
rujem, ne mogu — naprosto— da razumijem. 

Zar je to moralo .... 

O, ne! Pretrgni se, pogano pero! 

On je mrtav i pred tom krutom zbiljom prestaje svako 
umovanje. 

Njegova se posestrima vila spustila pod žalostnu vrbu . . . 

Igra je svršena. 

Treći je čin gotov i zastor je pao. 

Podmukli orlovi razdiru srce. 

Iza »Izpovijedi« prsnulo je »Začarano Ogledalo« u hi¬ 
ljade komada, da ti otvori vidike, ljepše nego li su »Četiri 
grada« i nego li su začarane, ožarene venecijanske noći. 

Mladost pusta, o snago moje otačbine, o vjerna krvi svo¬ 
jega kralja! 

— — Sutra će njegovo tielo prevesti u Zagreb —- 

Nikada nije potresao mojom vjerom, pa ni onda, kad se 
niesmo slagali; nikada mu niesam bio zavidan, pa ni u naj- 

briljantnijim njegovim literarnim uspjesima, jer sam ga 

bratski ljubio. . 

Sada, poslie smrti — o Fran, o brate i prijatelju, ti uz 

drma moju vjeru i ja ti zavidjam. v . . . , • 

Vjerovao sam, d^ ćemo obadva prebroditi živi i zdravi, 
a ti si eto već mrtav i čim se osuši moja krv, hiljade ce pus- 
čanih i topovskih taneta nastojati da je — do kraja lztoci. 
Mre se ko u šali. Uzdrmao si moju veliku, divnu vjeru. 

_Sutra će njegovo tielo prevesti u Zagreb. 

Tim je učinjeno najviše, što se ratniku može učiniti. , 
Fran, dragi, dobri Fran, tvoja će se tužna majka moći 
izplakati nad tvojim grobom, nad tvojim kostima. 

Ljubit će kamenje, po kojem je koracala moja djetinja 
noga i pitati nebesa, iza koliko brda kriju moje tielo. A njega 

će _ moguće — raznieti granate u milijune komada ili c 

ga razderati gladni vuci i razkljuvati nezasitni gavranovi. 
Možda me i pokrije zemlja, ali — tuđa, neprijateljska, 
će me tištiti i njezino cvieće. Nevine rucice^ mojega sina n 
će — moguće — nikada moći sklopiti moja žena nad grobom 
njegova otca i sitno, nevino će diete čeznuti za nečim, sto 

je — nedokučivo! . „ ,, 

Fran, jedini naš Fran, vidiš li tragiku, razumiješ li, 

zašto ti zavidjam, tako grozno, bolno zavidjam.L 

Nikada ti prije niesam zavidjao, radujući se zajedno 

s tobom! . , j 

Nadjosmo jednoga. Bio je sav crn i vec se razpadao. do¬ 
kopasmo ga i napisasmo na križ: 

»Kralju tielo, Bogu duša! 

Kraljev Hrvat«. ,. 

Da li će se o meni i o stotinama i hiljadama drugih moći 

1 t0 A k tebe C će! o brate, o prijatelju, o druže moj, kriti gruda 
hrvatske zemlje i tvoja će se ucviljena majka moći da do 

sita izplače nad tvojim grobom. , „. 

O sretniče, neka ti bude draga moja topla suza, kao sto ti 

je bilo sveto moje prijateljstvo! 

"lavlja se novi sviet, divan i nevidjen, tkan od zorinih 
zraka i sunčeva tkanja. Na očima su mi suze i ja ne vidim 

ništa. 

Tamo si ti. U transi. Iza Začaranog Ogledala. Ti vidiš 
sve. Sve ti je jasno. 

Fran, nas čekaju još borbe i juriši, da uzmognemo doci 
do tebe, jer nas sada dieli debeli, neprozirni — Zastor. 

Zagreb, 28. listopada 1914. 

Mile K. Budak 

Na dan pogreba Frana Galoća štampala je »Hrvatska« u 
br. 900 od 31. listopada 1914 alegoriju SlavkaTeMća: »Na 
grobu hrvatskog ratnika«, posvećenu uspomeni Frana Galo- 
vića, u stihovima, koje govore braća Hrvat, Kluk, Lovel, Ko- 
senac i Muhlo te sestre Tuga i Buga nad Galovićevim gro¬ 
bom na Mirogoju. Istoga je dana izašlo u »Narodnim Novi¬ 
nama« (br. 291) oproštajno pismo Julija Bcnešića. 

FRANU GALOVIĆU 

Neugodno mi je u mojoj sobi. Kao da sam došao u grob¬ 
nicu. Kroz poluotvorena vrata kao da vidim, kako sablasno 
prolijeće koprena. Bojim se pogledati u zrcalo. Odjednom me 
sve sjeća ovdje na Tebe, kao da si bio često moj gost. A bio 
si jedva dva-triput. Uvijek veseo u društvu, a šutljiv i oz¬ 
biljan, kad smo bili sami. Kao da si imao nešto da rekneš, 
da se iz nužde ispovjediš, a ipak si zašutio. Ili si duboko uz¬ 
dahnuo, baš tu,u ovoj sobi, i zato mi je tjeskobno. Tu sam 
još prekjučer čitao Tvoju kartu sa bojišta, datiranu 22. lis¬ 
topada. Pisao si veselo, kako je borba samo noćna, danju je 
mir i odmor. I zvao si nas, starije, da dodjemo pod Tvoju 
komandu. Bit će nam dobro. Tko bi slutio, da je tada Tvoja 
sjena nad nama lepršala, baš tada. A isti dan je stigao brzo¬ 
jav, da si pao. 

Nemoguće! Spočetka je to čuvstvo gotovo smiješno, za¬ 
pravo nezamislivo. Kao da čovjek zamisli, da nema ruke. 
Tako sam Te osjećao u daljini živim, ta još si malo prije i 
nas pozvao k sebi, na bojište. Našaliti se nisi mogao, da nas 
zoveš u grotlo groba, koje će zinuti da primi Tvoje tijelo, 
što se sada vozi negdje slavonskom nizinom. Vijest se po¬ 
navlja, utvrđuje kao neprijatelj i postaje strasna. Grozno je 
misliti, da si doista pao. A onda se pletu misli u neskladne 
figure i mrse se, dok se ne skupi oko srca kao neko klupko 
bijesa. I spopada me bijes s te vijesti. 

Sada će doći i Tvoje ime u listinu gubitaka: »F r a n 
Galović«, ispisano isto onako kao i drugih, i to ce ime 
značiti rat, strahotu, nešto ružno i bijesno. No da je samo 
to, ali Ti ćeš se vratiti k nama kao mrtvac, ne ce te vise biti 
nikada u ovoj mojoj nesimpatičnoj sobi, mada si obećao 
doći i obećao si mi donijeti svoje djelo u kajkavskom dia- 
lektu i svoj najnoviji, nenapisani još roman: »Mrtva Domo- 

vina«. . 

Iz ove si doze uzimao cigarete, ovim si perom pisao, u 

ove tintarnice napisao si mi riječi na zadnju svoju knjigu, 
i sve mi se te stvari čine sada življe, nego što si Ti. Zar je 
moguće, da je život tako grub, da ga nestane tako surovo, 
naglo, ružno, kao zvuka taneta, nevidjivije od dima cigarete, 
nečujnije od škripanja pera? Samo bljesne i iščezne. ^ 

Gdje li su bile sve Tvoje čežnje i duboka Ivoja religija. 
Zar su još ostale u srcu Tvom, koje je uvenulo i sma.aksalo 
kao odsječeni cvijet? Ja vjerujem, da si tu i da se javljaš 
jedva čujnim šuštanjem i nekim treskotom Jeza me podilazi, 
ali mislim, da si Ti ono šmuknuo kroz odškrinuta vrata kao 
bijela koprena. Jer ako ni to nije za mene od Tebe ostalo, 
zar je doista sve. što imam samo ono nekoliko knjiga i pi¬ 
sama? Baš kao od stroja, koji se pokvari? 

Ti si mi prvi prijatelj, za kojega znam, da je poginuo u 
ovom ratu. Imam ih još tamo. A Tvoj me odlazak baš zato 
jače dira, što si prvi krenuo odavde na put, koji je dugačak, 

a postaje mu nema. .. 

Ili je to kao san, ta Tvoja smrt, bez svijesti, nemoćan, 
težak morovi,ti san, iz kojega nam se ne ćeš javiti nikako, jer 
Ti je stisnuto grlo i jer si daleko. Iz zemlje bez glasa, iz 
sablasnih krajeva Tvog »Začaranog Ogledala« nnćes doci. 
— Gubitak smo pretrpjeli samo mi, Ti nisi. Za lebe je sa 
smrću nestalo svijeta. Koliko protuslovlja ima u Smrti, koju 
si našao tako brzo. Bojao si se starosti. Taste h nade Ivoje! 
Dvadeset i sedam godina! Pa zar je to bio život? Zar smo 
postali bića, kojima se trajanje broji danima? 

Što li si sve proživio za ova tri mjeseca rata. Mora aa 
si upoznao odgonetku simbola, što ga prikazuje Tvoje »Za¬ 
čarano Ogledalo«, tajnu, o kojoj si pisao stilom Poea, koju 
si možda posve shvatio ili na nju zaboravio, jer si mi pred 
dvije sedmice pisao: »Inače su se moji nazori o životu i 

svijetu s temelja promijenili. Ako se vratim, dobit ćeš roman, 
koji se zove »Mrtva Domovina«. Ako padnem, spomeni tu 
ideju u posmrtnome govoru nad mojim kenotafijem«. 

Dakle si preživio svoja maštanja o gradu tajanstvene 
smrti, o bijelim, sanjarskim cvjetovima u šumoru zlatnijeli 
pčela. I ne će više cvasti pustim vrtom ruže, jer su se za 
Tebe zanavijetk okrunile. Doživio si »sviju stvari kraj i vas 
početak« i pošao onamo, gdje »sve prolazi u nekom čudu 
tajnom i govori i zbori zadnjom tajnom«. 

U pjesmi svojoj, koju si najljepšom nazvao, u »Zavod¬ 
niku«, kao da si već oćutio onu grozotu starosti, pred kojom 
si drhtao i zato si možda i svršio sa životom. »Zgasio se žar 
orgija vrelih, nestalo je plama, i samo čujem doziv mraka 
star«. 

Ili se Tvoji pojmovi o svijetu izmijeniše tako, da si svoje 
pjesme, pune ljubavi prema domu, zaboravio i drukčije, još 
dublje, u srcu složio? I iz njih je imala nastati »Mrtva Do¬ 
movina«. I slutio si, da domovinu ne ćeš ugledati kao ni 
Childe Harold: »Zbogom, zemljo draga! Gubiš se ko lijepa, 
izginula sjena, koju nikad ne ću ugledati ja!« Kako si samo 
o smrti sanjao, kako Te je njena vizija progonila, posvje¬ 
dočio si živom scenom, koja će se danas zbiti. Tvoj po ko p. 

»Krenem dalje i opazim iza niskoga grma tri čovjeka 
s lopatama. Jedan je od njih pušio lulu. 

Šutjeli su i kao da su gledali u me. 

Pristupivši bliže, ukaže se pred mojim očima uska, duboka 
jama, što su je ukopali. 

Oblik ove jame bio je tako čudan i tako poznat, da sam 
se zgrozio. 

A onaj, što je pušio, izvadi lulu, pljucne i pokaže rukom 
na kup iskopane zemlje: 

»Evo ... mi smo gotovi . . .« 

Nijesam mogao odgovoriti, ali se brzo oglasi drugi: 

»Već dugo čekamo . .. Gdje ste bili. . . ?« 

A treći doda i ne dižući glave: 

»Unidjite .. .« 

Meni uze srce udarati tako, da sam se morao objema ru¬ 
kama uhvatiti za prsa, a s mjesta se nijesam mogao maknuti 
ni za vlas... 

Tek sam čuo riječi onoga trećeg: 

»Iskopali smo ... Vi valjda i ne znate, da ste umrli, i 
da vam valja—« 

Frane, vratio si se ovamo prikovan, nepomičan, i nemoć 
te sputala, a nevidljive ruke drže te čvrsto i ne puštaju. I tako 
ćeš ostati... i nikada ne ćeš odovud . . . Ne možeš . . . 

Je li moguće, da si Ti napisao riječi: »Vani mora biti 
jesen, ja je osjećam, i sunce je negdje tako toplo i divno! A 
mene su dovukli ovamo. A kad obnevidim, onda 
će početi polako mrak da pada. I žar, koji me pali, gasnut 
će pomalo, dok se ne izgubi svaki osjećaj raskoši i bola .. . 
Samo da još jednom ugledam svoj dom ... I taj dom, što 
sam ga izgubio, hoću još jednom da vidim . . . Prepoznat ću 
ga, makar mi se mute misli, i pogled mrači. . . Razumjet ću 
šapat drveća, pričanje rose i pjesmu zvijezda, jer svi su ovi 
glasovi u meni, svi oni žive i dršću . . . Zovu me ... i samo 
da mogu dići ruku! . ..« 

Je li to moguće, da si tako duboko slutio i jesi li doista 
tako čeznuo? Evo Te sada, Frane, u toj zemlji našoj, ne 
možeš maknuti ruku, jesen je, unišao si u iskopanu jamu i 
nikada više. 

»Mrtva Domovina« je Hrvatska, za Tebe je umrla, ali za 
nas, koji Te znamo, živ si. Nasmiješit ćeš se diskretno toj 
frazi, ali ćeš mi je oprostiti. Pogadjam, što si osjećao i mi¬ 
slio, ali Ti ne ću reći, jer me ne čuješ i jer mi ne bi mogao 
potvrditi, da je tako. 

Šuštanje nevidljivih koprena bit će Tvoj znak. Ovdje je 
nesnosno kod kuće. Hajdemo napolje, u jesen, kišovitu i 
vedru, žutu,'da posjetimo Tvoj dom, u kojem otkaza nema. 

Nad grobom je dr. Milan Ogrizović održao ovaj govori 
Tužni zbore! 

Kakvu smo to dragocienost pohranili u grobnicu 
ovu? 

Gusle. Mlade javor-gusle svilenih žica, s kojih još za- 
mirući odjekuju blagi, meki, topli a čudni i osamljeni gla¬ 
sovi fine pjesničke duše — duše, koja je sluteći pjevala i 
pjevajući slutila. 

Mlade gusle, al su prostrieljene ... 

Kakvu smo to tajnu skrili u zemlju? 


Ogledalo. Začarano ogledalo, pred kojim je stajao kao 
iz davna sna probudjeni duh — stajao i mimo slika obič¬ 
nog života i svieta nastojao da iza njih u ažurnoj daljini 
odgonetne vječnu tajnu života i smrti. A one, tajne sile, bud 
da se htjedoše osvetiti za smjeli pokušaj tolike osjećajnosti, 
koja je razdirala daleke im i nevidljive zavjese, bud da su 
ga već za života smatrale svojim, privukoše ga moćno i raz- 
biše ogledalo ... 

Kristalno ogledalo, al je prostrieljeno . . . 

Kakav smo tu ures preliepi postavili na grobno ka¬ 
menje ovo? 

Lovor. Svježi lovor — jer svaka mu je pjesma bila lo¬ 
vorov list, a svako mu djelo lovorova grana, s kojim ga je 
već za rana vjenčala Slava u knjizi i u hramu Talijinu, da 
ga napokon okruni najljepšim lovorom: slavnom smrti na 
bojnom polju. Onomu, koji je grimiznim slikama opjevao 
»Mors regni«, vratilo je hrvatsko kraljevstvo njegovom vla¬ 
stitom smrti kao najljepšom mu dramom, ma da je još tamo, 
na razboju, u šancima, snovao svoju »Mrtvu domovinu« kao 
dar svima nama poslie sretno svršena boja. 

Svježi lovor, al je prostrieljen . . . 

Kakav će nam to zapis dragi ostati iza njega? 

Srce. Dobro srce, koga je kao na rukama nosio, da njim 
ogrije sve oko sebe: i roditelje i prijatelje i učenike, i sve 
drage svoje — srce »ubogog Pierrota s maskom dobre volje«, 
kako je govorio za sebe, srce, koje se tek toga bojalo, da ne 
ostari, a i ta mu se želja ispunila: ostat će to srce mlado, 
vječno mlado u uspomeni našoj. 

Mlado srce, al je tanetom prostrieljeno. 

Sve: i gusle i ogledalo i lovor i srce — sve ćemo sahra¬ 
niti, a ipak njega, Frana Galovića, ne ćemo unieti u ovu 
mračnu grobnicu. Ne! On je još doduše tu, nedaleko od nas, 
da poput svog junaka u »Začaranom ogledalu« pogleda 
svoj vlastiti sprovod, ali onda će otići otud dalje, dalje ... 
blied i šutljiv, sjetan i neveseo: 

ne osvrćući se na suze oca i majke, kojima će opustjeti 
vinograd, jer njihov Fran ne će više brati groždja i pjevati 
pjesama; 

ne osvrćući se na mile oći i biele ruke, koje ce i dalje pre 
birati po njegovim zamamnim knjigama; 

ne osvrćući se na djake svoje, u kojima si odgajao smisao 

Z 9 liepotu* • 

ne osvrćući se ni na prijatelje ni na drugove, m na ro- 
djake, ni na znance, pače ni nas nekolicinu, kojima je prvima 
povjeravao svoje slike još u nacrtu ... . , 

Ne okrenuvši se više otići će preko visokih gora i bes¬ 
krajnih ravnica do onih kristalnih prohoda, koje vo e aj 
novitomu jezeru i crnomu brodu bez jedara i bez vesala, da 
se doveze na samotno ostrvo i udje u kraljevski grad. 
noćnu svečanost - a onda prešavši sve te maštovite krajine, 
o kojima je za života sanjao, da se izgubi u tajnovitim da¬ 
ljinama svemira — do višnjega Boga. 

... Ali ipak - prije nego li zakreneš^ onamo u neznani 
kraj, Frane Galoviću, stani! Zastavnice Galoviću: stoj- 
Sjeti se da na onom krvnom svom razboju nisi pao sam, 
da ih je bilo više ... sve samih sinova našega naroda 
mnogima od njih ne će se ni grob znati ~ dozov^h vikm 
im: »zbor!« . - . okupi ih, zastavnice, pod trobojku s cnum 
velom i povedi tamo sa sobom sve! ... A kad dodjes do 
dalekog priestolja vječne Pravde, ustavi se, odaj počast i po¬ 
korno javi, da su Hrvati još uviek vjerni svomu kralju i da 
za nj ginu, ali i s pjesnikovim riečima pitaju: 

»Koji rodu s naše smrti prid?!« . , 

A onda klekni s njima — »na molitvu!« — i molite pieđ 
božanskom Pravdom svi, da ova zemlja, zavoju ste pali 
bude naša i'samo naša. ... a prolivena krv naša da procvjeta 
cviećem budućih pramaljeća! . . . 

Dragomu Franu od prijatelja književnika i nježnih sr¬ 
daca, od profesora i djaka, od stranačkih i bojnih drugova: 
»S Bogom!« i »Do viđenja!«, a pjesniku i zastavniku Galo¬ 
viću: »Slava! Vječna slava!« 

Ovaj je nadgrobni govor odštampala »Hrvatska« u svom 
broju 902 od 3. XI. 1914 , a isto tako i »Savrememk« ( 1914 ., 
str. 484 — 485 ). 

Marija Kumičić uvrstila je u »Hrvatsku« (br. .901, 
od 2. XI 1914) oprosno slovo »U spomen Franu Galoviću«, 

a u broju 903 od 4 . XI. 1914 nalazimo ganutljiv člančić 
»U spomen svom profesoru« od Miroslava Feldmana, uče¬ 
nika V. razr. realne gimnazije. 

Dr. Ogrizović je napisao u spomen svog pokojnog 
prijatelja i druga Frana Galovića opsezan prikaz, koji je 
zapravo rekapitulacija onoga, što je dosad rečeno o Galo¬ 
viću. Kako je taj članak potekao iz pera najbližeg Galoviceva 
druga, treba da i ovdje nađe svoje mjesto, premda ce či¬ 
talac naći u tom članku, što je već pročitao u ovom uvodu. 
Ogrizovićev je članak izišao u »Savrememku« 1914 na str. 
393—397. 

t FRAN GALOVIĆ 

»Zaspalo je cvijeće, zaspalo je rano«. 

Galović, »Zaboravljeni perivoj«. 

Onu večer, kad se imao oprostiti od mene, nije me našao 
kod kuće, pa je iskinuo iz bilježnice dva listića i na njima na¬ 
pisao: »t Fran Galović«. Naravno, da sam se, našavši u lis- 
tovnici ovu neobičnu posjetnicu, nasmijao toj dosjetki dra. 
Ranka iz »Nore« i vratio mu kasnije u listu salu salom: 
pisao sam mu, nek mi dodje na prozor, ako pane, a tako 
da ću i ja njemu, ako mi se to prvom dogodi, pa ćemo 
zajedno u »vinograd oca njegova« ... Ta, onda smo jos 

obojica bili daleko od topova. . 

Šale su već bivale tanje, kad je u rujnu trebalo kretati na 
bojište. »Napokon riskira se u životu svašta, a i pasti nije 
baš tako lako« brani se od slutnja u jednom listu i dodaje 
»ali svakako bih htio vidjeti, kako to izgleda kad si u vatri 
i u boju.« Dopisnica od 20. rujna — tik pred odlazak (a to 
i jest najgori čas!) — sasvim je ozbiljna i ponekud mračna: 
»Bit će sve onako, kako mora da bude ... Mi se spremamo i 
čekamo čas. Upravo sam danas čuo za jedno desetak prija¬ 
telja, što padoše za zadnjih bitaka oko 13. o. mj. 1 ^enio 
dakle ispuniti praznine. Medjutim, što Bog da, šutim ja! Želio 
bih ostati na životu jedino radi nekih divnih literarnih o- 
življaja. Ali svejedno je. Kad pomisliš, da izmedju je n 
geološke formacje i druge treba do 20 milijuna & od ”“'P 
šta je onda sve ovo?! ... (U postskriptumu) čitam Lamarti- 
novu historiju Girondista«. 

Onda je došla prva bojna karta, vedrija, i kano ponos- 

nija; , . , . 

»1. oktobra, sunčano jutro. Bio sam u prvoj, žestokoj vatri. 
Još sam neranjen i živ. Spavam pod zemljom. Već nekoliko 
dana (ovo je aluzija na početak njegove »Ispovijedi«, gdje 
veli za sunce, da »već nekoliko dana« nije zapadalo a 
s tim sam ga draškao) ovako! Za koji dan ću opet u boj«. — 
Iz ostalih četiriju, isto tako bojnih, dopisnica vrijede još, da 
se iznesu ova mjesta: »7. oktobra ... Bio sam opet^u vatri i 
opet sam u dekungima, a svaki dan nas posjećuju šrapnele i 
granate. Našao sam u jednom dekungu »Iznad greha i smrti« 
i to mi je lektira. Žalim, što ne možeš biti ovdje i doživjeti 
ono, što se inače ne doživljava. (Onda jos nije znao, da sam 
bio i sam tamo, nedaleko od njega.) Moj roman (Mrtva 
Domovina) raste kilometre visoko . . .« — »15. oktobra . . . 
Radujem se, da nisi više u dekungu. Ja sam bio tri pos¬ 
ljednja dana u vojnoj pruzi, a danas sam na dan dva došao 
u pričuvu. Još sam živ, ma da i nisam zdrav. Ispila me memla 
od dekunga. Želio bih ne poginuti samo radi toga, da sve 
ovo iznesem, jer je svaki dojam dragocjen . . .« — »19. ok¬ 
tobra. Nalazim se u najprvoj vojnoj pruzi i gradim vec dva 
dana dekunge. Vrijeme je još uvijek sunčano i lijepo. Po 
koja kugla prozuji nad glavom, dok ovo pišem. Noćas je bilo 
dosta puškaranja i s naše i s njihove strane. Spavam svaku 
treću noć i to na jedno oko. Da me ostave u ovim dekungima 
bar nekoliko dana. Ne bih žalio, kad ih već gradim. Za sebe 
sam digao čitavu palaču. Ako budem imao vremena i volje, 
napisat ću jpdan feljton i poslat cu Ti ga, da ga dadeš u 
jedne novine. Inače kao uvijek. Jos me nije ostavila dobra 
volja...« — »22. oktobra... gotovo svaku noć bijem boj 
i zavijam momcima rane. Još sam čitav. Jučer sam govorio 
s jednim srbijanskim potporučnikom. Njegova je vojna pruga 
upravo nasuprot mojoj. Zato smo se svejedno rukovali i sa¬ 
svim prijateljski debatirati. Kavalirski protivnici. . . »Manon« 
sam slušao u duhu. Ime joj je Manon ... 

U postskriptumu javlja još, da je dan prije promaknut 
na zastavnika, jer je zbog jedne novele u »Savremeniku« 
imao ostati vječitim kadetom u pričuvi, no tad je valjda 
zbog ovoga rada u »dekungima« bio nagrađen. Zanimljivo 
je, da je u onoj limenoj kutijici, koju svaki vojnik nosi pri¬ 


vezanu za džep hlača, u t. zv. »smrtovnici«, napisao svojom 
rukom: »t Fran Galović, zastavnik i pjesnik«. 

Najnoviju je čast imao jedva pet dana. Dan pred smrt, 
25. X., napisao mi je posljednju i punu slutnje oproštajnu 
kartu: »Moj dragi, još jednom te pozdravljam. Jutro je i 
u 10 sati imamo da navalimo. Sunce je, nedjelja i divno, 
toplo jutro. Čovjek bi čisto želio umrijeti u ovako sunčan 
dan. Reci Tvojoj gospodji, da se pomoli za upokoj moje 
duše, ako me ne bude više. Ljubi Te Tvoj Fran«. 

Navala je medjutim bila sutradan i Fran je Galović 
poginuo dne 26. listopada oko podne prelazeći upravo preko 
neke ceste, kad ga dohvati tane u desnu stranu grudiju, 
da izadje van kroz samo srce. Mrtvo mu je tijelo prijatelj 
noću pomoću dva vojnika pronio kroz taneta tako da se 
moglo prevesti u Zagreb na Mirogoj, gdje smo ga i sahranili 
dne 31. X. 

Ne znam, kad i gdje smo se prvi put sreli. To je moralo 
biti u »Hrvatskoj Smotri«, kamo je nosio prve pjesme. 
Znam, da sam osjećao skrivenu moć tih iako početničkih 
ugodjaja i izvjesnu slikarsku dispoziciju, pa sam uredništvo 
upozoravao na nj. Onda je iskočila »Tamara« kao dramatski 
mu prvijenac, koji je on skromno nazvao »scena po motivu 
Lermontovljeve pjesme«. Ona ni nema toliko naivnosti, ko¬ 
liko bi čovjek očekivao od 20 -godišnjeg mladića. Nešto je 
banalnosti u papirnatom opisu strasti Tamarine, ali motivi 
su islikani bujnim bojama. Na kuli Tamarinoj, pod kojom 
šumi Terek, javlja se sjena jedne davne djevice, koja plače 
čežnjom ostavljene ljubavi: dragi je njezin imao — po na¬ 
logu tastovu — za iskup svoje zaručnice donijeti biserje iz 
glave daleke moćne kraljice, ali ga je tom prilikom zadržala 
kraljica u svojim okovima, a ostavljena se djeva sunovratila 
s kule. Ovako bi morao zalutali Putnik ostati kod Tamare, 
koja ga strašću okiva, ali se sjeti svoje ljubavi i hoće da ode, 
no Tamara ga sunovraćuje u bezdan, niz koji je poslala u 
smrt sve svoje ljubavnike — poput »Kneginje Jelene« — jer 
ne će, da itko komu igda priča, kako ju je ljubio. (Sasvim 
dramatski motiv!). Ma da ga je Tamara ljubila, klikće dja- 
volski nad njegovom propašću, a onda daje dozvati na ležaj 
roba. Dramatske je vatre više u ovako pojedinim slikama 
i u spletu motiva nego li u samoj koncepciji, koja nije arhi- 

tektonski zaokružena. Uopće nije bilo u Gao°toliko 
izgradnju arhitektonike, te se nije u nju zadubljivao toliko, 

koliko je volio raditi pojedinosti. 

To se vidjelo u većoj mu drami »Mors regm« (Hrv. 
Smotra s 1908 ) koja je nastala pod neposrednim oj mom 
Vojnovićeve^cMajke Jugovićke«. Taj j.doj™ « 
način Maeterlinckov: poznati om zborovi k ^ temeljm m 
Hčni ton u kojem kao u crnoj i strahotnoj rijeci plove po 
jedini prizori glavnih lica U prvom su dijelu dvorkmje kr 
lipvskih odaja u drugom fratri samostana, a u trećem sjene 
u snu Tu si i' “pet vidio bujni lirski pjesnik i šaren, slikar 
jakih boja u modernoj kompoziciji. Najdramatskijije prvi 
dio, u kojem nadbiskup Lovro, penonificir^i zlocm kia 
ljica Lepa, slavohlepna strast, daju ubiti la-alja Zvomm e 
drue-i dio krije u sebi ljubav samostanca Stjepana II i Uede 
(po^Kumičiću), a treći megdan Kolomanov sa kvascem, 
jega već kao pobjednika ubija hrvatski vojnik (po Šenoi) 
došavši u pomoć Kolomanu. 

Divio sam se Galoviću, koji je u našoj literaturi više 
put iznesenu historijsku graciju usudio se P^ovno opjevat , 
a ipak podati toliko svoga. Sokolio sam ga, ciok je u 
i tako smo se zbližili. I danas, kad čitam te lijepe, lakokrue, 
sugestivne i slikovite stihove — vidim, da nisam pogriješio 
kad sam počeo vjerovati u Galovićevu veliku budućnost 
unatoč ovisnosti njegove o stranim i 

Otad mi je nosio svoje pjesme u rukopisu ii teško 

vao Neopazice smo se sprijateljili, ma da j .... 

s obzirom na njegovu tihu, mučaljivu, nepristupnu, stidljiv 
I eotTo žensku ćud, koja je kontrastirala s krupnim mu ti¬ 
jelom. Uza to je njegov, nešto piskutljiv f « 1 d “^ lo ?_ 
držanje više odbijalo nego privlačilo, a to■ je °n d. 3b ™ 0S J 
ćao izbiegavajući spočetka društva, naročito ženska Kod nas 
ie osim toga b ila Llika u dobi, kojih deset godina, a ja 

J sam imao dosta posla, dok sam tu dolinu bar nekako pr^ 
mostio Ta još u posveti »Začaranog ogledala« nazvao me j 
"oiim »učiteljem«, što sam mu odmah i e™jeno Jer ja 
Jm fra u prvim mu godinama više bodrio nego li učio, dok 
IZ Sm vi e naučio g od njegove mnogostrane naobraAe u 
lektiri modernih pisaca kao i od osob.to istančana mu ukusa. 

Sve sam to htio opširnije prikazati u uvodu njegovih 
pjesama — a i draže bi mi bez sumnje bilo nego li u ovom 
posmrtnom epilogu (koga tako nevoljko pišem!) — ali do tog 
izdanja i do uvoda, za koji me molio, nije zbog poznatih 
naših prilika došlo, premda su već pjesme bile uredjene za 
štampu. One su medjutim plovile kao lijepo i egzotično cvi¬ 
jeće po našim listovima i svraćale na se sve veću pozornost. 
A i bivale su sve to ljepše, sve konciznije i izradbom do mi¬ 
nucioznosti fine. Galović ih je upravo cizelirao na osnovu 
svojih studija stranih pjesnika, naročito Baudelairea. Ko¬ 
liko mi je puta znao zaneseno govoriti o harmoniji ritma, 
a uopće o melodioznosti riječi (poglavito kod soneta), te o 
kompoziciji lirske pjesme ljuteci se na nemar ili neznanje 
naših liričara. Za njega je lirska pjesma, osobito ona uga- 
djajna, bila svileno vezivo, kod kojega treba paziti na os¬ 
novnu tkaninu, na točnu i finu izradbu, a nada sve na 
sklad boja. Galović je bio u mladim danima slikar (jednom 
mi je pokazao svoja dva tri pejzaža, a njegova je soba bila 
puna produkcija prvih slikara; nad svima je ipak bio kipar 
Rodin, kojega je upravo obožavao. Uza sve to je — premda 
bez ikakva pjevačkog glasa — bio u nutrini svojoj vrlo muzi- 
kalan, posjećujući opere i koncerte, te pokazujući finu dis- 
tinkciju u ocjeni pojedinih glazbotvoraca. Taj se smisao za 
glazbu vidi i osjeća kod svih pjesama, koje su od nekadanjih 
baladičnih i romancnih nastrojenja prešle u simfonije i etide. 
Upravo je tražio muziku pojedinih riječi — spočetka samo 
u neobičnim atributima, a poslije u čudnom vezanju i stav¬ 
ljanju jedne riječi do druge, samo da poluči muzikalni efekat. 
Zbog ovoga Galovićeva osamljena nastojanja valja naoseb 
žaliti Galovićevu ranu smrt, jer on bi bio u daljim svojim 
radovima otkrio one još mnogobrojne tajne muzikalnog ži¬ 
vota naših riječi, njihove unutrašnje slikovitosti, te u tom 
pogledu nastavio Šenou, kao što je Kranjčević nastavio Pre- 
radovića. S toga je stanovišta njegova lirika osebujna i 
znači napredak s formalne strane prema svagdanjem pjes- 

nikovanju. , , 

A ne samo u stihovima nego i u prozi. Koliko je tu bogat¬ 
stva i prave raskoši razvio, pokazalo je »Začarano ogledalo«, 
najkarakterističnije mu djelo, prava košnica, iz koje mogu 
još dugo uzimati i učiti toliki početnici, jer tu ce se obilno 


7 


97 


inspirirati. O toj sam knjigi progovorio u lanjskom »Savre- 
meniku«, pa ne treba, da se ovdje ponavljam, ali moram da 
naglasim — sad poslije njegove smrti da dublje naglasim 
onu mistiku i onaj veliki osjećaj prekogrobnosti, što ga je 
imao i upravo u sebi trajno nosio taj ćovjek. Ja sam 
četajući stvar još u rukopisu — držao, da je to plod, upravo 
cvijet strane literature, najviše Poe-a, kojega je Galovic 
tako reći gutao i neprestano mi ga nosio, da ga i ja čitam, 
jer smo u to doba najradije pretresali čudesne sujete ne 
propuštajući, da ih i u kinematografu pogledamo. Nisam mo¬ 
gao onda misliti, da je to tako u skladu sa slutnjama na 
dnu njegove duše. Ta, on je bio u životu tako sretan; od kuće 
imućan priuštavao je sebi mnoge, najviše umjetničke zabave, 
kao književnik imao je za rana lijepih uspjeha, kao profesor 
dobio je mjesto u Zagrebu, a i inače nije poznavao^ ni tuge 
ni sentimentalnosti, niti se ikad potužio na svijet i život. — 
Ali kad je izišla posljednja mu stvar, autobiografska »Ispo¬ 
vijed«, onako mračna i tamna u upravo strasnoj mistici, gdje 
se nije moglo misliti ni na afektaciju ni na samovoljnu igru 
s publikom — i kad je sad, nakon tragične mu smrti, ponovno 
čitam, onda počinjem vjerovati, da budući dogadjaji vec 
unaprijed bacaju svoju crnu sjenu na oči, koje su za ovakove 
stvari otvorene. Mnoga su mjesta iz te knjige sad kao pro¬ 
ročanstva (na što je već upozorio i prijatelj mu J. B.) i 
čovjek ih s grozom čita. Ja sam u vrijeme, kad je knjiga 
izišla, pomalo počeo i doznavati onaj »lijepi grijeh«, što ga 
pred Kristom ispovijeda, a o kojem mi je jednom natuknuo, 
pa sam stoga napisao u »Savremeniku«, da je to najsubjek- 
tivnija autobiografska knjiga, ali dašto nisam mogao slutiti, 
da će smrtno tane — bar ne iz ruke drugoga!, — završiti taj 
čudesni život. Galović je naime, osobito uz čašu vina, rado 
govorio o smrti, pače i o samoubijstvu, i o svom truplu, 
kako leži medju svijećama, a u »Hrvatskoj mladoj lirici« 
napisao je o sebi, da osjeća strah pred starošću i toga jedinog 
da se boji. Karakterističan je tamo i ovaj stavak: »Bezazlen 
je, i da ga priroda nije stvorila ovolikim, hodao bi kao 
Pierrot, bijel i naličen, po mjesečini. Ovako nosi na licu 
masku vječite dobre volje. Ruku drži na prsima«. Medju 
pjesmama pak njegovim u toj knjizi treba dobro pročitati 
»Zavodnika«. 


Moje je pak mišljenje, da bi ipak taj oblak u njegovu 
životu — u koliko nije bio još crnji zbog slutnja smrti — 
bio prolazan, kad bi se Galović bio izliječio od Poe-a i svojih 
možda časovitih dispozicija, jer je bio dosta povodljive ćudi 
i rado je slušao dobre savjete. A da mu nije bila čitava nu¬ 
trina zamračena, svjedoče i projekti nekih njegovih posljed¬ 
njih romana, koji bi bili sasvim realistično obrađeni. Upravo 
je o praznicima počeo pisati veliki društveni roman »Ras¬ 
tanak«, u kojem je prema istinitom dogadjaju htio prikazati 
nekog bogoslovca, koji postaje raspop i doživljava u kasnijem 
životu sama razočaranja. Mobilizacija i rat probudila je u 
njemu nov sujet »Mrtva domovina«, kojemu bi bila ideja, da 
je »pak taj rat i sve to sasvim obično kao i druge stvari u 
životu«, kako mi piše, onako kao što je Anatole France pri¬ 
kazao revoluciju u glasovitom romanu »Bogovi žedjaju«. — 
Galović je uz onu bujnu i slikarsku stranu svog talenta imao 
i sasvim realistični, jednostavni i prirodni način pisanja — 
još od prije, kako se to može razabrati iz omanjih mu pri¬ 
povijesti »Genoveva« (u »Zori«), »Svekar« (u »Hrv. Kolu«), 
»Vojnička ljubav« (u »Savremeniku«) a donekle i u »Ispo¬ 
vijedi«, pa bi jamačno i ove stvari našle odziva kao što su 
i sve druge mistične, jer je Galović i kod najveće jedno¬ 
stavnosti imao onaj svoj tihi ritam riječi i veliki intimitet 
osjećajnosti, te na oko na najočitiju prirodnost puštao jedva 
vidni tračak mističnosti. Skladno a mirno slijevanje riječi 
nije mogao zatajiti ni kod svojih kritika i polemika. 

Od dramatskih mu radova — kad već nabrajam sve — 
treba još spomenuti aktovku »Pred smrt« (u »Savremeniku«), 
gdje je u ne najsretnijem spoju iznio mistiku i realnost, a od 
mladjih stvari »Grijeh«, prikazivan u našem kazalištu (kao 
i »Tamara« i »Trilogija«), koja se — kako je i kritika is¬ 
takla — prislanja uz moju »Zimsku noć«. Čudno je to uopće 
kod Galovića, da je i ne znajući pošao uz drugoga i nesvi- 
jesno ga imitirao; u »Začaranom ogledalu« morao sam mu 
neke stavke u rukopisu upravo precrtati, jer su bili doslovna 
jeka iz Maeterlinckove »Modre ptice«. Tako nije razliko¬ 
vao motive vlastitih sujeta od onih pripovijedanih mu, pa 
sam po koji put imao s njim i neprilika . . . 

U rukopisu je još — no doskora će biti štampana — nje¬ 
gova mezimica »Marija Magdalena«, koju mi je i pripovije- 

dao i donosio čin po čin, a koju smo čitali javno na paro¬ 
brodu »Vila Velebita« putujući s prof. Kršnjavijem u Vene¬ 
ciju i Ravennu. (S tog nezaboravnog puta potiču umjetničke 
i kano scenirane reminisance »Četiri grada« u laganu, a i 
sjetnu ritmu). U toj su drami ili bolje: dramatskim slikama 
sve osebine Galovića i slikara i pjesnika uz razbucijenu 
bogatu religijsku dispoziciju, koju je taj čovjek vec kao 
artista nosio u sebi; draga mu pak ličnost Kristova nije nigdje 
bila bliže na dohvatu kao ovdje. Hrvatsko će se kazalište naj 
bolje odužiti Galovićevoj sjeni, ako ovu dramu — makar o 
Uskrsu iznese pred naš svijet. 

Našao sam mu u ladici i gotovu aktovku »Valovi«, koja 
se odigrava uz more, u parku neke ville: trpka deziluzija, 
koju doživljava udata žena, kad je ostavlja ljubavnik, da 
se zaruči s mladom djevojkom; interesantno je mjesto, gdje 
je njezina razuzdana prijateljica tješi, da će se taj čovjek 
već zasititi i svoje žene, a tom prilikom izdaje, da je i nju 
ljubio. Problem nije jače zahvaćen, ali je glatko izradjen, 
na mjestima pjesnički. 

U rukopisu su ostale i njegove kajkavske pjesmice, koje 
je takodjer s ljubavlju pjevao, a htio je da i muzici svoga 
omiljelog svagdanjeg razgovora prokrči put u književnost, 
u kojoj kajkavština po odredbi filologa nema pristupa, a 
ipak je u njoj još toliko života, naročito komike. Ove ce 
pjesmice takodjer doskora ugledati svijetlo. 

Galović je uopće imao i osjećaja i ukusa za sve ljepotne 
porive u bilo kojoj epohi naše literature, pa je zato hrvat¬ 
ska mladost izgubila u njem pravog, unutarnjeg estetskog 
komentatora naših pjesnika. Za kratko vrijeme sto je - 
zamjenjujući druga — predavao u osmom razredu, vidio je, 
koliki je balast u životopisima i nabrajanju djela poje 
dinih pisaca, umjesto da su prikazane individualne crte sva¬ 
koga, te odijeljeni učitelji od epigona, geniji od talenata, 
književnici od diletanata. Gundulićeva »Dubravka« zanosila 
o-aje u svojoj divnoj idili, pa sam ga ja nagovarao, nek je 
prepjeva, kao što je Hofmannsthal »Elektru«, on se medjutim 
- uzimajući s djacima »maskerate« — oduševio poslije za 
tu vrstu i već mi pričao sujet, ali ga valjda i napustio, lako 
ga je i starinsko, ako je bilo lijepo, odmah osvojilo. 

Bio je uopće artista. Ostavio nam je svoj puni i šaroliki, 
a nedogradjeni paviljon — s elegantnom, modernom nu¬ 
trinom, u koju možemo uvesti i evropskog stranca i pokazati 
mu je. Pače kod »Začaranog ogledala« i nekih pjesama mo¬ 
žemo bez straha dodati: »Ovakovih gobelina i ovakog veziva 
teško da ćete i vi imati mnogo«. 

To je tek letimična i — sasvim razumljivo! — ispreki¬ 
dana slika toga bogatog talenta, koji je imao i genijalnih 
zaleta. Njegov rad, naročito njegov artizam u prepletu svjet¬ 
skih motiva i izradbi jezične muzike, zavrijedjuje posebnu 
studiju, u kojoj bi jasno izbila umjetnička mu i pjesnička 
individualnost — individualnost, koja je upravo iz cvjetne 
mladosti prelazila u ozbiljnu muževnost. Sahranili smo ga, 
ali spomenik mu još treba podići, kad nastupe mirnija 
vremena. 

Dotle slava Franu Galoviću, pjesniku i zastavniku pro- 
strijeljena srca! 

Dr. Miian Ogrizovic 

Bruno Šteiner posvetio je Galoviću svoj sonet (Savreme- 
nik« 1914., str. 485): 

POKOJ 

Sjeni Frana Galovića 

Jedne noći, kad ću svu tu bol prebolit 
Što mi sada kao vampir srce jede, 

Kad ostat će od svega samo bliede 
Uspomene i grijeh više volit 

Neću bezumnom tom ljubavlju, molit 
Ću se opet kao što sam molio 
Tada, dok grijeh još nijesam volio . . . 

Jedne noći, kad ću svu tu bol prebolit. 

Molitvi mojoj On ne će odolit 
I bit ću opet dijete srca čista, 

Kad sa zvijezde što na nebu blista 

Poslat će mi srcu pokoj na traku 
Mjesečevom, po mirisavom zraku 
Jedne noći, kad ću svu tu bol prebolit. 

Bruno Šteiner. 

»Savremenik« donosi god. 1915. (str. 239 240) u spo¬ 
men pok. Galoviću pjesmu Kreše Pavelica: 

SJENI FRANA GALOVIĆA 

Kroz život si prošao kao sanja 
Zvjezdane i davno nestale priče; 

Umorena duša još zastor miče 
Sa hrama bola. Sjena biva manja 

Za zavjesom što ne diže se više, 

Zrcalo mutno vječnosti daleke, 

Kob tajnu skriva. I tu poput jeke 
Ozvanja mrak i šutnja ... Netko diše . . . 

Prikaza uz kandilo što se puši 
U zrcalo gleda. Ja je tek slutim, 

A1 hram taj poznam za zastorom žutim, 

Vidjeh ga davno u njegovoj duši. 

Noć i mir. Šapat sjena. Tamo ti si.. . 

Uz svetu vatru što u čežnji tinja, — 

Čini mi se, da ne skriva te škrinja. 

I kao da nikad živio nisi! 

Iste godine (1915.) donosi »Savremenik« Galovićev ci¬ 
klus od 12 soneta »Autinojeva smrt« (str. 98—100),^ a Iz¬ 
vještaj kr. I. i II. realne gimnazije u Zagrebu za školsku 
godinu 1914/15 donosi na str. 4—7 nekrolog Franu Galo¬ 
viću od Sz (šifra Galovićeva prijatelja dra. Stjepana Zaića). 
»Hrvatska« u svom broju 1164 od 18. IX. 1915. donosi čla¬ 
nak »Dvie 'pjesme Frana Galovića, koje je uredništvu po¬ 
slao domobranski poručnik Nikola Bačić, a prepisao ih je 
iz jednog albuma, gdje ih je Galović upisao prije odlaska 
na bojište. Prva pjesmica glasi: 

Kaj će meni reči, 
prodike i album, 

Vaš prijatelj jesem 
i to ostat znal bum. 

U Sisku početkom Augusta 1914. 

pred smrt 

Fran Galović. 


Druga pjesma (sonet) glasi: 

Ivko, srce moje, sjeti se kadikad 
Večeri, što jednog umornog ljeta 
Sproveli smo skupa. Možda više nikad 
Vidjeti me ne ćeš. Tvoja duša lieta 

Krajevima cvjetnim; zar bi mogla ikad 
Ugledat, što sniva tvoja mladost sveta; 

Zar bi mogla ikad više ili nikad 
Saznat, što se jednoć u životu sreta. 

Jer imade dana, što ih snivamo: 

To ćeš možda jednom vidjet u životu, 

Mi sudbini čežnje sve darivamo 

I zaboravljamo suze i ljepotu. 

Pogled tvoj ću dragi nosit vječno sobom 
I u snu daljine zborit često s tobom. 

Zadnji dan mjeseca Augusta 1914. 

Fran Galović 

God. 1916. donosi »Savremenik« Galovićevu novelu 
»Robijaš« (str. 351—355) i dramu u jednom činu »Valovi« 
(str. 174—183.). Te godine prikazuje zagrebačko kazalište 
Galovićevu dramu »Pred smrt« (9. VI. i 14. VI. 1916) zatim 
dramu »Mati« 29. XII. 1916., 3. I., 13. I. i 6. II. 1917. 

God. 1917. donosi »Savremenik« dvije pjesme iz ciklusa 
»Z mojih bregov« (Crn-bel i Mesečina na str. 103.) 

God. 1919. Štampa »Savremenik« ponovno »Antinojevu 
smrt« (str. 318—323), koja već bila štampana u istom listu 
god. 1915. 

God. 1923. donosi »Savremenik« (str. 180) članak Gjor- 
gja L. Gruborovića pod naslovom »Fran Galović u albumu«. 
To su one dvije pjesmice, koje je donijela »Hrvatska« 
18. IX. 1915, a pisac navodi, da se sonet odnosi na 12-godiš- 
nju kćerku (Ivku) gdje. B. Osim toga navodi i ovaj zapisak 
Galovićev iz istoga albuma: 

»Danas 28. kolovoza 1914. sretan sam što^se mogu pot¬ 
pisati u Vaš spomenar, a ujedno i radi toga, što sam nakon 
12 godišnjeg školovanja, mature, i 15 godišnjeg službovanja 
kao hrvatski učitelj u 33. godini života svoga, postao gom- 

čem volova kod 75. hodnog bataljuna 2 satnije 27. dom. 
pješ. puk. 

S. 28. 8. 914 Fran 

Vjerojatno je, da ovaj zapisak nije Galovićev (to bi se 
lako moglo prosuditi po rukopisu), jer Galović nije bio do¬ 
dijeljen drugoj satniji, nego prvoj, a osim toga nije nikada 
pisao stranim licima ime bez prezimena, niti kratio ime 
mjesta (S. mjesto Sisak) ni godinu 914 mjesto 1914., da ne 
spominjem ove 33 godine života (to bi mogla biti nezgodna 
šala; on je tada imao 27 godina života i jedva jednu godinu 
službe profesorske). Isto je tako nevjerojatno, da bi on sebe 
nazvao goničem volova, a volovima da bi smatrao svoje 
domobrance, kako to komentira Gjorgje L. Gruborović. 

God. 1924. priređuje Glumačka škola u Zagrebu pred¬ 
stavu Galovićeve »Matere« (16. XII. 1924.) u zagrebačkom 
kazalištu. 

God. 1925. štampa »Književna Republika« (br. 11—12 
str. 479—504) ciklus »Z mojih bregov« s tumačem kajkav¬ 
skih riječi. Iste godine donosi »Hrvat« (br. 1674 od 6. IX. 
1925) pet neobjavljenih pisama Frana Galovića uz člančić 
Ladislava Žimbreka, koji je ta pisma našao u ladici redak¬ 
cije »Savremenika« i publicirao ih, ne znajući, na koga su 
upućena. 

Dr. Ivan Esih štampao je u »Obzoru« od 5. rujna 1931. 
br. 204 članak: Fran Galović, uz otkriće spomen-ploče hr¬ 
vatskom novelisti, lirskom i dramskom pjesniku. »Jutarnji 
List« od 16. rujna 1931 donosi dopis iz Koprivnice od 14. 
IX. 1931 o otkriću te spomen-ploče pod naslovom: »Svečano 
otkriće spomen-ploče hrv. književniku Franu Galoviću. Za¬ 
nosan govor podpredsjednika DHK. Peteranec je doživio 
rijetko rodoljubno slavlje«. Uz dopis su snimke spomen-ploče 
i rodne kuće Frana Galovića, na kojoj se nalazi spomen- 
ploča. Dopis »Jutarnjeg lista« glasi: 

KOPRIVNICA, 14. IX. Uz veliko učešće naroda iz mje¬ 
sta i okolice obavila je jučer Hrv. knjižnica i čitaonica u 
Peterancu otkriće spomen-ploče na rodnoj kući hrv. pjesnika 
Frana Galovića koji je kao zastavnik u pričuvi 26. listopada 
1914. god. pao na ratištu. Tijelo mu je tada bilo preveženo 
u Zagreb, gdje je 31. listopada svečano pokopano. Pored 


mnoštva naroda iz mjesta i okolice, a osobito iz Koprivnice, 
prisustvovali su ovoj svečanosti otkrića izaslanik DHK iz 
Zagreba podpredsjednik i naš poznati književnik Gjuro Vi- 
lović, seljački pjesnik Miškina iz Gjelekovca, mješoviti zbo¬ 
rovi HPD »Podravca« i »Domoljuba« iz Koprivnice, Hrvat¬ 
ska pučka čitaonica iz Gjelekovca, Grad. Š. K. »Koprivnica« 
Hrv. planinarsko društvo »Bilo« iz Koprivnice i sva mjesna 
kulturna i humana društva. U 10 sati prije podne odslužio je 
mjesni župnik Turčin u župnoj crkvi svečanu službu božju, 
za vrijeme koje je na koru pjevao mješoviti zbor HPD 
»Podravca«. Poslije službe božje krenuo je narod u proce¬ 
siji koju je predvodila vatrogasna glazba u ulicu Jalševac, 
gdje se nalazi kuća u kojoj se Galović rodio i na kojoj je 
Hrvatska knjižnica i čitaonica podigla spomen-ploču sa ovim 
natpisom: »U ovoj kući rodio se Fran Galović, hrvatski knji¬ 
ževnik 19. srpnja 1887., umro 26. listopada 1914. Postavila 
prinosima njegovih štovatelja Hrv. knjižnica i čitaonica u 
Peterancu«. Predsjednik Hrv. knjižnice i čitaonice Franjo 
Škorjanec otkrio je ploču prigodnim govorom, a poslije toga 
je župnik Turčin obavio posvetu, koju je mješoviti zbor HPD 
»Domoljuba« popratio pjevanjem hrv. davorije: »Preni se 
jednom rode naš mili«. Nakon tog podpredsjednik DHK 
Gjuro Vilović burno pozdravljen od mnoštva naroda održao 
oveći govor, u kome je opširno prikazao značenje Frana Ga¬ 
lovića u hrv. književnosti. Istakao je da je Galović svojim 
pjesničkim radom ostavio ogledalo, ovog divnog kraja Po¬ 
dravine u kome živi čestiti radin i napredan hrvatski seljak 
koga rese lijepe i plemenite osebine duše i srca. 

Pod dubo.kim dojmom krasnog punog pjesničkih ljepota 
govora Gjure Vilovića mnoštvo naroda dalo je spontanu 
počast svom zaslužnom sinu klicanjem »Slava Galoviću«! Na 
iskazanoj počasti zahvalio se u ime obitelji Frana Galovića 
njegov stric Josip Galović, koji sada živi u Zagrebu kao 
umirovljeni gradski namještenik. Mješoviti zbor »Domoljuba« 
otpjevao je još jednu hrvatsku davoriju, a nakon toga pošli 
su predstavnici društva u prostorije Hrvatske knjižnice i či¬ 
taonice, gdje su se upisali u spomen-knjigu. U podne je pri- 
redjen u gostioni Matije Benotića banket, kome su prisustvo¬ 
vali svi predstavnici društava. Za vrijeme ručka palo je u 
vezi sa održanom svečanosti više zanosnih rodoljubnih govora 

koje je HPD »Domoljub« popratilo pjevanjem hrvatskih da¬ 
vorija. Poslije banketa razvila se animirana veselica, koja je 
trajala do noći. Prilikom odlaska podpredsjednika DHK 
Gjure Vilovića priredio mu je narod u znak zahvalnosti za 
iskazanu pažnju burne ovacije. Ova svečanost bila je jedna 
od najljepših manifestacija domoljublja koju je Peteranec 
do sada doživio. Napose je spomena vrijedna činjenica da 
su se u istoj ulici u Peterancu u kojoj se nalazi rodna kuća 
Galovića, u prošlom vijeku rodila još dva odlična Hrvata i 
to Ilirac Tomo Blažek i Martin Vitez-Imprišević, koji je ot¬ 
krio trag svojedobno zakopane krune sv. Stjepana. 

ZAKLJUČNA RIJEČ 

U ovo su izdanje uvrštena Galovićeva djela onako, kako 
su napisana, odnosno štampana. Ako je razlika između teksta 
štampanog i onoga u sačuvanom rukopisu, uzeta je uvijek 
kasnija redakcija, što se može (naročito kod pjesama) bez 
truda utvrditi. Pravopis je zadržan onaj, koji je Galovic u 
dotično vrijeme smatrao najboljim. Zato se nalaze forme 
ijekavske, iekavske i apostrofirane (cvijece, cviece, cvjece); 
slova đ i dj (mjesto đ) ostavljena su, kako ih je autor pisao. 
Jedino u slučaju, gdje je redakcija provela promjene, napr. 
društvo u družtvo, vraćen je oblik autorov, jer Galovic nije 
nikada pisao etimološkim pravopisom u svojim bilješkama, 
pismima i djelima. 


PRVI POKUŠAJI 

PJESME OD 1903 . DO 1908 . 


106 


PROLOG 


Pojavila se opet tužna jesen, 
te stupajući napr’jed svojom nogom, 
sve krasno cv’jeće moga žica gazi, 
što ostade od proljeća mi davnog. . . 

Za listom listak pada mirno na tle 
i krije zemlju bl’jedo-žutim plastem, 
a ptice sve su otišle za gore — 
odletješe i vratiti se ne će . . . 

Kad sve to gledam, tad se sjećam tebe 
i približim se tebi ja u misli, 
i gladim ti ko nekoć prame krasne, 
a ti na moje naslanjaš se grudi. . , 

Oj, to je bilo! Da je bilo, znadem, 
al’ više nikad, nikad biti ne će . . . 

Oj, pusti, da i dalje mogu snatrit 
i sjećati se dana, kojih nema, 
i koji nikad vratiti se ne će. 

Nek mislima se bar prenesem tebi, 
u zbilji kad ne mogu tamo doći. 

Da mogu . . . Tad bih sretan, blažen bio; 
u krilo tvoje sklonuo bih glavu 
i počinka bih mogo na čas naći 
promatrajući tvoje lice krasno ... 

A ti sad skloni glavu na grud moju, 
da dišem miris tvoje čarne kose, 
u zaborav da padnem opet slatku, 
da iz nje se ne prenem nikad tužan .,. 


Al’ odsada to više biti ne će 
i zato primi cjelov zadnji, žarki, 
što zamišljam ga sada tek u sebi, 
da pritisnem na usne ti ga bajne . . . 

Oj, jesen je razorila moj život, 
i ja sam sam na pustoj, praznoj javi, 
a sve mi tiho šapuće i zbori — 

. . . memento mori. . . 

27. svibnja 1903. 

EPILOG. .. 

Oj, ljubavi je moje nestalo, 
a nada k njojzi sva uništena . . . 

Svoj crni plašt sad spušta noć 
i tamnima me grli krilima . . . 

Čuj, vjetar sad zahuji, bijesnu grom 
i sinu sve u sjaju zlatnome, 
a za čas opet tama nastane . . . 

Oj, nekoć bješe jutro prekrasno, 
i rosa se po cv’jeću bljeskala. 

Ja išao sam s njome ovamo 
držeći je za ruku prekrasnu. 

Oj, Ijubljah, ljubljah je tol beskrajno! 

Al jednog dana ona otide 
i ne vrati se više nikada ... 

Oj, ljubila me nije. Zašto ne? 

To ne mogu ja saznat nikako. 

Al eto opet vjetar zahuji 
i pjeva divlju hymnu pobjede. 

O prsi moje b’jesno udri sad 
i probij ih, ta čemu život moj, 
kad ljubavi ne mogu nigdje nać. 

I ona, kojoj najveć vjerovah 
I ona me je, vaj, ostavila. 

. . . ha, svud su oko mene ponori. . . 

svud tama grozna . -. strašna . . . užasna . . . 


. . . Ja idem već ... u ponor propadam, 
u smrti bar ću moći saznat sve . . . 


Zgb. 30. V. 1903. 

PHANTAZIJA . . . 

Zvijezde trepte, bajna noć je pala. 

A crni čempres pruža suhe grane . . . 

U prahu ležim, spustiv lice na tle 
i miso svaka moja tek si ti. 

U noćnom miru, gdjeno lahor šušti, 
gdje nije čuti nikakova glasa, 
već samo šumor tajni iz daleka, 
tad duša moja čezne za te v’jek. 

I iza dana, puna teških boli 
i tuge vječne; amo tad potečem 
i padam u prah, pokrijem si lice 
te na te uv’jek mislim samo ja. 

Oj, primi cjelov iz daljine ove 
i patniku se meni smiluj jednom, 
bar jedan pogled, jednu iskru žarku, 
i misli na me makar samo tren. 

Na samrti ću blažen, sretan biti, 
ni r’ječi jedne usta ne će reć, 
već usnuti ću blago, mirno, sretno, 
a zadnja ćeš mi miso biti — Ti . . . 

Zgb. 16. VI. 1903 

N. F. 

1. NJOJ ... 

Oj, dođi, da cjelujem zlatne ti prame, 
da poljubim koraljne usne ti žarko, 
da na grud se prislonim tvoju i snivam 
o budućoj sreći. . . 





Daleko od sv’jeta i njegovih boli — 
u pustoj i mirnoj šumskoj tišini, 
gdje potočić žubori tiho i vajno — 
oj, pođimo tamo! 

U beskrajnoj, tamnoj i mističnoj noći 
ja ruku bih tvoju dodirnuo svojom 
i otkrio sve bih ti boli i vaje 
bijednog mi srca. 

Ta jedina ti bi me pojmiti mogla, 
jer drugi se smiju i rugaju meni — 
sm’ješnom luđaku, koj’ sanjari uv’jek 
o tvojoj krasoti. 

Oj, dođi! ... Ja ljubim te beskrajno, silno . . . 

Oj, slušaj me, dođi tek samo jeđamput. . . 

To moli te b’jedni i nevoljni patnik, 
da poslušaš njega. 

Ti ne ćeš da dođeš? ... Tad ostani zbogom! 

U zaborav pustu potisni te molbe; 

Zaboravi na me i više ne misli 
na prošlost, što bješe. 

Oprosti mi, što ti tek dosađivo — 
i smij mi se, smij mi se, ja sam ti luđak, 
i vr’jedan sm’jeha i poruge svake . . . 

Oj, ostani sretna . . . 

A ja ću pak ostati posvema samcat, 
u beskrajnoj tamnoj i mističnoj noći, 
i od sveg će moga života tad ostat 
tek spomen na prošlost. 

13. rujna 1905- 

2. JUTRO 

Na obzorju eno već jutarnji trak 
tamnu probija noć, 
i ruji već prekrasne zore, gle, trak, 
noć će doskora proć. 

I sunca će prekrasnog sinuti sjaj, 
c’jeli rasjat će sv’jet; 
tek u srcu mome ostat će vaj, 

svjetlost sjajnu će klet. 


I beskrajna mržnja je u srcu mom, 
c’jeli prezirem sv’jet. . . 

Pa, vjeruj mi, najrađe u času tom, 

vjeruj, htio bih mr’jet... 

15. rujna 1903. 

3. U SPOMEN 8. RUJNA 1903 

U mraku dubokom i noći 
aleja se dugačka pruža, 
a kraj nje cvatu naoko 
lijeri i rumena ruža. 

Ja prolazim mirno alejom . .. 
i mislim, da ruža će ocvast; 
na kaljavoj, tužnoj toj zemlji 
ljepota će njezina propast. 

I ljudi će gaziti po njoj, 
ljepote će njezine nestat, 
al’ u svome ne ću ja srcu 
za ružom žalovati prestat. 

rujna 1903. 

4. RUŽA 

Bijaše jutro krasno, 
zore se gubio trak ... 

Samo još tamo dolje 
crven se činjaše zrak. 

Rosa je sjala bajno 
kao da alem je kam, 
u ruci mojoj b’jaše 
kose ti predivni pram. 

Ljubljah ti lice nježno, 
gledab ti očiju sjaj ... 

Tiho uživah tada 
u srcu preslatki raj. 

Ružu si tad mi dala, 

uz nju je bio i trn- 

Ustala kad si — mrak mi 
u dušu spusti se crn. 

Tada si otišla mirno, 
bešćutno, hladno, ko sjen . . . 

Haljina još se b’jeli, 
vidim te samo još tren. 

Sunce sad sinu krasno, 
meni, ah, mrak je to crn . . . 

U ruci nemam ruže, 
samo je ostao trn. 

20. rujna 1903. 

5. U ZIMI 

U starom, pustom parku gine sve, 
sve tiho pada, nestaje i mre . .. 

I grane se pod sn’jegom prigiblju, 

Junonin kip je njime zasut sav; 
a pustoš svud je tiha, beskrajna, 
ni glasa nigdje čuti ne možeš. 

Ah, teška sjeta pada mi na grud, 
već noć se tamna evo spušta svud. 

Terasa sn’jegom pokrita je sva, 
i bršljan pao je sa stupova ... 

Ja gledam, hoće 1’ doći amo tko, 
jer čudno čuvstvo obuze uvi duh. 

U nadi, da će ona amo doć, 
alejom tamnom bludi pogled moj, 
u nadi gledam, ali nema nje, 
već noć je pala, već je tamno sve. 

1. listopada 1903. 

6. LJUBAV 

Velika, divna, velebna, sveta, 
jedina, koja smrtniku možeš 
podati slasti nebeskog raja, 

Ljubavi sjajna! 

Jadnici b’jedni svi smo mi ljudi, 
stvorovi, kojih za čas već nema; 
život je nama kratak i bolan — 
nema li tebe. 


Jedina ti si, koja nam daješ 
život i sreću, vjeru i nadu; 
tebe da nije, jadnici mi smo 

bez tebe ništa. 

Ljubavi! Već okusih ti čare, 
ljubljah već djevu krasnu i milu, 
bio sam sretan, bio sam blažen — 

na čas tek samo. 
Opazili onda, da je to varka; 
ona me nije ljubila nikad . . . 

Sanje si moje srušila tada, 

Ljubavi tužna... 

20. listopada 1903 

7. U NOĆI 

Spušta se noć ... 

Svoj tamni je plašt razastrla svud, 
a teška tjeskoba steže mi grud . . . 

I bolni se jad 
u dušu spušta . . . 

I teška bijeda 
oj, tišti me sad. 

A mjesecu nema, ni zv’jezdama traga, 
prem noć je ta ipak tol’ tiha i blaga. 

Kamo da krenem, kuda bih išo, 
ići ću napr’jed besciljno, pusto, 
idem i idem, ne poznam puta, 

oj, već sam susto. 

Ha . .. gledaj, tuj groblje je već, 

arkade se b’jele; 
a mjesec izlazeć krvav sad, 

obasjo ih c’jele. 
Spomenik sjajni tuj se koči, 
ko sablast strašna u vis stoji, 
a dalje eno mali križić, 
u travi, gle, ko da se boji. 

A čega? ... Sjajnog spomenika? 

II zlatnih slova? 


IF stidi ih se? . . . Zašto? Čemu? 

Ta mrtva su i ona. 

I idem dalje, mirno i tiho, 

a lahor blago piri. 

Oj, spomen kakav sinu sada 

u duši mojoj .. . 

Oj, to je njezin grob . . . 

Oj, groznog li jada, 
ta ja sam .bio tvoj rob .. . 

Ljubij ah te ... A sada?? 

Tuj grob je tvoj, tuj snivaš sada, 
uništila srce si moje. 

Ta duh je moj satrt i mrtav ... 

A život besmislen. 

Pojavi se, da ljubim te kosti, 
da cjelujem tvoju lubanju^ golu. 

Ja mislit ću, da opet je došlo 
doba, kad viđah tvoju ljepotu. 

Oj, smiluj se . . . 

Ustaj . . . 

A1 ne ... Snivaj u miru! 

Nek čempres se vije na tvome grobu, 
a tad .. . 

Ljubav će plamtjeti jače u mome srcu, 
neg nekoč. 

- Snivaj u miru, 
a ja ću poć .. . 

Svud oko mene 
biti će noć .. . 

Zagreb, 28. X. 1903. 

U SPOMEN 11. LISTOPADA 1903. 

Slava ti junače divni, heroju hrvatskoga roda! 

Tebi ću u slavu sad, pjesmicu zapjevat ja. 

Neka u tvoju sad slavu jeknu pjesme mi zvuci: 

Velik i dičan si ti, otac i učitelj naš. 


Hrvatska zemlja je bila zakrita pretežkom tamom, 
Svuda bijaše noć, svud se sterao mrak. 

Hrvatska premda majka gorke suze je lila 
Gledajuć mili si rod, kako je nesretan vaj! 

Očaj i težka tjeskoba, srdce je svačije stisla, 

Svaki mišljaše već, da ćemo propasti svi. 

Sjajna tad sinu zviezda, obasja čitavu zemlju, 

Zemlju hrvatsku svud, premili, krasni naš dom. 

Svjetlo bijaše svud, bajno, veliko svjetlo: 

Ti si usto ko div, veliki otče oj naš! 

Ti si pokazao pute, kojimi kročit je nama, 

Ti si kazivao nam k sviesti da dodjemo svi. 

Slavni i veliki otče, Tvojoj se divimo sjeni, 

Sjajni genij nek Tvoj, bdije nad nama svedj. 

Sjena nek tvoja prati, sjena tvoja nek čuva 
Premili hrvatski rod, neka ne propane on. 

Buji neka i raste, neka se diže i cvate, 

Bolje budućnosti sjaj neka on dočeka kad. 

Hrvatska premda majko, opet ćeš velika biti, 

Dična biti ćeš ti, slavno kraljevati tad. 

Sunce slobode će sinut, gore će klicat: »sloboda, 

Evo sloboda nam sad, sada smo slobodni svi«. 

Tebi pak, junače divni, kličemo: vječna ti slava, 

Ti ćeš biti naš vodj, slava-će živjet Ti viek! 

Hrvatski djak. 

Hrvatsko Pravo, 10. X. 1903. 
U MAGLI 

Spušta se dosadna magla, ko krila goleme ptice, 
koja je šuštala jadno u dugom, napornom lijetu, 
vere se između granja u pustoj, praznoj aleji 
noseći mrtvilo trulo cijelome tužnome svijetu. 

Pusta aleja se gubi u mračnu bezmjernost tajnu, 
lišće s ogoljelih grana na zemlji tužno se vije, 
jesenji lagani vjetrić zadune katkada hladno, 
svjetiljka ulična noćna daleko slabašno sije. 

Mi smo u mislima išli držeć se rukom o ruku, 
vjetar je stresao lišće pred nas s ogoljelog granja, 
put nam je posuo njime i mi smo kročili po n J em 
slušajuć zadnje akorde života i proljetnih sanja. 

Tako u sumornoj magli lepršuć listić se jedan 
otkine s grančice tanke i padne tebi u vlasi, 
ja sam pogledao naprijed, gdje se u noćnoj tišim 
svjetiljka ulična noćna polako, slabašno gasi. 

Mi smo prolazili nijemo kroz dugu, praznu aleju, 
što se je gubila nekud u mračnu bezmjernost pustu, 
gore s ogoljelog granja padahu nečujno, tiho 
listići posljednji suhi u maglu dosadnu, gluhm^ 

PJESMA U PROZI 

Sjećaš li se još onih dubokih i tajinstvenih noći? Bila je 
tama J u vrtu, samo su mjestimice sjale zvijezde kroz crne, 
rastrgane oblake ... Pod drvećem bila je noc, pusta, duboka 
noć. . Sjedjeli smo na prevaljenom panju i šutjeli smo . • 
Padalo je lišće s drveća šušteći po zemlji... Na lice ti j 
padao blijedi trak mjesečev Vidjeh bjetou tvoga l.ca 
i sjaj zjenica tvojih. Bila si bljeđa nego obično, a oci su 
ti bludile nekuda u daljinu. Možda u onaj drugi svije , 
kojem toliko snivamo i za kojim toliko čeznemo. ••• 

U tvojoj je kosi bilo lisca, suhoga, uveloga i žutoga 
lišća Oblaci se počeše stiskavati jedni uz druge, zvijezda 
nijesmo vidjeli, a cijelo obzorje bijaše posvema crno Tada 
je vjetar uzvitlao po zemlji lisce; suho, uvelo i žuto lisce . . - 
Lomio je granje i pjevao je pjesmu očajanja, boli i - smrt . 

Ustali smo ... Ti si uzdahnula, jednostavno svakidašnji, 
kao što se obično uzdiše i pošli smo. Kad si otišla, ja pođoh 
u svoju sobu i prihvatih gitaru. Svirao sam na njoj Pjesmu, 
staru pjesmu, koju sam još čuo kao dijete. Sjetih se svega, 
što je ^prošlo i klonuh na pod, zaplakavši gorko, prvi put u 
svom životu nad uništenom i razorenom srećom 

MOLITVA 


V. K-u posvećuje u znak odanosti - autor. 

U prahu, smrvljen pred tvojom svemoći ležim, blijedni i 
nevoljni smrtnik, veliki Apolone! Upirem svoje blijedo lice 
s užarenim očima prema vrhuncima olimpskim, koji su po¬ 
kriti bijelim snijegom i zastrti maglom; hoteći ^prozrijeti 
maglu i ugledati u njoj tebe, velebni Febo . . . Tražim života 
i došao sam k tebi, da mi ga dadeš, veliki bože svijetla. 
Podaj mi iskru onoga silenog zanosa svoga, da se uzmognem 
uzdići na ovu zemlju i obasjaj me jednim trakom sjaja svoga, 
Sminteju srebroluki ... 

Gledaj, oko mene je prah, Iješine, smrt, ništavilo, a ja 
hoću da živim, hoću da se uzdignem iz ovoga kaosa svaki- 
daŠnjosti... Hoću da poletim visoko lc suncu poput Ikara, 
makar si i spalio krila .. . Daj, veliki Febo, da samo jed¬ 
nom zasjam, pak neka gaze onda po mojoj lješini mdijuni 
željni Života, kad padnem opet u ovaj svijet, neka me^ pre¬ 
ziru, neka mi se rugaju, ali samo jednom daj da živim 
onim pravim životom, Sminteju ... 

Sunca mi daj, obasjaj me čarobnim blijeskom, koji će 
zasjali oko čela moga poput aureole zlatne ... Apolone, 
podaj mi sunca, podaj mi života! .. . 

Evo, ležim u prahu i zaklinjem te muzama tvojim, za- 
klinjem’ te lirom tvojom i svim olimpskim bogovima... 
Smiluj mi se, velebni bože i uslisi me .. . Napni žice na liri 
mojoj, slavni muzagetes, da zapjevam pjesmu, koja ce se 
oriti od obala čarobnoga Gangesa do silnoga oceana, od sje¬ 
vernih stepa i ledenih gora do Sahare puste. Zapjevat cu onda 
velebnu pjesmu, pa makar bila i labuđa. 

Ti možeš pomoći, veliki pitoktonos, ti se smiluj i bijednom 
smrtniku, koji nema nigdje nikoga svoga, već vapi k tebi 
glasom očajnika, da mu pomognes ... 

Veliki Apolone! Ti mi možeš jedini pomoći. Pokaži mi 
samo jednom tvoje prekrasno lice, da vidim pravu ljepotu, 
podaj mi života, uzdigni me k suncu, samo jedan cas, a 
onda ću lako umrijeti... 

1904. 

SUTON 

Sjedim u vrtu .. . suton pada, 
spušta se tiha, tamna noć, 
listići šušte, slavulj negdje 
pjesmom si blaži tešku bol. 

Njegova pjesma čudno zvuči; 
tajne akorde slušam ja . .. 
Mistična pjesma bolno ječi— 
srce mi dira njezin zvuk. 

Sjećam se jedne slične noći, 
kada sam s njome bio tuj, 
gledali kad smo sjajni mjesec, 
zlaćane zv’jezde, — tamni svod. 

Prošlo je doba davne sreće, 
nestalo mirno poput sna; 
vratit se više nikad ne će 
prošlosti moje sreća sva. 

Ostadoh sada b’jedan, tužan, 
nesretni patnik posve sam — 
posljednji pogled svraćam tamo 
čempresa gdje se crni sjen. 

Više ne vidim zlatnu kosu, 
očiju tvojih mili sjaj; 
više ne vidim krasno lice, 
podao kome sve bih ja . . . 

Umrla ti si za me tužna, 
nema te za me žive već, 
ne ću te više nikad gledat 
očima onim kao tad. 

Kada si prošla poput sjene, 
poput fantoma; onaj čas 
plačući gorko srce mi puče, 
nestalo sveg je onaj tren. 
Zaborav pusta dođe zatim, 
trava tvoj tad je skrila grob; 
na njemu cvate divlje cv’jeće, 
na njem sad buji divlji drač. 


Prošlo je doba davne sreće, 
nestalo mirno poput sna;, 
vratit se više nikad ne će 
prošlosti moje sreća sva ... 

Slavulj je presto svojom pjesmom, 
spušta se tiha, mirna noć . .. 
krokom laganim pođoh tada, 
da se u krilo spustim snu. 

Dolje daleko sinu zvijezda, 
srcem mi b’jesni teška bol. . . 

Trnova kruna oko moga 
čela se svija.. . Svud je noć . . . 

1904. 

24. OŽUJKA 1904 

Divno sunce sjaji bajno u svom zadnjem sjaju, 
sve je tako krasno milo, c’jeli ovaj kraj; 
već je zelen svuda evo ko u kakvom raju. 

Sve je l’jepo, samo mene mori teški vaj. 

Ljubice se, gle, u travi javljaju sad milo, 
proljeće je došlo eto, zime nema vec; 
sn’jeg i vjetar, bure zimske — to je tekar bdo, 
da će tako krasno biti, tko bi mogo reć? 

Potok šumi, lahor lišćem blago šušteć struji, 
sve je drugo mirno, tiho, blag je laki zrak, 
u daljini modro nebo svud lagano ruji, 
domala će pasti dolje laki, pusti mrak. 

Sunce tone već za gore, tama, crna pada, , 
svud je rumen, sve je tiho, vec se spusta noc .. . 
Sveg će nestat, sve uminut — osim moga jada, 

da li će i njemu ikad do svršetka doć . .. ? 

1904. 

OLUJA 

dru. M. Palunku 

Burna je noć ... 

Silni ocean b’jesno se valja, 
val se visoko diže za valom, 
udara silno kamene hridi, 
kao da sebe uništit želi 
užasnom snagom. 


Prasak se čuje. .. 

Lomljava silna ječi daleko, 
oblaci tmasti, tjerani vjetrom, 
mahnito lete obzorjem tmastim — 
mistični poput golemih ptica — 
strašnom brzinom ... 

Hrid se tek jedna 
diže visoko iz dna dubokog, 
pruža se poput silnoga diva; 
naliči tamnoj prikazi, koja 
tamo do sjajnih divnih zvijezda 
popet se želi. . . 

Valovi buče ... 

Hoće da sruše hridinu tamnu, 
nebo i zemlju, ljude u gnjevu 
žele uništit, smlavit, potopi t — 
samo da nije hridine ove, 
koja ih priječi.. . 

Ona ih veže ... 

Ona im kuje gvozdeni lanac, 
Kojim ih kroti, kojim ih blaži... 
Vali se muče, naprežu — ali 
trud je uzalud —■ suspreći jedna 
hrid ih tek može . . . 

14. VII. 1904. 

FINALE 

Turobni zvuk se razl’ježe tiho, 
kao da šušti vjetrić lagani 
u pustoj borovoj šumi ... 

Nečujna glazba, tiha i bolna 
pjesničko srce potresa moje, 
ko akord slomljene žice, 

koja je pukla, jerbo je svirač 
um’ječe svoje htio pokazat 
i divlje udaro po njoj ... 


Žica već ne će davati glasa; 
diskord bi samo mogo se javit 
i žešće dirnuti srce 

pjesnika jadnog, koji bi onda 
plakao gorko, smrvljen u tami, 
u pustoj tihoj samoći. 

Umiru zvuci tiho, lagano; 
izlazi mjesec, sjajući bl’jedo, 
nad mrtvom, mirnom pučinom . . . 

Izlazi mjesec . . . njegovi traci 
hladni su, leđni, prodr’jeti neće 
u mrtvo pjesnika srce. 

Sini, obasjaj svojom toplinom, 
koja je život svakoga stvora — 
oj, sunce velebno, mene! . . . 

Možda ćeš izać? . . . Zasjat ćeš silnim 
sjajem golemim, koji će tada 
i meni zasjati, ali 

prekasno to će pjesniku biti, 
koji će tada smrvljen i zgažen 
već mrtav spokojno snivat. . . 

1904. 

SVOJOJ PJESMI 

Oj, pjesmo moja, krilatice divna, 
što zrakom lakim poput daška plines; 
ko molitva se u vis modri, čarni 
lagano, mirno s moje lire vineš. 

Ti utjehom si meni uv’jek bila, 
kad znala me je snaći kakva tuga; 
a u veselju, radosti i sreći — 
ti bila si mi opet vjerna druga. 

Oj, moja divna krilatice, pjesmo, 
bez tebe ne bih bio u životu, 
poznavat sreću ne bih mogo nikad 
ne gledajuć ti čarobnu ljepotu. 


I zvuci tvoji kad mi srce dirnu, 
ja mislim, da će nastati svanuce, 
u kojem će i moja duša moći 
proslavit opet svoje uskrsnuće, 

jer tvoji zvuci tugu mi razore, 
veselim, sretnim uvijek me čine . . . 
u tebi jednoj duša moja može 
da digne se u neznane visine. 

Oj, pjesmo sjajna, što se mirno vijes 
iz mojih bolnih raskidanih grudi.. . 

O, krilatice čarobna i mila, 
ti zaštitnicom mojom vječnom budi.... 

190o 

SAPPHO 

Gdje si, divna, bozima mila Sappho, 
gdje su zvuci zlaćane lire tvoje, 
adje silni, velebni zanos tvoje 
° J pjesničke duše? 

Ne ćeš više nikada pjevat pjesme, 
srce tvoje ljubavlju ne će plamtjet... 

Sve je, vajme, raskino hladnom rukom 

Tanatos silni. 

Zašto bozi oteše život tebi, 

kad si mogla stvarati joste djela, 

s kojih bi te slavilo c’jelo ljudstvo 

velebna Sappho? 

Ljubav te je zan’jela svojom snagom, 
koja vlada najjače srcem ljudskim; 
tako i ti uzljubi silnim žarom 

Phaona krasnog. 

Ali on te spoznati nije htio! 

već te odbi. .. čuvstveno srce tvoje, 

koje bolno pucaše, slomi tada 

nesrećna ljubav. 

Teških boli podn’jeti n’jesi mogla, 
već si tužno svrsila žice svoje; 
prije toga pjevala još si zadnju — 

labuđu pjesmu. 


Tada mirno, uzevši liru zlatnu, 
ti u vale krasnoga plavog mora 
skoči s leukadijske hridi smjelo 

s lovornim v’jencem 


Krasna Sappho, reci mi, što da radim? 

Bih li žiće svršio poput tebe — 
ili dalje živio ko mučenik 

ljubavi svoje? 

1905 

SAN PJESNIKA 

U tamnoj sjeni helenskoga gaja, 
gdje mjesečni još nikad trak ne dopr je, 
sam stupah tiho k hramu Afrodite, 
da poklonim se boginji ljepote. 

Kroz lišće tihi šuštao je lahor, 
bjelasaše se samo u daljini — 
ods’jevajući u jezercu čudno — 
svim sjajem Afroditin hram u noći. 

Ko labud b’jeli da je svoja krila 
raširio, a sitna noćna rosa, 
što poput bisera se sjaji po njem, 
prosipajući čarove ljepote, 
u koje tone pjesnikova duša — 
još ljepše sjaše hram boginje krasne. 

Na čistac dođoh — ostadoh u sjeni 
i spazih stari panj obrašten travom 

i mahovinom stoljetnom, al tada — 
što ugledah! ... oj višnja Afrodito, 
zašt’ n’jesi korak meni sustavila, 

ii ubila me prije nego dođoh 

na ovo mjesto ... Na tom drevnom panju, 
što stoji poput kakva pjedestala, 
ukočila se ona, ko bez daha — 
u tamnu noć je upravila pogled, 
a ruke napr’jed pružila je mirno, 
ko nekoga dočekati da želi... 

Niz sn’ježne grudi padaše joj velo, 
u naborima čarobnim do zemlje 



rasplinulo se poput lake magle. 

I dođe on, ko Adonis je lijep 
i ljepši još .. . Na božansko mu čelo 
uzvinula se sjajna plava kosa; 
u oku prva mladenačka smjelost 
pojavila se ... prekrasno mu t’jelo, 
obasjavano sjajnom mjesečinom 
začaralo je ... ona siđe dolje 
i k njemu pođe ... On dršćući tada 
obujmio je moju nimfu divnu. 

U zagrljaju časak ostadoše, 
tad pođu mirno k boginji, što ljubav 
zaštićuje, da žrtvu njoj prinesu: 
da prvu iskru svetog plama onog, 
što ljudi ljubav zovu, njojzi dadu. 

I odoše. Za stupovima jošte 
bjelasaše se prozirno joj velo 
i nestade ga poput lake magle. 

Sam zamišljen i tužan ostab tada 
i strgoh žice s moje zlatne lire, 
a grimiz, koji moja je ramena 
ovijao — pričini mi se krvav — 
i njega razderah . . . skinuli lovor-v’jenac, 
na čelu mom koj’ vi jaše se prije 
i bacih ga u travu . .. Tada pođoh, 
da u tišini šumskoj se uzmognem 
pomolit mirno velebnoj ljepoti. 

Na javi ja te doseći ne mogu, 
jer ponosna si, ohola i ako 
usudit bih se mogo k tebi doći, 
zar ne bi pr’jezir nagrada tad bio 
za ljubav moju? — Ali ja ću moći 
bit uv’jek svojom sudbom zadovoljan 
i sretan bit ću, dok ćeš biti i ti. 

A ljubav moja živjeti će uv’jek, 
i ko jezerce tiho koje gore 
okružuju, te maknut se ne može, 
već miruje — i moja ljubav bit će 
prijegorna i tiha poput njega. 


AFRODITI 

Oj, Afrodito, božice ljubavi, 
ja tebi evo himnu bih pjevao, 
u slavu tvoju ja bih dirno 
drhtavim prstima liru svoju. 

Nek jeknu žice posljednji put, a tad 
ja liru svoju bacit ću u more, 
nek proždru sinji vali morski 
liru — as njom i žiće moje. 

Ja ne ću moći nikad već dirati 
te žice, koje tako sam volio, 

jer život mi je smrvljen; glas mi 
turobni sada se u noć gubi. 

To svojim mrežam ti si učinila, 
ti šapnu meni varavi nade glas, 
da mogao bih sretan biti, 
da će me ljubiti ona htjeti. 

Ja mišljah s njome početi život nov, 
koj možda bi me spasiti mogao, 
al’ drugi sud mi poda divna, 
prekrasna Kiprejko ti; a ja sam 

tad bio lud i mahnito udaro 
u žice svoje lire i pjevao 

o svojoj tuzi, misleć, da će 
bol mi se srca golema stišat. 

I bijah prvim zvucima prevaren, 
da bol će moja stišana biti, al’ 
tad spazih, da si ti, oj divna 
božice, zgazila nade moje. 

Al’ njena slika uv’jek će živjeti 
pred mojim tužnim očima; nje ću se 
u boli svojoj uv’jek sjećat; 
vječna će ostati ljubav moja. 

I liru svoju tada ću baciti 
u sinje morske valove, neka je 
u svoje crno uzmu krilo, 
pošto je nestalo sreće moje. 


A ti, oj višnja olimpska božice, 
ta zašto moriš ljubavlju smrtnike. 

Ti nekom daješ prevec sreće, 
meni si uzela nju i život. 5 

MOJE SELO 

(Ciklus dvanaest soneta) 

1. Prolog 

Katkada se vraćam ja u tvoje krilo, 
moje drago, lijepo i pitomo selo, 

A preda mnom niće kuća jato bijelo, 
što se oko stare, sive crkve svilo. 

Ja te silno ljubim, moje selo malo, 
s tobom mi se vežu davne uspomene, 

Niču ko iz groba prastaroga sjene, 

Na koj’ mi je nekoć mnogo suza palo. 

Srećan sam, što mogu ja na rodnoj grudi 
časak bar u starom otpočivat vrtu; . 
slušat šušanj lišća, što ga vjetrić njise, 
kao u snu gledat sve više i više 

vraćat mnogu sanju tužno u prah strtu — 
Uspomena mnoštvo, nek se s nova budi. 

10. svibnja 1905. 
Pobratim, 1905., br 

2. U sumračju 

Sniva staro drvlje — mirim, tiho sniva; 
nigdje nije glasa nikakova ćuti, 
ali moje srce ipak mnogo sluti 
dan svanuća sjajnog željno očekiva. 

Noć je tamna pala već po cijelom kraju.. . 
Sjedim sam na trulom, starom, drevnom panju, 
pa u toj tišini mislim uvijek na nju — 
slavnu našu majku — hrvatsku domaju. 

Dan slobode njene jednom svanut mora, 
borimo se zato svi za majku svetu, 
nek nam bude njena sreća sve na svijetu. 

Sjajno, divno sunce, silnim žarom plani — 
Hrvatskoj kad zemlji svanu bolji dani, 
tada će i meni možda sinut zora. 

1905. 

Pobratim, 1906., br. 15. 

3. Na Veliku subotu. 

Proljetno je doba, kada cvijeće cvate, 
šireć uz to laki miris cijelim krajem, 
a sunčani traci svojim blagim sjajem 
sav vrhunac tornja staroj crkvi zlate. 

Stojim sam i slušam, slušam pjesmu staru, 
što se širi moćno kao silna struja . .. 

Mnoštvo ljudi pjeva gromko Aleluja, 
tonući u nekom tajnom, svetom žaru. 

Gledam, gdjeno idu, srećna, mirna lica, 
puni pouzdanja, tihe, mirne sreće, 
koju ništa više srušiti im ne će .. . 

Mene opet tužna već zahvaća tmica, 
kao neman čudna sve se vuče jače, 
a u grudma srce i sad plače, plače . . . 

1905. 

Pobratim, 1906., br. 14. 

4. Na groblju 

Križ do križa strši, svud na humku svakom; 
nema ovdje mnogo sjajnih spomenika, 
mramornijeh ploča, niti krasnih slika — 
zadnje to je sijelo mrtvim siromakom. 

Obični su ljudi, što su amo pali — 
svaki od njih ovdje tiho, mirno snije, 
a nad grobnim humkom strmogled se vije. 
i na grobu svakom strši križić mali. 

Krije crna zemlja starce, mlade ljude, 
koji sniju mirno ispod rodne grude. 

Leži ovdje mnogi život tužno strti, 

koj’ je ljubit možda u životu znao, 
al je sada jadno u to groblje pao .... 

A strmogled priča šušteći o smrti. 

1905. 

5. Ona 

Sad se smjelo vini, moja mila pjesmo, 
veseo sam, sretan, jer je ona došla, 
opet poslije dugih ljeta, sto su prošla; 
jao, kako dugo vidjeli se nijesmo. 

Oj, ta reci brzo, jesi 1 sretna bilai 
Ja sam, vjeruj, mnogo toga prepatio; 

Kada pođoh u svijet, o sreći sam smo, 
ali su mi sada polomljena krila. 

Teško mi je bilo, mišljah mnogo na te, 
ali sam te tada i zaboravio . . . 

Ruži ti si slična, koja mirno cvate, 

i ja neharnik sam eto takav bio. 

Ne ćeš da me gledaš? ... Imaš pravo, bježi! 

I u mojoj grudi teška slutnja lezi. 

J 1905. 

6. Na obali 

Šumi rijeka tiho ispod mojih nogu, 
kao čudna pjesma iz dalekih strana, 
kao zvuci krasnih, novih, boljih dana, 
kojima se i ja tužan nadat mogu. 

Gledam, kako zlatno sunce milo sjaji, 
a iz pjena rijeke gdje se slika diže 
moje sreće, koja do nebesa siže . . . 

Na pogledu toga oko mi se raji. 

Gledam bajnu nimfu, gdje se milo smiješi, 
gdje iz rijeke k meni brzim krokom spjesi, 
da me u životu bodri, diže, tješi. 

Otale, vi slike novih boljih dana, 

moja vam je sreća navi jek zakopana — 

to je bila puka tek fata morgana. 

1905. 

7. Očinskome domu 

Kada stupam preko tvoga svetog praga, 
rodna moja kućo, očinski moj dome, 
tako mi je lako, jer sam svoj na svome; 
uspomena svaka na te mi je draga. 

Sjećam se, kad bijah jošte malo dijete, 
kako sam se smijat i veselit znao; 
ali nema više onih dana — jao! — 
ljeta ko oluja nekud naprijed lete. 

Sad se satrt vraćam evo opet k tebi, 
rodna moja kućo, očinski moj dome. 

Možda ćeš mi vratit, što mi svijet uze; 

Uzmi me ko sina raskajanog k sebi, 
mir ću srcu naći ja na krilu tvome 
i niz moje lice ne će teći suze .. . 

1905. 

Pobratim, 1906., br. 13. 

8. Proljeće 

Već krasuljak prvi svud se opet javlja, 

Sićušan i priprost, prezren, ubog cvijetak, 

Ali on nam nosi proljeća početak, 

On je prvi vjesnik proljetnoga slavlja. 

Ja te silno ljubim, ubogi moj cvijete, 

Jer si neznan, priprost kao pjesma moja, 
koja širi mirno nježno krila svoja, 
da se u vis modri dignu i polete. 

Uzet ću te nježno kao pahulj laki, 
i na usne svoje privit ću te sada; 
ljubit ću ti žarko sitni listić svaki . . . 

Mislit ću, da ljubim svoju dragu . . . Tada 
javit će se u mom srcu polet jaki, 
niknut će u njemu možda nova nada. 

1905. 

Pobratim, 1906., br. 10. 

9. Ljeto. 

Žeteoci hite, sunce žarko žeže, 
mašu srpi, kose, zrelo klasje pada; 
nigdje u blizini nikakova hlada,^ 
snopovi po zemlji razbacani leže. 

Svatko se sad smije veselo i zbori. 

Čuture se nose pune rujna vina; 

Danas nema ovdje čela tmurna, nujna, 
pjesma se i sala naokolo ori. 

Vječno mladi život slavlje svoje slavi, 
cijeli svijet tone u sunčanom sjaju, 
a i moje srce prepuno je sreće; 

Moia vam je tuga gotovo na kraju; 

vječna bit će radost, prestat nikad neće . . • 

U daljini svud se vedro nebo plavi. 

Pobratim, 1906., br. 10. 

10. J e s e n. 

Sivim, tamnim nebom plove tmurne magle 
kao strašne, crne i goleme ptice, 
a ja tužan spuštam svoju glavu mce, 
gledam ih i gledam, kuda tako nagle. 

Sitna kiša sipi kao gorke suze 
što ih plače narav žaleći ljepotu, 
plače gledajući crnu tu strahotu, 
plače čare svoje, što ih jesen uze. 

Lišće je na drvlju gdjegdje jošte^ žuto, 

Golo granje u vis samotno se pruža . . . 
a i ljudski život ko da tiho drijema . .. 

Gdje je žarko ljeto? .. - Nema ga već, nema. 
vjetar vije zemljom lišće uvenuto, 

U mom vrtu zadnja ocvala je ruža. 

Pobratim, 1906., br. 10. 


132 


11. Zima 


Kao perje lako prsi snijeg bijeli, 
i na drvlju inje svud se uhvatilo; 
oko grančica se poput srebra svilo, 
a po tmurnom nebu oblaci se sveli. 

Nije čuti glasa ... Svud tišina vlada, 
noć već svojim mračnim velom svijet krije, 
koj’ u njenom mirnom zagrljaju snije, 
a na crnu zemlju bijeli snijeg pada. 

U tom noćnom miru moja duša mlada 
traži željno pokoj od zemaljskih jada, 
koji je ko teška mora tište sada. 

Kad u borbi kakvoj izmučena pada, 
ona bi se vinut s ove zemlje rada 
u visine, gdjeno vječna ljubav vlada. 

1905. 

Pobratim, 1906., br. 10. 
12. Epilog 

Ostavljam te sada, milo selo moje, 
da se u svijet vratim, da se borim s nova; 
ispod tvoga mirnog otići ću krova, 
ostavit ću navijek možda čarne tvoje 

njive i brežuljke, koji su mi bili, 
kada sam u zlatnom gledao ih maju, 
utjeha u svome dražesnome sjaju — 
prepuni ljepote, predragi i mili. 

Zbogom, selo moje ... Možda ću se moći 
opet jednom k tvojoj vratiti samoći. . . 
poslije teških boli, prepaćenih muka 

tražit će te opet jednom moja ruka . . . 

Kad ću tužno — skršen od životnih vala — 
plakati na grobu svojih ideala. 

11. svibnja 1905. 

BEZ NASLOVA 

(Ulomak iz »studentskog rastanka«). 

Gospodinu 

Krešimiru .... r-u 

»Geisterseheru« i Aksakovu in spe, 

u znak osobitoga štovanja i prijateljstva 
smjerno posvećuje 

Autor. 

Motto: Imade vise čuda na tom svijetu, 

Ko što ih naša mudrost zna, Horače ... 

Hamlet. 

Mračno nebo, nigdje zvijezda nije, 

Pustoš crna posvuda se stere, 

Stara ura muklo ponoć bije, 

Duhova se četa tajno vere, 

Viju im se duge halje bijele, 

Što su oko kostiju se splele. 

Idu dusi otajno i tiho, 

Grobna svuda kraljuje tišina, 

Samo gdjegdje lahor bi zanjiho 
Sitno lišće. .. Svud je gusta tmina. 

Sova, noćna ptica, već se glasi.. . 

A na glavi ježe ti se vlasi... 

Ali jednom blijedi mjesec zasja, 

'Pokraj crkve duhovi se rede, 

A prozorčić svak se odmah rasja 
Duhova te prazne oči glede 
Iz njih sumpor sjaji i svjetluca, 

Svaka kost u zglobovima puca. 

Plešu dusi, ali iz daljine 
Tamo, gdje se stere crna tmina, 

Šišmiša se cijela četa vine 
I poleti s nebeskih visina, 

Kao oblak šireć svoja krila, 

Strašna, grozna, užasna, nemila. 


Plešu dusi vals, kankan, kadrilu, 

Halje bijele zrakom svud leprše, 

Motaju se svi u plesu čilu, 

A iz halja neke kosti strše; 

Tad najednom vještice se jave, 

Posred strašne ove noćne strave. 

Ali što ću pričati vam dalje, 

Kakovih je bilo još strahota, 

Kako su se vile bijele halje, 

Kakovih je bilo još grozota, 

Preslaba je za to moja lira 
Pitajte to rade Krešimira. 

Vidio je on na Savskoj cesti 
Strasnu četu noćnij eh duhova 
Jedne burne crne noći sresti. .. 

Svršena je zato priča ova, 

Koja, dragi Krešimire brate, 

Spjevana je, vjeruj, uprav’ za te. 

1905. 

Pobratim, 1906., br. 16 
SALOMA 

I stajala je bl’jeda i upirala oči 
u njegovo krasno, mrko, asketsko, mrtvo lice, 
i ljubila mu usne, što bjehu pune krvi 
i gladila mu rukom te svilne trepavice. . . 

A katkada bi prste, bijele poput sn’jega, 
provlačila tihano kroz njegvu crnu kosu, 
omaštenu svu krvlju, što tekla je iz vrata, 
po srebrnoj što zdjeli svud okolo se prosu. 

Podizala je vjeđe, na oči što su pale, 
ispijala je iz njih zaostale sve suze, 
zaostale od onda, kad krvnik mačem svojim 
na želju njenu strasnu njem luč života uze . .. 

Misterij vječni, tajni oćutila je tada, 
kad ljubljaše mu usne, sve pune svježe krvi; 
misterij, kojim ljubav obaspe svako biće, 
kad ćuti njene slasti užitak tajni, prvi. 

Netaknuto je njeno zadrhtalo tad t jelo,, 
i bojeć se, da 1’ ne će ta slast joj ipak proći 
cjelivala mu oči i usne, kosu, lice, . 
u velebnoj i mirnoj i tamnoj, mrkoj noći... 

1905. 

SUNCU 

Oj, sunce sjajno, ja te silno ljubim! . . . 

U bi’ješku tvojih žarkih, vrućih zraka 
ogr’jevat želim svoje jadno srce, 
što prepuno je tamnog, crnog mraka. 

Ja pružam evo k tebi svoje ruke, 
i k tebi dižem svoje bijedo lice, 
te udaram u svoju liru zlatnu, 
na kojoj već su davno pukle žice . . . 

I sad se na tle evo zdvojno bacam 
i žarkim usnam suhu zemlju ljubim, 
te ronim suze, žaleći za srećom, 
što nju i život s njome jadno gubim. 

A uspomene prošle opet niču, 

što žrtvom već su zaboravi pale, 

al’ ja ih tjeram svojom zadnjom snagom, 

jer silnom vatrom srce moje pale. 

Al’ ne ću, ne ću više na njih mislit, 
veo samo na te, divno sunce moje, 
oj, ja te ljubim silno, divlje, strasno, 
jer na me šalješ žarke zrake svoje! 

Oj, sunce moje, plani silnim sjajem, 
i bl’jeskom svojim rasjaj moje sjene, 
a žarom svojim c jelim bićem mojim 
ti prodri, da mi život ne uvene. 

Jer živjet novim ja životom hoću 
u sjaju tvojih vrućih, žarkih zraka, 
ogr’jevat želim svoje jadno srce, 
što prepuno je tamnog, crnog mraka. 


Oj, smiluj mi se, divno sunce moje, 
oko mene je pustos i strahota, 
ne mogu više živjeti ovako, 
oi sunca pravog podaj mi života. 

16. VI. 1905. 

PJESMA BEZ NASLOVA 

Posvećena onima, kojih se tiče. 

Življahu nekoć u davno, drevno i prastaro doba 
ljudi dobroga srca, vr’jedni i čestiti posve. 

N’jesu baš bili bez mane, ali posvema dobri — 
napokon — jedan je reko: »Ljudma je suđeno gr’ješit«. 
Rekao on je to danas jezikom slavnog Horaca, 
ali ja hrvatski kažem, da su mi stihovi gladi. 

B’ješe sijaset tih ljudi — svaki po svome žargonu. 

Ali da pričam vam priču .. . Nije duhovita, niti 
prepuna kakovih divnih, sjajnih, savršenih slika. 

Riječ progovori jednom ljubavnik prekrasne Hele, 
drugim riječima onaj, koji u flautu svira: 

»Slušajte, drugovi dični, preslavni, sjajni junaci, 
riječ prozboriti krasnu moram sad vama ja jurve, 
jer je nedostojno uprav, što se dogodilo bilo 
desetog dana u ovom krasnome mjesecu rujnu. 

Opila vam se je djeva »neka« i pjevala pjesme, 
pijana zatim se namah prašnom valjala cestom — 
cestom, kojano vodi k r’jeci srebropjenoj Savi«. 

Na to se uzdigne divni brzonogi naš Triumfator 
koji je okićen svojim zlatnim plaketama bio: 

»Što mi to govoriš, druže, kakvu si besjedu reko, 
ja sam uznesen rad toga, srce ugrudma mi skače. 

Ćuj me, što ti ja mislim, ona je pijana pošla 
tada u nojcu duboku zovući ljubavnike, 
kojim se podala namah — ali ja prestati moram, 
jer sam ja budući prefekt, zato ti ne smijem gr’ješit!« 

Na to mu prozbori riječ dični, šepavi Hefest — 
s dugijem noktima svoju ambrosijsku pogladi kosu: 
»Rigoroze je ona valjda položila zatim . . .« 

Ali mu prekine riječ veliki preslavni Radek: 

»Pravo baš imaš, amice, to sam ja mislio Jurve«. 

Divni se Ivan tad digne, zboreći besjedu zvučnu, 
hoteći svima razglasit strašno to zločinstvo, koje 
ta je počinila djeva, odviše vjerujuć Baku, 
ali se uzvitla zrak od divljega pjevanja onog, 
koje iz ustiju svima sada gle izvire jurve. 

Na to ću sve sad ja dati ovaj svoj kratki 

Epilog: 

Nekoć je naš Triumfator ljubio silno tu djevu, 
pak se zavadio strašno s jednim »prijatelom« svojim, 
kad mu je rekao ovaj silnim i gromornim glasom: 
»Crveni šeširić, kabanica plava 
»Ej, ta to je Vladina slava.. .« 

On mu je u glavu tada bacio gotovo knjigu. 

Eto kako je danas... Ostale ne ću spominjat, 
jer su baš posve pošteni, čestiti, predobri ljudi — 
samo klevetati vole — to im je jedina mana, 
molim nota još bene — vole klevatati žene. 

Eto baš slučajno sada jedne leoninske^rime, 

te ću zato dovršit. Pričat bih mogao jošte, 

ali oprosti i za to, moja uzvišena Muzo, 

što sam se bavio malo preveć frivolnom bas stvarcom, 

koju izmisliše možda ovi nepogr jesni ljudi 

sada na svijetlu sunčanom . .. Ali ja svršavam time 

ostaiuć uvijek svima jednako odani 

J Hades. 

Dano na Olimpu 13. rujna 1905. u 9 sati 
i 19 casaka u večer. 


Već je dosta suza, dosta uzdisaja 
u životu njegvu mladom dosad bilo, 
srce mu je tek o sreći samo snilo — 
sada bi se htio nauživat raja. 

Ja te molim žarko, Febo Apolone, 
dar mi podaš sada pjesmu silnu jaku, 
ne daj mi da bludim odsele u mraku, 

već nek žice moje radosno zazvone. 
Smiluj mi se, Febo, tvoja moć to može, 
ako išta ljubiš moju pjesmu, bože. 

2 . 

Ako išta ljubiš moju pjesmu, bože, 
ti ćeš me odvesti tad pred njene dvore; 
ljubav mi i čežnja srce silno more, 
te se svakim časkom sve to više množe. 
Ćekat ću je krasnu, kad će mi se javit; 

doći će iz svoga osamljenog dvora, 
puna milja svakog, kao rana zora, 
ja ću ruke oko njenog vrata savit! . .. 

Al’ je dugo nema, možda slatko spava, 
noć je gluha, tamna, zato ću u svoju 
udariti liru, neka dragu moju 

sad oda sna prene, neka počne slava. 
Ali prije toga, Febo. krasni bože, 
napni mi na liri žice nek se slože. 


APOLONU 
(Sonetni vijenac) 
(Fragmenti) 

1 . 

Febo Apolone, krasni Letin sine, 
evo tužni pjesnik k tebi svraća lice ... 

Pao je sav slomljen pred tvoj prijesto niče, 
moleći da tuga njega jednom mine. 


3. 

Napni mi na liri žice nek se slože, 

Febo, jer su tužne posve raskidane 
pak će dirnut moga srca stare rane 
ko što ih već tužna pjesma dirat može. 

A ja ne ću tuge, veseo ću biti, 
ta jedamput samo živimo na svijetu ... 
Radujmo se zato svakom mladom cvijetu, 
jer o sreći čovjek mora barem sniti. 

Tako nek se vinu zvuci ove pjesme, 
kojom ću opjevat care drage svoje, 
kao silni usklik sretne grudi moje, 

kao romon tihe, tajinstvene česme. 

Nek u mojoj duši sjajna zora sine 
i nek u vis modri moja pjesma pline. 

4. 

I nek u vis modri moja pjesma pline, 
gdjeno svijetle sitnih zvijezda cijela jata 
poput nježnih, malih očiju od zlata, 
gdje u vječnoj, silnoj ljubavi sve gine. 

Tamo u visini mora krasno biti, .. 
kad se duša s dušom u zagrljaj sklopi, 
kad u cjelovima srce ti se topi,^ ^ 
kad na grudma svoga zlata mozes sniti, 

kada sviće sunce tamno u visini, 
kada prospe svoje zlatne zrake sirom,, 
koje blješte vječnim, beskrajnim svemirom, 

sve u nekoj svetoj gubi se tišini... 

Ja ću s njome poći ovim divnim rajem, 
kad će jeknut žice glasno cijelim krajem. 

5. 

Kad će jeknut žice glasno cijelim krajem 
nestati će boli, nestati će tuge, 
ko jesenje magle sumorne i duge; 
zasjati će sunce vječnim, silnim sjajem. 

Kad u moje srce njegve zrake vruće 
prodru silnim žarom, ko da ti si svoje 
kose razasula a na grudi moje, 
sinuti će mojoj dusi uskrsnuće. 

Velika će ljubav dići srce moje, 
što je dugo bilo mrakom zagrnuto 

6 . 


i. 


8 . 


9. 

Gdjeno cvatu bijele i rumene ruže, 
gdjeno vile krasne vode kolo svoje, 
gdje se smijeh i šala naokolo roje, 
gdjeno ptice zrakom lako leteć kruže 

gdje se poju pjesme tihe, svete, 
gdjeno šušti lišće poput glazbe krasne, 
gdjeno sjaju divnih vila oči jasne, 
gdjeno plahe srne gustom šumom lete, 

tamo ćemo poći, moja nimfo draga, 
ondje ćemo snivat lijepe svoje sanje, 
rosno će se svuda pružat mlado granje, 

ne će biti boli nigdje niti traga, 
ondje ću razgalit tebi srce svoje — 
lahor gdjeno priča tihe priče moje. 

10 . 

Lahor gdjeno priča tihe priče moje, 
pune trajne, vječne i beskrajne, sreće, 
koju smrvit bura nikoja već ne će — 
ondje ću promatrat lijepe oči tvoje, 

ondje ću ti, dušo, ljubit rujne usne, 
prstima ću plesti tvoju crnu kosu, 
poput valovlja što okolo se prosu, 
dok na grudi tvojoj glava mi ne usne. 

Snivat ću da milo gladiš moje lice, 
da mi ljubiš usne ... da smo pošli tada 
tamo, gdjeno silna, vječna ljubav vlada, 

gdjeno zvuče mirno sjajne zlatne žice, 
gdje akordi tihi zrakom svud se roje, 
onamo u carstvo fantazije svoje. 

11 . 

Onamo u carstvo fantazije svoje, 
gdje se laki miris sitnog cvijeća širi, 
gdjeno lete sjajni šareni leptiri, 
što se poput čarne duge zrakom roje; 
gdje će zveknut žice moj .2 zlatne lire 
veselo i sretno, kako nikad nijesu, 
tamo neka ruže sav svoj miris stresu 
što se svuda mojim krasnim vrtom šire. 


12 . 


12. X. 1905. 

BAKHU 

U slavu tvoju dižem čašu vina, 
oj, Bakho silni, veliki moj bože, 
na zemlju siđi svojih sa visina, 
jer Tvoja moć je jedina, što može, 
da b’jednom ljudstvu olakša sve boli.. . 
Stog, braćo, druzi, dajte vina amo, 
veselje moje srce više voli, 
već da sad živi u osami samo. 

Na zemlji ovoj nema stalne sreće, 
pa čemu onda mračiti nam čelo, 
života luč nam sjati više ne će 
kad na nas zbace zemlje mnoštvo c’jelo. 
Veselimo se zato; mi smo mladi, 
a zašto ne bi Bakhu v’jenac svili, 
u žiće naše rodost on usadi. . . 

Oj, prijatelji, moji druzi mili, 
ta zapjevajte, nek se gromko ori, 
nek pjesma naša svijetom ozvanja, 
nek kaže, da nam mlado srce gori 
i Bakhu divnom da se samo klanja. 

Zagreb, 18. listopada 1905. 


ZAŠTO? 

Zašto da ostane uv’jek žalosno, mračno mi čelo, 
zašto da uzdišem danju kao u tamnoj samoći? 

Neka mi srce bar jednom bude u žiću veselo — 
nesreće, tuge i žalost uv’jek će prerano doći. 

Nekoć se Veneri klanjah — kćeri srebropjenog mora, 
njojzi sam omamljen klico, pjevao himne u slavu 
misleći, da će mi ona jednom, kad zasine zora, 
vječite ljubavi v’jencem moći ovjenčati glavu. 

Danas već ne pjevam ništa Veneri nit Apolonu, 
pjesmu ću zato ja moći sada da zapjevam jaku — 
ma da mi pukoše žice, ma da mi mišica klonu, 
klicat ću odsad u slavu velikom, silnome Baku. 

Pjevajte gromorne pjesme, podajte vrčeve vina, 
moje će veselo srce danas k Olimpu se popet, 
motrit ću l’jepi taj svijet s prekrasnih, modrih visina — 
danas nek živi užitak — sutra ću plakati opet. 

1905. 

U EKSTAZI 

Grud mi se steže .. . disat ne mogu . .. 

Zašto si došla opet ovamo? 

Zašto si došla? vrati mi život, 
sreću mi vrati, što mi je ote! . . . 

Hoću da živim! ... Ja ću ti dati 
štogod zaželiš . . . evo ti ovog 
suhoga lišća s lovornog v’jenca, 
što sam ko pjesnik dobio nekoć. 

Evo ti zlata ... evo dragulja, 
biserja sjajnog; sve ću ti dati — 
samo mi podaj sreću i pokoj . . . 
vrati mi život, vrati mi sreću! 

Kako si l’jepa .. . ovamo dođi. . . 

Podaj mi usne ., . ja te i sada 
uvijek ljubim . . . Da li se sjećaš 
cjelova onih, što si mi dala? . . . 

Davno je bilo ... Ti si na mojim 
ležala grudma, ja ti cjelivah 
zlaćane prame . . . Zašto su prošle 

večeri one? . . . Reci mi, zašto? 

Ne ćeš da kažeš . . . Dobro, tad slušaj . . . 
Noćas sam snivo . . . Obala morska, 
hridi goleme svuda se steru, 
gromovi tutnje; valovi silnim 
zaglušnim glasom biju o hridi, 
mlazovi kiše liju se s neba; 
oblaci tmasti prol’jeću svuda ... 

Ti si tad došla ... Crnom si haljom 
pokrila t’jelo prel’jepo svoje... 

Sm’ješkom na licu ljupkim i milim 
ruku mi poda .. . pođosmo tada 
tjerani vjetrom, držeć se čvrsto .. . 
Kamenje tvoju halju razdera, 
gole si ruke savila svoje 
meni o t’jelo hladno i mrtvo . . . 

Padoh tad na tle — izmučen, jadan; 
voda se c’jedi s mokre mi kose ... 

Ti si me digla . . . Pođosmo na hrid, 
koja se stere gore, visoko 
iznad pučine burnoga mora . . . 

Gromovi tutnje, s’jevaju^ munje — 
ti si ko genij stajala višnji... 

Pao sam k tvojim nogama, ali^ 
strašno mi sv’jetlo zasl jepi oci. 

Silno je sunce velebnim sjajem 
trakove svoje sipalo na. me, 
ali su traci prejaki žarki, 
zato mi hoće mozak isušit, 
spaliti t’jelo strašnom vrućinom. 

Ja te sad hvatam, tebe već nema . . . 

Ti si me amo, jao, dovela! 

Kuda si sada iščezla? . . . Gdje si? 

Spasi me ... spasi . .. vrati mi život.. . 
F 1905. 

TRISTITIA 

Posljednji puta, zlaćana liro, 

u ruke ja te uzimljem sad, 

tvoje sam žice prstima diro 

često, al’ ne znam, hoću 1’ još kad . .. 


Zadnju zapjevat pjesmu ću sada, 
gromko nek jekne silni ko grom; 
konac je evo svih mojih jada, 
ništa na sv’jetu nemam već tom. 

Žice će lire moje popucat, 
ne će se čuti više nit glas, 
srce će moje prestati kucat, 
doći će krasni samrtni čas. 

Srce veselo sada mi kliče, 
doskora past ću hladni u grob; 
novi preda mnom život već niče, 
odsada dragoj ne ću bit rob. 

Sreća nek resi c’jelo joj žiće — 
drugo ne mogu ništa joj reć, 
ona je bila jedino biće, 
s kojim sam sreću mogao steć . . . 

Sad je već kasno . .. Srce mi vene 
tužno i jadno . . . Ona će bit 
sretnija s drugim, ljepšim od mene 
jadnika, kog će zaborav skrit. 

Lovorni v’jenac skinut ću sada 
sebi sa čela . . . Mirno ću poć . . . 
Sunce mog žića tone i pada — 
svuda se spušta vječita noć. 

Ostaj mi zbogom, veliko sunce, 
zadnji mi jošte sjaji tvoj trak; 
ti ćeš za gorske pasti vrhunce — 
mene će tužan prekriti mrak . . . 

Zlatna oj liro, ti si mi bila 
c’jeloga žića utjeha sva; 
zbogom mi ostaj, liro oj mila, 
nikad te ne ću dirat već ja. 

Nema već sunca, spušta se tama. . 
Umire život, samrt će doć ... 

Zadnji se akord mojih pjesama 
gubi u tamnu, beskrajnu noć . . . 

1905 

DIVORCONS! 

Zar da te ljubim još sada? ... Više ne mogu i ne ću . . . 
Ja sam te ljubio nekoć, davno za prošlih dana, 

Kada si bila takva, kakvom te uvijek željah, 

K6 zora ružoprsta rana . .. 

Čarobno sm’ješeć se ti si znala dolazit ko vila, 
s očima plavetnim, krasnim, prepunim nebeskog sjaja; 
poput elizijske sjene s prekrasnih onih poljana, 
ko fantom iz neznanog kraja ... 

Ti si očarala mene ... Priznajem, n’jesam se znao 
dosta nadiviti tebi — zamamnoj, l’jepoj Sireni... 
Čarobni zvuci su tvoga čudesnog, zagonetnog glasa 
sav život poljepšali meni. 

Tebi je tada već brzo igra dosadila sa mnom, 
ti si pohitila u sv’jet, gdje u vrtlogu mota 
zabava, sreća, užitak .. . Meni pak ostade samo 
tek obična zbilja života. 

Ja te ne mogu već ljubit... Pa da se opases sjajem 
najvećim, što bi ga mogla izvesti tvoja ljepota, 
ja bih te prezirno samo mogao odbit i možda 
požaliti zbog tvog života. 

1905. 

O, KAD BIH MOGO ... 

Fantazija 

’Oj, dobri ljudi, znadem, vi bi htjeli 
Arkadiju da pjesnik sad vam stvori, 
i cvijeća vijenci neka bi se spleli, 
a vesela da pjesma svuda ori. 

I ja bih htio, kad bi tako bilo, 
i ja bih htio jednom sretan biti, 
i moje srce bi o sreći snilo, 
ja ne bih htio više suze liti. 

Oj, vjerujte mi, moji dobri ljudi, 
da živjeti mi nije posve lako, 
ja znadem, da me svaki lašcem sudi, 
što nijesam iskren, jer sam tužan tako!? 

Svejedno mi je, da 1’ ćete vjerovat 
IP ne ćete ... 

Ja imam jošte samo jednu želju, 
al’ ne smijem je reći, 
jer vi biste me, dobri, dragi ljudi, 
i opet lašcem zvali. 

Al’ ona? . . . Možda ne bi? 

O, kad bih mogo kriknut iza glasa, 
da ona jednom čuje ... 
da pogleda me jednom, jednom samo, 
ja pošao bih ovaj čas onamo, 
do njenog bijelog dvora, — 
obujmio je kao drvo spasa 
i reko bih joj sve ... 

Pa možda ne bi smijala se na to, 
ni rugala se ne bi, 
što ljubim je i drugu ljubit ne ću, 
pa izgubio život, a i sreću 
i ideale svoje ... 

Ta možda ne bi odbila me zato 
i ne bi rekla: »ne«? 

Pa ipak možda bi me odbila 
i nazvala me lašcem? 

Stog bolje bit će ostaviti je 
i poći svojim putem. 

Ne mogu pjevat, pustite me, ljudi, 
samoći opet mojoj . . . 

Izginut može svakom lako nada .. . 

O, kad bih mogo, kad bih mogo sada 
isplakat more suza 
i onda — sretan biti . . . 

1905. 

NJIMA 

Vama sam pružao nekoć mlade i iskrene grudi, 
vama sam pričao sanje zanosne mladosti svoje, 
koje se mome u srcu brzo i mahnito roje — 
što ste mi vratili zato, recite, predobri ljudi? 



Iskreno, mirno vam pričah, bacah vam najljepše cvijece, 
što sam ga obro u vrtu tihe poezije svoje, 
vi ste tad gazili po njem, slomili žice ste moje, 
kao kad zadune vjetar lomeći granje i skreće 

tamo u vrtove krasne kidajuć grmove ruža; 
očajnu, samrtnu pjesmu silno i gromorno pjeva 
uz to i golemo mnoštvo strijela na nebu vec sijeva 
silna i užasna bura svuda se okolo pruža. 

Al’ će se možda i moje srce jedamput da prene, 
možda će moći pobijedit teškom u životnom boju . . 
Onda ću gromornu, zadnju pjesmu zapjevati svoju, 
velebne ljubavi punu — bježite zato od mene! 

1905. 

A PORTA INFERI... 

Na katafalku ruža svenulih 
U žutom, mrtvom, voštanome sjaju 
Umirih se i tiho, tiho snih 
I snivaj san sunčanome kraju . . . 

_O, blagi, zlatni sanci rumeni, 

O divotnome, rajskom osjećaju, 

O sreći vječnoj — nestali ste svi. 

Tek mrtve svijeće tmurnim sjajem sjaju .. . 

Bez krsta i bez plavog tamjana, 

U bljedilu i ponoćnome mraku, — 

Na katafalku ruža svenulih, 

Bez suza i bez jednog uzdaha, 

U mrtvačkome opojnome zraku — 

Umirih se na pragu vječnosti... 

190o. 

PRIČA 

Na žalu sinjeg, plavetnoga mora 
Pod maslinama stoji kuća stara, 

I bijeli se ko galeb na pučini — 

To stan je bio mladoga mornara. 

Pred mnogo ljeta živio je mladić 
Sa svojom majkom srećno u tom kraju, 

Pod maslinama, smokvama, med’ smiljem, 
Ko da je na tom svijetu već u raju. 

On bio srećan . . . Ama što je ljepše, 

Već lađicom zavesti se na more, 

Zaplovit lakim valovima naprijed 
I vratit se u svoje čedne dvore ... 

I živio je tako dugo, dugo, 

Al jedne zime, kad je nojca pala 
Pripovjedi mu majka čudnu priču — 

A vatra baš u peći zaplamsala, 

O vilama, što na dnu sinjeg mora 
U dvorovima živu od kristala, 

Zlatokose i krasne kao sunce, 

Kad zapada u pjenu morskih vala. 

»I samo onaj« — reče majka — »može 
Da vidi vilu, što u burnoj noći 
Na more svojom lađicom uputi, 

Tek onaj može k lijepoj vili doći«. 

I presta majka .. . Vani huji bura 
I duva vjetar lomeć granje suho, 

A valovi o kopno bijesno biju 
U pusto, mrtvo, noćno doba gluha . . . 

U kućarici caruje tišina, 

Sve usnulo je, samo mladić ne će. 

U glavi mu se čudna priča vrze 
I onoj vili misao ga kreće. 

I ustane i pođe mirno k majci, 

• A starica već spava blago, tiho. 

On gledao je ganut dugo, dugo, 

U zagrljaj gdje san ju je zanjiho. 

Za časak pođe k vratima i ode, 

I iščezne u crnoj, burnoj noći... 

A majka sniva o svom dragom sinku, 

I snijuć čeka, hoće 1’ skoro doći, 


149 


I vidi, gdje se zdravo vraća s mora 
Na zlatnom čamcu, uza nj krasna vila; 

Njoj zlatna kosa na ramena pala, 

Sva mekana i laka kao svila . . . 

A1 sutra zorom kad se majka prene, 

1 ne vidje si sinka već na domu, 

Zazebe je u srcu i poleti 
Na morski žal, ususret sinu svomu. 

Sad mora doći... I traži ga majka, 

A1 on ne dođe nikad, nikad više . . . 

I bona svisnu majčica — a čempres 
Nad kućom malom lagano se njiše. 

* 

Na žalu sinjeg, plavetnoga mora 
Pod maslinama stoji kuća stara, 

I bijeli se ko nadgrobni spomenik 
Utopljenika mladoga mornara .. . 

1906. 

Pobratim, 1906., br. 12. 
NOĆ U TIŠINI 

Noću u tišini slavuj ptica mala, 

Slavuj ptica mala pjesmu zapjevala; 

Zapjevala pjesmu nježno, bolno, milo, 

Kao da se slomi njeno desno krilo. 

Orila se pjesma u zelenom lugu, 

Blažio si njome slavuj tešku tugu. 

Blažio si njome tešku tugu svoju, 

Tražio je sreću u priprostom poju . . . 

Tražio je davno izgubljenu sreću 
I u tugu jadan padao sve veću; 

Sjećao se svojih razbijenih nada, 

Jedna gdje za drugom u prah crni pada, 

Sjećao se svega, pa je uzdisao, 

Kad se svoje davne sreće spominjao . . . 

Kanula mu suza na zelenu travu, 

A on nujno spusti umornu si glavu, 

A1 je začas digne i u sjeni luga 
Zapjevao opet, da ga mine tuga . . . 

1906. 

Pobratim, 1906., br. 15. 


TAMO NA MORSKOJ PUCINI. .. 

Tamo na morskoj pučini, talasi gdjeno se dižu, 

Tamo gdje sumorno, blijedo mjesec iz oblaka gusta 
Sjaji u noćnoj tišini, tamo iz morskih dubina 

Diže se hridina pusta. 

Nju oplakuju vali, kao da pjevaju pjesmu, 

Turobnu, slatku i nježnu šušteći milo i lako, 

Pjesmu, što žalobno zvuči poput raskidanih struna, 

kao da čovjek bi plako .. . 

Tamo na hridini pustoj, samotnoj, praznoj i nijemoj, 
Gdje u proljetnom sjaju nikada ne cvate cvijeće, 

Gdjeno uz valova šumor sanjivo, mirno i tiho 

Galeb tek katkada lijeće, 

Grob ću iskopati ondje, u nj ću sahraniti svoje 
Vjetrom i burom života navijek slomljene sanje, 

Neka ih nestane tamo, neka već ne vide nigda 

Svijetlo ni sunašce danje. 

Neka im valovi morski pjevaju tiho opijelo, 

Neka im pjevaju pjesmu vječitog, silnog čeznuća, 

Neka im nestane traga .. . neka se izgubi zadnja 

Meni u grudima vruća 

Želja, da mogu još jednom, zadnji put vidjeti samo 
Slomljene, razbite sanje mladosti moga života . . . 

Neka ih proguta more, što se uz litice, hridi 

Bijesno i mahnito mota .. . 

1906. 

Pobratim, 1906., br. 18. 

HRVATSKOJ 

Bacam se pred tobom na tle, Hrvatska sveta domajo, 
Đršćem od zanosa silnog, uzbuđen plakat bih htio, 

Prepun sam beskrajne sreće, jer te sad gledati mogu 
Tako u potpunom sjaju, preslavnu kraljicu našu, 

Koja si jednako lijepa, umilna, čedna i bajna 
Svakome vjernome sinu, koji te iskreno ljubi. 

Ja te obožavam, majko, zato sam uzeo liru 
Prvi put neka sad na njoj pjesma zaromoni tebi; 

Neka se izvije pjesma čista i ljubavi puna, 

Iskrene ljubavi prave hrvatskom narodu mome . 

Osamljen kad sam u svojem tihome očinskom domu, 

Onda se prošlosti sjećam, sjećam — i bude mi žao: 

Zašto je odavna tako nesta zauvijek nama. 

Duvaljsko polje ... oj kakva to mi se pojavi slika. 

Tomislav .. . mnoštvo bol jara .. . Kraljevstvo hrvatsko zasja, 
Kao na nebištu sjajna, divna i blještava zvijezda, 

Koja u hrlome tijeku ostavi zlaćanu prugu 
Tamo na nebeskom svodu, kad zavijek proleti 
Tako i kraljevstvo naše zasja i potamni zatim . . . 

Gvozd se pojavio sada, Svačićev čujem još uzdah, 

Zadnji je tračak to bio hrvatskog kraljevstva drevnog. 
Krvlju se puši sva zemlja, oblaci zastiru obzor, 

Ne čujem ništa, već samo katkada osjetim jauk, 

Opazim tijelo u smrtnoj borbi^ gdjeno se trza . . . 

Tamo iz dalji daleke dopiru žalosni zvuci 
Uprav ko posljednji jauk slavnoga bana Hrvata . . . 

Evo u mačeva bljesku, tutnjavi topova, vatri, 

Krvi i vrisku pred mojim očima javlja se Siget, 

Zatim na Markovu trgu krunjenje Matije Gupca, 

Krvave glave junaka Zrinskog i pjesnika Frana, 

Za njima — stani, oj stani! kuda si krenula, misli.' 1 
Zar su te toliko mogle zanijeti prošlosti slike, 

Te si poletjela tamo, kada te slijedit ne mogu . . . ? 

Prestajem, Hrvatska majko, umukle žice su moje, 

Spuštam na koljena glavu, pada mi lira i plačem . . . 

Kad bih sad isplakat mogo čitavi ocean suza, 

Ja bih potopio u njem zlotvore, dušmane tvoje, 

Koji te smrvit, sništit, smlavit, pokopati žele, 

Pa bih na grobovim tada, majko, okrunio tebe . 

Ali to ne smijem učinit, pa ću, jer zlotvori tvoji 
Sami će propast, a ti ćeš slavno kralj evati tada . . . 

Onda ću pjevati opet — dižući čelo put sunca, 

Okrunjen lovornim vijencem — velebnu himnu slobode. 

J 1906. 

Pobratim, 1906., br. 20. 

30. TRAVNJA 

Oj divovi, vi hrvatski junaci, 

Domaja danas gorke suze lije 
I oko vašeg groba vijenac vije, 

To njene boli očiti su znaci. 

Vi snivate u pustoj, tamnoj raci, 

A1 spomen na vas iščeznuo nije, 

Ko prethodnica zvijezda on nam sije, 

Oj čarobni su njeni sjajni traci. 

Junaci dični, kada svanu jednom 
Slobode traci našem rodu bijednom, 

Nek pojave se vaše sjene svete, 

Pred nama nek na bojište polete; 

A žarko sunce neka silno plane, 

Dočćkamo li srećne, bolje dane. 

V. I. S. (1906) 

Hrvatsko P r a v o, 30. IV. 1906. 
BEZ NASLOVA 

Kad dune hladni borej iz ledenih krajeva 
i dirne moje srce što bit će puno jada 
kad iščezne s vidika i posljednja mi nada, 
kad ispuni se slutnja; a srce, sto sad pjeva, 

o vedrom, modrom nebu, na kojem sunce sijeva, 
i slavi miris ruža i traži željno hlada 
što ispod stare lipe svud pruža se i pada, 
da počine jedamput od životnih bojeva, 

kad to će srce dirnut i slomit borej jaki, 
izgubit će se u njem sav zanos, polet svaki, 
i nestat će mu cvijeća i sunca i života 

tek sterat će se samo svud pustoš i strahota . . . 

Da, onda ću osjećat svu žalost i tegobu 

kad stajati ću jednom na svojih nada grobu. 

1906. 

U DAVNO DOBA... 

U davno doba minulo 
Za vedrih, ljepših dana, 

Na srcu kad mi ne bješe 
Još tako bolna rana, 

Posezah ja za zvijezdama, 

Na nebu štono sjaju 
Ko male sitne krjesnice 
U mome zavičaju. 

Oh, sjećam ih se danas još, 

Gdje oko mene lijeću 
I nikada ih, nikada 
Zaboraviti ne ću, 

Jer one tako naliče 
Zvijezdam štono sjaju 
Na plavom svodu nebeskom 
U neznanome kraju. 

, U zvijezde ove upirem 
I danas pogled boni, 

A tihi uzdah zamire 
U praznoj vasioni, 

Daljina pusta, golema 
Me od njih sjajnih dijeli 
I ne ću ih dosegnuti 
Kroz život svoj cijeli. 

Spram njih ja pružam očajno 
I nemoćno sad ruke, 

A u srcu se rađaju 
Sve češće, jače muke; 


Iz oka mog je suzica 
Ko biser sjajna pala, 

Jer gubim evo posljednji 
Od svojih ideala. 

Pa neka ih sad nestane, 

Jer što ih više treba 
Kad pružam tek bezuspješno 
Put toga plavog neba 
U nemoćnom i bezvoljnom 
Čeznuću ruke svoje, 

Kad slomljeno je, razbito 
Posvema srce moje. 

Tek dajte mi još jedan tren, 

Da moj se pogled vine 
U one jasne, plavetne 
Neizmjerne visine, 

A onda nek uminu svi 
Života zlatni čaši 
I nek se zvijezda posljednja 
Na nebištu ugasi. 

U STAROME KRALJEVSKOM DVORU 

Daleko na pučini plavoj 
U prastaro doba 
Stajaše grad, 

Visoki kraljevski dvorac . . . 

Od mramora bijelog 
B’jahu mi zidi, 

A stupovlje sjajno, 

Posuto zlatnim 
Prekrasnim ružama, 

Obavito svježijem bršljanom, 

Koji se prepliće 
Uz starinske ziđe 
Grleći nježno 
Gole i prebijele 
Mramorne grudi 
Prekrasnih žena 
Niz presjajne stube 


1906. 


Na blještavom stupovlju, 

Koje je posuto zlatnim 
Prekrasnim ružama ... 

Lako je pljuštalo 
Veliko more 
Cjelujuć nježno 
Podnožje stupova, 

Želee se podići strasno 
Tamo do golih grudiju 
Mramornih žena, 

Želee im pjenom srebrnom 
Krasne okruniti glave. 

Na zlatnom balkonu kraljevskog 
Drevnoga dvora, 

Koji je ležao mirno 
Sred plave pučine 
Ko labud slomljenih krila, 

Na visokoj grimiznoj stolici 
Sjedaše lijepa 
Mlada kraljevna, 

Uprijevši oči 

Tamo na sinje veliko more, 

Gdjeno je vidjela 

Večeri svake 

Mladog ribara 

Na čamcu laganom 

Ploviti k starom 

Visokom kraljevskom gradu . . . 

Njoj se u srcu 

Podizala čežnja 

I pružaše ruke 

Strasno, čeznutljivo 

K. mladom ribaru, 

Koji joj šaptaše riječi 
Prepune ljubavi 
Silne i vječite . . . 

Jedne je noći 
Kraljevna lijepa 
Lagano slazila 


I prošavši starijem dverima 
Došla do obale, 

Gdje je bez riječi i glasa 
Pala na snažne 
Ribareve grudi... 

More je pljuštalo 

Kada su plovili oboje srećni, 

Mladi i veseli, 

Daleko na pučini plavoj, 

Daleko od kraljevskog dvora . . . 
More je pljuštalo 
Silno i uznosno 

Pjevajuć himnu glasno i radosno 
Velikoj ljubavi. 

A tamo na stupovlju sjajnom, 

Koje je bilo 

Posuto zlatom, srebrom i biserjem, 
Obavito svježijem bršljanom, 

Ko da se dizahu gole 
Mramorne grudi 
Kamenih žena, 

Ko da je more mahnito ljubilo 
Podnožje stupovlja, 

Ko da je bršljan snažnije grlio 
Vitko stupovlje, 

Ko da je nebo i zemlja 
Silnim i velebnim glasom 
Pjevala himnu 
Vječitoj ljubavi... 

11. septembra 1906 

IDILA 

Napolju padaše bijeli 
Sićušni snijeg ... 

Njegove meke pahulje 
Ko lagana perca 
Neznanih ptica 
Lepršahu mirnim seocem 
U sutonu zimskom. 


U priprostoj seoskoj kolibi 
Kraj ognjišta starinskog, 

Na kojem je plamsala vatra 
Ližuć pocrnjele ziđe, 

Dižući zlatne jezike 
Gore do čađavih greda, 

Na široke grudi svog muža 
Naslonivši mlađano lice 
I gledajuć slatkim pogledom 
Kolijevku staru, 

U kojoj je snivalo mirno 
Malašno njihovo čedo, 

Majka je sjedjela mlada. 

A on je obujmio rukama snažnim 
I žešće privijao k sebi, 

Kada bi buknula vatra 
Na starinskom ognjištu 
Osvijetlivši prastare slike 
Na tamnom, pacrnjelom zidu. 

On joj je hrapavim prstima 
Gladio mlađano lice, 

Koje je mirno ležalo 
Na njegovim širokim grudma. 

I tako su oboje sjedjeli 
Kraj staroga očinskog ognjišta 
Promatrajuć djetešce svoje, 

Koje je snivalo mirno i spokojno 
, U starinskoj kolijevci, 

Promatrajuć vatru na ognjištu, 
Gdjeno bukti i plamsa 
Kao i njihova ljubav. 

Napolju sumrak padaše 
I zimska se nojca spuštala 
Da tamnim plaštem prekrije 
Mirno i malo seoce. 

Snijeg je sve gušće padao 
Kao da želi ispresti 
Koprenu bijelu, 


Kojom će prekriti kolibu, 

Kada na ognjištu starinskom 

Vatra utrne i kad će 

Ispod ogorjelih klada 

Sjati tek gdjekoji ugljen 

Šireći lako crvenilo 

Tamo na tamnim, pocrnjelim zidima 

Osvjetljujuć prastare slike, 

Koje će tiho uzdrhtati, 

Tiho, nevidljivo, 

Kada oćute tračak 
Beskrajne sreće .... 

Napolju noć će padati 
Sve dublja i gušća, 

A snijeg će lepršajuć 
Ko lagano perje 
Obatkati koprenu bijelu, 

Kojom će prekriti nježno i lagano 
Zemljicu crnu.... 

12. septembra 1906. 

KUD SI SE VINULA, MISLI . . . 

Kud si se vinula, misli, ostani, ostani ovdje, 

Zašto si skrenula ta.mo, gdjeno sam nekada snivo 
Slatke i zanosne sanje, prepune velebne sreće, 

Zašto si onamo pošla, nekoć gdje duh mi je plivo 

Vječitim svemirom sjajnim, rasjanim s tisuću zvijezda, 
Tamo u krajeve divne, mirisne, žarke i cvjetne, 

Gdje su se dizale palme tičući oblake rujne, 

Zašto si pošla u carstvo mladosti nekoć mi sretne? 

Kad si već skrenula tamo, pođi i pozdravi žarko 
Djevojku očiju modrih, zlaćanih svilenih prama, 

Pođi i vrati se brzo, smiri se, smiri, misli, 

Neka te pokrije opet crna i golema tama. 

1906. 

SJEĆANJE 

U blagom sjaju žarkoga sunašca 
Kroz zelen, cvijeće stupasmo presrećni, 
A jaglaci su gledali za nama, 

I visibabe glavice dizale, 

A gdjegdje samo mirila ljubica 
Prosipajući omamni dašak svoj . . . 

U perivoj smo presretni otišli, 

Gdje grančice su bubriti počele, 
Zelenilom života obasute ... 

I snivasmo pod blagijem tracima 
Tog divnog sunca, mladi i veseli, 

Ah, divne sanje mladosti čarobne. 

Živote vječni, tebi se klanjam ja 
Jer ti si lijep i ujedno užasan, 

Ti vječan si i nestalan beskrajno, 

Pa ipak možeš podati smrtniku 
Sve vječite si slasti neizmjerne 
II’ bacit ga u golemu nesreću. 

Gle, evo opet sviće nam proljeće, 

A sanje davne opet se javljaju, 

A1 ja ne mogu da ih razumijem, 

Jer sreća već je odavno iščezla 
Života moga ... Bježite otale, 

Oj, sanje moga minulog proljeća . . . 

Oh, kako bijah sretan i opojen 
Pod blagim nebom proljeća prošloga, 
Kad snivah sanje mladosti čarobne, 
I kada mišljah, da će bit vječite, 

Ne vjerujuć, da ikad će postati 
Iluzije i proste obmane ... 

Oh, kako krasno sije nam sunašce, 

I život opet ponovno budi se ... 

Oj, sunce moje presjajno, vječito, 

Da mogu opet spokojno stupati, 

Obasut tvojim tracima žarkijem 
Alejom svoga minulog proljeća! . .. 

1906. 


BOŽIČNI SONETI 

I. 

U zimskom sutonu lakom zamiru zvuci zvonova. 

Prve se zvjezdice zlatne javljaju gore visoko, 

Kad se u velikoj čežnji znade i čovječje oko 
Vinuti žaleći množtvo tužno razbijenih snova. 

U lakom sutonu zimskom zadnji akordi se gube. 

Tamo u bezkrajnoj, mirnoj, gluhoj i svetoj tišini, 
Tamo u lagodnoj, miloj, čudnoj, tajanstvenoj tmini, 
Gdjeno se zemlja i nebo, zvijezdama osuto, ljube. 

Zamiru zadnji akordi. . . Večer je svietla i blieda, 
Gore s obasjanog neba množtvo zvjezdica gleda 
Dolje na zemljicu crnu, trepteći lako i nježno . .. 

Na tle je padalo ruho, blještavo, srebrno, sniežno 
Bieleć se sjajno na svakoj tvrdoj i smrznutoj grudi, 
Dolje na zemljici crnoj, gdje živu patnici — ljudi 

II. 

Mračak se povlači izbom mrko, zagonetno, mirno, 
Prepun je nekoga čudnog, velikog, silnog čeznuća, 
Upravo ko da se u njem želja pojavila vruća, 

Ko da je i on u srećna lica domara već zirno. 

Pa ga obuzimlje žudnja velika, svemoćna, jaka, 
Badnju dočekati večer velebnu, pomirnu, svetu, 
Blagoslov koja u krilu nosi cielome svietu, 

Kada iz ljudskoga srca tuga izčezava svaka. 

Mračak je spazio slabo svjetlo lojanice stare, 

Pa^se izgubi lako drhćuć’ kroz smrznuta stakla, 

Pošto je sreću i uzhit vidio zanosni, pravi, 

Kad je u starinskoj izbi vidio srećne domare, 

Kojima briga i tuga svaka iz lica se makla, 

Jer su na mladome ljetu veseli bili i zdravi. 

III. 

Svjećice plamsaju žive, crvene, biele i plave 
Gore na bozićnjem drvcu izmedju zelenih grana, 
Upravo kao glasnici vedrih i radostnih dana, 

Javljaju dolazak Onog, kojega angjeli slave. 

Plamsaju svjećice sitne, dim se obavio oko 
Dolje savinutih grana poput maglovitog vela, 

Ko da se mistična, biela, lagana koprena splela 
Dižuć se nekuda u vis bezmjerni gore visoko. 

Njišu se šarene zviezde, ko zefir zašušti svila, 

S koje se spuštaju krasni nakiti izmedju granja, 

Kao da muzike lake s visa dopiruju glasi. .. 

Ali se svjećica za čas jedna sve za drugom gasi, 

Sve se sad pričinja kao liepa, fantastična sanja, 

Samo su kerubu malom laka zadrhtala krila. 

IV. 

Kroz gustu, borovu šumu vjetrić propiruje laki 
Stresajuć laganim daškom pahulje bieloga sniega 
S grančica tankih na tle, dolje na podnožje briega 
Gdje je u jaruzi tamnoj dašak zamiro svaki. 

Tr uni se s borovih grana nježno i lagano inje, 

Truni se lako ko cvieće, sjajno ko biserje bielo, 

Kad ga u sedefnoj školjci, pošto je sunce već sjelo, 

Za svjetle mjesečne noći more izbacuje sinje. 

Ko da su cvjetovi bieli prekrili čitavu šumu, 

Bieli se srebrno inje . . . Vjetrić se stišao laki, 

Sve se umirilo kao u gluhoj i stoljetnoj raki. . . 

Samo na dugačkom, pustom, sniegom zametenom drumu 
Čuje se kopita topot, lete u kasu saone. 

Praporci zvonki i jasni veselo, bezbrižno zvone .. . 

1906. 

Hrvatsko Pravo, 24. XII. 1906. 

ZIMSKE PJESME 

Uspomeni moje nesuđene 

posvećeno. 

I. 

Na vedrome nebištu gore, 

Gdje trepti zvjezdica roj, 

U zlaćane anđelske dvore 
Ja pogled upirem svoj. 

U krasnijem dvorima tamo 
I ti si našla svoj mir 
Poletjevši lako onamo, 

Gdje ljubav slavi svoj pir. 

A mene si pustila sama 
Sred prazne pustoši te 
Da prolazi smrtna me čama; 
A1 jednom će nestati sve . . . 

I ja ću se smiriti moći 
Kad padne varavi san 
I kad će mi srećnome doći 
Moj lijepi, posljednji dan. 

30. XII. 1906. 


Oh kako je sivo, tamno 
Ko da nije danak svano 
A nebo je tako mutno 
Kao oko isplakano. 

Z. J. Jovanović 

Pada lako inje bijelo 
A na moje srce plamno, 

Oko mene cijelo selo 
Oh, kako je sivo tamno. 

Cijelim krajem mrak se stere 
Podiglo se jutro rano, 

Obzorjem se magla vere, 

Ko da nije danak svano. 

I u mraku i samoći 
Ja sam gorku suzu gutno, 

Jer sam sam u pustoj noći, 

A nebo je tako mutno. 

Ledeno mi srce posta, 

Njemu nije danak svano. 

Prolilo je suza dosta, 

Kao oko isplakano. 

30. XII. 1906. 

ZIMSKE PJESME 

I. 

Davno nekoć, kad je sunce povrh cvjetnih polja sjalo, 
Tad je moje mlado srce od ljubavi zadrhtalo. 

Kad je topli , laki lahor duvao kroz tamne luge, 

Onda nisam znao, što su težke boli, teške tuge. 

Kada snivah ja na tvojim grudma sanje prve sreće, 
Ja na svietu čitavome ne poznavah slasti veće . . . 

Ali sada zima ljuta i ledena svietom vlada, 

A na moje plamno srce hladno, bielo inje pada. 

II. 

U gustoj, sniežnoj magli, što s neba sivog pada 
Ja idjah nekud napried iz pustog, mrtvog grada. 

I došav grobu tvome, što sniegom prekit bješe, 

Ja vraćah uspomene — nek bar me one tješe. 

I smrznutom sam rukom ja trnov vienac svio 
Od grma svelih ruža, kraj mene što je bio. 

Na svaki trn tad pustih po kaplju suze svoje, 

Nek zamrznu se čvrsto, o mrtvo lane moje. 

III. 

Ja se sjećam onog jutra, kad smo išli zagrljeni, 

Kraj nas, svuda dizali se cvjetići iz trave sneni. 

Sjećam se i žarkog ljeta, kad u toploj, blagoj noći 
S tamburom sam okićenom pod tvoj prozor znao doći. 

Još se sjećam kad jeseni poveo te k sebi drugi, 

I od onda nema više nikad kraja mojoj tugi. 

Ja : se toga svega sjećam gledajući gole grane, 

Što su poput groba tvoga bielim sniegom zametane. 

IV. 

Zašto si se nekoć meni tužnom klela, 

Kad me ljubit nisi mogla niti htjela? 

Zašto si se klela, da ćeš mojom biti, 

Kad si znala, da ću poslie suze liti? 

Zašto si o grudi privivši se moje 
Šaptala bez glasa: Ja sam srce tvoje? 

Zato da u zimi hladnoj žića svoga 
Bolnije se sjećam milovanja tvoga. 

V. 

Kad sam prošo pokraj tebe prvi puta smjelo, 
Sjećaš li se jošte toga, čedo moje bielo? 

Sjećaš li se, kada si mi prvi cjelov dala, 

Te si kao žica tanka tiho zatreptala? 

Sjećaš li se, kako si se ti uza me svila; 

Lica su ti čas rumena, časak biela bila, 

Upravo ko tanko, sniežno i magleno velo, 
Što se povrh tebe splelo, čedo moje bielo. 

VI. 

Liepo li je, liepo bielo inje, cvieće, 

Ali tvoje srce mene ljubit ne će. 

Ne će me već ljubit, jer je sunce palo, 
Štono je na nebu plavom gore sjalo. 

Ne će me već ljubit, jerbo kucat presta, 

Jer mu bijelog danka za uvijek nesta. 

Sada iznad njega raste sitna trava — 

Ne će me već ljubit, jer u grobu spava. 


VII. 



Tamo u starom, pustome vrtu, 
Gdjeno sam gledo ružicu strtu, 

Što je na stazi sgažena bila 
Kao što ptica slomljenih krila; 

XI. 


Tamo u vrtu gubi se sunce 
Tonuć za gorske sniežne vrhunce, 

Gdje se u ruju s gorama slilo — 

Ostaj mi s bogom sunašce milo. 

VIII. 

Noć je kasna, sve već mirno snije, 

Samo jošte moje srce bije. 

Slušam kucaj starinskoga sata, 

A kraj mene nema moga zlata; 

Nema zlata, da mi brige skine, 

Da mi bielu ruku o vrat vine . 

Samo mjesec, što j’ na nebu plavu, 

Kruni sjajem umornu mi glavu. 

IX. 

O da nikad ja ne odoh iz mog malog sela, 

Kako li bih srećan bio, zoro moja biela. 

Zvonio bi zvonki cimbal, kriesilo se vino, 

Kada bih u čežnji silnoj ja za tobom gino, 

Da te mogu brže povest ko nevjestu kući, 

I na usne da ti tisnem cjelov žarki, vrući. 

Ej, al bismo sprovodili liepe, sladke dane 
Milujuć se od večeri do zorice rane. 

X. 

Podajte mi puni pehar rumenoga, sladkog vina, 

Oko mene vlada pustoš, mrtvilo i crna tmina, 

A ja imam žarko srce, što za svjetlom nekud luta, 

Ali ne zna k svjetlu, k sreći niti staze niti puta. 

Podajte mi rujnog vina, nek mi vino brige skine, 

Neka sve u zaboravi oko mene tone, gine. 

Izpiti ću pehar do dna ja za sreću i za slavu, 

Bacit o tle — i na ruke spustit svoju trudnu glavu. 

Zumbuli će procvasti plavetni i žuti, 

Što su sada smrznuti, suhi, uvenuti. 

Sijati će sunašce blago, toplo, milo, 

Što je dugo prekrito oblacima bilo. 

Duvati će lahori, a žuborit vrelo, 

Bistro, sjajno, blještavo kao srebro bielo. 

Ubrati ću zambula, poniet grobu njenu. 

Neka tamo sunašcem obasjani svenu. 

XII. 

Mrak se spušta, a spram neba pružilo se golo granje, 

Ko što i ja pružah ruke, moje sladko milovanje. 

Ko što i ja pružah ruke, kad sam tebe grlit znao 
Davno nekoć, kad još nije mraz na moje srce pao. 

Kad u mojoj plamnoj duši dizali se žarki snovi, 

Koje sada magla zimska ledenijem plaštem ovi... 

Lagano se truni snijeg ko latice ruže s granja, 

A nada mnom vihor sklada tužnu pjesmu umiranja. 

1907 

Hrvatsko Pravo, 30. III. 1907. 
CONFITEOR ... 

Tig 6E fiiog, vi de %EQrr.vov čzeq XQvorjg ’Afgodiirjg ... 

Mimnermo 

Stupao sam gustom šumom kao avet usred noći 
Nadajuć se, da ću ipak k svome cilju jednom doći; 

Stupao sam gustom šumom klecavom i slabom nogom, 
Drhtao sam ko pred silnim, svemoćnim i strašnim Bogom, 
Pred čij’ oltar koljena su moja često u prah pala, 

I očajno usne blijede molitvu šaputat stala. . . 

Dizao sam ruke k njemu u zanosnom, veljem žaru, 

Palio mu sveti tamjan na božanskome oltaru; 

Ali kako plavi dim od svete žrtve zrakom pline 

Poput lakih kolutova zakreće se lako, gine, 

Uzdiže se u vis modri i iščezava visoko, 

Tako nije spasilo me ni božansko sveto oko, 

Nije srca ni ljubavi za bol moju imat htjelo, 

Da razvedri smrknuto i zamračeno moje čelo. 

Stupao sam gustom šumom poput blijede noćne sjene, 
Gasnule su u očima mojim nekoć žarke zjene, 

Stupao sam poput sjene s asfodelskih pustih strana 
Šapućući zadnji pozdrav nestajanju blijedog dana, 

Predajući sve pred strašnom dubokom i tamnom noći, 

Što će kao demom zlobni iznenada amo doći, 

Što će ovit crnim plaštem uzane i tijesne staze, 

Pune oštrog tvrdog trnja, kuda moje noge gaze. 

Spuštao se sumrak tavni na slomljene moje grudi, 

Iz prikrajka svuda na me zirkali su zlobni ljudi; 

Iza svakog drva starog gledahu me oči dvije 
Krijeseći se kao zlobne, odurne i crne zmije; 

Grčile se žute pijesti, pljuvale su modre usti, 

A sa sviju strana na me padao je sumrak gusti. 

Htio sam već klonut, pasti, nek me zgaze, neka pljuju 
I nek zadnju, strašnu kletvu sa usana mojih čuju, 

S koje će se silno stresti i golema zemlja cijela, 

Kada žderu žig ljubavi sa smrvljena moga čela, 

Neka tada zapjenjeni i krvavi jezik plaze 
Od veselja, što su mogli čovjeka da onog zgaze, 

Koji bi i srce svoje za presvetu ljubav dao, 

Ali shvatit doba svoje nit’ je mogo, niti znao. 

Tad se sjetih, da nada mnom zvjezdano se nebo plavi, 

I kraj mene ko da sve je tanulo u zaboravi, 

Nestalo je zapjenjenih i ogavnih, žutih lica, 

Samo gdjegdje lijetnula bi hladnim zrakom noćna ptica. 
Čuo bi se šumni lepet laganijeh njenih krila, 

Od veselja, što je gnijezdo na visokom hrastu svila, 

Gdje sloboda uzvišena, velika i lijepa vlada, 

Gdjeno svaka zloba, zavist i himbena podlost pada. 

Tamo niske, podle strijele doseć nikad moći ne će, 

Gdje se dižu zlatni dvori velike i silne sreće, 

Gdjeno sveta, vječna ljubav svoje rajsko carstvo stere, 
Gdje se dižu zračne kule u vis modri sve bez mjere. 

Krčio sam smjelom nogom pune oštrog trnja staze, 

Kuda zmije otrovnice sikćuć svojim zubom plaze, 

Dizao sam ponosito i oholo gordo čelo, 

Skupljajući zadnju snagu u slomljeno svoje tijelo, 

Da se riješim tamne šume i da pođem makar kuda 
Stajalo me uprav’ tisuć golemih i silnih truda, 

Jer se oko moga čela miso silna, moćna savi, 

Da se tamo gore vedro i zvjezdano nebo plavi, 

Gdje se dižu zlatni dvori velike i moćne sreće, 

I gdje ljubav velika se prekrasnijem krajem kreće. 

1907. 


SHAKESPEARE 

(Ciklus) 


1. Prolog 

Kada u sutonu snatrim, dižu se preda mnom sjene 
Poput maglovitih, starih, drevnih, zaprašenih slika; 
Jedna za drugom pred moje smućene javlja se zjene 

čudna zagonetna lika. 


Sve je oko mene živo ... Ko da su grobovi stari 
Bršljanom oviti svježim, koji se pločama vije — 

Grobovi pusti i mrtvi, vječnoga mira čuvari, 

Tijelo, što u njima snije, 

Opet povratili svijetu . . . K meni vam dolaze tako 
Divne, tajinstvene gospe, plodovi mašte Shakespeara. . . 
Isti trenutak u noći, umilno, tiho i lako 

zazvuči zlatna mi lira. 

1907. 


2. O f e 1 i j a 


Na glavi tvojoj bješe vijenac potočnica, 

Kad pala si u rijeku, i tvoja halja bijela 
Raširila se vodom, a oko lijepog lica 
Ko kruna ti se zlatna tad mokra kosa splela. 


I plivala si vodom ko krasna Nerejida, 

Popij evajući pjesmu, a šum jeli su vali, 

Dok napokon polako i nestalo te s vida, 

A plavi val te svojim laganim pljuskom zali. 

Kad pokopaše tebe, svud bijaše tišina 
I mjesečina sjaše sve svjetlije i jače; 

Tek stoljetnim pod drvljem još sterala se tmina — 
A, gle, nad tvojim grobom sav satrt Hamlet plače. 

1907. 


3. Perdita 

Ko kaplja majske rose, što se blista, 

Ti stajala si uz svog Florizela 
I kao Eos prozirna i čista 
Spram njega svoje plave oči svela. 

Svud cvijeće nježno kraj vas cvjetalo je 
U polju k nebu dizala se ševa, 

Sva priroda vam dala čare svoje 
I cijeli kraj se milo vam osmijeva, 

A mali Amor nestašno se diže 
I kradomice malom rakom smjelom 
Za lukom svojim lukavac, gle, siže 
I obrani vam za čas srca strijelom. 

1907. 

SUSRET 

Sastasmo se kao ptice navrh sniježnih gora snenih, 
Leteć nekud u dalj mračni, slomljeni i izmučeni. 

A pred tvojim okom kadno bijesnu tračak sinjeg mora, 
Vinula si pogled tamo sa visokih, sniježnih gora. 

I ja spazih silnu čežnju u dubokom tvom pogledu 
Spustiti se dolje k moru i uništit našu bijedu, 

Ali mi smo bili navrh ledenih i sniježnih gora, 

Daleko su od nas, dalko, sjajni vali sinjeg mora. 

I na vrhu ovih gora sledit će se srca naša 
Lako, tiho poput cvijeta, kadno ga se studen maša, 
Ostat nam je u toj magli, u studeni i u mraku ... 

Vinut ćemo jednom jadni pogled k onom zlatnom traku, 
Onom traku sinjeg mora iza gora, iza dola, 

Jeknut će na našoj harfi tad epilog vječnog bola. 

21. II. 1907 


SLUŠAJ, KRALJICE .. . 

Slušaj, kraljice, 

Čuj, kako bolno šušti vodopad 
I sipa plave sanje sumrtvo, 

O, slušaj, gospo, priču sanenu 
O pjesniku, što davno umrije 
Na kraljevskome dvoru — — — 

Ocvaše 

I zadnje ruže, gospo kraljevska, 

A mi smo onda srećni snatrili 
U kuli našoj, kuli samotnoj . . . 

Na grimiznome logu zlaćenom 
IJ bljesku krvnom plama ruj noga 
Odmarala si glavu ponosnu . . . 

A ja sam pjesmu davnu pjevao 
O kraljeviću mladom, viteškom 
Iz neke strane, puste, neznane, 

Što došao je s noćnim sjenama 
U kulu vitku jednoć potajno 
I oteo sa čarnim zapisom 
Oh, lijepu, blijedu, sniježnu kraljicu ... 
Ja pjevah pjesmu — — — — 

Plam je drhtao 

U mramornom kaminu kraljevskom, 

I rujni sjaj je na log grimizni 
Lagano, sneno, tiho padao — — 


0, moji dragi traci sunčani, 

Što dršćete nad tronom samotnim 
I gasnete u plavom sutonu 
Ko duga sjena plašta srebrnog, 

O, traci moji . .. 

Svega nestade, 

Opustio je dvorac kraljevski 
I bršljan spade tužno s lukova, 

A blijedo, sneno, vitko stupovlje 
U beskraj tone, gine, nestaje . . . 

Na jezeru su sjene mrtvačke 
Vrh talasa lagano klonule, 

I svud je pustoš ... 

Nema kraljice — — — 

A sunce gasne, gasne saneno 
I tone nekud mračno, turobno, 

Za samotnijem vrtom kraljevskim . . . 

I pada noć na dvorac mramorni, 

I nema moje čarne kraljice, 

I nestadoše traci zlaćani — 

I nikada se ne će vratiti. 

— — Na kraljevskome dvorcu samotnom, 

Kraj pozlaćenog trona kamenog 
U mrtvoj sjeni kule sablasne 
Ispružih ruke u noć beskrajnu 
I dršćem, dršćem-— 

18. II. 1907. 

TOMI BLA2EKU 

(U spomen 100-godisnjice rođenja 7. III. 1807) 

Na narodnoj si njivi orat stao, 

Što bješe puna korova i drača, 

I često te je prijekor stići znao, 

A1 ljubav k rodu b’jaše od sveg jača. 

Ti s drugovima radio si smjelo, 

Da rastrgnete maglu, što je pala 
Na zemlju našu, dižuć u vis čelo 
Pošteno, dično — zato vama hvala. 

Već minu ljeta sto . . . Sred našeg sela 
Još uzdiže se ona kuća bijela, 

Gdje svijetlo svijeta ti si ugledao; 

A1 na rod nam je crni nehaj pao, 

Te nema više onih bijelih dana 
I korov krije kosti velikana. 

27. II. 1907. 

Hrvatska Smotra, knjiga II., 1907, str. 205. 


CHANSON 

Ja sam ti vijencem uvelih ruža 
Krunio lijepo, prebi jelo čelo, 

Ljubio blijede usnice hladne 
Gladio tanke, sklopljene vjeđe . . . 

Snila si mirno meni na grudma, 

Nalik na bijeli, slomljeni cvijet, 

Što ga je bura k zemljici crnoj 
Pritisla svojom nemilom snagom. 

Proljetno cvijeće cvalo je kraj nas, 

Ljubice čaške dizahu svoje 
Hoteć da vide njež’na ti usta, 

Koja su nekoć ljubiti znala. 

Spustih te k njima . . . Počivaj mirno, 

Neka te njihov opaja miris 
Slatko u tihoj proljetnoj noći, 

Slomljeni cvijete ljubavi moje. 

1907. 

HETERA 

Za gore se Helios spušta, a rumen se prosula zlatna 
Vrh svijetova mirisnih, snenih — na umoru bijeloga dana 
I dršće nad mramornim hramom božice Venere divna, 
Lagana kao od čežnje ii’ žarkih cjelova tkana. 

U hramu na prijestolu sjajnom sred ljubica, mirta i ruža 
U purpurnoj svilenoj halji, a zlatnijem skeptrom u ruci 
Sjela je Venera sama, da uživa motreći s trona 
Žrtve, što prinijet će njojzi u zanosu divljem i buci. 

I posljednji Helijev tračak vrh čela joj mramornog titra, 
Kruni joj odsjevom žarkim zlaćanu, svilenu kosu, 

Što se niz prebijele ruke — poput namreškanih vala 
Na plavoj pučini morskoj — zamamno, lagano prosu. 

I nestade zadnjega traka, a suton se lagani spusti 
Noseć u naručju svome užitak i cjelove strasne, 

Što hramom će mračnim odmnijevat ko šuštaj lahora noćnog, 
Kadno se pojavi prvi tračak Selene jasne. 

Pala je lagana noć, a hetere mlade i krasne 
Bacaju mirisni tamjan na žeravu krvavu, jarku, 

U grudma im zakuca srce od zanosa silnog i želje, 

Da oćute cjelove strasne i ljubav svemoćnu, žarku. 

AVenus se smješkala samo vrh zlatnoga, blještavog trona, 
Oči joj igrahu žarke, prepune božanske slave; 

Tek portikom čuo se šapat laganih valova morskih, 

Štono su pljuštali, vjetrom nošeni s pučine plave. 

I javi se noćna Selena, a Venera ispruži skeptar, 

Što joj se sjajio zlatan u lijepoj, prebijeloj ruci, 

A mramornim hramom odjeknu mahniti poklik veselja 
Nestajuć strasnoj u vrevi, divljanju, zanosu, huci. 

I ne ču se valova pljusak, jer glasniji cjelovi bjahu, 

I problijedi tračak Selene, jer tamjan je plamsao jače — 
Tek tamo na morskome žalu, kao da pučina plava 
Opustjelu obalu mrtvu cjeliva nježno i plače. 

A1 hetere ne čuju ništa u zanosu ljubavi silne, 

Već grle mišice snažne i cjeluju rumena usta, 

A ovija miris ih cvijeća i svirka forminge zvučne, 

Dok na hram se mramorni spušta noćna koprena gusta. 

Tek tamo na pustome žalu u srebrnom mjesečnom traku 
Sjedi na kamenu tužna, drhtava hetera jedna, 

Upire dolje na more turobni, magleni pogled, 

U srcu boli je stežu — bijedna je, beskrajno bijedna. 

Sjeća se minulih dana i očinskog rodnoga žala 
I majčinih slađanih priča i sanja mlađane duše, 

Svega se sjeća i gleda, kako joj nestaje život, 

Kako se besvjesno slatke sanje u nepovrat ruše. 

Sjeća se bolno i — njega i onih proljetnih dana, 

Kadno su zajedno išli gustijem lovornim gajem 
Vjerujuć čvrsto u život, u sreću i u svoju ljubav, 

Što im je zlatila život svojijem grimiznim sjajem. 

A1 tad je zadunula bura, i valovi bijesni i divlji, 

Ko da se digoše sa dna mračnoga okeana, 

Slomiše gordo i tvrdo udarcem gromovnim sreću, 

Odniješe sa sobom zadnji od srećnih, prošlijeh dana. 


On se je borio za dom, a dušmanin navali straga 
I ognjište razvali rodno; i ona je morala tada 
S dušmanom strašnim na otok, gdjeno Kiterejka divna 
U obijesnom divljanju strasti moćno i oholo vlada. 

I ona se pustila valu ljubavi, neka je nosi, 

Neka u mirisu cvijeća, u zvonke forminge zvuku, 

U divljanju pijane rulje nestane prošlosti slika, 

Što se ko sablasne magle mozgom čovječjim vuku. 

A1 danas je otišla od njih ... I kad su hetere lijepe 
Zamamno plesati stale sred brzoga, mahnitog kola, 

Ona je stajala sama na pustom, mrtvome žalu 
Grčeć se drhtava, jadna od velikog, silnoga bola. 

U hramu Kipranke moćne začu se usklik veselja, 

Izvi se ii noć duboku smijeh i pjesma i buka, 

A njoj se na pustome žalu od boli i velike tuge 
Zatresla drhtava, bijela, lagana, mramorna ruka. 

Sjeti se očinskog žala i lovornog, sjenatog gaja, 

Gdje joj je šaptao riječi iskrene, mile i nježne, 

Osjeti tada u mladom, slomljenom, prepuklom srcu 
Veliki, svemoćni talas silne i beskrajne čežnje. 

Ispruži drhtave ruke i usklikne usklikom bolnim; 

A tamo u mramornom hramu tamjan plamsaše jače, 

Samo je jedan tek talas lako šumorio uz kraj, 

Lagano, tiho i nježno — upravo kao da plače. 

Ujutro spavaše hram i hetere, a i mladići 
Između zgaženih ruža, između mirtovih grana — 

Samo na pustome žalu tijelo hetere mrtve 
Cjelovom žarkim cjelunu zora rumena rana. 

18. III. 1907 

ZA LIJEPIH, PROLJETNIH DANA 

Za lijepih, proljetnih dana, kad nebo bijaše čisto, 

Kad se zelenila mlada istom izniknula trava, 

Kada je dizala nježnu, slabašnu, pognutu glavu 

Ljubica mirisna plava; 

Kada je duvao lahor lako ko leptirska krila, 

Kada je s modroga neba presjajno sunašce sjalo, 

Kada je ružičnih zraka mnoštvo, ko šarena duga 

Čarobno treptati stalo, 

Onda sam presrećan bio idući cvjetnom poljanom. 

Sve je odisalo vječnim, lijepim i snažnim životom, 

Srce mi kucaše burno, jer je zaneseno bilo 

Proljeća silnom Ijepotom- 

Tada otkinuvši nježnu, mirisnu ljubicu malu, 

]a sam promatrao njene sićusne listiće plave, 

Uzeh je drhtavom rukom, neka mi bude bar spomen 

Proljetne minule slave. 

Ako za jeseni tmurne naiđem možda i na nju, 

Kada će biti već posve uvela, žuta i suha, 

Kada će sipiti kiša, kad će se sterati svuda 

Pustoš i prazna i gluha, 

Kad će požutjelo lišće padati dolje u blato, 

Kad mi se zadnji- put srce očajno, prebolno strese, 

Onda ću ljubicu smrvit, bacit u jesenji vjetar, 

Neka je u noć raznese. 

1907- 

LOTOS 

Na obali svetoga Nila, gdje čudna i mistična Sfinga 
Zagonetno pozire u svijet, kad sunčani rasja je plam, 
Gdje koče se goleme, silne velebne piramide, 

Dizo se Izidin hram. 

Svećenica mlada je ondje prinasala Iziđi žrtvu, 

Kadno se pojavi prvi zlaćeni, sunčani trak, 

Kadno je čarobni fenič lijetnuo krilima lakim 
U svježi jutarnji zrak. 

I vijaše oblak se dima pred kipom božice bijele, 

Kao da želi iščeznut u zore grimizne raj, 

Kuda ga nježno i milo nosi na krilima lakim 
Lahora jutarnjeg ćbj. 


I kada je oblakom dima presvete, mirisne žrtve 
Napunjen bio već čitav Izidin blještavi hram, 

Tad je svećenica pala do njezinih svetijeh noga 
Na hladni, ledeni kam. 

A molitva s njezinih usti sa dimom mirisne žrtve 
Dizaše u vis se smjerno pred Izidin presjajni tron 
I punjaše silnim Čeznućem hrama kutove mračne 
I zlatnu vasion, 

Gdjeno je plamtjelo sunce vatreno, toplo i žarko 
Budeć na vječiti život cjelovom plamenim sve — 
A Nil je protjecao sveti šumeći talosom strasnim 
Niz cvjetne obale. 


Nad svetište Izide bijele padaju maglene sjene 
Vijući noćnim se zrakom ko blijedi ponoćni sni 
I prepliću stupovlje sjajno i puze uz mramorne stijene 
Na nilskoj obali. 

Iz hrama se izvila u noć bijela i drhtava sjena 
Pokročivši lako niz stube i ode na usnuli žal 
Gdje šumori presveta rijeka i gledaše očima plavim 
Na njezin srebrni val. 

Na mliječnome, srebrnom valu spazi svećenica barku, 

Sto ju je skrivao dosad gusti paoma sjen, 

A na njoj je plovio mladić, koji je plamenim okom 
U isti opazi tren. 

Pod gustim, valovitim pramom sjajne, garave kose 
Bjelasaše njegvo se čelo, a očiju vatreni sjaj 
Prodiraše njozi u grudi, iz kojih se izvio u noć 
Lagani uzdisaj. 

On pristane tihano uz brijeg i priđe k djevojci lijepoj, 

A ona ovine ruke o njegov junački vrat 
I utone drhtava, bijela na njegovim snažnijem grudma 
U slatku nepovrat. 

I večeri mirisne svake kad padahu maglene sjene 
Ostavljaše djevica mlada Izidin blještavi hram 
Da miluje cvjetnom na žalu uz šapat valova nilskih 
Mladićev svileni pram. 


Zazveknuše srebrne trublje u svetištu mračnome tajno, 
Zaromoni tužno i bolno njihov očajni zvuk 
Ko doziv bljeđane smrti i nastupi začas u hramu 
Grobni i mramorni muk. 

Tek tamo pred Izidom moćnom u mračnoj i dubokoj sjeni 
Žrtvenik se sjajio zlatni, a s njega se dizaše dim 
Ovijajuć noćnom na vjetru tijelo božice krasne 
I gubeć se lagano s njim. 

Tad pristupi starac svećenik okružen silmjem mnoštvom 
I ispruži prebijele ruke, a zadršće sijedi mu pram, 

Kad zboraše užasnu kletvu, s koje se tresao cijeli 
Izidin mramorni hram. 


Svećenica stajaše blijeda i sjecase onog se trena 

Kadno za večeri krasne spaziše turobnu nju 

Gdje je upravljala korak k sastanku blaženom noćnom 

Na cvjetnu obalu. 


£ sada je prokleše eto, i morat će otić iz hrama 
I nestat će mladosti njene rajski i mileni san 
I past će na srce njojzi, što snivaše proljeća slasti 
Tek mrak nedogledan. 


Zaoriše srebrene trublje odmnijevajuć Žalobnim zvukom 
Blještavim, mramornim hramom ko turobni mrtvački poj, 
A ona u pustoš života bezutješnim uzdahom boli 
Korak upravljaše svoj. 


Na cvjetnom Nilovu žalu njišu se lagano palme, 

Dršće na noćnome vjetru svaki tanani list, ^ 

A gore na ponoćnom nebu srebrosjajnim koči se sjajem 
Mjesec nepomućen, čist. 


Svećenica stoji na žalu i gleda u pustu daljinu 
S čežnjom u drhtavom srcu, hoće li dragi joj doć, 

Da vatrenim cjelovom svojim razagna, rasprši, slomi 
Žalosti njezine noć. 

Na njegovu plamnome srcu kad na grud mu osloni glavu 
A on joj ljubiti stane oči obujmivši pas, 

Nestat će tuge i boli, a s radosti bezmjerne njoj će 
Zamrijeti u grlu glas. 

A1 umor joj savlada oči i ona se slomljena spusti 
Na mirisnu obalu mlaku, na cvijećem obasuti žal, 

A u san je ljuljaše laki mileno svojijem šaptom 
Šumni i srebrni val. 

A tamo daleko na Nilu, na mjescom osutoj barci 
Pio vi jaše nevjerni mladić, a uza nj se privila sva 
Ljepotica djevojka mlada cjelivajuć rujne mu usne 
Uz šumor valova. 

I nošahu meki ih vali u ljubavi svemoćne slasti 
I pjevahu pjesan užitka; srebrosjajni mjesečev trak 
Prosipaše svjetlilo na njih, a kosom im igraše nježno 
Vjetrić ponoćni lak. 


Vrh paoma tananih, vitih pala je sumorna tama, 

Zavivši mračnijem plaštem cijeli usnuli kraj, 

Samo se katkada čuo lepet noćnij eh ptica, 

Što lijeću kroz samotni gaj. 

Svećenica spava u sjeni, a pred njom leprše sanje 
I vidi gdje dolazi dragi i ljubi joj prebijelu grud 
Usnama plamenim, vrućim, a crnom u oku mu blješti 
Zanos ljubavni lud. 

A ona mu pramove gladi i sniježne savija ruke 
O njegov prebijeli, jaki, snažni junački vrat 
I drhtava tone i tone, gubi se nekud daleko 
U slatku nepovrat. 

I požali Izida moćna tugu svećenice svoje 
Te pođe da skrati joj boli, a silni beskrajni sjaj 
Ovijaše njezinim bićem kadno je stupila krasna 
U tamni, usnuli gaj. 

Na čudnome, božanskom sjaju vio se lagano, tiho 
Ko ljiljan na lahornom dašku Izidin srebni skut, 

A ona je kročila mirno k svećenici mlađanoj svojoj 
I dirne joj prebijelu put. 

Svećenica zadršće lako i nestane između cvijeća 
Ko bijela, srebrna pjena, kadno je raznosi val, 

A s oka Izide moćne kanu biserna suza 
Na pusti, samotni žal. 


A kada je granulo sunce vatreno, toplo i žarko 
Budeći opet u život cjelovom plamenim svijet, 

Niče na cvjetnome žalu iz suze Izide svete 
Lotosov bijeli cvijet. 

23. travnja 1907. 

13. SVIBNJA 

Nad smirenim valima inora sanjarske zviezde trepere 
Ko anđelske vječite oči na pragu žuđenog raja, 

A s obale kamene miris šićušnog smilja se stere, 

Što je procvalo ispod sjenatog, lovornog gaja. 

S Učke dopiruje dašak lahora noćnoga laki 
I cjeliva dthtavim usnam talase srebrne, male, 

Što žale krševite plaču podatni, meki i mlaki — 

A dugačke čempresa sjene ko da su drhtati stale . . . 

Na punome mjesečnom traku njiše se samotna barka 
I plovi vrh talasa plavih sumorna, tiha i sama, 

A svjetlilo na njoj se kriesi ko zublja plamena, žarka .. . 

Ko golemi orijaš mrtvi miruje pučina plava, 

A na nju se spustila noć i mračna, beskrajna tama, 

Tek talasi šapuću uz kraj lagano: Jeniju slava! 

25. IV. 1907.. 

Hrvatska Smotra, knjiga II., 1907., str. 447. 


SAN 

Sanjao sam noćas, da si mrtva bila, 

A na grudma tvojim u mirisnoj ruži, 

Koju ruka moja tebi u grob pruži, 

Vidjeh kaplju rose, što se tamo slila, 

Gledao sam u njoj svu budućnost svoju — 
Lovorove vijence, koji vode k slavi, 

Spazih tužno velo crne zaboravi — 

Što li će od toga resit glavu moju? — — — 

Kidao sam s ruže oštri trn za trnom, 

Da ti nježnoj grudi ne zadadu rane, 

Prekriti te htjedoh već koprenom crnom, 

Ali tvoja ruka lagano se gane — 

S lica tvojeg smrtno bljedilo se gubi, 

A usnice šapću: Vječito me ljubi.. . 

7. VI. 1907. 


SAN 

Jedared ja sam snivao, 
Da ležah na dnu groba, 

A sa srca mi nestala 
Sva žalost i tegoba. 

I tako mi je lagodno 

I tako voljko bilo, 

Jer zemlja me je primila 
U svoje crno krilo. 

Ja ležao sam smireno 
U crnom lijesu svome, 

A crvi već su kljuvali 
Po hladnom srcu mome, 

A kljuvanje to bijaše 
Ko lepet davnih sanja 

II kao dodir pramova 
Mog zlatnog milovanja, 

I drhtala je koprena, 
Nada mnom što je bila, 

I šuštila je lagano 
Na mome lijesu svila, 

Što bješe kruto svezana 
O vijencu lovorovu, 

Koj baciše mi nekada 
U grobnu jamu ovu. 

Ja snivah ovdje vječni san 
U zagrljaju smrti 
I vidjeh, da su snovi mi 
Svi sništeni i strti, 

A povrh mene cvalo je 
Na grobu šarno cvijeće, 

I smiješilo se lagodno 
I blago pramaljeće. 


NIZ DVORANU SJAJNU... 

Niz dvoranu sjajnu plove valsa zvuci 
Opojno i slatko kao miris cvieća, 

Trepte kao dašak svježeg pramaljeća, 

Dršću kao i ti sad o mojoj ruci. 

Letimo u vrtlog obiesnog veselja — 

Prepuni života, radosni i mladi, 

Nek nam vedra duša zračne kule gradi, 

Gdje će nestat naših zanosnijeh želja . . . 

Nek nam Lađa pehar zlatne sreće pruži — 

Ljubavne, što samo bozima je dana, 

Nek nam usna s usnom u vječnost se združi! -- 


U grobu tako ležo sam 
Sred tame puste, snene, 

A1 jednoć topla suza me 
Iz mračnog sanka prene. 

Na moje srce spusti se 
I o nj se čvrsto savi 
I prene ga iz mrtvila 
Daleke zaboravi. 

Ja stresoh se i rastrgnuh 
Vrh sebe pokrov lijesa, 

Razgrnuh zemlju, ugledah 
Modrosjajna nebesa, 

I vidjeh svoju ljubljenu 
I svoju lijepu dragu 
Gdje plače blijeda, drhtava 
Na mome grobnom pragu. 

Kad spazi me, na moju grud 
Tad lagano se vine, 

A ja sam s njom zaplovio 
U lazurne visine 
I pogled sam joj plameni 
Upirao u zjene, 

A cjelovom sam vatrenim 
Cjelivo usne njene. 

15. VI. 1907. 


-A kad dođe jesen životnijeh dana, 

Kad se javi prvi tračak magle nieme, — 
Vraćat će nam prošlost — biele hrisanteme — 

7. VI. 


1907. 


AFRODITI 

Tlg Se (llog, vi će vegnvov &veq XQvarjg , A(pQodki]g .. . 

Mimnermo 

Ovjenčati ću kitaru lovorom 
I mirtama i mirisnim ružama 
I trakom jasne mjesečine, 

Koj ino prodire u hram mračni, 

Jer pjesmu tebi hoću da zapjevam, 

Oj, Afrodito, boginjo ljubavi, 

Što zlatiš jadni život ljudski 
Grimiznim trakama svoje slave. 

Oj, kćerko Zevsa, krasna Kiterejko, 

Što moćno vladaš srcima ljudskijem — 

Od iskona u tebi ona 
Živu i odlaze onkraj Lete, 

Gdje mrki Haron dušama podaje 
Napitak slatki — zaborav opojnu, 

Da nestane im želja svijeh, 

Kadno u Hadove uđu dvore; 

Gdje tmaste sjene čempresa vitijeh 
Vrh bielih dveri mrtvo, nepomično, 
Ko aveti na pustom groblju 
Dižu se sablasno u noć crnu, 

Gdje mrtva voda optječe obale 
Ko zmija strašna, crna i pogubna, 

U gustoj šumi štono plazi 
Između truloga lišća svelog; 

Gdje rastat se je dušama onijeh, 

Što ljubijahu se žarko i sileno 
Pod Helijevim sjajem rujnim, 
Osuti ružama sreće svoje; 

Gdje nema daška proljetnog lahora, 
Ni zanosnoga mirisa ljubica, 

Već bliede sjene palih nada 
Prolieću lagano krajem mrtvih. 

Ti jesi sila, divotna Kipranko, 

Što lomi snagu mržnje i pakosti, 

Što razganja na modrom nebu 
Olujne oblake noći crne; 

I sviće zora rumena pobjedno, 

A rosa mlada, čista i blještava 
Na cvjetovima trepti vječnim 
Drhtavo, milotno kao suza 

Na oku plavom mlađane djevice, 

Što liepu glavu na grud je sklonila 
Mladiću snažnom, koji ljubi 
Usnama rumenim kosu njenu, 

A kraj njih časke cvjetići sagiblju 
I sklapajući latice malašne 
O cjelovima priču staru 
Šapuću nečujnim glasom svojim. 

Ti jesi sreća najvećem biedniku 
U ubogoj i priprostoj kućici, 

Na osami što stoji pustoj — 
Nalik na galeba, koj’ je sjeo 


Na morskom žalu slomljen i umoran 
I upire u srebrne valove, 

Što šume ispod kršne hridi, 

Umorni, satrti pogled boni. 

Za srećom silnom, koju udjeljuješ, 

Svi ljudi žude, čeznu i uzdišu 
I pružaju spram tebe ruke 
Moleći svemoćnu milost tvoju, 

A ti se smiešiš, sreću dosuđuješ, 
Neumolna ko Fatum na priestolu, 

Vrh kojeg lebdi poput sunca 
Nebeski tračak ljepote tvoje. 

Ti jesi život bezmjernog svemira, 

Počelo ti si svega, što rađa se 
Na svijet ovaj snažnom moći, 

Plodiljo vječita sviju bića. 

I suro, hladno, sumrtvo kamenje 
I sitna travka, koja na vihoru 
Podrhtava ko talas mali, 

Kojega uzbiba Zefir nježno, 

I crvić, koji puzi u prašini 
I gordi lav u pješčanoj pustari 
I ljudsko srce — sve to vapi 
K tebi, srebropjena kćeri mora, 

Jer ti si život, ti ih uzdržaješ; 

U vasionom beskrajnom svemirju 
Svi oni tek su dielak samo 
Svemoćne, silne snage tvoje. 

Ti jesi ljubav, zlatna Kiterejko, 

Što čitav ljudski vijek rasvjetljuje, 

O, ti si miris cvieća, ti si 
Čarobni tračak Selene noćne, 

Ti jesi majka svega, što postoji, 

Ti zviezdo sjajna, koja osvjetljuješ 
Daleke strane vasione 
Ljubavi vječite sjajem rajskim. 

Oj, Afrodito, tebi pred priestolje 
Sad pjesnik pada moleć se zanosno, 

A s kitare se zvuci gube, 

Zamiru svetijem hramom tvojim; 

Tek usne šapću, da mu se smiluješ 
I da mu pružaš sreće i ljubavi, 

Dok ne slomi mu jednoć tužno 
Okrutna Atropos nit života. 

27. VI. 1907. 

PRED SPOMENIKOM A. STARCEVIĆA 

U seoskome zatišju blagome, 

U naručaju naroda hrvatskog, 

Obasut zlatnim rujem sunca 
Sporhenik kameni Tvoj se diže. 

Vrh njega bdiju visovi planinski, 

U predvečernjem lakom rumenilu 
Što uzdižu se u vis rajski, 

Plavetni ko što je more sinje. 

U modroj sjeni počiva Medvjedgrad, 

Ko sivi stražar mračnij eh gudura 
I pozire u suton ljetni — 

Sumorno, jer su mu strta krila, 

Ko orlu starom, koj’ je kroz viekove 
Na pragu rodnom junački stražio, 

A1 jednom dođe dušman kleti, 

Razvali njegovo gniezdo drago, 

A njemu slomi kreljuti junačke 
Privezavši ga lancima ropskij em 
O klisuru, da gleda ondje, 

Kako mu propada davna slava. 

I sa zvonika crkvice bijele 
Akordi gasnu mračno i sumorno, 

Te ginu poput bliedih sjena 
Planinskim maglenim mirom noćnim. 


Još jedan tračak sunčani zadršće 
Nad glavom Tvojom rumenim drhtajem 
Cjelunuv svojom usnom žarkom 
Nečujno pramove kose Tvoje; 

A suton počne s visova gorskijeh 
Dolinom tmasti veo da rastire, 

Ko smrtni pokrov suncu zlatnom, 
Štono je zapalo u mrak tamni. 

U sumračnome sivom drhtavilu 
Utonuli su grobovi malašni — 

Ko lađice na pustom moru, 

Kadno ih razgoni bura strašna. 

Na nebu prve zvjezdice sinuše, 

I biserni se trakovi mjesečni 
Pomaljaju nad crkvom poput 
Latica ljiljana mirisnijeh. 

A lik Tvoj dragi osut blještavilom 
Miline prepun slatke i bezmjerne, 

Ko mila sjena mrtve majke, 

Koju je oteo Ereb sinku. 

I dušu njegvu prekrio žalošću, 

Te on sad plače tužan i osamljen 
Na njenu svetom mirnom grobu 
Topeći suzama zemlju crnu. 

A majka više ne može podnieti 
Tegobe sina svojega preteške, 

Već izlazi iz groba mračnog 
Zavita bijelim plaštem smrti. 

I cjeliva mu lagano zjenice 
I gladi lica, miluje pramove 
I zbori slatke, drage rieči 
Tješeći njegovo srce bolno; — 

Tvoj lik se tako uzdiže, junače, 

Od bijeloga isklesan mramora 

U blagom miru noćnom — osut 
Bisernog mjeseca trakom sjajnim, 

Te srca naša napunja radošću, 

Kad vidimo ti svetačko obličje, 

Što gleda mirno u noć pustu, 

Koja je spustila teška krila 

Nad Hrvatsku — ah, tužno i sumrtvo, 

Ko labud-ptica, koju ustrieliše, 

A ona pjeva glasom jasnim 
Samrtnu, posljednju pjesmu svoju. 

Ti ponosno se ovdje uzvisuješ 
Na dubu drevnom, kojem okljastrise 
Sve grane, što su bile nekoć 
Pune života i snažne moći; 

Što dizahu se nekoć do oblaka. 

Sloboda gdjeno vječita kraljuje, 

Gdje vlada silna, divna ljubav 
Kruneći milotne rajske vise 

Vijencem šarnim skladne harmonije, 

Što spletoše ga korovi anđela 

Od zviezda zlatnih i od srebra, 

Kojeno prosiplje mjesec sjajni. 

Pod dubom ovim kruna je kraljevska. 
Dragulja puna svietlog i biserja, 

Na čelu kralja Tomislava 
Zasjala pobjedno poput sunca. 

Pod dubom ovim Krešimir Veliki 
Obnovio je kraljevstvo hrvatsko, 

Do velebnog ga sjaja vodeć 
Snažnom i junačkom rukom svojom. 

Pod dubom ovim posljednji odvjetak 
Od hrvatskoga roda nam kraljevskog — 
Na Gvozdu umrie kao zadnji 
Uzdah slobode i prošle slave. 

I magla zatim spusti se sumračna 
Nad zemlju našu, prepuna mrtvila, 

I sakri zviezde, što su nekoć 
Obzorjem plavetnim sjale davno. 


A u toj magli zamire uzdisaj 
Seljaka Gupca, težak i očajan, 

I glave Zrinjskih, Frankopana 
Padaju srubljene mačem na tle. 

Naš narod bješe zgažen i potlačen 
U mračnoj tami, magli i sumraku, 

U noći pustoj i dalekoj — 

Smrt je već pružala za njim ruke, 

A1 na to mlada hvoja je niknula 
Iz starog duba — ti si nam došao, 

Ko prvi svitaj mladog sunca — 

Glasnik slobode i prošle slave. 

Uskrisio si Majku nam Hrvatsku 
I izveo iz stoljetne grobnice, 

Da stoji vječno na braniku 
Svetinja hrvatskih djece svoje, 

Da lomi ropske lance i okove, 

Ko lav kad kida spone i verige, 

Da zbaci mrak i maglu tmastu — 

Ti si je doveo na tu stazu, 

A sada evo ovdje se uzdižeš — 

Ko tračak silnog, pravjekog svemira • 

Na mjesečnome sjaju noćnom 
Javljajuć zoru slobode zlatne. 

Hrvatska Smotra, knjiga III., 1907., str. 57—60. 

Hrvatsko Pravo, 27. VII. 1907. 

NA GROBU SRPANJSKIH ŽRTVI 

Slava njima — slava svima, 
Ki umiru slično njima. 

A. Kiemcić 

Prolieće opojni dašak mirisnih cvietova zrakom 
Omamnim cjelovom vas cjelujuć sunčani kraj, 

Koji u sutonu ljetnom tone na zapadu sunca 
Miran i sanjiv i pust lako u spokojan san . . . 

Plamti rumenilo zlatno nad kamenim podnožjem, gdjeno 
Sniva dubokim snom stari, umorni lav, — 

Mirno, nepomično sniva mareći slabo, što titra 
Grimizni, sunčani trak sipljući krvavi ruj 

Povrh blijedih ruža, štono su klonule tužno, 

Kao da sumorna bol mirisnu stište im grud; 

Povrh jadovitih vrba i povrh čempresa tmastih, 

Štono se pružiše svi tajno u plavetni vis, 

Nalik na grobne čuvare, kojim u pustoj aleji 
Gasne ko sjećanja trak duga, maglena sjen. 

Poput slomljenog duba u prašumi mrtvoj i tamnoj 
Sniva starinski lav, spokojan, nijem i tih, 

Miruje poput oluje, koja u oblacju crnom 

Vreba na vascieli sviet noseći poraznu smrt 

— — Glasnici njezini plamni javljaju parajuc nebo, 

Da je svanuo dan, kad joj se povraća moc, 

Zatutnji čitavi vasmir bučnim i silenim praskom 
Kadno se pojavi njen strašni i zlokobni glas, 

Krvavo sievaju munje, oblaci zadršću širom, 

Ori se gromorno svud olujni pobjedni klik 

-Tako i starinski lav, kad sunčani posljednji traci 

Prije rastanka na nj prosuše ljuveni blist, 

Otvori vjeđe lagano i strese ponosno grivom, 

Ustrmi plameni gled biesno i uzdrsce sav, 

Rasklopi čeljusti jake, kao da večernjim mirom 
Sad će odjeknuti svud silni i pobjedni rik, 

Ali u isti trenutak drhtnuvši milotnim bljeskom 
Nestane u mrak i noć posljednji sunčani trak; 

Zavlada opet samoća, a gore na kamenu hladnom 
Sniva duboki san pustare ponosni sin . . . 

— — Preni se junački lave, ma da je nestalo sunca, 

Ma da se spustila svud teška i nesnosna noc! — 


Rikni dalekim glasom, s kojeg će moćno odjeknut 

Krajevi hrvatski svi — stresavši stoljetni san — — 

Diži se, kraljevski lave, hiti na bojište krvno, 

Gdjeno će dušmanski roj slomiti trobojni stieg, 

Spasi ga, spašavaj, lave, leti ko nebeska striela 

Noseći narodu mom bolje budućnosti sjaj! — — 

1. VII. 1907. 

Veliki Ćiril-Metod. koledar, 1908., str. 133. 

CHANSON SANS PAROLES ... 

Oblaci bijeli plove i plove 
U tuzi sutona moga, 

A sjene plave gasnu i mri ju 
Ponad samotnog loga 

U sumornoj izbi, gdje prosuh kraj sebe 
Ljubice svenute, nujne, — 

I sjećam se, sjećam mladosti prošle 
Sunčane, drage i rujne . . . 

A ljubice mire ko grudiju dašak 
Djevice nestale moje — — — 

I sjećam se bono ljubavi, sunca 
Sunčane mladosti svoje . . . 

I padaju mraci, padaju mrtvo 
Ponad samotnog loga, 

A oblaci mriju, plove i ginu 
Tugom sutona moga . . . 

S pendžera prvi mjesečni traci 
Ljube ljubice svele 
Cjelovom mrtvim . .. Samotni zidi 

Na mjesečnoj tuzi se bijele — — — 

I u grob sahranih ljubice plave — 

U grob kraj srca svoga, 

Gdje ne će im nikad zasjati sunce 
U tuzi sutona moga . . . 

1907. 

JUTRO 

Sivo, olovno jutro 
Na poljima leži 

Ko koprena trula nad crvljivim lijesom, 
A kosturi jablana goli 
Strše pred vratima groblja, 

Mrtvo i nijemo. 

Mokra se magla povlači ponad 
Svenutog lišća, 

Cakli se mutno na sagnjiloj travi 

Kao čemerna suza 

Na obrazu roba 

Štono ga prognaše nekud — 

Daleko od rođenog praga. 

Jadovite vrbe spuštaju granje 
Klonuvši nemoćno, bijedno 
I drhture, trepte na hladnome dašku 
Jutarnjeg vjetra, 

A mrtva ih magla pritište k zemlji 
Ko ponoćna avet. 

Pustinja gola, grobna samoća, 

Ko da je beskrajno veliki gavran 
Raširio crna 
Grozovita krila, 

A pod njima leže u mrtvačkom logu 
Bijedne i jadne 
I razderane 
Krajine naroda moga. 

I prolaze, prolaze patnici blijedi 
Drhtavim, gladnijem krokom 
U daleke strane, 

A gavran im zario krvave pandže 
U kosti, u mozak 
I pjeva im, pjeva užasnu pjesmu 
O sreći, spasenju, slobodi. 


Oj, gavrane crni, pjevaj im dalje, 
Gledaj, gdje sljeme se ruši 
Na kolibi staroj, 

A majka se pruža na slami 
I upire cakleni pogled 
U zapećak, gdje joj se dijete 
Svija od gladi, — 

Ta pjevaj pjesmu, gavrane vrani, 
Veliku, svemoćnu pjesmu 
O divnoj slobodi; 

Odjeknut će pjesmu dalekijem jekom 
U pustoši mrtvoj. 

Nad grobnij em humkom, gavrane silni, 
Caruje mir, 

I ne će čuti lelek mrtvaca, 

Pa pjevaj, grakći, urlaj ko vihor 
I zarij pandže sve dublje, sve dublje 
U bezmoćno truplo, 

Dok do srca dođeš 

A onda ga digni spram rajskih visina — 
Zavapivši, da je to srce 
Krvavo, trulo 
Palo za — slobodu. 

Kroz kosture jablana golih 
Cvili jutarnji vjetar 
I pjeva grobnim, mrtvačkim glasom 
O — smrti — — — — — 


A tamo negdje na istoku vedrom 
Blijedo se javljalo sunce. 

12. X. 1907. 

BALADA 


BALADA 


Na kraljevskome doksatu 
Trak mjesečine sja 
Prosipljuć svjetlo otajno — 

Ko sanja biserna . . . 

A s kule mračne, visoke 
U crni ginu do 
Sa harfe zlatni zvukovi — 

U doba ponoćno . . . 

Između bijelog, sablasnog 
I sjajnog mramor ja 
Na kraljevskome doksatu 
Trak mjesečine sja ... 

U dolu pljušti vodopad 
I ruši plave sne, — 

A negdje pjesma daleka 
U noći — umire . . . 

Na kraljevskome doksatu 
Između stupovlja 
U sjeni dugoj prolazi 

Ah, bijela kraljevna . . . 

I ide ... ide lagano 
Ko plavi, davni san, 

A za njom puzi svilni plast 
Sav blijed i sablastan . . . 

I došla je nad crni dol, 

Gdje šumi vodopad . .. 

Na kraljevskome doksatu 
Trak mjesečine sja, 

A pjesma je već odavno 
U noći — umrla . . . 

12. XI. 1907. 


Motto (koji je postavljen onda, kad 
je pjesma već gotova bila): 
Fv&fh aavTov, t. j. mani se 
ćorava posla. 

Na dnu srebropjenog mora 
Gdje stere se vječiti hlad 
Između hridi i gora 
Stajaše kristalni grad. 

More tajanstveno bruji, 

Samoća se prostire svud, 

Vjetar tek katkad zahuji 
Kao kad tužna bi grud 

Uzdahom tihim i lakim 
Ublažiti htjela si bol, 

Časkom što teža je svakim, 

Tako i vjetar kroz dol 

Tiho zazuji, i tada 
Zaromoni otajni glas 
Povrh kristalnoga grada 
Uprav’ isti taj čas. 

Večer se spuštala blijeda 
A s prozora sjajnoga div 
Okom plamenitim gleda, 

Mrtav je više, neg’ živ. 

Pogled mu bludi pučinom 
U vječnu i beskrajnu noć, 

Pustom i turobnom tminom, 

Čeka, da 1’ tkogod će doć. 

Pogled mu jače zabljesnu, 

On gleda ne vjerujuć sam; — 

S kule visoke tad 1 jesnu 
Sjajni i blještavi plam . . . 


Spušta se djevica krasna, 

U haljini bijeloj ko snijeg, 

Lijepa ko danica jasna 
Kada se spušta za brijeg 

Zasjavši velebnim sjajem — 

Dok nije se spustio mrak — 

Šaljući čitavim krajem 
Sjajni i dražesni trak. 

Padne pred dvorove mrtva 
A div je odnese u grad, 

Znajuć da svijeta je žrtva. 

Život joj podao tad. 

Živi vam djevica sada 
I sretna je, vesela sva 
Posrijed kristalnog grada 
Riješivši svijeta se zla. 

More tajinstveno bruji — 

I pjesmu sam svršio već, 

Glava mi šumi i huji, 

Poći ću spavati leć. 

Htjedoh napisat baladu, 

Pa što je izašlo, gle, 

Stvorih vam nakaradu — 

Spavajte slatko, adieu ., . 

1907. 

U MAGLI 

Spušta se dosadna magla ko krila goleme ptice, 
Koja je šuštala jadno u dugom, napornom lietu, 
Vere se između granja u pustoj, praznoj aleji 
Noseći mrtvilo trulo cijelom tužnome svietu. 

Pusta aleja se gubi u mračnu bezmjernost tajnu, 
Lišće s ogoljelih grana na zemlji tužno se vije, 
Jesenji lagani vjetrić zadune katkada hladno, 
Svjetiljka ulična noćna daleko slabašno sije. 

Mi smo u mislima išli držeć’ se rukom o ruku, 

Vjetar je stresao lišće pred nas s ogoljelog granja, 

Put nam je posuo njime i mi smo kročili po njemu 
Slušajuć zadnje akorde života i proljetnih sanja. 

Tako u sumornoj magli lepršuć listić se jedan 
Otkine s grančice tanke i padne tebi u vlasi; 

Ja sam pogledao naprijed, gdje se u noćnoj tišim 
Svjetiljka ulična noćna polako, slabašno gasi. 

Mi smo prolazili niemo kroz dugu, praznu aleju, 

Što se je gubila nekud u mračnu bezmjernost pustu, 

Gore s ogoljelog granja padahu nečujno, tiho 
Listići posljednji suhi u maglu dosadnu, gustu, 

1908. 

Hrvatska Smotra, knjiga IV., 1908., str. 36. 
TAMARA 

Pred logom mekim, ljubavnim, 

U krvi rumenoj 
Ukočio se, — ledeni 

Na čelu mu je znoj ... 

— A baklja plamsa nemirno 
Uz crni, sjajni stup 
I sipi je svjetlo drhtavo 
Na ispruženi trup- 

Od bljeska baklje krvave 
Obasjana je sva — 

Raspuštenijeh pramova — 

Ljepota Tamara .. . 

I ljubi mrtve usnice 

I tare smrtni znoj, — 

A tužni jecaj ozvanja 
U tami ponoćnoj ... 

— — U vrtu kedar svija se 
U vrtu kraljevskom, 

I šušti, šušti turobno 

Tišinom sumračnom — — — 

— — Pjev bolni, tihi, sumorni 
U mraku zamire, 

A mjesec teški, krvavi 

Svoj lik već zastire — — — 

Umirio se kraljevski 
Visoki, sjajni dom, 

— — A baklja dršće krvavo 

Nad mrtvom Tamarom -- 

8. I. 1908. 

ZIMSKA PRIČA 

U biserom osutoj halji, na bielome priestolju bajnom 
Sniežna je kraljica pala u dugi, lagodni san, 

A ledeni alem se cakli na srebrnoj, visokoj kruni — 

Velik i plavetan. 

Spušta se drhtavo inje, kano kad umire cvieće, 

Prekriva čarobnim plaštem sniežnu kraljicu svu 
I pada, pada i pada mekano, tiho i nježno 

Na krunu srebrnu. 

Sniva kraljica bajna mirno, lagano i mrtvo, 

Sniva na priestolju bielom posljednji, čarobni san; 

Sniva ... a pred njom se javlja u zlatu proljetnog bljeska 

Vesnin sunčani dan!,.. 

9. I. 1908. 


PJESMA LJETA 

Sipalo je sunce vrelo 
Trake krvave 
Na grud tvoju i na lice 
Rumeno i bielo .. . 

Ubrao sam kitu rujnu 
Cvieća makovoga, 

Spleo vienac, vienac čarni 
Oko čela tvoga . . . 


— — A daleko tamo 
Ispod šume plave 
Ječala je pjesma, 

Drhtava i vruća, 

Pjesma ljubavnoga, 

Slatkoga klonuća . . . 

Kraj nas tiho šum jelo je 
Klasje žuto 
Kao lišće suho, 

Uvenuto — — — 

Šum jelo je, šaptalo je 
Pjesmu čarnu; — 

Nas tek dvoje čuli smo je, 

Kako šumi, 

Šušti, gine — — — 

— — As visine 
Sipalo je zlatno sunce 

Na grud tvoju tople vale .. . 
Usne su ti zadrhtale, 

Kad ih dirnuh saneno i lako, 
Kao da se povjetarac thko 
Mirisnoga cvieća ... 

Sklopila si crne oči, 

Kadno svinuh mahnito i žarko 
Ruke svoje oko tvojih grudi, 
Kadno šaptah: 

— — Ljubi me, — oj, ljubi, 
Zlato moje! . . . 

Drhtala si... ja cjelivah 
Usne tvoje rumene i pune, 

Što se žare kao pupolj ruže, 

Ko latice cvieća makovoga, 

Što se u mom zagrljaju trune .. 
Stidno tvoja privila se glava 
K meni bliže, 

A ja ljubim tvoje oči čarne, — 

I u grudma 

Srce s milja gine — — — 



— — As visine 

Siplje sunce, siplje sjajno zlato 

Povrh klasja 

Suhog, dozreloga; 

Povrh šume, plave i daleke, 

Što se gubi 
U maglenoj sjeni; 

Povrh čela užarenog tvoga, — 
Povrh svelog 

Vienca makovoga — — — — 

26. II. 1908. 

O PONOĆI 

Krvav i griešan ko Babilom sjajni 
Diže se grad na ponosnoj hridi, 

Talasi kraj njeg zamnievaju tajni 
Muklijem šaptom. — — Sablasni zidi 
Stršeći u noć vrh crnijeh vala 
Zamrieše ... a kroz ponoć daleku 
Poziru sanjarske luči kristala 
S kule niz pustu tratinu meku — 

— — Ginu i dršću u opojnoj tami; 
Krvavi grad se ponosno koči — — 

— — Ginu i dršću, i teškoj u čami 
Uprijeh u njih plamene oči; — 

Gledam i gledam, a one se žare 
Zamamnim bljeskom griešne i sjajne, 
Zovu me, zovu i ii srcu jare 
Krvavu vatru ljubavi tajne — — — 

Ležim na travi, a žile se stežu, 
Prekrivam oči nemoćnom rukom, 

Luči sveudilj ko pomamne režu 
Sumornu tamu sumornim mukom — — 

— — A tamo u lugu odjekuju glasi 

Blagi ko lahor čarno kad dane- 

— Sanjarska luč se nad kulama gasi, 

— Gasi i snova krvavo plane! — — 

Digoh se nijem i pođoh lagano, 

Mramorni dvori gdjeno se crne, 

— Digoh se nijem, a plamen je plano — — 
Slušah gdje srce mrije i trne — — — 

— — Bliedi se nažeo čuvar pred vrata 
S herupskim mačem krvavog sjaja, 

S krunom na čelu od ruj noga zlata 
Čuvaše dveri pokletog raja . . . 

Strgoh mu krunu i mahnito srnuh 
Griešnijem gradom drhtava kroka, 

Uđoh u kulu obamrlu, crnu, 

Gdje se žari plamen s visoka ... 

— — A tamo u lugu već zamrieše glasi 
Kano kad lahor zadnji put dhne — 

Sanjarska luč se nad kulama gasi, 

— Gasi i snova krvavo plane! — — 

— — Bajnom na ležaju počiva žena 
Mračnoj u kuli — biela i naga, 

Nad njom se rumena prostrla sjena 
Turobne baklje — tiha i blaga .. . 

Počiva žena na ležaju bajnom, 

Đerdan joj grudi biserne kiti, 

Kojeno izdišu ljubavi tajnom. 

— Ah, slatko je, slatko u ljubavi sniti! — 

Rastvara vjeđe, a zjenice gore, 

Pomamnim usne žare se rujem, 

Kanda o ljubavi najljepše zbore 
Najljepšu priču milotnim čujem ... 

Klonuh joj na grud — oh, mirisnu, nagu, 
Ona mi ruke drhtave savi 

O vrat i zamrie-Kroz ponoć kroz blagu 

Mjesečni sjaj se čarobni javi- 

— — Grlim je sliepo u zanosu sreće, 

Cjelov po cjelov usnica pije 

— Bajnom na logu, gdje truni se cvieće, 

S ljubavi gdje se živi i mrije!- 

— — A tamo na mramornu stubištu crnu 
Ležaše čuvar prokletog raja 
S krunom, što desnica moja je skvrnu — 

Ispružen, mrtav sred mjesečnog sjaja- 

*(■ 

Ležim na travi i upirem oči 
K tajnome gradu, jutarnjim rujem, 

Štono se osut na hridini koči, — 

Ležim i noćne cjelove čujem — — 

Šutim i čeznem i mračnoj u čami 
Savijam ruke umorne svoje — 

Čekajuć, kadno će planut u tami 
Babilon griešni ljubavi moje! — — — 

19. VI. 1908. Peteranec 
PONOR 

U bezdnu ponora crnog divotne sievaju oči, 

Plave i zanosne oči, što sam ih nekada gledo 
Za divnih, srebrnih noći, kadno je mjesečni bljesak 
Padao njezinim čelom sjetno i nujno i bliedo . . . 

Na praznom, sivome nebu avetni gavrani kruže, 

Olujni oblaci sniju zavivši visove meko, — 

A oči zanosne, plave divotnim sievaju sjajem 
Bezdanog ponora crnog na dnu — daleko, daleko . . . 

I dršću, plamsaju, zovu.-Stravnijim šumori hujem 

Ledeni, olujni vihor pjesmu daleku i jadnu- 

Još jedan, posljednji korak! ... i novo će zasjati sunce 
Neznanih, cvjetnijeh strana — crnoga ponora na dnu! 

21. VI. 1908. Peteranec 

SAMOĆA 

Daleke sjene mrtvih grobova 
U mjesečini sjetnoj sanjaju, 

A tužne vrbe tužno spuštaju 
Suzovit prevjes davnih bolova. 

Na grobovima ponad krstova — 

U bliedom sjaju ruže sklanjaju 

O mramor čela-Negdje nestaju 

U bolnom mraku glasi zvonova — — — 

I sniju ruže:-Biela kraljica 

Iz čempresovih sjena izlazi 
Ko spomen dragi, sanja sunčana!- 

A mjesec tiho, tiho prilazi 
I šapće priču vječitoga sna 
U mukloj tuzi mrtvih grobova — — — 

10. VII. 1908. Prag 

LA DAME AUX CAMELIAS 

I. Matici. 

Mrtvački je pao žut i bolan trak 
Preko čela tvoga posred prasne tmine, 

Ko da anđel božji s nebeske visine 
Spustio je zviezdu u tvoj tužni mrak. 

Dršće noćno svietlo ko života znak 
Stradaocu jadnom olujne pučine, 

Pusti, tamni očaj maglene tišine, 

Zaparan i težak pada na grud zrak. 

— Oslonjena stojiš gledeć svietlo noćno, 

U daljinu nekud tvoje oko luta, 

U daljinu mutnu, tajno bespomoćno. 

Na prsima tvojim ruža uvenuta 
Snije, mirno snije sanak noćne tmine, 

Sanak puste tuge, samotne tišine . .. 

11. kolovoza 1908. 

Hrvatsko Kolo Matice Hrvatske, knjiga IV., 1908., str. 182. 

BOŽIČNA PRIČA 

Kroz tihi mrak, kroz ponoć kraljevsku, 

Nad bielim borjem što je rastrla 
Ko sjetni sanak veo zvjezdani, — 

Kroz tihi mrak iz dalji dolieću 
Ko spomen sreće, spomen mladosti 
Daleki zvuci divnih zvonova — — — 

Nad borjem lebde tihi zvukovi 
I nekud dalje, dalje putuju 
Sa oblacima niemim, ponoćnim 
U sumor sveti noći zamrle; — 

A posvud pada mir i pokoj, noć, — 

Tek inje dršće s trakom mjesečnim — — 

— — 0, spominjem se biele crkvice 

Na briegu tamo-Mrak je zavio 

Svu tihu dragost badnje večeri... 

I samo okna sjaju zlaćano, 

Osmješkuju se grane borove, 

Sve čeka jedan, samo jedan čas — — 

I jekne zvonce s tornja staroga, 

I plavi miris svetog tamjana 

Uz duvar kruži-Pjema radosna 

Sve grudi diže!- 

Sanci nestali! ... 

— — Kroz tihi mrak je zviezda sjajila 
Nad Betlehemom, gradom judejskim, 

Gdje On, Bog, Čovjek na sviet rodi se . . , 
I sjala je kroz ponoć kraljevsku 

Na maslinovoj gori, kadno je 
Pod trhom bola pao ostavljen 
I zaplakao s tuge beskrajne .. . 

A onda svanu danak veliki 
Kal vari jskoj na gori- 

Pobjednik 

Na krstu raspet, velik kao Bog, 

Ko nezvanik iz zemlje čudesne, 

Raširio je ruke milosne 
I podigao oči do neba — — — 

A sunce klonu, sunce potavni 

Na pogled Njega — Kralja Nebeskog!- 

I ko da slušam himnu oblaka: 

- Oj, slava Tebi, divni, pobjedni, 

Što caruješ visinam rajskijem! — — 

Zaboravljen si bio, preziran 

I mučen, šiban, trnjem krunisan, 

A1 ipak svanu sunce veliko, — 

Nadvladao si vrata paklena 
I sazdao na hridi sjajni grad, 

Što dušnanin ga ne će soriti. . . 

-Kroz tihi mrak, kroz ponoć kraljevsku. 

Nad bielim borjem što je rastrla 
Ko sjetni sanak veo zvjezdani, — 

Kroz tihi mrak iz dalji dolieću 
Ko spomen sreće, spomen mladosti 
Daleki zvuci divnih zvonova, 

Nad borjem lebde- 

Slušaj! 

-Slava Mu! — 

Oj, slava Mu, što moćno stoluje 
Na oblacima bielim, nebeskim! ... 

Nek padnu gore, neka zore trak 

Nad njegovim čelom zasja kraljevskim! . . . 

Jer On je glasnik dana sunčanog, 

Jer On je zanos davne mladosti, 

On, spasitelj, što s križa silazi 

Sa viencem zlatnim vječne pobjede — — — 

— Oj, slava Tebi, Kralju nebeski!- 

1908. 

Hrvatska Smotra, knjiga IV., 1908., str. 401. 

Djela Frana Galovrća 

Pjesme, drugi dio, sadržava »Neizdanu zbirku« Galo- 
vićevih pjesama, koju je kanio izdati, zatim pjesme, 
koje je spjevao zadnjih godina života, među tima 
slavni ciklus »Z mojih bregov« u podravskoj kaj- 
kavštini. 

Proza Galovićeva obuhvata radove od god. 1903. do 1914., 
počevši od prvih pokušaja, nacrta i planova, pa do 
velikih djela »Začarano ogledalo« i »Ispovijest«. 

Drame Galovićeve izaći će s v e, počevši od prvog poku¬ 
šaja, kojem je naslov »Posljednji prizor« iz god. 
1903., pa do zadnje, nedovršene, drame »Mrtvački 
ples«. Među tim će dramama biti uvrštene i one, 
koje su bile prikazivane, tako »Tamara«, »Grijeh«, 
»Mors regni«, »Mati«, »Pred smrt«, a naročito ne¬ 
prikazivana, a Galovićevu srcu najbliža, »Marija 
Magdalena«. 

Članci i kritike zapremit će posebni svezak. To su 
većinom članci o kazalištu, a djelomično i politički 
pamfleti. 

Svenknpna djela Frana Galovića obuhvatat će oko 
6 svezaka, svaki svezak sa 12 do 15 araka. U pret- 
“ plati svaki svezak po Din 40.— 

I 


PREDIGRA 

ALELUJA 

U muklom, ponoćnom hramu 
Plamti kroz zamrlu tamu 
Kandilo sneno i niemo ... 


Mračni je stražar zadriemo 
Kraj bliedoga Hristova groba — 

U avetno, ponoćno doba, 

Kad stoljetne rake se dižu, 

A sablasti gmižu i gmižu 
Ko ledene mjesečne sjene ... 

Nad Hristom drhture snene 
Žute, voštane svieće, 

S kora otajno slieće 
Pjesma neznana, niema 
Griešnog Jerusalema — 

Ko čežnja palme daleke, 

Ko drhtaj zamrle jeke 

Pod suncem žarkim i rujnim .., 

— — Hramom mrtvačkim, nujnim 
Plovi tamnjana pramen 
I svija se negdje o kamen 
Ledenog svetačkog tiela .. . 

Negdje, gdjeno se svela 
I oltar prekrila goli — 

Kanda šuti i moli — 

Zavjesa, mrka ko grob. 

— — I gledah u njoj kob 
Zgaženog jednoga roba, 

U muci mučnih tegoba 

Gdje ruke svezane svija — — — 

— — Crna se provlači zmija 
Ispod križa visoka 

Kroz sli epa, lubanjska oka, 

A tužna Hristova glava 

Spusti se .. . zamrije ... spava .. . 

I k odru sruših se bielom 
Ljubeći usnicom vrelom 
Božanske, krvave grudi, 

Što kopljem ih probiše ljudi, — — 

A s kora ječaše niema 
Pjesma Jerusalema — 

Ko romon muklijeh zvona — 

Nesrećna, jadna i bona ... 

I molih u osami hrama, 

Gdje dovodi maglena tama 
Duge, sablasne čete ... 

U grobnom sumoru sjete 
Pocrnjele pružaju ruke 
U drhtaju mrtvačke muke 
Spram Hristova hladnoga tiela .. . 

S moga ledenog čela 

Znoj je kapao bliedi — — — 

Spoznah u tuzi i biedi 
Robove zgažene, jadne ... 

I glava mi nemoćno padne 
Kraj rake božije svete, 

I plakah ko maleno diete — 

Kroz jecaj suze čiste: 

— — O, vjerujem, vjerujem, Hriste! ... 

* 

* * 

Sred grobnoga, kamenog muka 
Neznana, svemoćna ruka 
Razdrije zavjesu crnu, 


I aveti otale srnu ... 

I vidjeh Ga, gdjeno se javi 
U proljetnom zlatu i slavi — 
Velik i silan i moćan .. . 


A tamo na istoku vedrom 
Pobjedno svitaše sunce! 


1907. 


BADNJE VEĆE 

Borovom šumom se mrači. Vjetar se stišao laki 
Stresajuć pospanim daškom pahulje bieloga sniega 
S grančica tankih na tle, dolje na podnožje briega, 
Gdjeno u jaruzi tamnoj uzdisaj umire svaki. .. 

Truni se s borovih grana nježno i mjesečno inje, 

Truni se lako ko cvieće, sjajno ko biserje bielo, 

Što ga u sedefli školjci, kadno je sunce već sjelo, 
Svietle i mjesečne noći more izbacuje sinje ... 

Ko da su cvietovi bajni prekrili čitavu šumu, 

Bieli se srebrno inje — — — Vjetar se stišao laki, 
Sve se umirilo, ko u gluhoj i stoljetnoj raki.. . 

Samo na dugačkom, pustom, snijegom zasutom drumu 
Čuje se kopita topot, saone lete u kasu, 

Praporci zvonki i jasni noćnom se ozivlju glasu .. . 

1907. 


PRASKOZORJE 

Sjedasmo u kutu — ostavljeni, sami, 
Ljubio sam tvoje bliedo, sjetno lice, 
Kraj nas dvoje jadno tečahu diskordi 
Zrakom punim dima klavirske sa žice. 

Ovila si biele, ojađene ruke 
Nemoćno i mlako oko moga vrata — 
Kao što se stari uvenuti bršljan 
Oko drva suhog prepleće i hvata. 




Pjenilo se vino platneno i žarko, 

Što smo ga ko vodu rieke Lete pili, 

Smijasmo se časak obiesno i živo 
A za jedan tren smo pjani suze lili. 

Vukao se oblak siv od gustog dima, 

Dizao se talas žarke čežnje strasne, — 

A na vedrom nebu rumene su negdje 
Gasnule ko pred smrt noćne zviezde jasne ... 

1907. 

KAD PADNE MRAK .. . 

Neiskazana svuda se 
I siva pustoš stere, 

Daleko u neizmjernost — 

Bez konca i bez mjere. 

Tišina pusta kraljuje 
Na tome polju sivom, 

A nigdje nema nikoga, 

Ni traga stvoru živom. 

Moj pogled luta poljem tim 
U bezmjernu nirvanu, 

A sive magle prolieću 
Ko pozdrav zadnjem danu, 

Kad nestati će sunca mog, 

A s njime i života, 

Kad iluzija iščezne 
I posljednja ljepota. 

I ni na što tad ne mislim, 

Već na to polje sivo, 

Zaboravljam na prošlost svu 
I što sam sve uživo, 

Kad cvalo mi je proljeće 
I s njime žarki snovi, 

I kako bolno proplakah, 

Kad noć moj život ovi. 


Tek katkad bljesne gdjekoja 
Zaboravljena miso, 

Što plamenim sam slovima 
U mozak je upiso, 

A mahnito uzavrije 
U meni krvca vruća, 

I onaj čas bih mogao 
Da umrem od čeznuća. 

1907. 

ROMANTIKA 

Nad tvojim gradom plovile su magle, 

Sve lake, tanke kao nježno tkanje 
I biele poput pahuljica snježnih, 

Što padaju na golo, zimsko granje 
Sve polako se gubeć kao sni 
Magleni, bliedi i fantastični. 

Za vrške gora zapadaše sunce 
I krunilo je svojim zadnjim trakom 
Na čelu tvome obruč, koji blješti 
Ko zviezda zlatna pustim, noćnim mrakom; 
Ja ko trubadur klečah uz tvoj skut 
I stiskah rukom cvijet uvenut. 

-A1 otišla si-i na mjesečini 

Još ljesnuo se skut tvoj na balkonu, 

A zadnji zvuk sa starinske gitare 
Izgubio se već u vasionu; 

I nestade u noćni lahor zden 
Života pustog vers zaboravljen . . . 

3 . IV. 1907. 

OVIDIJE 

A. G. Matošu 

Pod oblačjem mrtvim usnule su ravni, 

U beskraj se crni i daleki gube, 

Gdje se mrki obzor i močvare ljube, 

Gdjeno plovi sive magle pramen tavni... 


— — — U daljini negdje davni zvuci zvone 
S osamljenog, hladnog gorskoga vrhunca — 
Ko krvavi drhat velikoga sunca, 

Kad za Kapitolij nestaje i tone . .. 

U samoći pjesnik tužnu pjesmu sklada, 

I vihor je nosi k žalu rimskom, dragom. . . 
U oku mu sieva zadnja, zadnja nada — 

Prognanička čežnja za rođenim pragom .. . 

— — — Vihor grmi, šumi, urliče sve jače, — 
A varvarin divlji nad mogilom plače. — 

4. XI. 1907. 

SUTON 

Na mrke gore pao je 
Već suton pusti svud, 

Ja spuštam glavu umornu 
Na tvoju bielu grud. 

I preda mnome nestanu 
Života tuge sve, 

Kad pritisnem ti poljubac 
Na usne rumene. 

I padam u tvoj slađahni 
I meki zagrljaj, 

- Tek mjesec na nas prosipa 
Daleki, bolni sjaj. 

A ti na sjaju mjesečnom 
Ljepotom sineš sva, 

Zatreptiš nježno, drhtavo 
Ko zviezda večernja ... 

Na mrke gore samotne 
Već pada laki san 
I spušta šaptom bezglasnim 
Svoj veo lagahan. 

17. IV. 1907. 


U SUMRACJU 

Aleja starog, stoljetnog hrastika 

Oduljila se . .. Sumrak pada gluho . .. 

A izmeđ tamnog stabalja se bieli 

U sjeni mračnoj jasno bielo ruho .. . 

U vječni mir! ... Na vjetru dršću svieće, 

I šume zvuci pogrebnog opiela . .. 

U vječni mir! ... Zabieliše se halje, 

I samrtna je mora na grud sjela ... 

I lagano svijeća drhtne sjajna 

Na vjetru noćnom ... Plam se u vis smota.. 

U vječni mir! — — — I šumi pjesan tužna 
U sumračju ... i nestaje života .. . 

8. I. 1908 

OPOJNOST 

Oj, dođi! ... Svilena, opojna noć 
Priča mi srebrne sanje, 

Biela fontana pljušti u mraku 
I šušti plavo granje ... 

Oj, dođi! ... Stari je usnuo park ... 

Pusti, da pramovi padnu — 

Pramovi svilni, mekani tvoji — 

Na moju glavu jadnu . .. 

Oj, dođi, snivat ću opojnu noć, 

K nama će slaziti sni, 

Padat će, padat posvud s visoka 
Torgovan mirisni.. . 

4. XII. 1907. 

BAJKA 

Na mjesečnom mramornom bljesku 
Perivoj starinski sja, 

A labuđi biserni plove 
Vrh plavog jezera ... 


Usnulim, bielim puteljkom 
Kneginja silazi sad 

U sjenu, gdje kraljević dalki 
Čeka je lijep i mlad . . . 

— — Devet planina će proći, 

Doći u kraljevski dvor, 

Gdje šapuće turobnu priču 
Visoki, samotni bor: — 

— — Kako se zastro crninom 
Nekada kraljevski dom, — 

A vjetrovi raznose priču 

Tišinom ponoćnom — — — 

Na mramornom mjesečnom bljesku 
Perivoj starinski sja, 

A lađica zlaćana plovi 
Vrh plavih valova ... 

6. I. 1908. 


II 

IMPROVIZACIJE 

VIZIJA 

Ja sam te gledao u snu. Bila si mistična, biela 
Kao iz davnih davnina. Mjesečev sanjivi trak 
Svojim je prosuo srebrom halju, što s vitoga tiela 
Tvojega padaše na tle, gdjeno se sterao mrak. 

Tamo u beskrajnoj dalji — kao da zvuci opiela 
Bruje na zlaćanoj harfi noćni kroz magleni zrak; 
— Tebi je drhtala ruka, ko da si zvati me htjela, 
Ali se u noć duboku uzdah tek vinuo lak. 

Tad si se uspela mimo k onome zlatnom oltaru, 
Gdjeno je plamsalo srce moje u ljubavi žaru, 
Gdjeno je buktio u njem žarki i blještavi plam. 

Opet se drhtanjem lakim ruke uzvinuše tvoje, 

Kad si nečujno, tiho srce zgasila moje. — 

Tebe je nestalo tada, i ja sam ostao sam. 

1907. 


MIR 

Prolio se talas mjesečine plave 
Sumornom tišinom ponad snenog sela, 
Na daleka polja pade magla biela 
Preko suhe, strte, pogažene trave. 

A visoko negdje povrh moje glave, 
Jabuka gdje stara grančice je splela, 
Poput cjelivan ja plamena i vrela — 
Glasovi se noćnih ptica na čas jave. 


Samotna praznina ovija mi grudi, 

Izmučeni pogled pustim poljem bludi, 

Srebrnijem štono smirilo se sjajem ... 

Ah, u noći takvoj, sanenoj u sjeni 
Svaki živac gine, zamire u meni — 

Tek za jednim, strasnim, tvojim zagrljajem 

22. VIII. 1907. 

TUGA 

Zavile se staze cvjetnog đulistana 
Mrežom koprenastom mjesečeve svile. 

Turobne se zrake kroz tišinu slile 

Ponad mrtve vode — sjene noćnog dana . .. 

Zavilo se tugom cvieće đulistana 
Snivajući sanje ljubavne i mile — 

Ispod plašta biele mjesečeve^ svile, — 

Osamljena moć je i sva začarana . . . 

-Kroz mrak raskošitih sjenatijeh grana 

Sjetnim krokom luta noćni neznanik — 

Posred mirisnoga cvjetnog đulistana, 

I duboke sjene skrivaju mu lik-- 

U daljini tamni putovi se mrače, 

A kraj briega kanda mrtva voda plače-• 

16. VI. 1908. Peteranec 

SUTON LJUBAVI 

U tužnom zlatu bliede jeseni 
— Ko divna pjesma sunca proljetnoga — 

Kroz jecaj vjetra osamljen i tih 
Pojavila se sanja srca moga. 

— Ja pozdravljam Te, davna Ljubavi, 

Sred jesenjega zlata bljeđanoga, 

OTebi nekoć snih-zaboravih, 

Gdje stoluješ. — u magli bola svoga. 


I na pogledu tajnog sutona 
Ko sanjar lutah gazeć lišće svelo, 

Što prosiplje se preko pustog tla, — 

Al’ bijesnu zanos, pade nujno velo .. . 

Ja pozdravljam Vas, moji pusti sni, 

U tužnom zlatu bliede jeseni! 

5. XI. 1908. 

SAMOTNO GROBLJE 

U sutonskome miru groblje spava, 

A tužna vrba šuti žalosno, 

I sivi njeni prami suzno tlo 
Zakriliše. Noć stupa sama, plava. 

Ja ne znam, da 1’ je ovo san ii’ java: 

Gdje cviet se jedan rosom osuo, 

Ko suza kad na čelo mrtvačko 
U tuzi kane. — Pusto groblje spava... 

Na dalkom nebu — kao san sred raja — 
Nedostižnih zvijezda mirijade 
Zaplamtješe tišinom bielog kraja. 

Sa drhtavoga plašta noćnog moga 
Tri puta suhim zlatom protkanoga 
Možda zadnja zvijezda u noć pade. 

1908. 

RENDEZ-VOUS 

Sami u čarobnoj bašči, gdje biserni labuđi plove 
Jezerom turobnim tiho ... Sumrak se spustio gluh ... 
Krvave, sanljive ruže cjelove bude i snove, 

Bude sunčani zanos i ljubav umrlu ... 

Biele se kipovi bieli, a Kiprejka kanda me zove 
Mliečnom i drhtavom rukom ... Nigdje ni vjetrića ćuh ... 
— Ljubi i živi i umri! — Dižu se proljeti nove, 

Zanos sunčanog maja — kroz tamu večernju... 


16 


2 


17 




Tako u sutonu ginem i drhtave cjelove ćutim, 

Budi se život i strasti, krvlju žare se sjene, 

Nestaje sviesti... Divan silazi kroz noć san- 

Čekam i čeznem i mrijem, u sutonu zatravljen šutim 
Gledajuć, gdjeno se lomi pramen zlaćane pjene ... 

Rone se suze. Sam sam. Ostavljen. Nesrećan. ^ 

TIŠINOM TAMNOM ... 

Tišinom tamnom ječe zvonovi 
Sa starog hrama, i šume crni glasi 
Kroz ponoć niemu, ko ti što plakala si, 

Kad umrieše nam divni, sjajni sni. 

Na tmurnom nebu tuže oblaci, 

A vječno svietlo u hramu već se gasi 
Ko uzdah zadnji, kad samrtnički čaši 
Kroz očaj kroče preko suza svih. 

I mri je ponoć ... Tajni talasi 
Dubokim šute samotničkim mukom 
Ko avet biela, što je nekoć snih, 

I šapću slutnje olujnijem hukom, 

Dok ponoć širi stravna krila svoja-- 

O, Esmeraldo, plava sanjo moja! ... 

7. XI. 1908. 

SUMORNI SONET 

Stjepanu Dubeniku 
C’est la sagesse! Aimer le vin, 
La beaute, le printemps divin; 
Ćela suffit. Le reste est vain. 

Theodore de Banville 

Umrla je Heba zorom jednog dana, 

1 • ■ S osmiehom na čelu. Sve je nestalo. 

Gdje je ona pjesma srećom isplakana, 

Prijatelji moji?! — Zar je kraj već to? 


Divna, tužna zora odaljenih strana 
Šuti, sjetno šuti. — Moja stara bo 
Javila se opet — smiehom sakrivana. — 

Živjet i uživat već se prestalo. 

Bakhosov je tirsos zgažen ležao 
Na tlu, a daljine plavile se dugom 
Neznanoga bola, sreće, radosti. — 

Ovo je svršetak naše mladosti. — 

Proljeće je došlo. — Ja sam bježao 
Nekada samoću, sad sam zastrt tugom. 

1908. 

III 

VEČERNJI AKORDI 

1. DIVORCONS! 

Davno vas vidio nisam. Možda je sanja tek bila, 
Kadno ste prošli ko bajka sutonom mladosti moje, 
Kad je na vašijem grudma drhtala tanana svila 
Sipljući odajom mračnom raskošne, kraljevske boje* 

Odoste. Jecah u tami zamrle odaje sive 
Ljubeći bljeđanu ružu, što vam je s grudiju pala; 

— Jecah u tami i mraku zamrle odaje sive, — 

Blieda se ruža u vazi nečujno truniti stala.- 

Danas već ne mislim na vas. Samo kad sjene daleke 
Sumorna pogleda idu spustivši skutove svoje 
Sumrakom, — mjesečev bljesak prosipa trakove meke,. 
Sjećam se sanje i bajke sutona mladosti moje. 

Više se ne ćemo naći. — Jednom o ponoći snenoj 
Možda ću ispiti do dna otrova prepunu času — 
Ispiti do dna za ljubav davnu i nestalu našu! 

9. III. 1908* 


SALOMA 

I stajala je sama u ponoć pod palmom — 
I upirući pogled u mrtvo, krasno lice 
Cjelivala mu usne i toplu krv i suze 
I gladila mu rukom svilne trepavice .. * 

Ko saronska što ruža na noćnom vjetru dršće, 
Te sanja ljubav bolnu sred mjesečine snježne, 
Nedohitnom se čežnjom i kraljevnoj Salomi 
Potresoše u mraku nujnom grudi nježne ... 


...As mjesečnih se gora prolievala tišina, 

I šut jele su palme ko sablasni mrtvaci... 

Nad kraljevskim se domom ko smrt, ko avet strašna 
Prosipahu daleke mjesečine traci... 


1910? 


NOCTURNE 

Sanjaju vrbe, njiše se trska, 

Šušte srebrni vali, 

Glavice k zemlji sagiba cvieće, 

Kanda i plače i žali. —- 

Ponoćni mir. Iz plavetne pjene 
Izlazi vilinje kolo, 

Posuto srebrom mjesečnih traka, — 
Raskošno, sanjarsko, golo ... 

Opojni zvuci zvone tišinom, 

Sive drhture sjene; 

Pjesma vilenska ori se biela 
Posrijed ponoći snene .. . 

— — — Bila je nekoć mlađana vila, 
Pramova dugih i plavih, 

Očiju bistrih ko kapljica rosna 
Na jutarnjoj, mirisnoj travi. .. 

Pošla je jednom iz vilovnih dvora 
I nikad se vratila nije ... 

— — — Na obali vidješe vile junaka, 
Gdje ruke o vrat joj vije ... 

A ujutru spaziše potočni cvjetić, 

Kako se na suncu plavi — 

Ko sanjarske oči mlađane vile — 

U rosnoj, mirisnoj travi. . . 

I ponoći svake izlaze vile 
I kolo srebrno vode — 

Posljednji spomen družici mrtvoj 
Posrijed duboke vode.- 

Sanjaju vrbe ... Dugački traci 
Vodom su smireno pali... 

Tužno je k zemlji klonulo cviece, 

Kanda i plače i žali. — 

7. I. 1908- 


KARNEVAL 

Karmeno liepa, gizdava, 

U tvome oku sieva 
Sunčani žar i krvi ruj 

I drhtaj strasnog gnjeva. 

0, daj mi usne rumene, 

O, daj mi grudi biele 
I zlatne zmije, što su se 
O vratu tvome splele! 

Ti ne ćeš? — Vitez ponosni 
Spram tebe ruke pruža, 

A ti se smiešiš.. . Pala je. 

Iz crne kose ruža . . . 

I nestadoste oboje 

Niz dugu, sjajnu salu 
U zlatnoj, šumnoj prašini,. 

U razbludnome valu . . - 

U kutu se oslonio 

O balkon clown bieli 
I ljubi, ljubi mahnito 
Cviet crveni i vreli. 

7. I. 1908'- 

U SJENI VEČERI SIVE ... 

Umornim vazduhom zvone stara i turobna zvona, 
Biedno i žalosno plaču u sjeni večeri sive ... 

Ispod ušutjelog, bliedog, kišljivog nebosklona _ 

Dulji se mrtvački sprovod preko opustjele njive ... 

_Vuče se k vratima crnim, jablani viti i stari 

Mrkome, oblačnom nebu gdje gordim očaj em priete ... 
Drhtava luč se u ruci putnika teško žari, _ 

Molitve s usana modrih maglama večernjim lete ... 

Prolazi dugačka četa, crne je skrivaju dveri, 

Biva sve veća i dulja — — — 

I kišne kapljice rone 

Suze, a oblaci k zemlji padaju mrtvi, sieri, 

Umornim vazduhom zvona biedno i turobno zvone ... 

13. IV. 1908. 



OBLACI 

Na oblacima smjelim i ponosnim, 

Što plove sinjim prostorjem beskrajnim — 
Ko krila silnih, kraljevskih orlova —, 

Od zraka žarkih sunca uzavrela 
Sazdat ću vite plamene dvorove ... 

I ondje ću ti spremiti odaju, 

O, biela moja žuđena djevice, 

I ondje ću ti ljubiti usnice 
I šaptat svu noć zanosom drhtavim 
Najljepše pjesme mladosti moje ... 

I sami ćemo ondje kraljevati — 

Na oblacima, mekim i ružičnim, 

A lahor će nam idući pričati 
O cjelovima zore, što umire 
Gledajuć sunce, more i vjetrove. 

I nosit će nas vjetrovi zanosni 
U plavi beskraj morima silnij em, 

I slušat ćemo valove srebrne, 

Gdje šume, plaču, ginu i umiru, — 

Kulama naših ponosnih dvorova. 

A jednoć, kad se razbiju oblaci, 

I grad se surva s visova kraljevskih, 

Cjelivat ću ti plamene usnice, 

A vjetrovi će zapjevat pobjedno 
Posljednju pjesmu ljubavi naše! . . . 

1908. 


- SAN 

Žarki, divlji zvuci strasne violine 
Jecahu u dimu maglenoga vala, 

A u duši mojoj s raskošne miline 
Prepukla je struna davno zadrhtala . . . 

Vidjeh te u dimu pijanog užitka, 

Kad je violina bolno zaplakala, — 

Vidjeh, gdje se javljaš srebrna i vitka, 
Samotna ko čempres ponad crnog žala.. . 

Snivah, da smo sami... ponad tvojih grudi 
Umorna je glava moja sneno pala, 

Mirisni me cjelov tvoj oda sna budi, 

Lagano si kosu gladiti mi stala . .. 

Pusti me, da snivam... tvoja ruka mala 
Neka siplje na me ljubice s visine . . . 

Neka dršću dimom maglenoga vala 
Žarki,’ divlji zvuci strasne violine .. . 

2. II. 1908. 


IV 


MOJE ČEŽNJE 

PUCINA 

U srebrnoj tišini šuti more 
Ko sjetna pjesma. Talas ostavljen 
U beskraj nekud luta. — Cjelov njen 
Još ćutim, još mi usne njime gore. 

Ja vidim grad, o kojem vile zbore, 

A liep je, bijel kano tajna sjen, 

Sto podigla se kroz val zapjenjen; — 

I mir se krade mramorne kroz dvore. 

Duboko, podno cvjetnog pendžera 
O mramor sjajni oslanja se on 
Sa mandolinom — krasan kao bog! — 

Oj, gospo moja, sjeno moga sna, 

Gle, kako šuti bliedi neboskon, 

I mri je val sred sjaja mjesečnog — — — 

1908. 

U SALONU 

U salonu bielo djevojče sam snio 
S mirtovijem viencem, — tužnim, mrtvačkim; 
Vremena je talas grobnim batom bio 
Pokoj teške noći nestajući s njim. 

— Biela, draga sjeni, ja bih snatrit htio, 

Snatrit i ludovat gajem proljetnim, 

A1 sam davno, davno sve zaboravio 
Ljubav, zanos, mladost! - Kraj je sanjam svim .. 

— Zašto si mi došla tiha, dobra sjeni, 

Spokojna i mirna kao priča draga 
S maj čini j eh usti — o dalekoj ženi, 

O dalekoj onoj snježnoj kraljevnoj ... 

_Zašto? — — Nema tome nigdje vise traga 

Samo zvuk klavira'ruši pokoj moj — g^g 

JUTRO 

Kroz cjelov zore česma zlato lije 
Na busenje i cvieće, što se budi 
I diše daškom mirisnijeh grudi 
U mlakom miru sjena rumenijeh ... 

Na mojoj ruci blieda žena snije, 

Osmješkuje se, kanda ljubav nudi 
Nad tjemenom mi sjeknu očaj ludi, — 

_I rosna česma zlato zore lije .. . 

— O, spavaj, draga, odviše si liepa, 

A ja se tako tvojih usna bojim, 

Jer strast je moja crna, strasna, sliepa... 

I 'kadgod želim, da na grudma tvojim 
Otpočinem, — strah neznani me hvata — 
Kroz cjelov rosni grimiznoga zlata ... 

26. I. 1908. 

OPSJENA 

Ja ljubio sam nekoć silno vas, 

U predvečerje kad ste doci znali, 

U zagrljaju divljem zadrhtali, 

I kad vam plavi rasuo se vlas. 


To najljepši je mladosti mi čas. 

I rastasmo se. — Odnieli vas vali 
Života nekud. — Jeste 1’ zaplakali 
Kad naše sreće čuste mrtvi glas? — 

Ja čuvam još i danas suhi cviet 
U nekoj staroj knjizi, — dar to vaš je bio. 

Ja odavna bih sve to i zaboravio, 

Tek slučajno ga nađoh, i sve mi dušu prođe: 

Ta u što naša ljubav? na moje usne dođe — 
Sujet za posve običan sonet! 

2. maja 1909. 
PAVAO I VIRGINIJA 

Z. Policu. 

Kad prolazite pustim dragama, 

Moj san vas prati. I na staze kada 
Života mojeg rujno cvijeće pada, 

Zaboravljam svu žalost i sva zla. 

— — Ti lutaš srećna kraj svog dragana 
Ko izgubljeno janje — liepa, mlada 
Ko dašak jutra, te vam rosi sada 
Sve putove, što ljubav samo zna. 

Na onom visu među pećinama, 

O, ljubavnici dragi, mirujte; 

U sjeni ruža ljubav pirujte, 

Gdje sjetne pjesme zvuci zrakom rosnim plivaju; — 

I umrite od sreće, kad se tama 

Na vaša čela spusti. Nek vam duše snivaju! 

7. maja 1909. 

STARA PRIČA 

U parku su ih našli obadvoje 
Pod grmom cvijeća. Mrak je padao. 

— Da, čudno li je baš nastradao! — 

U strahu šane netko. — Ljubav to je! — 


27 


— To s tuge srce njima prepuklo je, — 
Djevojčica će. — On se nadao 
I uzdisao, plako, jadao, 

A ona! — evo, sada svršeno je! — 

Ušutjela su zelena jezera, 

Val njihov cjelov posljednji im čuo 
Kroz prvi sumrak i kroz miris cvieća. 

Svu liepu tajnu smrti bodež zdera; — — 

A granjem je vrhu njih proplanuo 
Trak sunca zadnji ;— kao smrtna svieća. 

8. maja 1909. 

TUŽNI PEJZAŽ 

Kroz granje slazi san. I sve se tiše 
Za crnim trakom mjesečina krade. 

Noć puna čežnje. Negdje ruža diše 
Ko ljubavnik u očaju bez nade. 

Kraj obale se čamac lako njiše 
Na niemoj vodi. Bol daljine pade 
Na duge staze, te ih sjene skriše, 

Kraj vodoskoka cvjetovi se hlade. 

Kroz granje slazi san. I čežnje noći 

U mjesečevu sjaju tračak tih 

Već mre. — A stazom kanda netko hoda 

Sve čekajući, kad će draga doći. . . 

Noć. Mjesečina. Kristal plavih voda. 

I sjetni glasi, bolni uzdasi! 

6. augusta 1909. 

IZGUBLJENI SIN 

Povratio se. Poznao ga pas 

Kraj kućnog praga liznuvši mu ruku 

Kroz očajnu i prognaničku muku, 

Kad vidje očaj, bol i smrt i spas. 


A pred njim jeknu prost i surov glas: 

»Što tražiš ovdje? Stojiš tek na bruku!« 

I kao jadnom, nemoćnom hajduku 
Zatvoriše mu vrata isti čas. 

I on otuda je onda pošao 

U dalek, dragi gaj, gdje paprat spava u sjeni, — 
I javi mu se.mladost i raj u uspomeni!- 

Kad ujutro je netko došao, 

Na grani ga je našo.-A rogovi pastira 

Odjeknuli su gajem i poljem punim mira... 

6. augusta 1909. 

AGNUS DEI... 

U polutamu stare katedrale 
S oltara pramen vječnog svietla sja, 

A duge sjene poput svetog sna 
Po mramorovim pločama su pale. 

I orgulje su nujno proplakale 
Kroz gusti oblak sivog tamjana; 

Mrazovit psalam šumi kao dah, 

Što mrtvo kruži Aheronta žale. 

Imakulata smieši se u tuzi 
Majskoga cvieća, divnih molitava 
S bolom na čelu, s utjehom u suzi. 

Nekud joj luta pogled s oka plava ... 

U polusan je pala katedrala 
I jedna duša tek je zaplakala. .. 

31. maja 1909. 

SEPTEMBAR 

S. Dubeniku 

Nad vinogradom spava mjesečina, 

A čudnu pjesmu poju bregovi, 

Divnu i tužnu kao zanos vina, 

Zovući radost. — Vraćaju se sni! 


U rosnoj noći poput razvalina 
Ko razderani, mrtvi stjegovi 
Javlja se prošlost usred bolnih tmina, 
Mlada i liepa. — Vraćaju se sni! 

Tako je negdje u daleku kraju, 

Za kojim duša čezne, snatri, mre, 

Za kojim plače, gine, uzdiše! ... 

— — Na mjesečini sni ju grozdovi 
u bielome i tihom zagrljaju, 

Mirni i niemi. — Vraćaju se sni! ... 

6. oktobra 1909. 


V 


INTERMEZZO 

SOUVENIR 

51 Bacii juooHjrb: jnoOoB'b eme SbiTb MOJKeTt 
Bt> flyui’b Moeft yracjia He coBC'hM'b. 

A. S. Puškin 

U srebrnoj, mirisnoj noći, 

Kadno su lierovi cvali, 

Moji su cjelo vi prvi 

Na vaše pramove pali. 

Usnice drhtahu strasno, 

Ko da se nečega boje; — 

U srebrnoj, mirisnoj noći 
Srce je prepuklo moje. 

Nestade ljubavi davne, 

Ocvaše lieri i ruže, 

Tek snene oktobarske magle 
U noći kišljivoj kruže ... 

4. X. 1907. 


U PROZOR JU BLIEDOM ... 

Antunu Dobraniću 

Smrznute moje su ruže, 

Bielo ih ovija inje, — 

A olovnim nebom se vuče 
Oblačje mutno i sinje ... 

Ubrat ću smrznute ruže, 

Stavit ih dragoj na čelo 
I na grud, gdjeno se žari 
Srce plamno i vrelo ... 

Možda će procvasti moje 
Uboge, smrznute ruže, 

Štono — u prozorju bliedom — 
U vrtu mrtvome tuže . .. 

22. XI. 1907. 


NEVJESTA 

U kosi vienac bieli 

Ko snježni glogov cviet, 

A oko tebe pjesme 
I puste sreće splet. 

Pod krilom tavne noći 
Već spava selo sve, 

A tebe vode, dušo, 

U dom mladoženje ... 

I siju, siju, siju 

Pod gorom bosiljak, 

I pjesma gine, gine 

U noćni, hladni mrak. 

, Oj, nek ti budu srećni 

Svi dani tvoji, svi! — 

A ja ću lutat dalje 

Ko putnik samotni... 

1907. 

ZIMSKA NOĆ 

Studeno nebo, studena zemlja, 

Studeno srce i grudi, 

Studenom maglom, mrkom i sivom 
Pogled mi umorno bludi. 


Prolazim selom ... Drhtavo, bielo 
Smrznuti pendžeri sjaju, 

Biserno na njima procvalo cvieće — 

Kano u sunčevu kraju ... 

Sjećam se ljetnih, ljubavnih dana, 

Čekanja, hoće li doći, 

Cjelova vrućih, uzdaha snenih — 

Snježne i studene noći... 

-Negdje uz kolievku stare kraj peći, 

Vatra gdje krvavo sieva, 

Možda čedancu sanenu pjesmu 

Mekano, slađano pjeva- 

Studeno nebo! .. Mjesec daleko 
Bliedo i magleno sije .. . 

Studenim licem spuziše na tle 
Suze posljednje dvije ... 

5. I. 1908. 


JESENJA PJESMA 

Šumori cimbal, ciliču gusle, 

Svilne se zastave viju, 

Žute se naranče, žari se vino, 
Ljubavni sanci se sniju. 

Svadbena pjesma ozvanja noću 
Strastvenim, bezumnim žarom, 
Usnice šapuću najslađe rieči 
Pred božijim svetim oltarom. 

Šumori cimbal, ciliču gusle, 

Svilne se zastave viju 
Vrh staroga krova, pod kojim noću 
Ljubavni sanci se sniju. 

I gledam tu radost, sreću, veselje 
I cjelove vatrenih usta — 

I ćutim, kako će padati na me 
Magla hladna i pusta — — — 

Šumori cimbal, ciliču gusle, 

Svilna se zastava vije, — 

Hej, ovamo vina, u vaše zdravlje, 

Srećnici, neka se pije! ... 

4. X. 1907. 

MJESEČINA 

Jaz sem umri. Oj dekle, pomisli: 
Moje široko razprte oči 
videle nišo nebeškega solnca, 

- sladkih ni čulo uho melodij. 

Dragotin Kette: 

Na molu San Carlo. VI. 

Kroz zavjese bijele otajno puzi 
Avetni mjesečev trak, 

U srebrnoj, kristalnoj, blještavoj tuzi — 

Dugačak, nijem i lak. 

I upirem sliepe, ugasle zjene 
U avetni mjesečev trak, 

Kojino kristalno titra vrh mene — 

Dugačak, nijem i lak. 

I vraća se ljubav, vraća se sreće 
Davni, zaboravljen dan, 

I lagano, lako nada mnom lieće 
Samrtni, bijeli san. 

1908. 


ČEMPRES 

Nad grobnim humkom samotnim — 
U mjesečini sav — 

Zaniemio je, usnuo 

Ko davna zaborav — — — 

U sjeni leže grobovi, 

Obujmio ih mrak. 

Tek nad njim plovi smireno 
Lagan i mrtav trak .. . 

U sanljivome mrtvilu 
Smirilo se sve, 

A njemu katkad zadršću 
Na vjetru grančice . .. 

K .0 da ga dirnu tamjanov 
Opojnosti pun dim, 

Još dršće, dršće nemirno 

Nad humkom samotnim ... 

A1 začas opet nastade 
Mir pust i spokojan ... 

— — To čempres možda snivaše 
O uskrsnuću san ■— — — 

1907. 

VEČER 

"Siva su brda usnula, 

Šumi višnjevo granje, 

A oblaci mlaki, saneni 
Gube se, plinu i tanje. 

Negdje dolinom prolaze 
Biela, umorna stada, 

Na ledinu meku, zelenu 
Sićana rosa već pada. 

Draga mi eno silazi 

Vitka, sunčana zgora, — 

Oj, al’ ću joj lica ljubiti 

Rujna dok ne pukne zora! — — —- 

1908. 

VI 

GLASOVI ŠUTNJE 

O PONOĆI... 

O ponoći, u tijesnome sokaku, 

Uz tmurno svijetlo i uz očaj bola, 

Kroz mukli tutanj vidjeh crna kola — 

0 ponoći, u žalosnome mraku ... 

Ja znam ih dobro. Na svakom koraku 
Iz bolesnog, sirotinjskoga dola 
Za mojim tragom idu, kadno gola 
I pjana plane strast kroz ponoć mlaku. 

U tami voze moju mrtvu dragu — 

Bez koprene, u cvijeću, divnu, nagu, 

Ko u mladosti davnoj! — Sad će saći 

Na grobište ... i ja je ne ću naći... 

— Već nestadoše. — Sni noćni svi se mrače,. 
To mjesečina za mojom dragom plače . .. 

7. VIII. 1909.. 


MASKA 

Ko Dezdemona me je varala 
U vrtu pokraj ruža. Mladi Kasijo 
Cjeliva je liepu. Mutnih muka sto 
U mome srcu. Bol me sharala. 

Kad s njim se divna razgovarala, 

Ja plakah kao luđak. — On je rasijo — 

On, Neznanik ljubomor ... Noć je bila to ... 

I svjetiljka je već dogarala .,. 

I ja je ubih. — Kao cviet je pala 
Vrh bieloga i netaknutog loga, 

Tek usna joj je na plač zadrhtala ... 

Ko mahnit prokleh nebo, sviet i Boga! ... 

O, Dezdemono! ljubo! — Kao žrtva noći ove na oltaru 

Sad u bjelini leži!-Plam gasne sjetno crnom 

na duvaru... 

11. VIII. 1909. 

MRTVI SAN 

f Zlatku Grotiću 

Na noćnom groblju divlji plamenovi 
U travi gore. Pust je nebosklon. 

U zraku čežnje, strasti, želje, snovi! — 

A ponoćni daleki zvoni zvon... 

-I čudan san se javlja: galebovi 

Nad valovima lebde. Vasion 
U zlatu sieva kraj. A oblak plovi 
Kroz grimiz sunca kao dragi ton 

K domaji nekud plavoj, žuđenoj 
I bliedi kao pred smrt, kad se gubi 
Života nada. — Noć. Tišina. Mrak. 

Na rosnom nebu gasne zviezda roj. — 

O, tako plače, tko bez kraja ljubi! ... 

— — Još negdje zvoni zvona uzdah lak. — 

26. VIII. 1909. 

HARFA 

Bio je pjevač. Lijep. Zanosan. 

Mlađan ko zore dah. I jednog dana 
Pođe daleko kneževskog put stana 
U goru. S harfom. Mračio se dan. 

Davno je bilo. — Put mu bješe znan;- 
Viđo ga često oka zaplakana 
S čežnjom u duši kao mutna rana. 

— Javi se grad na hridi mramoran. 

Trenom je spazi, kad je slazila — 

Gospođa krasna — vila njegva sna, 

Svila joj duge skute mazila. 

Zadršće harfa .. . Bijesnu zveket mača .. „ 
Prosu se tuga plašta smrtnoga 
Prekrivši harfu mrtvoga pjevača . .. 

11. septembra 1909- 

MUTNI STIHOVI 

Kroz tužnu maglu gradskih ulica 
Tumarala je sama. Prvi put. 

A bješe zima. Smrzo joj se dah 
Na usnama uz šumor vjetra ljut. 

Ko da joj srce probi sulica, 

Za sobom začu glas, što mora čut 
U noćno doba. Digne pogled plah: 

Gospodin mlad u njen je došo kut. 

Odose skupa. — Vino . .. cvieće ... raj 
Cjelovi vrući... šapat... zagrljaj ... 

I ona klonu od svih ruža bjelija 

Kasnije jednoć — bješe badnja noć — 

S crnoga mosta Smrt je čula doć - 

Iz bolne, teške vode — ko Ofelija ... 

11. IX. 1909. 


NA PLESU 

— »Da 1’ znate ono, kad je sunce sjalo 
U vrtu vašem? Mi smo sami bili«. 

— »»U zaborav je mnogo toga palo.«« 

— »Vi bijaste u crnoj, sjajnoj svili — 

Ko danas, gospo«. — »»Sjećam se tek malo 
Ko u snu.«« — »Mi smo onda sreću snili. 

Ah, oni dani, kad je sunce sjalo!« 

— »»Pardon! A1 možda smo zaboravili?!«« 

— »Bili ste divni — zašto šutite? — 

Ko pjesma, mladost, san i proljeće, 

Pogleda Čudnog, što mi dušom sja! ...« 

— »»Ah, kako krasno glazba dolieće!«« 

— »čujte me!« — »»Tiho! ... Zar i slutite? «« 

— »Ljubav je naša, gospo, svršena-« 

21. septembra 1909. 


JEKA 

Kroz gorske klance slazi carica 
U mjesečevu noć sa viencem bršljanovim, 

Kroz breze joj se gubi glas i dah, 

Čeznućem protkan vas za žićem sveđer novim. 

Svih dolova je to vladarica, 

Na mahovini spi i glasom labudovim 
Kroz devet gora prolazi. A sva 
Ljepota sama jest. I luta gajem ovim. 

Ona je čežnja, san i vila bajna, 

Orlovska sestra, te u dalji mre 
I opet živi posred zagrljaja 

Oblačnih jela. Puna čudnih tajna. 

Koprenom bliedom krije bregove 
I otkriva ih. Glas iz božjeg raja ... 

1. novembra 1909. 


VRABAC 


LA BOHEME 


U bliedom jutru ozebo siromah. 

Na putu mraz. A s granja viri glad. 

U zraku zanos sunčanoga doma, 

Kud laste lete! ... Očaj, bol i jad 

Krioca već mu slomiše veoma. 

Kraj ceste leži skvrčen, smrznut sad 
U bliedom jutru. Ostavljen. Siromah. 

I snatri, sniva; hoće 1’ se još kad 

Ukazat priča sunčevoga juga, 

Kud laste lete! . .. Proljeće je tamo! 

A ovdje slazi smrt i bol i tuga 

Iz oblaka ... Ah, jednom, jednom samo! — — — 
Zadršće grimiz. Sinu sunca dah. 

Alemom bijesnu suza posljednja. 

28. dec. 1909. 


Mirni je umrla u naručaju zore, 

Sa suzom ugaslom u bolnoj zjenici. 

Nad logom njezinim gle — prosuše se sni, 

Što čežnjom uzdišu i ljubavlju što zbore. 

Kroz puste odaje daleko svietla more 
U sumrak nestaje. A bliedi anđel bdi 
Kraj tužne grješnice, u cvjetnoj sjenici 
Što ljubav čekaše i sjetne razgovore. 

Zvon ponoćni se, čuj, kroz tugu mraka javio: 

— O, ubogi moj druže, te šutiš ostavljen 
I gledaš u daljinu, gdje odnose ti cvieće 

I miris proljeća, i dragi spomen njen .. . 

O, vjeruj, nikad više mansardom tvojom ne će 
Proletjet mladost rosna... Flor nas mutni zavio. 

30. dec. 1909 


ZVIJEZDA VEČERNJICA 

Sve usnulo je. Samo ona sja 

Na vječnom nebu. Kroz jasni beskraj luta. 

A sama je. I nema nikoga. 

Ni mjesečine. — Ko pjesma raskinuta 

U plavi beskraj gine. To je strah, 

Što k'roz noć ide za njenim tragom. Puta 
Ni staze nema. Ruža najljepša 
Sad izginut će i umriet uvenuta ... 

Jer to je sjetna duša drage moje, 

Te kroz noć ide tihim prostorima 
Sve dalje nekud — i skriva liepo lice. 

O, dobra, draga — o, divna večernjice! — 
O, reci, kuda vode staze tvoje? 

Da 1’ ljubavi i sreće ondje ima?! 

28. dec. 1909. 


VII 

NA PROLASKU 

MRTVI DANI 

I 

U bliedome jutru kišljivom 
U osvit sieroga dana 

Sivi se duga, dugačka 
Aleja mrtvih platana. 

I raznosi vjetar cvjetiće 
I biele, mramorne vaze 

Lomeći hvoje bršljana, 

Što mrtvim kamenom plaze. 

I padaju kišne kapljice 

Na lišće žuto i rujno, — 

Pričaju priču sumornu 
Daleko, mrtvo i nujno. 

A Erosu tamo pala je 
Na prsa nemoćno glava; 

Oštra se slomi strjelica, 

I Eros spava i spava — — - 

II 

Nad ljubavnom našom sjenicom, 
Gdje snivah strastvenu sreću, 

Listići tužni, drhtavi 

U pramu maglenom lieću. 


U sjenici našoj samotnoj, 

Gdje lica lj ubij ah vam vruća, 
Nestade sada, nestade 
I moga pustog čeznuća. 

Kraj sjenice klonu žalobno — 

Ko pred smrt — posljednja te ja 
Spustivši meke latice 
U tuzi golih aleja. 

Opustjelim parkom dugačkim, 

Gdje radost snio sam sretnu, 
Pale su magle mrtvačke 

I skrile sjenicu cvjetnu... 

III 

Za sanjarskih, ljetnih večeri, 

U mraku plavijeh noći 
Znali ste, gospo, ovamo 
U čežnji ljubavnoj doći. 

A biela vam halja drhtala 
U sjeni mirisnog cvieća, — 

U mom se srcu dizao 
Užitak, zanosna sreća! 

Cjelivah vam ruke mramorne 
I kosu svilnu i plavu — 

Klonuvši pijan, omamljen 
Na gustu, zelenu travu. 

A danas su žuti putovi, 

I mračno nebište cielo — — — 
Na vjetru đršće kameno 
I hladno Venere tielo ... 

IV 

U osami golog stabalja, 

Kroz drhtaj mrtvoga cvieća 
Nestaje nekud, nestaje 

U beskraj beskrajni sreća. 

I pao sam biedno, bezmoćno 
Kraj kipa boginje biele, 

Magle su duge, mrtvačke 

Na hladno podnožje sjele . . 

— — — U bliedome jutru kišljivom 
U osvit sieroga dana 

Parkom se pustim prolieva 
Tišina mrtvih platana .. • 

A tamna je Tuga rastrla 
Krila žalobna svoja ... 

— — Na što mi sada, na što mi 

Mladost samotna moja? —- 

25. I. 1908. 

ELEGIJA 

I 

Na čelu vienac lišća uveloga, 

U oku magle sablasni ti sjaj, r, 

A liepa kano tužni uzdisaj — 

Ko san si prošla posred vrta moga. 

I sneni pogled pade s oka tvoga 
Beskonačan i neznan žudeć kraj, 

Gdje cvate sreća, život, sunce, maj, 

Gdje sanje niču s grma procvaloga. 

Oj, stani časak, nek se lišće truni, 

Nek pada na tle biele ruže list, 

Što na suncu ko lijer blješti čist; 

Ja stavit ću ga najljepšoj u kruni 
Na čelo tvoje, sinuti ćeš sva 
Ljepotom kano majska kraljica. 

15. XI. 1907. 


Sagradit ću ti sred sjenice guste, 

Gdje rudi loze Bakhosove žar — 

Ko silni, davni babilonski car —, 

Sagradit ću ti priesto sreće puste. 

I hrisanteme skupit ću, nek spuste 
Na tvoje vjeđe svojih kruna šar, 

Nek to ti bude moga vrta dar; — 

U sumračju dok sve aleje puste. 

O, Hris^ntemo, sanjo moja davna, 

Već pramove ti grli mrtvi mrak, 

I gineš s njime ko spomena trak. 

Nad mojim vrtom noć se spušta tavna, 

I u njoj u san priklanja se sve, — 

A zadnje ruže već su umrle. 

16. XI. 1907. 
III 

Na humku pustom kroz vrhove jela 
Daleko dolje dršće rujni pram, 

U ljubičastom obzorju je sam — 

Ko zadnji cjelov mrtvačkog vrh čela. 

I nestaje. — — — Melodija opiela 
U sjeni plavoj gasne kao plam, 

I s nje me hvata težak, bolan čam — 

Na bielom groblju mrtvih asfodela — — — 

A jele šapću priču drevnu, staru 
U sutonu, u mekom, tajnom snu, 

Ah, šapću, šapću priču neznanu — 

O ljubavnome, slađanome žaru; — 

A glas je njihov turoban i strt 
I ječi bolno, žalosno ko — smrt. 

22. XI. 1907. 

IV 


II 


— — — O, davno, davno — još je sunce sjalo, 
A kraj nas jasmin, šarni tulipan — 

Ah, čaroban i lijep kano san; 

0 ljubavi je lišće šaptat znalo — — — 

A sada? . .. Lišće s grančica je spalo, 

Jasminov grm u kutu opojan 

Već davno spava-pust i samotan; — 

Na vjetru granje drhtati je stalo. 

Iščezava u dugoj, mrtvoj sjeni 
Života moga ljubav kao sjen, 

Iščezava u suton ostavljen. 

0, hoće li se vratit kada meni 

Tek jednoć dana proljetnijeh sjaj 

I sreća, život, sunce, ljubav, maj?! — — — 

23. XI. 1907. 

DE PROFUNDIS ... 

I 

Sam sam — a u izbi pustoj, sablasnoj 
Na srce mi pada, pada hladni led, 

Steže kruto žile — sumrtav i blied; 

A sa čela kaplje mrtav, težak znoj. 

U praznini bieloj i opustjeloj 
Ostavljenih misli uzdiže se red, 

Nestaje u crni, mračni nedogled — 

Kao maglen trak u noći očajnoj. 

Naokolo mene gmižu hladne sjene, 

Ćutim cjelov grozni usnice im zdene, — 

Ćutim, ćutim cjelov — ah, na čelu svom. 

U tišini noći, mraku žalosnom 
Svijam ruke bolno, grlim sive sjene 
Ljubeći im mrtve ukočene zjene. 

29. XI. 1907. 


Digao se krvav, mrk i strašan Grieh, 

Grimizni mu pao sa ramena skut — 

Ko mrtvački pokrov, dug i uvenut, 

Sred aleja grobnih, tužnih, grobnijeh. 

S usana mu gladnih razlio se smieh, 

Jekom tamnim ječi moje izbe kut, 

Gdjeno skučen drscem — kao zadnji put 
Obuzet čeznućem dana davnijeh. 

Pružio je ruke, dugačke i hladne, 

Turoban ko ponoć, crn i samotan, 

Ceri žute zube, okrutne i gadne ... 

T\. 9’ s * e m b gdje s t e > moja ravna polja, 

Lrdjeno snivah jednoć nepoznati san — — _ 

Osjećam na čelu mrtvi zvuk pištolja ... 

5. XII. 1907. 
III 

— — Evo ... tu si.... dođi.. . sad me ljubi, sad .. . 
Sami smo u mraku ... Nitko ne zna to . . . 

Plašt se noćni, mlaki na nas spustio .. . 

Ljubi! . .. ljubi! ... ljubi! ... da me mine jad .., 

Meki su ti prami kao ljetni hlad; 

Ti si moja sreća, raj i moje zlo, 

Nikada te nitko nije ljubio, 

Ko što ja te ljubim — nesrećan i mlad .. . 

Šutiš? . .. Dršćeš, dušo? ... Vlažne su ti oči, 

Lagana se suza iz njih tiho toči, — 

Na srce mi pada kao — hladni led .. .- 

Opet demon strašan, sumrtav i blied, 

Turoban i krvav hladne ruke svija; — 

U mom srcu biesni tisuć crnih zmija 

8. XII. 1907. 


IV 


Sviće negdje siva zora smračena 
Nad obamrlijem poljem usnulim, 
Ponad kojeg puzi teški magle dim — 
Ko sa žrtvenika strašnih žrtava . .. 


Nestalo je mojeg krvavoga sna, 

Samo srcem jadnim, svelim, ugaslim 
Ruje noktom groznim, oštrim, okrutnim 
Avet noćna, divlja — avet samotna. 


Gledam. Mrtva magla. Nema dana, nema, 
Nestao je nekud, nestao posvema .. . 
Nema ruja zlatnog, ruja krvavog . .. 


Možda se za maglom negdje skriva 
Okrunjen u zlatu sjaja slave svoje . 
-Gdje si mi? ... O, gdje si? 


- Bog 

. Sunce, Sunce moje! 
8. XII. 1907. 


AVE MARIA ... 

U sumornome mraku jesenjem 
Daleko dršću zvuci zvonova 
I jecajući tiho zamiru 
Ko plačni šumor mutnog potoka, 

Što protječe niz puste uvale, — 

A lišće suho, žuto, uvelo 
U nj nečujno se truni s visova 
Ko bolni drhtaj cvieta slomljenog 
U sumračju se gube noćnome 
Odjekujući časak silnije, 

Čas opet tiho kao mračni zvuk 
Sa strune davno, davno prepukle, — 
I svijaju se zvona glasovi 
Pod valom tmurne magle jesenje ... 
Sve nekud gore lete, nestaju 
Do križa tamo, što se uzdize 
I upire o crne oblake 
Nad starim hramom boga Jehove 


-Oj, da si zdravo, djevo djevica, 

Oj, zdravo, divna majska kraljice, 

Nek heruvi ti kite ružama 
I lierovima rajsko priestolje ... 

Nek noćne zviezde bljeskom zlatnijem 
Vrh tvoje liepe glave sievaju, 

A mjesečni nek talas ovija 

Tvoj skut, o ružo, puna tajnosti. . . 

Nek rujna kruna zore krvave 
Nad tobom trepti poput arije, 

Što izvija se zvonko, ljuveno 
Iz skladnog kora čistih serafa; 

Nek siplju svježi, bieli cvjetići 
Na zlatnu vlas ti rosu kristalnu, 

Da sineš poput pjesme prekrasne 
Na dalekome modrom nebištu ... 

Oj, zdravo, čežnjo srca pjesničkog, 

Ljepote vršak, kruno sunčeva, 

Oj, zdravo, divna majska kraljice, 

I zadnji drhtaj tajnih zvukova 
U magli pustoj trne, zamire, — 

Još jednom tiho, tiho zabruji, 

Pa nestane ko sanja minula 
U mračnoj, hladnoj noći jesenjoj ... 

O vlažni kamen čelo oslanjam 
I upirući u daljinu gled 
U maglenome valu nazirem 
Daleko neke davne prikaze, — 

A usnice mi tiho šapuću: 

— Oj, zdravo, divna gospo svibanjska!- 

I vidim . . . vidim . . . sveti gajevi . . . 

A u njima pod hrašćem stoljetnim, 

U kojem vječni bozi vladaju, 

U bieloj halji starac svećenik 
Na oltar svete žrtve prinosi, 

A narod pjeva pjesmu zanosnu- 

O, slušaj, to su zvuci prošlosti 
Što dišu daškom zemlje rođene, 

49 


48 


4 


Iz grobova što na dan izlaze 

Pod svetom lipom mrtvih djedova ... 

0, pjesmo davna dana minulih, 

U noći štono mračnoj nestade 
Pod igom silnim boga Jehove, 

I što se vraćaš samo katkada 
U ojađenu dušu pjesničku; 

O, slatki zvuci, časak ustrajte: 

To Perun slazi granom okićen, 

To Bog je vječni moga naroda... 


Pod cjelovom sunca — 

Toploga, proljetnog sunca — 
Komad maglenog neba — — — 

Zelene padaju sjene 
Između mladoga lišća, 

A meni navire stara, 

Pradavna priča — 

U pogledu zelene vode, 
i slušam i snivam-— 


— — Al’ hladni talas magle jesenje 
O križ se tamo gore razdera, 

I nestadoše noćne prikaze, 

A zvuci davne pjesme zamrieše . .. 

Tek lišće žuto pada s visova, 

A usnice mi bliede šapuću: 

•— Oj, zdravo, sveta majska kraljice! — 


1907. 


NAD RIBNJAKOM .. . 

Mutna, zelena voda- 

A na njoj plove i plove 
Latice jabuka bielih, 

Mirisnih, proljetnih, snježnih ... 

-Za mnom, u starome vrtu, 

, Proljeće, cvijeće, sunce 
I ljubavi lahora šapat, 

Mekan i nježan 
Ko tanana svila 

Na grudima moje djevojke cvjetne .. . 

Legoh u gustu 
Mirisnu travu 
I gledam i gledam 
U mutnu, zelenu vodu 
Sa mutnim, zelenim bezdnom, 

Gdjeno se ljeska 


— — — Nekada davno 
Bijaše grad u osami šuma, 

I u njem kraljevna mlada ... 

Golemi, plameni zmaj 
čuvaše njenu ljepotu, 

A oči mu bijahu strašne 
Ko crno, olujno nebo ... 

I mnogo junaka pade u borbi 
Za kraljevnu mladu, 

A zmaj je širio krvave ralje 
Pred dverima kraljevskog grada — 

TJ osami samotnih šuma ... 

I večeri jedne — pod oklopom zlatnim, 
Pramova dugih i vranih, 

Očiju jasnih, vedrih i plavih, 

Na vranome hatu, s vilinskijem mačem 
Kraljević nadođe mladi... 

I prosu se plamen iz zmajskijeh ralja, 
Al kraljević zamahne silno 
Vilinskijem čarobnim mačem 
.1 ubije strašnog čuvara ... 

A kraljevna sade 
I pruži mu ruku, ljubav i zanos 
Cvjetne mladosti svježe ... 

I bijahu srećni 
XJ kraljevskom gradu — 

Pod suncem ljubavi svoje . .. 


A jednom, kad ostavi ljubav 
Kraljevski grad, 

Nestade svega u mraku- 

I sada u osami šuma 
Miruje crnoj u sjeni 
Ukleto jezero mrtvo ... 

Lomi se prastaro granje 
U zanosu olujne noći 
I priča kroz lomljavu vjetra 
Mrtve ljubavi priču-— 

— — Nad mutnom, zelenom vodom 
Snatrim i snivam i slušam, 

A latice jabuka bielih 
Padaju, padaju na tle ... 

Za mnom šumori vjetrić, 

A sunce cvijeće ljubi.. . 

I čekam i slušam, 

Kad će odjeknut 
Na rosnoj, mekanoj travi 
Koraci djevojke moje-— 

Pred mojim se pogledom pruža 
Mutna, zelena voda, 

A pustom na bezdnu 
Smieši se milo, nježno i drago 
Sunce i proljetno nebo! 

1909- 


— — Ima u cvjetnome kraju 
Daleko ljubavi stan, 

Narandže okolo cvatu, 

I miris opojan 

Zanosi strastveno dušu, 

A noćni žubori val, 

Tamo, ah tamo ću poći 

Na mojih sanja žal! — — 

Vodopad dršće i plače 
Kroz tihi mjesečev sjaj; 

Pjesma se kida s gitare 
I pjeva oproštaj. 

Mramornog povrh balkona 
Bjelinom zastrta sjen 

Javlja se eno, ja znam je, 

To moja je Carmen! 

Dolazi s usnama žarkim 
I ljubav donosi svu, 

S koje mi zamire duša 
Kroz ponoć mirisnu. 

— — Mi ćemo poći daleko 
Na sanja našijeh žal, 

Tamo, u narandža sjeni, 

Gdje šumi plavi val. . . 

30. maja 1909. 


SERENADA 

Vodopad dršće u mraku, 

I bieli padaju sni 
Između zaspalih ruža 
O blagoj ponoći. 

Mramornog podno balkona 
S gitarom sanjarim sam. 
Pjesma se otkida noćna, 

I zvuk joj davno znam. 


VIII 

SAN SUNČEVA UMIRANJA 

DANSE MACABRE 

Ah, to je noć! — Gle, crne baklje sievaju 
U mramornome triemu. Mrtvo cvieće klonu 
Niz bliede vaze u mrak. A u vasionu 
Akordi se daleki čudno slievaju. 

I nema više dana, što razgrievaju 
U duši radost i što suše suzu bonu. 

Salonom tihim sjene sjetno u mrak tonu, 

A pogrebnici negdje psalam pjevaju. 

Da, to je slava dana posljednjega, 

Gdje ruže mru i život nestaje, 

Gdje moja draga, bjelija od sniega, 

U pprku niemom sanja zadnje sne. 

Svršetak to je ljubavi i svega, 

Gdje mladost vene, čežnja prestaje ... 

23. I. 1910. 


CHILDE HAROLD 

Gdje mi je domaja? — Vidjele je nisu 
Dugo moje oči. Njene drage gore 
Snivaju i sada sjetne razgovore 
Dubova u mirnom, orlovskome visu. 






Gdje mi je domaja? — Moji dragi svi su 
Nestali već davno. — U mom srcu gore 

Zanosi — i oni možda umrli su?- 

Oko mene svuda more. Pusto more. 

Nebo šuti kao davna uspomena 
Očinskoga kraja, gdje mi sunce sja, 

Gdje se bršljan vije oko rodnog praga ... 

Šuti, noćno nebo! — Zbogom, zemljo draga! 
Gubiš se ko li epa, izginula sjena, 

Koju nikad ne ću ugledati ja! 

24. II. 1910. 


CLOWN 

I večeri je svake niemo dolazio 
Pod njezin cvjetni pendžer, kad bi mjesec sjao. 
Kad čemin bi u kutu proplakao 
U mirisnoj tešini. — On je tužan bio .. . 

Zaboravljeni jadnik, mrak se kraj njeg svio, 
A nepoznati bljesak u dušu mu pao, 

Kraj obale je talas zadrhtao. 

Gitara negdje plače. Vjetar šumi tiho. 

Ah, odveć ju je biednik ljubio! 

I dođe tako jedne noći crne, 

Gdje strast i život gasi se i trne, 

U njezin vrt. Kad umrlo je sve: 

I val i čemin i kamelije — 

Na njenoj se terasi ubio! 

ožujak 1910. 


VEČERNJI ZVONOVI 

Tako je liepo, kada suton pada, 
I odajom se gubi tihi sjaj; 

Umiru zvuci sumornoga grada, 
U duši mojoj raj i zagrljaj. 


Nestaje bola, maštanja i nada, 

A kroz mrak javlja čudesan se kraj 
Sanenih snova, grimiznih balada, 

U duši mojoj raj i zagrljaj. 

Večernja zvona kao priča stara 
Nad krošnjama požutjelim se glase; 

Tonovi meki gube se i gasnu 

I zovu mladost, zovu drage čaše .. . 

Umiru zviezda ljubeć večer jasnu — — 

— — Netko je umro ... — To je priča stara! . .. 

1. oktobra 1910. 

A PORTA INFERI... 

U zimzelenu spavaju arkade, 

Umorne od suza, uzdaha i cvieća. 

Daljine pune sunca, zlatne nade, 

Jesenjijeh dneva, što je sanja sreća. 

O, kako brzo rabotnici rade 
Rastačući put u žutom ljesku svieća! 

— Ja ostavljam te, dragi, mrtvi Grade! 

Idući u beskraj duša te se.sjeća... — 

Na nebosklonu jesen i sunca zlato jasno, 

A tamo, gle, u mrtvoj komori 
Voštano svietlo ponad modrog tiela! 

U suton gleda anđel, u predvečerje krasno — — 
Dok ispod duba česma romori, 

Tiho se mrači mramor niemog čela.. . 

16. oktobra 1910. 

VRBE 

Kraj potoka za starim gradom slaze, 

Tiho se roče, tiho sastaju, 

I vuku se duž ostavljene staze, 

Mraci i noći kadno nastaju. 


Čuvari sivi, oklopljeni paze 
S krunaste kule, časkom zastaju 
I glede, gdjeno kroz mrak sjene gaze — — 
Dvoje se dragih možda sastaju ... 

Govore ljudi: kad se ponoć javi, 

Kraj potoka da čudna žena kroči 
.U muku plačnih vrba. I tko zirne 

U začarane, divne njene oči, 

Taj isti tren — čuj, ponoći sred mirne 
Netko je umro podno sjena plavih! — — — 

19. oktobra 1910. 

PIETA 

U tvornici ga crnoj kolo smlavilo, 

Jedinca majke siede. — Kad joj glas 
O smrti stiže, uhvati si vlas, 

I tisuć joj se boli srcem savilo. 

Nad njenim se kućerkom nebo plavilo 
I bješe vedar dan i ljetni čas. 

Izgarao je kraj u suncu vas. 

— Pred pogledom se njenim bezdno javilo. 

Donieše ga ljudi, a u veče tiho, 

S mjesečinom sjajnom . . . Sav je krvav bio. 
Čekala ga majka s niemim suzama. 

Na nosiljci rosnoj sanjao je san 
O posljednjem bljesku, mutan, užasan, 

S kojega se njojzi slomi duša sva. 

20. oktobra 1910. 

PATRIOTIČNA TIRADA 

— Građani! Braćo! Zar da snosimo 
I dalje ropstvo svoga plemena! 

Zar nismo djeca starog kremena? 

Sveudilj zar da samo prosimo? 




Nedaću puku tek da kosimo, 

Ta bolje nek nam nema sjemena! 

Oj, braćo moja, dok je vremena, 

Radije krvlju zemlju rosimo! 

Jednoga jutra ubiše ga tako, 

Kadno se pope navrh barikada 
Braneć slobodu rođenoga grada. 

Nije se više bolan niti mako. 

I baciše ga otud s drugima 
Uz lavež biesne rulje — kao psa! 

20. oktobra 1910. 

DIVLJI LABUDOVI 

Ko da ih danas gledam: dvanaest bielih 
I ukletij eh ptica, kako kruže 
Nad ostrovom i časkom krila pruže 
U nedohvat — al’ eno, već se spleli 

Grud o grud, čvrsto. — Sunčevi su sjeli 
Daleki traci. — Tješnje se i uže 
Na ostrov zbiše. Licem cvatu ruže. 

Na čelu krune. — Vali kipe vreli. 

Jelisavo divna, čedo kraljevsko, 

Tražah te samoćom neznanoga mora, 

U tišini tvoje veličajne težnje!... 

Još sam bio diete, davno bješe to, 

Al’ ni danas ne znam tvojih carskih dvora.. . 
Možda ću još jednom tako umriet s čežnje! ... 

21. oktobra 1910. 

ROMANCA 

Došli su eno umorni lađari 
Vozeći grimiz, svilu i koralje. 

Vladar ih silni iz daleka šalje 
Carevnoj, kćerci raditelja starih. 


Govori glasnik: »Ti mu gospodari. 

Tvoje su evo zlatne ove halje. 

Tebi će predat knezove i kralje .. .« 

Carevna krasna slabo za to mari. 

U veselju silnom i zaboraviše, 

Da je straže budno, kao što su prije. 

Kad se čula pjesma s harfom spod balkona, 

S njezinim je zvukom iščezla i ona 
U tišinu šuma, gdjeno ljubav snije ... 

Vidjeli je nisu, kažu, nikad više- 

22. oktobra 1910. 


IX 


intimni teater 

REQUIES AETERNA 

Kao i sve druge: jadna Magdalena, — 

Kraljica je bila nekoć svih salona, 

Žudio je svaki, rasla joj je ciena, 

Nigdje nije bilo take, ko što ona! 

_ »Bolničkijem vrtom pada mutna sjena ... 
Listopad je došo ... Ruža pada s trona 
Rosnijeh visina ... Kal je raka njena . 

Kako tužno plaču predvečernja zvona. . • •« 

Još jedan san o minulome sjaju 
U raskošnom i griešnom zagrljaju, — 

I onda put, — gdje vječne noći traju.. . 

U predvorju se ozva već kasni, ™ u ^\ i sat ’ t , 

A k nioizi stupi duvna ... i začu disaj stat . .. 
i »Broj deset taj čas ode u noćni nepovrat.. .« 

24. oktobra 1910. 

PRED SUNČEV ZAPAD .. • 

Pozlaćena barka, na njoj dragih dvoje. 

U vrblju šapat tajnih valova. 

Tamo dolje dvori ponositi stoje. 

Na mutnom bezdnu strava. Muk i strah. 


Srdaca i duša slatki pokoj to je. 

Kraj briega mukla tuga žalova. 

Ljubavi i cvieća jasni sni se roje. 

Kroz sunčev trak se iskri zlatni prah. 

I sve je liepo. Divlje šumi vir. 

I sve je blago. Vječni, smrtni mir. 

I jedan čas — i nema barki traga ... 

I bliedi užas kamenoga praga 
S mirisom teškim pobožne kapele 
Sakri ih, kad su sjene mraka sjele . . . 

24. oktobra 1910. 
BAJKA MJESEČEVA 

»— Bio sam vam sinoć sred mliečne ćelije 
Nad logom zlatnog usnuloga čeda, 

A vodila me zelena rezeda .. . 

Gledo sam joj lice od srebra bjelije. 

Jače se provukoh i zirnuh smjelije: 

Na mlakoj svili spava ruka blieda, 

Kroz trepavice krotka suza gleda, 

Kraljevske joj vlasi — ko u Kordelije. 

Noćas, o po noći, s vodoskoka šumom 
Vodit će je svati starinskijem parkom. 

Paževi će nosit ponosite skute. 

S pjesmom sjetne rose i s ljubavlju žarkom 
Mi ćemo ih pratit procvjetalim drumom! 
Ajdmo, zviezde moje, rasjajmo joj pute! —« 

25. oktobra 1910. 
BOGOMRAK 

U ciničnome smiehu stoluje 
Boginja Cipra, Anadiomena, 

Talasa morskih kćerka, divna žena, 

I gleda, kako njena ljubav mre. 

U zabačenom, tmurnom dolu je 
Njezina kuća, griehom razvraćena. 

... Gore, visoko zelena Selena! ... 

I Venus teške jade boluje. 

Tragični mramor tužnih arhitrava 
Pao je žrtvom pustih stoljeća ... 
Boginja mora, prognana i plava 

Prolazi šutnjom svetog proljeća, 
Neznanim krajem sliepih gajeva 
Noseći radost mrtvih rajeva ... 

25. oktobra 1910. 


U raskoši kioska, u svili hrisantema 
Ne znamo briga ostalijeh ljudi. 

Ozbiljno od nas dvoje tko da sudi?! 

I crveno je veče. I ničeg više nema. 

Pa da i bude konac i zanosu i svemu, 

Ta što je nama do tog, gdje slazi ljubav niema. 
Pregarat, stradat, umriet! Ah, čemu prestat, čemu?! 

To, to je uskrs Cvieća i Proljeća ... i maj! ... 

U raskoši kioska, u svili hrisantema 

Crveni nam se veče. — O, biedna Butterfly! ... 

30. oktobra 1910. 


IMAKULATA 

— »O, Bezgriešna! U sjeni plašta tvoga 
Provodim noći. Ti si kamena. 

Zaman sva moja čežnja, tuga sva 

I zaman ljubim više te od Boga! 

O, Zviezdo Mora! S lica proljetnoga 

Odiše mladost! ... Žižak vječni sja- 

Razdire grud mi želja plamena . .. 

Pred kipom bielim kleca moja noga . .. 

O, Bezgriešna! ...« I žižak vječnog sna 
Ugasio se kroz mrak vihora ... 

— — Kad izjutra su fratri prošli tuda 

Skameniše se s užasa i čuda 
Na pogled, gdjeno zasu bliedi snieg 
Čuvara mračnog hrama božijeg ... 

26. oktobra 1910. 


MEDUSA 

Na gvozdenoj kapiji straži dižući usjanu palu, 

S očima užasne kobi. Krvav je pokriva šljem. 

I grud joj se uzdigla divska kano u kamenom valu. 
Crni se pramovi toče. Posmieh je okruni niem. 

A oči. Mrazovite oči. Nalik su bezdanom zjalu. 
Poniru mračnom tjeskobom. Glasovi samrti svem. 
U grozi tajanstvene šutnje, teškom i bolesnom kalu 
Sapinju grudi i srce. Dovode grobova driem. 

O, ja te mrzim, Sfingo kobi moje, 

Zatorna kćeri griešnog Babilona, 

Gdje mi je snaga, da te srušim s trona! ... 

Zagonetka vam žića moga to je . .. 

I gledam u nju ... tražim odgovor ... 

A pogrebni se mrakom javlja kor ... 

30. oktobra 1910. 


HRISANTEME 

U raskoši kioska, u svili hrisantema 
Čeznemo sreću, što je mladost žudi. 
Moja se ljuba nujno od sna budi. 

I crveno se veče na dugi počin sprema. 


SUNČANICA 

— Zašto gledaš tako u prazninu? — 

— — Ti niesi bio nikad meni drag! — — 

— Ja te ljubim! ... Slušaj tu tišinu! — 

— — O, bliedi, noćni, poništeni mag! — — 

— Traci žica moga, evo, ginu ... — 

— — Daj, prospi amo dalje pusti sag! — — 

— Drugog čezneš možda kroz daljinu? — 

— — Da, on će doći, raskošan i nag! . .. 

.. . Slušah priču ovu. Oblaci su pali 
Zapadnijem nebom. Već zapališe 
Prve luči, eno! — Tjeskobni se vali 

Zavjetrinom vuku. — Slušah pjesmu staru. 

Čuli ste je i vi. Noću. Uz gitaru. 

Rad nje mi se tugom grudi zališe . . . 

1. novembra 1910. 

MANON 

— Zar i vi ljubite? — 0, draga gospođice, 

To ne vjeruju ljudi. — Jer, vi ste .. . samo tako ... 
Od nevolje ... već znate! — A ljubit nije lako. 

Ta tko će — molim vas! — tu, kraj vas pasti niče? 

Parfemom poznatim već odiše vam lice. 

Frizura, igle, nakit — to sve je tek onako, 

Da zamamite svijet, što val ga strasti tako. 

Za goste noćne su te vaše obrvice . . . 

A onaj, kome jednoć dadoste 
Poštenje — kako ljudi govore — 

Zar mislite, da on će ko Chevalier 

Nad vašim jecat grobom? — Padoste, 

Manono moja jadna!--— Plačete? — 

Da utješim vas? — Zbogom! — To je sve! ... 

1. novembra 1910. 

CARMENINA SMRT 

Ušutio je cirkus i pjesma toreadora. — 

U krvav san već zapada arena, 

A cimbal ječi.. . noć je omamljena ... 

Tek nebo priča nešto .,. da, umriet... umriet se mora! . 

— »0, neslućeni cviete sa pustih, ciganskih gora, 

Svršetak zar je ovo? ...« — biedna sjena 

Kraj odra vapi na tlu ispružena ... 

— »Ja odviše te ljubljah ... i mrieti nadođe hora ...« — 

I biela Carmen spava u otrovu cvietova pjanih 
Sama s bodežem britkim. 

—, — Uminuše daleko u stravičnoj, okrutnoj rani 
Sanci s borilcem vitkim ... 

-Čuj, tužaljka se javlja ... to plač je ciganskog zbora . . . 

Ušutio je cirkus i pjesma toreadora . .. 

2. novembra 1910. 

X 


STIHOVI OPROŠTAJA 

BALADA 

Na bezimenoj prognaničkoj vodi 
Caruje strava. Talasi tišine 
Miruju ponad drevne ruševine, 

Kud crna avet bedemima hodi. 

Bez odmora na putu, koji vodi 
Grobnici mukloj, vukuć bol i kine 
Posrče, pada. Pre neg’ ponoć mine 
On mora tamo. — Šute sivi svodi. — 

I samo vjetar ovu priču zna: 

Od stoljetnih je čuo hrastova — 

U buri jedne očajničke noći —, 

'Da iščezla je ovdje bajna žena 

U teških kula gluhoj bespomoći- 

... Kroz praskozorje žubori fontena! ... 

2. novembra 1910. 
MOLITVA 

Ja ne vjerujem više! ... O, smiluj mi se, Bože, 

I spasi dušu moju! ... 

U divljem nepokoju 

I stradanja i sumnje i žalosti se množe . .. 

Na mozak kadno moj se i bies i strepnja slože 
U očajničkom znoju, 

Tad mučim pamet svoju 

Pred nepoznatim krajem — tek strah ga stvorit može ... 

Katedralska samoća u svetom sjaju šuti, 

S oltara gore, blješte Madonne zlatni skuti. . . 

Šarenilom se rajskim okna kriese 

Kroz grimiz božji zapadnoga .sunca; — 

Sve sumnje jednim mahom razbile se 
Nad griešnom glavom klonulog bjegunca ... 

2. novembra 1910. 

IZGUBLJENI RAJ 

Prekapah žuta pisma i davne uspomene 
I ružičaste vrpce ... A miris nepoznat 
Ispunjao je izbu ... Na stolu kuca sat 
I poziva me na put... Da, čas je, da se krene! 

A1 prije nego pođem, nek duša se spomene 
Još jednom svega onog ... 1 o san je bio zlat 
U djetinjoj mladosti! — Moj stari, kruti svat 
Sveđ nemilice kuca i hoće da me prene ... 

Da, ajdmo, stari druže, vječni pratioče, 

Tu boravka nam nije . .. A1 prije spalimo 
Ta pisma . . . Tako, vidiš! ... Vec kola čekaju ... 

Gle, noć je liepa, vedra ... U razbludnome snu 
Zaniemilo je cvieće ... I čemu žalimo . . . ? ! — 

Ah, ajdmo! — Drvoredom jablani se koče . . . 

3. novembra 1910. 

REVOLUCIJA 

Kroz ulice se krvlju orila 
S ognjenom pjesmom mračnih topova, 

Čudesa prava svuda tvorila 
Srćući preko mrtvih snopova. 

Razarajući sve je morila, 

Stovjeke hridi ljutih lopova — 

I jednoć stala — sva se sorila .. . 

Užasni mir i slutnja teškog zla! 

Srnuše napried zmije bajuneta 
Lomeći zanos pobjedničkih četa. 

Od uzdaha je zrak posierio ... 

Još jedan vrisak! ... Ništa. Noć tišine.. 

Za rešetkom se blied iscerio 
U suton buljeć vođa Domovine!-- 

3. novembra 1910. 

DVOBOJ 

Obična je priča. Sami dobro znate. 

Lica: Ona. On. I jošte jedan treći. 

— »Ah, koliko biedni ljubavnici pate!« — 
Očajno je znala često ona reći. 

Posljednje se stvari jedne noći late. 

Pobjeći su htjeli. On ih nađe. Veći 
Skandal da se skrije, muke da se skrate. 
Radije će jedan od njih u grob leći. 

Čekala je sama i ne dočekala 
Ljubavnika više. — Isto ono veče 
Sya u dugoj svili bila je na plesu. 

Biserna lepeza niz grudi joj pala. 

Krajem ciele sale zvuci valsa ječe. 

— — Pa i zadnje suze tako nestale su . . . 

3. novembra 1910.. 

STARA KRUŠKA 

Najviša je bila dižući se smjelo; 

Ponad svega drvlja gleda sunca žar. 

Samo jablan tamo bijaše joj par. 

Ružičasto cvieće kiti trulo tielo. 


’Smrknulo se ljudma jednog dana čelo: 
^Kržljavo je voće pod njom. To je kvar! 

Da donese ploda naa i jednom bar, 

A1 već deset ljeta ne bješe za jelo! . .. 

'Svitalo je jutro, kad je srušiše 
Slomivši joj žile teškim sjekirama; 

■Cvjetići se bliedi svi osušiše ... 

Jedan dječak uze do dva ptića mala 
Pa ih baci o tle — iz gnijezda pala ... 

-- Umrla je tiho, na suncu i sama — — 

21. aprila 1911. 
PLAVA RUŽA 

Nakraj vrta moga ima jedna lieha 
Mahovine puna. Ne znam, otkada je. 
Stotinu već ljeta možda ovdje traje — 
■Ovdje u radosti sunčevoga smieha. 

Rekli su mi davno, da je ona streha 
U vremena stara znala kriti zmaje 
I princese liepe. Ali sada kraj je. 

Nestalo je svega radi strašnog grieha. 

Našao je ondje jedan mladić, kažu, 

Plavu, čudnu ružu, pa je umro tamo . . . 
Spustilo se veče polako i samo. 

I ja tražim ružu. Vjetri pjesme slažu. 
Možda ću je ipak jednog dana naći? — 

‘Onda će tišina u grud moju saći- 

19. aprila 1911. 

TRAGEDIJA 

Velarij sivi cirkus prekrio je. 

Na podiju orkestar bučno svira. 

I plačni smijeh nujna srca dira, 

Gdje bieli clowni nemilo se znoje. 

Atrakcija će doći. — Svi se boje. — 

I dahnu lahor samrtnoga mira, 

U duši strava ponoćnih vampira, 

A liepe dame kriju oči svoje. 

Pojavio se momak mlad i jak, — 

Već uspinje se! — sada će! — salto mortale! — 
Na cirkus kleca težak, krvav mrak ... 

U piesku klupko mesa. Ljestve su pale! 

Tjeskoba. Metež. — Sama, tamo negdje straga 
Sa sebe skida zlatan veo njegva draga.., 

21. aprila 191L 


To je šutnja živog, purpurnoga groba. 
Gdje se mrtvac budi, da se opet smiri. 
Noćni stražar stane. Sklopi oka oba, 

A u hodnik jedno žuto okno viri. 

I za njim spava čovjek ispružen, 

U teškom svietlu bijel kao sjen. 

On ubio je. Vele, radi žene, 

A sud ga baci u te mire zdene. 

Na čelu nosi sada kletve posmieh gorak. 
I čas za časom ide. Gasne gluhi korak. 

7. maja 1911. 


KOMEDIJA 

Kralj pustara i sviju zvjeri je 
U sindžirima ropskim. — Teška žega 
Kroz crven znoj i prašni vazduh liega 
Na šator jadne menažerije. 

I mahnit, crni val histerije 
Sredinom mnoštva kao ludost bjega, 

I kipe, dršću usta skupa svega 
I vape, viču: »Daj, razderi je!« 

A Donna Dolores u tricotu bliedom 
U kavezu kroti kralja oštrim gledom, 

I gajtani se trošni na njenom ruhu kriese .. „ 

Gle, digao se strašnoga kralja grdni lik, — 
Dolores mahnu bičem ... I prosuo se rik! — 
Od silnoga se smieha vas jadni šator trese ..„ 

20. aprila 1911. 

NA STRAŽI 

Jurju Rožicu 

Čas za časom ide. Očajna tjeskoba 
Hodnikom se šulja. Hladni, pusti miri. 
Gluho šuti u noć zločinačka soba. 

Biela avet groznim krilma stravu širi. 


XI 

STARINSKI MOTIVI 

ZABORAVLJENI PERIVOJ 

Zaspale su vode sjajem halkidona. 

Pognuto je granje. Stara villa šuti. 

Eolova harfa pjeva rasplakano 
Kao zvuci mrtvih, srebrnijeh zvona. 

Bijel se nogostup borovima muti. 

Zaspalo je cvieće, zaspalo je rano. 

U tišini tamo, u dubini jela 

Ima izvir-voda. Plačuć mrku stienu 

Ruši se u bezdno tiho kao slutnja. 

Kristalna je čaša, prozirna i biela, 

Prikovana zlatnim lancem na kamenu. 
Naokolo ponoć. Sumor, mrak i šutnja. 

Čekala me ovdje jedna crna dama 
S florom crne svile. Ljudi smrt je zovu. 
Pružila mi čašu vode trusovine, 

Ne vidjeh joj oči. Sakrila ih tama. 

»Evo, ispij, stranče, do dna čašu ovu!«- 

Sumor, mrak i šutnja mistične daljine — — 

24. februara 1911. 


MRTVI PIERROT 

Biela se ruka ljeska na sagu. 
Ponoćni lahori 

Šume i šute. — Umrlim krikom 
Dolaze strahovi — — — 

Zavjesa pada. Vjetrovi čudni 
Odajom stoljetnom 
Šute i šume. — Vrtovi dišu 
Radošću proljetnom. 

Ugaslo nebo. Magle su meke 
Jablane pokrile. 

Kriesnice putem lutaju noćnim, 

Bliede, zlatokrile- 

4. marta 1911. 


PODNEVNI ŽAR 

Gle, proljeće je vani! Progledaše zjene 
Ljubica snenih, umornih i plavih .. . 

Dolazi Uskrs! Isposnički Ravi! 

_ Daj! Pokrij lice moje trakom ruke zdene. 

Daj! Odviše je sunca! Oči mi se sjene. 

Na odori je tvojoj snijeg još i zima, 

Očajni miris tamnih milovanja ... 

Tako si mirna kao biela sanja, 

Kad vjenčano joj velo griesna ruka snima,. 

Ko tajna kipa rajskog — noseć propast svima. 
0, dođi posve blizu! Ne boj se, ja snivam. 

Ono je sunce! — Kroz put tvoju teče 

Krvavo, sliepo . .. Boli me i peče, 

I zalud se od njega rukom tvojom skrivam 
I zalud na tom logu sanje mraka snivam. 

Gle, proljeće je vani! — Zar će zbilja doci 


Na sunce tajna groba ostavljena, 

Štono se digla sama i studena 

Ko bludna avet niemih, vampirskijeh noći... 

Mir! — daj mi ruku, daj! — I otud nam je poći! 

25. febr. 1911. 

ŽALOST DJEVOJAČKA 

Stojim i čekam dragoga, 

Njega mi nema i nema! 

Jabuke cvatu, mirišu, 

Mjesec nad granama driema .. . 

Triput je doći rekao 

Sjećam se toga i danas ... 

Bilo je veče mirisno, 

Sumrak se spuštao na nas ... 

Prvi put tako pođosmo 

Sami spram crnij eh šuma, 

Jablani stražu čuvahu 

Uzduž kraj bieloga druma. 

Onda je došo drugi put, 

Hladne mu usnice bjehu . .. 

Slušasmo pjesmu momačku, 

Kako se ori u smiehu . .. 

Treći put — onda nije ga 
Čitave noći ni bilo, 

Ja sam ga dugo čekala, 

Srce mi drhtalo, bilo ... 

Stojim i nemam dragoga, — 

Duša ga čezne i sluti... 

Jabuke cvatu, mirišu, 

Mjesec u granama šuti... 

19. aprila 1911. 


74 


PROLJETNA PJESMA 

Bijeli, sanjarski cvjetovi 
U šumoru zlatnij eh pčela, 

Sunce i raskošni svjetovi 
I kristalni glasovi vrela! 

I vrtovi, mirisa puni, 

U drhtavom, toplome zraku . .. 
Gle! Cvijeće bašču nam kruni 
U dugačkom, crvenom traku! 

Starijem stazama sađosmo 
Do ribnjaka našega tamo! 

Klupu i jasike nađosmo, 

Gdje sanjat i snatriti znamo ... 
I opet se vraćaju dani, 

Što dugo već bilo ih nije ... 

I sunce je veselo vani, — 

Ah, tako je bilo i prije! 

Ribnjak je miran, i gledamo 
U zrcalu likove naše, 

Skupa kraj obale sjedamo- 

I ruke mi čela se maše ... 

— Zar nije to proljeće došlo 
I raskošne mladosti čaši. 

Zar nije to prebrzo prošlo?! — 
Gle, srebrni moji su vlasi! . .. 

* 

* * 

Bijeli, sanjarski cvjetovi. . . 
Tišina je krajem već sjela, — 
Grimizni, čudesni svjetovi 
I umorni glasovi vrela ... 

I cvjetovi padaju, venu, 

I sunce na zapadu tone, 

I vrtovi navlače sjenu ... 

Čuj! Večernji zvonovi zvone! 

8. aprila 1911. 


ERA GIA L’ ORA 

Mojem mrtvom Predsjedniku ... 

Tako, kad se sjetim onog, što je bilo 
I što ne će doći, spopada me sjeta, 

Jer je mladost mrtva. — Noćas mi se snilo, 

Da se našla skupa naša stara četa 
Pjevajući himnu jesenskijeh noći, 

Ozarena žarom izbranoga cvieta. 

Lady patronesa imala je doći, 

Zato su nam dvori nakićeni bili; 

Miris cvijeća, kud će njena noga proći. 

Eno je, gdje ide u bijeloj svili! 

Pjesma! Vino! Zanos! — Onda ništa više. — 
Sni se moji redom opet u mrak skrili. 

Sve je eto prošlo! — Već zaboraviše 
Staru, slavnu gardu. — Shranili smo snove. 
Zaspala je radost. — Kasno u noc piše 

Moja ruka Tebi, dragi, verze ove .. . 

Samotni putnik. 
27. IV. 1911. 

MISSA SOLEMNIS 

dru. M. Palunku. 

Kraljevsko sunce s istoka se diže 
Kao zlatni barjak ponad oblaka, ^ 

Kamenje drago rosnom travom niže, 

Vasionom plovi biele magle dah ... 

Grozdovi rude krvavijem vinom, 

Bregovima mojim ječe pobjedno 
Jutarnja zvona svečanom tišinom, 

Veličajnog mira časovi su to .. . 


U dušu slazi pokoj minulij eh 

Dana, što su prošli, — čežnja djetinja; 

Radosni vali sreće, plač i smijeh, 

Žuđen kraj, što naviek vječnim svietlom sja. . 

Kraljevsko sunce s istoka se diže 
Kao zlatni barjak ponad oblaka, 

Kamenje drago rosnom travom niže, — 

I ovdje molim ja! ... 

26. IV. 1911 


LAMPION 

Na zlatnom traku njiše se u granju, 

Muzika snena dopire iz dvora . .. 

Krv teških ruža miriše u tami, 

Sipa se pjesma obiesnoga zbora . .. 

U žutom sjaju svietla, štono gasne, 

Maske su dvije prošle u bjelini, 

I sakrilo ih granje jorgovana- 

Krvave ruže mirišu u tmini. .. 

Jorgovan šuti... A na lampionu 

Smiju se čudnim svijetlom, štono gine 
I dršću kano ljubav, smrt i čežnja, 

Raskošne oči male Colombine . .. 

26. aprila 1911. 

ŽALOSNA LJUBAV 

Ne volim je, majko, da je po sto puta 
Bjelija i ljepša nego moja draga, 

Da je tanka kao planinkinja vila, 

Voditi je ne ću preko svoga praga. 

Mani me se, majko, mene boli glava, 
Spopada me tuga, hoću umrijeti. 

Nosi ovo lale — predvečerje pada — 

Moja draga ne smie da se svega sjeti. 


Moja stara majko, kada me pronesu 
Tako u tišini pokraj njena stana,, 

Čekaj, dok se prospu zviezde noćnim nebom 
Kao sjajna zrna biserli-đerdana. 

Nosioci, majko, mladi, neženjeni 
Neka prođu tako veselim sokakom. 

Neka draga spava, nek mi asik zadnji 
Bude zastrt tihim, bezglasnijem mrakom. 

A nad rakom, majko, visok bor ne sadi; 

Bit će bolje tako, da mi nema traga. 

Pođimo u kulu, moje sunce pada, 

Nek mi bude srećna nesuđena draga. 

28. IV. 1911. 


PREDVEČERJE 

Diskretno u svili tamnog budoara 
Čezne moja ljubav svietlo jarkih dana, 

Kad se vraća večer, turobna i stara. 

Negdje plaču vali pokraj sjetnih grana 
Ocvalijeh ruža. — Mi smo tako sami. — 

Lica su ti blieda, kao zaplakana. 

— Šta ćeš? Suđeno je! — Intimno u tami 
Možda će se dići opet stare strasti, 

Možda će me opet zaniet tvoji prami?! 

_ Ne vjeruješ, je li? — Morala je pasti 

Ova ljubav naša. — Odveć liepo bješe. 

Ruže više ne će pustim vrtom cvasti. 

— Gledaj zadnje zrake, kako nam se smieše . .. 
Putovi su mrtvi, mramorni i niemi 

U aleji našeg bola ... u mrak spješe ... 

Slušaj, kako tužno mirišu parfemi! 

9. III. 1910. 


XII 

TRIPTIH 

PUTNIK 

Na raskršću mi straži kažiput 
U draču i travi. Sunce pali zgora. 

Strn izdiše, šuti. Tvrda puca kora 
Pod mojom nogom. Znoj se cijedi žut. 

A trula ruka sveđer kaže put 
U plavet i radost raskošnij eh gora, 

Gdje jezero spava mirnom sjenom bora, 
Gdje život nije očajan i krut. 

».. . I ondje tebe sliepa sreća čeka, 

Ti treba da joj vjeđe otvoriš . . . 

Otresi prah i digni čelo sjetno! 

Zar ne čuješ? Već javlja ti se jeka 
I kliče, zove! . .. Zar još uviek spiš? — 
Zabaci plašt i pođi! Putuj sretno!« 

4. aprila 1911. 

NEZNANA KRALJEVNA 

. . . I nađoh je. Na tronu srebrnom 
U grimiznom ruhu, s krunom od rubina 
Vrh pramova, poput devetorih čina, 

Što sputaše mi sviest u času tom. 

Milijun ruža prosuto je tlom, 

I miriše amber ... Zahvaća me tmina-.. 

]a klonuti ću, znadem . .. Bezmjerna daljina 
O, dajte mi da nekud pođem s njom. 


A kad se prenuh, odaja je bila 
Sva puna bielog cvieća mekanog, 
I šuljalo se veće . .. tiho ... tise 


To zvone pjesme planinkinje vile. — 

Bez rieči klekoh uza svilni log . . . 

Ah, odveć sreće! — Ne sjećam se vise. ... 

4. aprila 1911. 


ZAČARANA KULA 

Ta nisam znao kraja sreći toj 
I kraljevski vladah. - Ali jednog dana, 

Gle, dođe mi ona — neznana i znana 
I reče tiho: »Cuj me, diagi moj, 

Ja moram poći. Vratit cu se! Roj 
Vilenski te štiti. — Evo kljuci stana, 

Što sakriva tajne'svieta začarana. 

Ne otvaraj tih vrata kobi zloj«. 

O ponoći, kad pjesma vila presta, 

Rrikradoh se do kule ... Nikoga! 

A ona? Sreća? — Tiho škrinu brava 

Šum! Vihor! Bljesak! — Grada mojeg nesta, 
A s njim i sreće ... To je priča sva. 

_ Strn. Prašna cesta. Pogažena trava. 

4. aprila 1911. 


POSLJEDNE PJESME 

ŠPANJOLSKA ROMANCA 

1. SAMOTNIK 

Don Rodrigo, vitez ponosan i krasan, 

Prolazi kraj tuge gorskijeh jezera. 

Zavit plaštem. Samac. 

Nestala je vjera 

U srcu i duši, otkako mu na san 
Dođe jedne noći kao nebo jasan 
Lik, što s njegva čela mladost vedru stjera. 

Vidio je liepost srebrnoga liera, 

Slušao je smijeh, obiestan i glasan — 

I osliepio je. — 

Sada u noć gleda, 

U dubine tamne zamračenih voda, 

Te im bezdno mjeri vršak crne jele. 

Ko da u srce mu puzi oštrac leda, 

Misao ga bolna k onoj slici voda. 

Spustio je natle kalpak svile biele. 

29. X. 1911, 


2. BALKON 

Mermer-stupi. Bršljan. Lukovi sa tajnom 
‘Čarobnijeh, čudnih, zlatnih arabeska. 

Ponad bielog vrta zatravljen se ljeska 
Drevni balkon. Žali, osut sunca sjajnom 
iZrakom, što se u hlad spušta čežnjom tajnom. 

Koraci se čuju povrh mekog pieska._ 

Brokat. Biser. Srebro mjesečevog bljeska. 
Sunčev trak se vuče za senjorom bajnom. 

Izišla je eno. 

Donna Izabella, — 

Preko devet gora dopiru joj glasi; 

Kao bajka liepa, kao bajka mračna. 

Vienac crnih ruža dvorkinja joj splela — 
Teških, crnih ruža — u noć crnih vlasi. 

Nestala je tiho kao sjena zračna. 

1. XI. 1911. 


3. KATEDRALA 

Don Rodrigo čeka. Staro zvono šuti 

Muklo kao kamen. . 

Pendzeri i puti 

Prepuni su smieha, uzdaha i sala. 

Liepome mladiću desnica je pala, 

Oko gasne, trne, živi, čeka, sluti. 

Dršće, kanda lanac sapinje ga kruti, — 

Kraj njeg proći mora njena noska mala. 

Spuštao se suton, a senjor Ramiro 
Vodio je onud divnu ženu svoju; 

On je silan vitez, junak od megdana. 

Iza stupa nož je grud mladića diro. 

Rasulo je veče nebom jarku boju. 

Gasio se zadnji uzdah ljetnog dana 
Iza stupa divskog, mističnog portala. 

2. XI. 1911- 


4. NOĆNA ŠETNJA 

Vodoskoci, puni plavetnoga sjaja, 
Prskaju po travi mlaki oblak rose. 


Kip Madonne plaštem ruža prekrio se 
Udno teškog zida. 

Noćnih zagrljaja 

Spuštaju se krila. Ruku s rukom spaja 
Nepoznati bog. 

Rodrigo bane. 

Kose 

Raščupane lete. 

Strasti divlje nose 
U Ramirov vrt ga. 

Kao sanja kraja 

Vječitijeh žudnja, raskoši i tuge 
U bjelini jasnoj slazila je ona 
Mramornom tišinom kamenih arkada. 

Mrak se vuče vrtom poput čežnje duge. 

Kroz noć jednu samo ludi krik: »0 donna!« 

A sa vodoskoka oblak rose pada. 

5. XI. 1911. 

5. LOŽNICA 

Sagovi u sjeni bakrenoga dima 
Svjetala, što mračnim uzdahom se žare, 
Milovanje ludo žude. 

Gospodare 

Vidjeli su mnoge, kako gasne svima 
.Ljubav; kako Samrt suhom rukom prima 
Srca, grudi, usne; kako strasti stare. 

Kadifa se pruža meko uz duvare. 

Crni pogled tame zjenicama zlima 
IPilji muklo, tvrdo. 

Ispružen po sagu 

Don Ramiro gori. Prekriva ga svila. 

Mišice mu dršću. Rumen podbi lica. 

Skoči! — 

Isti tren je stajala na pragu. 

Nikada još nije tako blieda bila. 

Glasovi se čuju spolja noćnih ptica. 

10. XI. 1911- 



6. ODLAZAK 
Don Ramiro kreće u boj. 

Kralj ga zove. 

Digao se dušman; ubija i pali. 

Krajevi su cvjetni biedom proplakali, 
Glad i kuga hitrim krilima se love. 

A Ramiro sveđer neke slutnje nove 
Prevrće u misli. 

Često su ga znali 
Zvati kao dosad, al se niesu krali 
U srce vampiri grozne sumnje ove. 

Iznieše mu sluge mača zelenoga, 

Ispio je mnogo junačke već krvi, 
Prijatelj je vjeran, gospodaru dika. 

Podigla se donna jutrom s bielog loga:: 
»Zbogom!« 

Ode junak sileni i prvi 
'I povede trista bojnokopljanika. 

11. XI. 1911 - 


7. MRAMORNA KLUPA 

Smračili se dvori. 

Donna Izabella 

Ide u noć kradom, — crna, vitka sanja.. 

Putem joj se cvieće uklanja i klanja. 
Noć je puna strasti, vatrena i vrela. 


Nikada još nije ovud proći smjela 
Sama. 

Krajevi su ovo tlapnje, spanja, 
Mjesečine, bajke, čaranja. 

I danja 

Svjetlost ovdje mre. 

A Izabella biela 

Koprenu za sobom vuče. Sluša. Šuti. 

To je on! Da, on! — 

Gle, zviezda jedna zgasnu 
Dugim sjajem mraka beskrajne modrine. 

Gospa klone. Svilni zadršću joj skuti. 

Došao je dragi. Ljubi ruku krasnu. 

Čaranje i tlapnje noćne mjesečine! 

16. XI. 1911. 


8. TAJNA 

Don Ramirov grad se krilom strave sjeni. 

Grimizna se baklja ko na grobu žari 
Ponad mrkog zida. 

U toj kužnoj bari 
Gradili su nekad raku jednoj ženi. 

Nevjerna je bila. Zidi zamračeni 
Sakriše je živu. Raskoš, carski dari 
Grobnicu joj kite. Drevni neimari 
Čuli su, gdje ginu uzdisaji njeni. 

Sad je muk nad grobom. 

Zelena je mrena 

Pala već na kamen, grobnicu i vodu. 

Ne miče se nikad. Vječnom tajnom skriva 
Ono, što je prošlo. 

Tako ostavljena 

Davna, biela žena u duboku svodu 
Ispod muklog zida počiva i sniva. 

17. XI. 1911. 


9. MRAK 


Samo žice zvone. — Zviezda više nije. 

Zgasla je tišina. Zaspale su straže. 

S prozora se jednog bršljan nekud naže, 

Uspinje se, spušta, prepliće i vije. 

Samo žice zvone. — Tama budno krije 
Log i nagu ženu. Njene ruke traže 
Zagrljaj i dragog. — Ništa! Slutnja laže. 

To su samo varke sjena drhtavijeh. 

I već kucnu ponoć. — Samo žice zvone 
Negdje, tko bi znao! — A u crnom luku 
Doksata Rodrigo kao avet sinu. 

Izabella kliknu i ko mrtva klone! 

Gubila se pjesma u daleku zvuku, 

Još se zorom čula možda kroz tišinu. 

18. XI. 1911. 

10. CADOR 

Propeo se svilen čador do čadora 
Kao dugi oblak podno čarne gore. 

Don Ramira opet mutne slutnje more: 

Vidio je propast bijelijih dvora. 

Krv i boj i noć i ona tamo gora 
Na dušu mu pade kao muklo more 
Pre oluje. 

Sništen sluša, gdje ga kore, 

Jer mu mač ne sieče. 

Ovo doći mora 

Propast i svršetak. 

Jedne noći bane 

Sluga, blied ko avet: »Vidjeh, gdje te vara!« 


Spustio se tanki zavjes na čadoru. 

Katkada još samo vjetar kroz mrak dahne 
Iznad ravnog polja. 

Kriješ biesnog žara 

Otkriva im pute griešnom, tajnom dvoru. 

20. XI. 1911. 


11. STARA SLIKA 

Na duvaru mutnom starinska je slika, 
Okrunjena zlatom prašnoga okvira: 

Ko da glazbu čuješ, kako pjano svira 
Iz dubina mračnog, ukletog borika. 

Zagrljena stoje do dva blieda lika; 

U srce te tužna bajka tužno dira: 

Zastrti su — vele — sjenkom vječnog mira, 
Probolo ih koplje mrkoga konjika. 

I pod slikom ovom Izabella gine 
Raskoš zagrljaja, grijeh čekajući, 

Dok se triemovima noć u muku glasi. 

Don Rodrigo leži, ćuti strah miline, 

Dodir ruke meki, drhat grudi vrući, — 

Po njem pada otrov razvratnijeh vlasi. 

21. XI. 1911. 

12. OSVETA 

Kao dah i uzdah laka krila driema 
Dragih će se dvoje polako dotaći. 

S mirisima blagim pokoj, san će saći; 

Žudnje, želje, čežnje u njih više nema. 

Večernja se zviezda kroz granje već sprema 
K jezeru daleku — valove će naći. 

Evo! Tu su oni! Sad će se domaći! 

Već se čuje vrtom kruti čelik đema. 


Dvoje dragih spava. 

Uto iznenada 

Don Ramiro strgne zavjes groznog grieha. 
Izabella vrisnu. 

A Rodrigo klone 

S teškom ranom smrti nestali jeli nada. 

Još se čuo grohot, plač i jecaj smieha — 

I na umiranje u kapeli zvone. 

22. XI. 1911. 


13. CRNI KONJIK 

Tek se miris dima odajama ćuti, 

Užasa i mora trag je dvorom pao. 

Don Ramir.o divlje grad je poharao, 

I u mrtvom strahu mrtva kula šuti. 

Mostova su lanci bili prekinuti, 

Crveni se plamen kao zločin krao, 

Kad je zadnji stražar muklim krikom zvao 
Nebo, što se strašnim oblacima muti. 

A kroz tajna vrata nakraj perivoja, 

Lierovima štono vas procavtio je, 

Prođe crni konjik noseć divno tielo. 

Drhtala mu nije ruka posred boja 
Kao onaj tren, kad vidje želje svoje 
Gdjeno mu ih skriva krvi crno velo. 

23. XI. 1911. 
14. DIVLJI PLAMEN 

Grobište. 

Vukodlak trulu raku ište. 

Crljene mu oči. Usta su mu puna 
Užasa i pjene. Ispod crnog runa 
Vrele rane krvlju prokletnika piste. 


r 

Izabella sniva. Ruka bodež stište. 

Rasuli se traci kose poput struna. 

Prekrila joj čelo prebi jela kruna 
Praštanja. 

I minu grieha sudilište. 

Plamenovi samo konjanika prate 
Zelenijem sjajem uzduž prašnog druma. 

A on zviezde, nebo, noć i oblak pita, 

Kuda će i što će. 

Mraci riječ krate. 

»Draga«, plače junak, »noćas sidoh s uma!« 

Sakriva je sjenkom bijeloga štita. 

24. XI. 1911. 

15. ŠUMSKA TIŠINA 

U planinu stiže Don Ramiro zorom. 

Strava tmastih debla sve ga napried tjera. 
Tišti ga na grudma liepost mrtvog liera, 

Tišti ga u duši bol za drevnim dvorom. 

Lutajući jadnik dugo čarnom gorom 
Nađe u dubini stanak pastijera, 

Sakriva ga tuga gorskijeh jezera, 

Sakriva ga san pod stoljetnijem borom. 

Junak ode s mrtvom draganom unutra, 

A na talasima već se jutro bljeska. 

On je prekri plaštem i tišinom krina. 

I u boju — vele — ubiše ga sutra. 

Ona spava. Nad njom zlato arabeska, 

Sjene, gora, zora, sunce i vedrina! 

25. XI. 1911. 

GRIJEŠNA LJUBAV 

Ja mramor ljubim, hladan kao snovi, 
Što umorne ih noći stvaraju, 

Ja ljubim krila, što me varaju, 

I oči Vesne, dušu usta ovih. 

Ja mramor ljubim, ures star i novi, 

Što caruje u mome šaraju. 

Ja ljubim ruke, te mi čaraju 

Svu raskoš vala, kuda samac plovih. 

I zelen sjaj se već pod zavjes vuče. 

Ja ležim kraj njeg, dok je mrtav dan — 
U hladnih žila vrućem varanju. 

I mislim naći mojih tajna ključe. 

Ja ne znam, što je: život, ludost, san?! 

A1 kraj će doći mome čaranju. 

21. januara 1912. 

MRTVAČKA KOLA 

Turobno veče. Smijeh se sledio, 

Ulica praznih magla se takla. 

Glasovi tajne neba i pakla 
Prilaze, slaze. Mrak je pobiedio. 

Tamo je prosjak neznani sjedio, 
Sklopljenih ruku. Usna se makla 
Gledeći bljesak mrtvoga stakla. 

Davno je jadni starac posiedio. 

»Pođi, noćni stranče! Zvjezdana tišina 
Pratit će te, znam, blagim putovima. 
Spokojan se smiri udno zavjetrina. 

Domala ću sam putovima tima. 

Primit će me On, što sve je stvorio . . .« 
Tako je u tami prosjak zborio. 

22. januara 1912. 


ZAMKA 

Erinije mu splele kobnu mrežu, 

Sad mu sišu krv i noktima ga dave. 

Poludio je. Lancima ga vežu. 

Gledajući sanja posred mutne jave 
U tamnici na studenom kamenu. 

Do tri crne sestre crno slavlje slave. 

I miris kose ćuti, vidi njenu 

Put, što gori srebrom otrovne bjeline. 

On proklinje i ljubi sviet, što svenu. 

Kad je tako došo s pjenom mjesečine 
U ložnicu, gdje počeo se plesti 
Gluhe niti trak, vas kraj u krvi sine. 

U kostima i svakoj mozga česti 
Drhtao je očaj bezmjernoga straha. 

Tri crne sestre začele su presti. 

Nestalo je zvuka, vremena i daha, 

A ruka sama digla se i pala 
U bijelu maglu uzburkanog praha. 

Na pogled mukli bezdanoga zjala 
Propalo je sve u vrtlog bučnih snova. 

I smirila se krv na pjeni vala. 

On, prognanik, griešnik, izbačen, bez krova, 

U suton pođe, ali crne kćeri 
Osvete — u kriku ćukova i sova — 

Izvedoše ga na dan. I on smjeri 
U dvor slijepi Pravde, da se kazan svrši. 

A crna sestra crhi trak već mjeri. 

Tmina i tišina bolove mu skrši. 

I stratište u divljem blješti jedu. 

Hladna rosa zrakom poput suza prši. 

A crne sestre crnu pređu predu. 

23. januara 1912. 


VODOPAD 


U mjesečini mrak se plavio. 

Kad stigoh nakraj drevne rasjeline, 

A bršljan ju je plaštem zavio 

I čuva njenu tajnu od davnine. 

Val svietla već se, gle, pojavio, 

U granju pršti, ruši se s visine. 

U ovaj biser ja sam stavio 

Sve čežnje svoje. Gledam ga i gledam, 

I vienac njemu ja sam savio 

Od noćnih ruža. Ovdje misli redam 

I spominjem se, kad sam spazio 

Đerdana sjaj! — I prestajem — i predam. 

O, dugo sam joj ruku mazio, 

Da 1’ u snu ili tako — tko će znati, 

A1 svaku noć sam k dragoj slazio, 

I svaku noć me čula uzdisati. 

Tek jednoć mjesto ruke lagane 

Val vode pade. — Tko će pravo znati? 

I više nemam, nemam dragane! 

24. januara 1912. 

KOLODVOR 

I danas, evo, dođoh opet amo. 

Pa zašto ljudi tako gledaju? 

U ovoj buci mi se naći znamo. 

A1 oni tamo eno sjedaju 
Na klupu našu, gdje u slutnji samo 
Mi izdišemo. Oni ne daju, 

Kroz prašni oblak žućkastoga vela 
Da osjetimo krila aranđela. 

Jer kadno buči doziv noćnog vrača, 

I vapi moć i val avetinje, 


A naša slutnja diže se i jača 
Ko prkos, uzdah, bol prokletinje, 

Tad ćutim ruke magičnog bajača, 

Gdje prolaze u žaru svetinje, 

A vani urla užasna aždaha, 

Sva užarena, vatrena i plaha. 

I svu noć svietla maglena će bdjeti. 

A putnici u tamu legoše 

Sve čekajući. Vrieme gine, leti. 

Nje nema jošte. Već ispregoše 
I crne hate. Ne ću nikad smjeti 
Kraj vidjet onaj. Grud mi stegoše 
Dva crna oka. I sred noćnog krika 
Tek čujem poklik mrtvoga bojnika. 

25. januara 1912. 

OTROVNA PJESMA 

Čujte, gluhi doziv bliedog barjaktara, 
Kako zlatnom halkom nemilice lupa. 

Pa dok ponoć tuj po zidovima čara, 
Načuo je negdje, da smo sami skupa. 
Makovi u vrtu cvatu krvlju žara, 

I na vrancu amo ponosan on stupa. 
Štitove nam dajte! Valja braniti 
Život! On će, eto, nas sahraniti. 

Čujte ga! U triemu već nas dugo čeka, 
Taman kao lica djedovskijeh slika. 
Čekati će možda ovdje dovijeka 
Slušajući užas posmrtnoga klika. 

Jezdio je pokraj zastalijeh rieka, 

Vukao se diljem grmlja i borika. 
Odavde se više ne će vratiti, 

Stog nam valja muku brže skratiti. 

Valjati će poći. Tako neka bude! 

Ubio je krišom umornog vratara. 

Sada čeka nas. I kao očaj lude 

On je svud i nigdje. Čuva nas i vara. 


Spavaju mu oči. Žare se i bude 
Ko dubina tamna tihoga bunara. 

Ajdmo! čujte, kako šapću svodovi! 
Spremljeni su naši bliedi brodovi! 

A kad konac dođe, i kad mrtve prsi 
Izdahnu i klonu ispod buzdovana, 

Kad se crna kosa sva u krvi smrsi, 
Kadno zora plane, biedna, rasplakana. 
Kada u samoći ušute svi vrsi 
Gledajući grozu rastrganih rana, 

Kao milovanje dragih pramova 
Srebrom će se javit zvona hramova. 

26. januara 1912. 

ZRCALO 

Na dnu sive ploče tajna moć se skriva. 
Hiljadu se zraka u njoj smjelo jati. 
Sunce, noć i mrak će u njoj carevati; 

Na dnu glatke tajne žar ljepote sniva. 

Često moje čelo u tom sjaju siva 
Stakla kao gvožđem okovano pati. 

Svaki pogled valja ovdje da se plati 
Jednim gorkim bolom, krvlju srca živa. 

Na glatkom dnu je sjen crvotočina 
I divnog neba posmijeh i cvietak 
I pakla zvuk i suza božjeg sina 

I sviju stvari kraj i vas početak. 

Sve prolazi u nekom čudu tajnom 
I govori i zbori zadnjom tajnom. 

27. januara 1912. 

GOZBA 

Prebi jela izba u sto zlatnih šara. 

Sjaj večeri i disanje čemina. 

I kristal rosni ružičnoga vina. 

Rumen zrelog voća, pjesme i gitara. 


Vidim, da me vaša usna danas kara. 

A zašto? Ne znam. Samo iz dubina 
Ja vidim to. Oh, kako je čistina 
Jasna ovo veče. Zaniela je čara. 

Žuđena i tužna moja čaralice, 

Gledate 1’ junaka s čekrkli čelenkom 
Na portretu drevnom, što sjedi s jelenkom?! 

Čuste 1’ možda krila noćne, kasne ptice? 

Vani pjesma ječi. Sad će do nas tmica. 
Zasjati će plamen čežnje činilica! 

28. januara 1912. 

HELIOGABAL 

Vele, da je žrtva bila čudesna. 

Vidjeli su sjenu Haronova čuna 
Sveštenici bieli. Noć je udesna. 

Ulica je bučna. Urlanja je puna. 

Iznad Rima smrtni val je dahnuo. 

Mačevi i metež. Uzdigla se buna. 

Grimizni je cvijet tiho sahnuo. 

Te ga zlatna mreža iz visina baca. 

Gostove je otrov taj zapahnuo. 

A u kolu jakih, crnih čuvalaca 
Zaspao je on. I moć uživanja 
Cakli se na licu raskošjem vedraca. 

Razvratan je miris tih darivanja 
Šireći se povrh mramornih praznina 
Prekrio daleko dvore snivanja. 

Cezarska se kob iz grobnij eh davnina 
Nije svojeg puta još okanila. 

Kadno sinu prva svjetlost daničina, 

U njedra je zora zviezde shranila; 
Ulicama bučnim pjenila se vika. 

Palača se carska mliečno danila. 

Šum jela su koplja tmurnih buntovnika. 
Kletava se bijes zrakom derao 
Oko istočnjačkog božijega lika. 

Posljednji je stražar mutno zvjerao. 
Razbili su zlatna vrata devetora. 

Carski grimiz mač je već razderao. 

Glasovi se gube kao pjesma mora. 

29. januara 1912. 

TAMNICA 

Ubila me memla od kamena, 
Dilber-dušo! Tko će stizati 
Tvojoj kuli? Tama je studena. 

Tko će biser o vrat nizati 
Gdje mi usud sav užitak krati! 

Tko će duvak s lišća dizati?! 

Tko će mene mlada dočekati, 

Kad se vratim? Hoće 1’ virnuti 
Moja draga, kadno zveknu rati? 

Možda će me niemo dirnuti 
Biela žena, povest k svome dvoru 
I u lice niemo zirnuti? 

S njim sam bio ja u dogovoru, 

S oklopnikom. On će nositi 
Knjigu dragoj. A1 u grobnom zboru 

Začuh tužnu pjesmu rositi. 

Sve sam jade već dobolio. 

Sunca trak ću za nju prositi; 

Jer sam dragu svoju volio! 

30. januara 1912. 


ČAMAC 

Nepoznata ruka posred paučina 
Mjesečeve magle, lotosa i bora 
Začuđene mrene zelenih dubljina 
Kraj nas će ih lako voditi doskora. 

Oni plove tako. Srebrna daljina 
Otkriti im svoje staze noću mora. 

Jer ih prati bljesak čaralice duge, 
Odsjev plačne vode i tišina tuge. 

Primiču se, eno, svojemu džardinu; 
Čamac reže vodu dižuć mokre grane, 
Ziba se i leti. Dvije sjene ginu 
Žureći se domu, prije nego svane. 

Već se dižu traci zore u širinu, 

Krajevi se bieli ljeskaju i dane. 
Ostadosmo tako sami na grebenu 
Gledajući jutro, maglu, val i pjenu. 

31. januara 1912. 

LUTNJA 

Imao sam nekoć, ne sjećam se kada, 
Jednu staru knjigu, već je dugo tome. 
U njoj vidjeh čud,o čarobnoga grada, 
Vile i junake, cvieće i paome, 

Zlato ljetnog polja, lugove i stada, 
Oblake i šume, vale, što se lome; 

Snatrio sam dugo samotan u hladu 
Čekajući bliedu, nesuđenu mladu. 

Kladenac je tamo bio pored hrama, 

A kraj njega o stup oslonjeno diete. 
Kosa joj je crna. Ovdje stoji sama. 
Zvonce mrtvih zvoni. Bolni zvuci lete. 
U ruci joj lutnja, u oku joj čama, 

A na licu smiešak, blagi posmieh sjete. 
Uz to bliedo diete moje misli čaše 
Slušajući lutnje neslušane glase. 

1. februara 1912. 


ZASTOR 

Iza crne svile gine moja nada, 
Čeznuće, suze. Sve je zalio 
Plašt sumraka — i sve razvalio. 

Digao se. Šuti. Kraljuje i vlada. 

Već ga dugo gledam. Ali iznenada 
Trak sumnje, što me dugo palio, 

U dušu bljesne. Bol se svalio 
Kidajući mozak. — On sve tiše pada. 

Išaran je srebrom. Ja ću istrgnuti 
Strahotu tajne, priviđenje slika, 

Što tište i tlače poput olova. 

Znadem, što će doći. Raskošiti puti 
Na dodir svete ruke izbranika 
Procavtjet će vječnom žudnjom bolova. 

2. februara 1912. 


DOGORJELA SVIJEĆA 

Svršilo se. Ajte! Sat je, evo, stao. 

Jaglukom ću tankim, zlatom vezenijem, 

Prekrit zadnji pogled, što ga skriva drijem. 
Te je meni radost zadnjeg neba dao. 

Još se žari stijenj. Ko iznemogao 
Dim se vuče izbom, zatravljen i nijem. 

I ja ne znam, gdje sam! Plačem, ii’ se smijem? 
I ja ne znam, da 1* mi svega ovog žao? 

Tek vidim ruku. Večer topla, vedra. 

A talas jedan pokraj briega ječi. 

Svi cvjetovi su poniknuli nikom. 

Dok noćni dašak prolazi jasikom, 

Nas dvoje kao bez života kleči, 

A brodar stari digao je jedra. 

3. februara 1912., 


BALKON U SNIJEGU 

Vas je mramor prepun pričanja i čuda. 
Dvoranom je lego lovorova hlad. 
Kandelabri gore, uzdižu se svuda 

Izdišući taman, i mirisav kad. 

U bjelinu sniega kadšto suza kane. 
Namjernik je neki. Zadesi ga jad. 

Gleda crne vlasi razbludne gitane, 

A daleko šumi bučne glazbe slap. 

On joj tek u žudnji kadšto riječ šane. 

Kraj nje mladić stoji. Drži zlatni štap. 
Zgrabila je liepu ruku kavaliera, 

Ispila iz čaše željno zadnju kap. 

Razbio se kristal. Prolila se mjera. 

Zasjala je divnih grudi naga draž. 

Na oblaku vjetar mrak i očaj tjera. 

Nestala je varka, bljesak, san i laž. 
Studene su ruke maglu stakla takle. 

Pad balkonom leži mirno bliedi paž. 

Prozori se svi u cvjetovima cakle. 

4. februara 1912. 

ZLOČIN 

Možda će i zora. Posljednja je maska 
Zgažena uz crljen drhat lampiona. 

Smrknule se strasti. Onog istog časka 

Poniraše tutanj jutarnjijeh zvona 
S kamene visine do njih, udno klanca. 

Jedan glas tek vapi gluho: »Zar će ona —? 

Zar su moje grudi od kamena stanca — ?!« 
Kao hladni dodir otrovnice zmije 
Sapelo mu ruke gvožđe groznog lanca. 


Čitav skup se biesno, razuzdano smije 
Odlazeći otud. Vreba užas mira. 

To je konac jadne, bolne komedije. 

I on žudi radost zlatnoga kondira 
Stupajući na prag ružičnih krajeva, 

Padajuć u bljesak maglenoga vira. 

Zbor daleko jošte negdje burno pjeva. 

Osjen mladog jutra duge zrake baca. 

A kraj ceste mrtvo i u krvi snieva 

Ukočena maska bieloga bajazza. 

5. veljače 1912„ 

RADOST LJETNOGA NEBA 

U vrbljaku plamen sunca podnevnoga. 

U bistroj vodi leži moja draga. 

A u sočnoj travi želja srca moga. 

Na lotosu u hladu dršće vlaga. 

Da je meni san i zanos plavog loga, 

Ja ispio bih otrov iz krčaga, 

Ljepoti njenoj tek bih služio 
I cvjetovima svu okružio. 

Vidim je kroz veo zlatan, što se blista,. 

A njojzi rastu prebijela krila, 

Zahvaća je voda kao biser čista, 

’ I plavi val se ljeska kao svila 
Noseći u sjenu zelen mladog lista. 

I ona nije nikad liepa bila 
Ko danas, kad je bol krvavio 
I valovima svu je zavio. 

I ne mogu više nigdje mira naći. 

Kraj obale u hladu spava krma. 

Čamac moj se ne će nikud maći. 

I gledam u dno. Obala je strma. 

U taj sivi bezdan sunce će mi zaćL 


Na valovima još se ljeska srma. 

I dovieka bih ovdje snivao 
I svoje želje u mrak skrivao. 

6. februara 1912. 


STARI PORTRAIT 

Milosnica iz nepoznatih strana 
U tamnom svodu slusa prazni muk. 

I samo načas dođe pozdrav dana 
I sunca žar kroz išarani luk 
Do teškog niza krvavog merdžana. 

Sa šarama se gubi sjaj i zvuk, 

A liepoj gospi trne pogled živ, 

I prekriva ga oblak sjena siv. 

I nitko ne zna, tko je nepoznata, 

Daleka žena, hladna kao led. 

A čuvar veli: kraj nje ona vrata 
U grobnicu da vode. Glatka mjed 
Sve gori kao pramen magle zlata. 

A ona šuti. Obraz joj je blied. 

U svodu vječni muk i vječni hlad. 

Ja gledam je. I nestaje mi nad. 

7. februara 1912. 


NOŽ 

Bit će, da je ovo jošte krvi trag. 

Na dršku zlatnom poznati se mora. 

A1 oštri bljesak ne da odgovora, 
Smieši se i spava, umoran i drag. 

Možda je tek u snu kao uzdah blag 
Na vjeđe pao — kao basma zora 
I kao bajka sutonskoga mora, 

Šapće je i baje anđeo i vrag. 


I već ga slutim, kako gleda odar 
I usne, što su ljubav podale, 

I oči, što su tajnu odale. 

A plamen snatri, sumoran i modar. 

U ponoć mlaku uzdigli se dvori 
I čekaju! Ej, davor’! ej, davori! 

8. februara 1912. 

SVETA TRI KRALJA 

Noćnih zublja žar će srca ogrijati. 
Pjesama je bura suze pratila 
I od sviju misli dah odvratila. 

Vječito će tako divna svietla sjati. 

Danas, evo, opet mir i raj se vrati. 
Duša nam je puste dane tratila. 

Magla nam je zanos zore kratila. 
Danas evo opet borje oltar zlati. 

Na prozoru ko sjaj ogledala 
Srdaca triju živa čežnja hiti. 

Da poklone se mladom kralju niče. 

Biserom će ga, zlatom okititi! 

Daleko ih je tako gledala 
U suton radost zviezde pratilice! 

9. veljače 1912. 
PROCESIJA 

Zrakom lebdi barjak, crljen kao grijeh. 
Omara i žega. Gori žuti prah. 

Molitve i kletve. Uplašeni dah. 

Očaj prati korak poklonika svijeh. 

Teško, grozno sunce plamen svieća krije. 
U dušu se vuče nepoznati strah. 

Pogled ništa više tuj ne razbira. 

Žar i umiranje sanja podnevniieh. 


I kidaju se očajničke niti, 

A tračak vjere mrtva srca jača. 

Ruke dršću, stežu nad rozarija. 

To uzdisanje blaga ruka štiti, 

Jer ona čuva polje i orača — 

Sa zvonika plače Zdrava Marija! 

10. februara 1912. 


SARKOFAG 

Dragih je dvoje skrivao sjen 
U sjetnoj tišini osvitka. 

Bršljan je kamen zavio zden 
U nemoćnom žaru užitka. 

Prsten se zlatni ljeskao njen 
Ko otrovni kalež napitka, 

Prve i zadnje ljubavi tren 
U mahnitom času gubitka. 

Stoljeća se dugih val osvetio 
Raskopavši tišinu mrtvog stana. 
Okrutnik se neki i njih sjetio. 

I jarkom sjaju sunca napomol 
Rastvorila se davna, teška rana, 
I jeknu novim jadom stari bol. 

11. februara 1912. 


ČETIRI GRADA 

Dru. Izidoru Kršnjaviju 


VENECIJA 

I 

PALAZZO DUCALE 

Noću, kadno svietla po laguni planu, 

A u mutnoj vodi zlatne kaplje gore, 

Onda mrtve rieči tajnu mrtvih zbore, 
Bliedi mermer-dvori čudno snatrit stanu. 

Kroz mrak žudi talas noć nedočekanu, 
Gleda je i čeka, a daleko more 
Ppča mu o braći, što se divlje bore, 
Slobodni i sami, kadno zviezde planu. 

A mraci, svietla i tišine zovu 
Iz triemova na vidjelo davninu, 

Plašt raskoš ja i dugu, carsku svilu; 

Zvon ponosni na drevnom Campanilu 
Već grmi! — Ne. U pustu radost ovu 
Tek nešto tako jeknu kroz prazninu. 


106 


II 


PALAZZO VENDRAMIN 

A1 ovdje ipak glasovi se čuju, 

Nad lovorovim grančicama zvone 
I u dubinu morskih kćeri rone, 

A divsku priču slutnje obnoć snuju: 

Kroz orljavu i zanosnu oluju, 

Dok bol Walkiire u Wallhallu tone, 

Kroz bogomračje silne vasione 

Mac Siegfriedov u divljem ognju kuju. 

A kraj žala tamo zaspala je sama 
Gondola ko crni cvijet voda ovih: 

Tek je mjesec prati tiho sa visina. 

Možda čeka štogod, možda nekud plovi; 
Prazna je, a pusti sag joj stere tama — 
Slušaj! To je zadnji poziv Lohengrina! 

IV 


GIAN BELLINIJEVA MADONNA 

Od halkidona i safira 
Sagradit valja Tebi dvore, 

Pa da se njima pjesme ore, 

I zlatna harfa vječno svira! 

Da zore val Ti čelo dira, 

A uzdisaji ruža dvore 
Ljepotu Tvoju, da Ti tvore 
Tek jedan priesto od zefira. 

O, dopusti, da se kajem, 

Kraj Tvog trona, jer Te voli 
Duša, dokle sunca traje! 

Divna gospo, molitva je 
Ovo, što me tako boli, 

I što Tebi, evo, dajem! 


PALAZZO CONTARINI-FASAN 

Na stupovlju i mrtvome kamenu 
Valovlje se ljeska i drhat vode zlate 
Požar lampiona i tuga serenate — 

I nestaje u zatravljenu sjenu. 

A galija već na put noćni krenu, 

Jedra, puna vjetra, u beskraj vode svate. 
Pogledi i suze sa pendžera ih prate, 

I mlaki vali nose laku pjenu. 

Oni će na Cipar. Samotnička zvona 
Javila su ponoć. Kao krotka srna 
Stisnula se uza nj biela Dezdemona; 

Kosa mu je gusta, kudrava i crna. 

I kad zora do njih došla je daleka, 
Osjetiše možda ono, što ih čeka. 

PADOVA 


SAN SEBASTIANO 


Krasan kao davni kip u noćnom gaju, 
Gdje mirte vienac u daljinu pletu, 

A zbor drijada poje pjesmu svetu, 

Dok se mramor kupa, vas u zagrljaju 

Mjesečeve rose, sestre dalkom kraju, 

Što blaži bol i očaj dajuć sjetu 
I tužnu radost — .u tom čudnom svietu 
I ti stojiš tako, napomol već raju! 

Dok smrtnu raskoš bola si uživo, 

Na posvećenim stubama oltara 
Umirale su čežnje. Vali zlate 

I crne kose; usne pune žara 
I grieha... Sve je, evo, staro, sivo, 

Tek vječna tvoja mladost ovdje cvate! 


GIOTTO 

Šarena bajka mističnoga tkanja 
Po zidovima prolazi kroz trista 
Neizbrojenih svjetala. I čista, 

Daleka ljubav zviezdama se klanja. 

U plavom zraku rosi đrhat granja, 

U plavom zraku sunca dah se blista, 
A mrtva glava klonuloga Hrista 
Na majčine se drage grudi sklanja. 

Tiha je kapela. Čuva davne snove 
I maštanja i zanos divne duše, 

Te jednog dana ovu radost prosu. 

Napolju je sunce! Šapće bajke nove 
I pije s mladog cvieća jasnu rosu, 

Dok pričanje sa stiena ljeta ruše. 

II 


V I C E N Z A 


CAPELLA DEL SANTO 


Jedna želja samo! Da je sada znadem, 

Pa da je bacim tuj pred božjeg ugodnika 
Ko molitvu i kletvu očajnoga krika, 

Da mu sve, što imam, ovim trenom dadem. 

Dugo se kroz tamu svih čeznuća kradem 
I tražim nešto davno: nagu liepost lika, 

Što izmiče i tone! — Vani bruji vika, 

Divlja, puna sunca. — A ja ne imadem 

U duši želja više. — Vidim: vosak pada 
Po mramoru i srebru; i ne čuje se blieda 
Turobna pjesma vrućili ovih suza, 

Što stvaraju se, eno, rajskim cviećem sada; 

Pa dok mi oko samo tu bliedu priču gleda, 
Spušta se na me bol dalekih uza. 


BASILICA PALLADIANA 

Silaze liepe gospe, sve u svili, 
Šuštanje halja vuče se po tlima. 
Pogledi gore. Ruka ružu prima, 

Baca je dolje. Varku cvijet krili. 

Večer je topla, a mladići čili 
Vrebaju smjelo i bez rieči njima 
Kazuju žudnju. Srca žar i zima 
Gori i zebe, jer su dugo bili 

Dalčko negdje, tamo preko mora! 

— I tako varka ljubavna se prede 
A svuda kamen, mrtvi kamen sivi, 

I ova okna, što me tužno glede. 
Sunčani život tajnu snenog dvora 
Ni obdan ne bi smio da oživi! 

II 


RAVENNA 


TEATRO OLIMPICO 

Ja vidim glumu: Colombina 
Sa crnim šalom tu je stala, 

Ko s noćne da je zviezde pala, 
II da je rodi mjesečina. 

I šuti, sluša. A bjelina, 

Već polako je drhtat stala, 

I cipelica igra mala, 

Pa tako čeka Arlecchina. 

A1 tužna, blieda jedna maska, 
Kraj stupa što se ustavila, 

(A poslala je Pulcinella) 

Golupče s nožem i bez glaska 
U tami vreba. Dršće svila. 

I krvava se zamka splela. 


I 

PINETA 

'Gle, pinije se tužno izdigoše tuda 
I gledaju put neba, i teško im se čini: 

U zaprašenom suncu, u tjeskobnoj vedrini 
Vec nema davnih dana, nema davnih čuda. 

Zar sve je bila bajka, nestašna i luda, 

I priviđenje raja i groznog pakla čini, 

;Što lutaju i danas po zelenoj dubini, 

A zelen otrov oka zuri iz dna svuda? 

Nije bio san! I danas pjesnik šeta 
Stazom prognanika ćuteć staru tugu, 

Ali obnoć samo, jer je šutnja sveta. 

Pa kad slazi mjesec, možda u tom lugu, 

Sto se mrakom bola i tišine ljeska, 
lebdi s valom noćnim čarobna Francesca! 

III 


SAN VITALE 

Svetački se nimbus vije oko glave, 

A na grudma gori blago carskih dvora. 
Svako oko pred njom poniknuti mora 
Ugledavši san i raskoš mrtve jave. 

Prekriva joj tielo odsjev divne slave, 
Kraj nje muk i ponos grimiznoga mora. 
Hladno zlato priča: To je Teodora. 
Čuvaju je mraci i tišine plave. 

I ona tako nešta ovdje čeka, 

Jer oči su joj velike i same, 

I ne zna gdje je, niti kuda ide. 

Po mramoru je pala sjena meka, 

A1 njene oči gledaju i vide 
Plač sutona i slute korak tame. 


VEČER NA MORU 
(Epilog) 

Izgubio se grad, i samo uspomena 
Pred očima još gori od purpura i zlata 
I bjelokosti mliečne. A galebova jata 
Okružiše nam brod. I biela dršće pjena. 

A domala će mrak. Ukazat će se zjena 
Čuvara ove vode. Rastvorit će se vrata 
Pučine, što se budi. I ko na krilma hata 
Poletjet naš će brod. A s jedra past će sjena. 

I da onda samo plovimo bez međe, 

Pa da nema kraja, i da nema zore, 

Samo noć i pjesma, val i mjesečina! 

I sve dalje tako. Velika tišina. 

Zviezde kao u snu svakim trenom rjeđe. 

Onda ništa više. Samo muk i more! 


ANTINOJEVA SMRT 



DALJINA 

Kroz predvečerje sjen za sjenom pada„ 
Ja slušam noći i daljina glas 
I u toj šutnji mislim naći spas 
I pustu radost maštanja i nada. 

Ja slušam noći i daljina glas 
I vidim dragu, kako slazi sada, 

I pustu radost maštanja i nada, — 

To raskoši je val i čežnje čas, 

I vidim dragu, kako slazi sada: 

O, divna ženo, zlatan ti je vlas! — 

To raskoši je val i čežnje čas, 

Bol zanosa u mojem srcu vlada. 

O, divna ženo, zlatan ti je vlas, 

Ljepota tvoja sunce, rosa mlada! 

Bol zanosa u mojem srcu vlada, 

Ja. idem tako . . . Kraj se mrači vas . ... 

Ljepota tvoja sunce, rosa mlada, 

I nebo je i proljeće i spas — ! 

Ja idem tako . . . kraj se mrači vas. 

Kroz predvečerje sjen za sjenom pada.. 

(1913);! 


1 . 

Galija crna reže svilu mora, 

I biserje po talasima pada; 

Napeta jedra žude bliesak dvora, 
Paoma šum, tišinu rosnog hlada. 

Dvorovi carski jošte mramor kriju 
Za obzorjem, i vidjeti ih nije; 

Zora da svane, i da ponad sviju 
Dubina plane sunce, da se slije 

S velikim valom radosti u jeku 
Tajnovitu, pa da se onda smiri 
Bacajuć mir na pustinju daleku, 
Plavetan sjaj što kroz daljinu širi. 

Zrcalo mora crna lađa reže, 

I veče pada. Voda tugu prima 
Sutonskih boja. Hitri traci bježe, 

A biser kruni čelo talasima. 

2 . 

»Usne su tvoje cvijet otrovan, 

Što cvate noću umiruć o zori, 

I kad ih ljubim, strah me tuge mori. 
Ubija šutnja, mrači mi se: san. 

Bojim se, da će ipak doći dan, 

Što uzdisajem zadnje slasti gori, 

Ja krok mu čujem, nagao i spori, 
Sablasnih krila vidim osjen vran. 

Očajno pijem tvoju divnu put, 

A rastanka se gluha jeka čuje; 

Ne ostavljaj me, dragi! Slušaj! Tu je 
Milosti ne zna, strašan je i krut! 



Njegov je pogled zloban, kivan, žut, 

I gadno čelo nešto grozno snuje, — 

O, daj mi usne, miris nek me truje! 

Jednom,... još jednom ... možda zadnji put!« 


3 . 

U stravi rastanka i na pogledu noći 
Car diže ruku, neka svietla planu, 

I kaplje krvi ponad vode kanu, — 
Grozote samrtne izbliedit će i proći 

I goli robovi po sagovima meću 
U zlato vaga sneni drhtaj ruže, 

A mirisa daleki snovi kruže 
I tihim zanosom nad galijom se kreću. 

Već gozbu spremiše i žuto vino nose, 
Svi vrčevi su puni zimzelena, 

Na rubu gori strasno žarka pjena, 

A kapi leđne u magli kristal rose. 


Zakriliše palme perivoj vas, 

Tu negdje se vodopad čuje; 

Kroz mirtovo grmlje vuče se glas, 

I cimbala zvukovi struje. 

Sa jarbola crne galije rob 
U mramorne dvorove gleda, 

A jutarnje sunce sakriva kob, 

Po galiji štono već sjeda. 

5 . 

I car nije čuo, kad je prošla — 
Neznanka noseć vienac asfodela, 
Koprena za njom padala je biela, 

I nestala je, kako je i došla. 

Jer on je samo gledao mu čelo, 
Zasjenjen pogled zlatom trepavica, 
Umornu rumen usnuloga lica, 

Na dušecima ispruženo tielo. 


O zori dozvaše na palubu igrače, 

Ko bieli san se tiho kolo kreće, 

A Venera po istoku se šeće, 

I duša careva u pustoj slutnji plače. 

4 . 

To nikoše dveri... Začaran kraj 
Nad vodom se diže ko sanja, 

U bagrenom jutru zaspao gaj, 

Tišina je sišla sa granja. 

Stepenica crnih dugačak red 
U sive je zašao vale, 

A dvor je ko mrtav, maglen i blied, 
Uz kapiju sjene su pale. 


A1 njena ruka dotakla se bila 
Drhtajem lakim divnog čela toga. 
Sunce joj sjenu prosulo vrh loga, 
Zamračila se na čas jedan svila. 

Car ne vidje i ne ču. — Lađa stane, 
Purpurni sazi klonu preko mosta, 
Nosiljka prođe, miris ruža osta, 

A sunce kao živa baklja plane! 

6 . 

»Ti nosiš smrt i život«, reče vrač, 
Užaren blieskom posvećene vatre, 

A pogled bode oštro kao mač 
Oči mladića, što u tami snatre. 


8. 


Visoko plazi žut i crljen plam, 

Zvukove tajne čudno skrivajući, 

U polumraku gasne uski hram, 
Braneći danu u misterij ući. 

0 porfirni oslonio se stup 
Snuždeni Cezar gledajući druga, 
Zagonetke je kolut gluh i tup, 
Beskrajna staza neznano je duga. 

»Ti nosiš smrt i život. Samo ti 
Spasenje možeš jednoć njemu dati, 

U tvojoj ruci ključevi su svi, 

Otkrit ćeš tajnu, vidjeti i znati«. 

7. 

U dvoru čeka robova sila, 

Straža na triemu dugačkom bdi. 
Sjenama vrta lutaju sni, 

I dršću plava, mjesečna krila. 

O crne stube udari šajka, 

Naduo jedro lahora val, 

Čini se, kanda ostavlja žal 
Bez jedne rieči sumorna bajka. 

Jer tako ide povorka dalje 
Ćuteći krila mjesečnih dah, 

Pozlaćen za njom diže se prah 
I samo šušte svilene halje. 

A mladić sluti, čuje i sluša 
Stravične tajne ponoćni glas; 
»Izabran ti si. .. doniet ćeš spas! ...« 
I u tom živi njegova duša. 


Došle su mirno u dvor žene tri 
I mrtvo stale caru ponad glave, 
Pogledi su im udesni i zli, 

A kosa crna, puna tmaste strave. 

Odmata jedna sestra koban nit, 
Vreteno zlatno vrti se i prede, 

Očima mjeri druga pramen svit, 

A one oči samo glede i glede. 

Treću kroz ponoć prati mrki sjen, 

A vlasi duge kasni vjetar mrsi, 
Žaloban uzdah mrtvački je njen, 

I stište oštar nož na suhe prsi. 

Čekaju tako mirno žene tri, 

Dok caru teško sklapaju se vjeđe. 

Ne vidi. Ne zna. Samo tmurni sni 
Omotaše ga mrežom tanke pređe. 

9. 

Skupila se pusta sila velikaša 
U procvali u carski perivoj: 

Dovršiti će Cezar život svoj, 

Prosut će se zadnja pozlaćena čaša. 

Čekaju, da dođe sveštenik i kaže, 

Što jedino još može dati spas, 

Svi vjeruju u njegov sveti glas, 
Pogledi ga sviju čekaju i traže. 

Već je davno prošla perivojem tama. 
Kraj loga gasne tužne baklje žar; 

Bez riječi mahnu samo rukom car, 
Kadno uđe čuvar Izidina hrama. 


»Smrt i život nosiš«, muklo starac reče, 
A mladić spozna osudu i kob 
I vidje, kako otvara se grob 
Tamo na dnu rieke, što kraj dvora teče. 

10 . 

Odvezaše čamac brodari 
I noćne ga odnose struje, 

Kraj bokova talasi bruje, 

A mjesečna ploča se žari. 

U srebru se spustila vlaga 
Ko suzama protkano velo 
I padajuć caru na čelo 
Tišinom ga utjehe draga. 

U snatrenju smrtnih daljina 
Car govori: »Usne su tvoje 
Ko cvietovi purpurne boje, 

A ruke dva bijela krina. 

I nitko te ljubio nije 
Ko umorno srce, što gasne ... 

U sjenama večeri kasne 
Moj život i ljubav se krije!« 

’ 11 . 

Za gajevima tone u samoću 
Posljednje zrake mjesečeve sjaj, 

A tihi čamac provlači se noću, 

Prati ga mutnih voda uzdisaj. 

I posred ovog pritajenog muka 
Opazi mladić dug i crni sjen, — 

Gle! pružila se tiha i blieda ruka, 

Očiju bliesak vreba zatravljen. 


I nagnuo se ne znajući kako, — 

Zove ga bezdno ... Ništa ne ču car. 

»Da, umrieti je lijepo i lako . ..« 

Mjesečeve zrake zgasnu zadnji žar. 

A preko glatkog, mramornoga zida 
Mirisne ruke spušta cvjetni vrt, 

Nad grobom ruže noćni vjetar kida 
Plačući mladost i ljepote smrt. 

12 . 

Nad mirnim dvorom zviezda jato 
Cvate i gasne u sto šara, 

Umorna glava tužnog cara 
Već davno gleda u noćno zlato. 

U valovima ponoć spava, 

Galija crna na put kreće, 

Bacajuć vodom sjajno cvieće 
I biserje i svietla plava. 

»Znam, pošao si u noć za me, 

Jedini druže! Tvoje čelo 
Pokriva kobno, mrtvo velo, 

A vlasi kruni vienac tame. 

I slušajući pričat more 
Minulu sreću drage basne, 

Vidim u duši zviezde krasne, 

Gdje tvoje divne oči gore!« 

Antinoj je bio ljubimac rimskoga cara Hađrijana. Jedaoć je 
pratio cara na putu u Egipat. Hadrijan se razboli, i proročište proreče, 
da će se spasiti jedino onda, ako se netko za nj žrtvuje. Antinoj se na 
to utopi u Nilu. Car je bio silno žalostan poradi smrti svoga ljubimca 
i dade načiniti svu silu njegovih likova, od kojih je čitavo mnoštvo 
ostalo sačuvanih. Jedan od najljepših nalazi se u Villi Albani. Osim 
toga prozvao je i jednu zvijezdu Antinojevim imenom ne. mogući ni¬ 
kako prežaliti njegove smrti. 

ZAVODNIK 

I 

Ljubav je moja umorna i sama 
Ko noć i tuga. Zgasio se žar 
Orgija vrelih, nestalo je plama, 

I samo čujem doziv mraka star. 

Davno me prati ovaj glas, jer nama 
To krvavoga udesa je dar; 

Vidjelo moje crni se ko tama, 

I ne vidim kraj puta sanja šar. 

U pustinji sam gledajuć daljinu 
I čekam čudo, što će možda doći 
I neviđeno nestati i proći. 

A iskre nebom umirući ginu, 

U ponor nekud klonulo se ruše 
Ko bolno tkanje nada moje duše. 

29. L 1914. 


II 

»Gdje istok ljubi zori trepavice, 

Na strmoj hridi stoji sveti grad, 

U zlatnom hramu gor.i vječni kad, 

I zvone harfe, ječe zvučne žice. 

Ta pogledaj me! Čemu spuštaš lice 
I Sklapaš oči? Vjeruj! Još si mlad! 
Gospodar svemu ovom bit ćeš sad, 

Pokloni mi se samo, padni niče«. 

Duh govoreći bliže k meni kroči, 

Crnine noći polio ga sjaj, 

I šapće, mami: »Gledaj! Pogledaj!« 

Tek čujem teški odziv svojih snova, 

I nekud čudno vapi jeka ova: 

»»Ne mogu. Ne znam. Ne vidim ti oči!«« 

4. II. 1914, 


III 

»Još jednu riječ! Ja ću mirisom 
Saronskijeh ruža, crvenih i bielih 
Osut mučnu ljubav, što je duša želi, 

A ti se kidaš od nje snagom svom. 

I sazdat ću ti dvor u kraju tom, 

Procvast će kao žudnje traci smjeli; 

Carica će južna, puna strasti vrelih, 

Sa svitom doći u tvoj carski dom. 

Pokloni se!« — Promatrao sam crnu, 

Užasnu avet, što mi život nosi, 

I slutih onaj čas, da mraka to je sin. 

Noć u mjesecu sja — dalek, sniežan krin, 

A moje rieči zastaju i trnu: 

»»Zbaci i zderi plašt, da znadem tko si!«« 

IV 

»Nad zvjezdama se moje carstvo stere, 
Daljina pustih ni sam ne znam broj, 

I prostorima silnim nema mjere, 

Planeta žarkih gdjeno luta roj. 

U plave ću te uzdignuti sfere, 

I bit ćeš vječan, samo budi moj, 

Ja znadem, sumnja tvoju dušu ždere, 

Ti bliediš, dršćeš, probija te znoj«. 

»»Govori, tko si anđeo ii đavo, 

Te hvataš stope noćnih maštanja 
I skidaš ruho griesima sad mojim. 

Zar nema, reci, nema praštanja? 

Otiđi, bježi, zgini, ja se bojim 
I ja bih tako željno jednoć spavo!«« 

6. II. 1914. 

V 


»A sada?« — Muk. Bez rieči plašt je pao. 
Goli sjaj ljepote bliedom noći sinu 
Rastjeravši sumnju, utvare i tminu, 

I bieli kip je šutio i sjao. 

Od sreće sam i bola zaplakao 
Gledajuć divnu, srebrnu daljinu, 

Kuda iskre neba umirući ginu 
I cieli život za taj čas bih dao. 

I padoh na tle ljubeći mu stope, 

Želeći narda, aloja i smime, 

Da podam žrtvu tajni čuda toga. 

Jer dok mi suze pustu zemlju škrope, 

Znam, da tišina ove noći mirne 
Pred mojom dušom otkrila je Boga! 

7. II. 1914. 


Z MOJIH BREGOV.... 


1 

MOJEMU OCU 


Ja tebe dajem ove pesme moje, 

To najlepši je i jedini dar, 

Kaj znam i morem dati; primli bar 
To zadnje cvetje domovine svoje. 

Govoril jesi navek, da je samo 
Vu goricaj živlenja pravi raj, 

Koj nigdar več ne dojde nam nazaj; 

Mi iščemo ga, — ali — kaj mi znamo?! 

Spred naše kleti ovo cvetje za te 
Ja nabral jesem i vu pesme zvil, 

Tam gore dok sam s tebom samem bil 
I gledel, kak so dalko zvezde zlate. 

Ti razmel bodeš ove drage glase 
I v srcu ti bo teško, ja to znam, 

I ti si, kak i ja, tak strašno sam, 

"Ti z menom skupa čakaš stare čaše. 

27. maja 1913. 

PRAMALET 


2. KOPAČI 


1, V TRS JU 

Po zemle se črevec vleče, 
Trsje mirno spi, 

Vrana dalko kvarče i lece,. 
Nebo se plavi. 

Meko je i još se gazi — 
Neje vroče baš, 

Jen debeli mravec plazi 
S trsa na brajdaš. 

Kakti steza, pona snega, 
Oblak stal se dog, 

Vu seče je nakraj brega 
Počel cvesti glog. 

15. VII. 1914.. 


Zarana so došli, ja sem još spal, 

Crleni i zdeni, zmržnjeni si, 

Žganico sem brže s poličem dal, 

A jognja od snočka je bilo v peči. 

Na bregu je veter rezal kak nož, 

Ne nikoga čuti, samo čkome; 

Do froštuka dvapot zišli so vdož, 

I kaša se puši na stolu z zdele. 

A1 došlo je sonce; z žotom kantom 
Donašal sem vino, puščal se v beg; — 
Preleva se se, samo pesma s pesmom 
Tijam na tretji otišla je breg. 

Pijani smo se pelali domo 
I nekak do prve došli grabe, 

Prehitili smo se, ne zabim to: 

Nevesta me kušnola tripot v jame. 

17. VII. 1914. 



3. VIŠNJE 


Višnje cveto kak mleko, 
Beli se oblak niše, 

Sonce i zemla diše, 

Došel sem, došel nazaj! 

Dogo granje je leko, 
Žilica šaka cvete, 

Vesel sem kakti dete, 
Nekaj bi štel, ali kaj? — 

Belo je nebo meko, 

Se je vu jednem cvetu, 
Oblaki nekam iđo; 

Štel bi i ja daleko 
Š njimi po zlatem svetu, 
Štel bi, al prešlo je to! 

Višnje kak mleko cveto. 
Nebo je belo i meko, 

Po njem daleko, daleko, 
Oblaki nekam ido! 

7. lipnja 1913. 

4. LASTAVICE 

Došle so denes. Videl sem dve. 
Iščo si gnezdo okraj hiže. , 


Lete polako. ^ 

I pitam sako: 

»Kaj ste nam donesle, male, drage ftice? 

Vi z vetrom letite 

Čez široko morje, gde me nigdar ne bo, 

Gde je navek sonca i leta pono nebo. 

Kaj ništ ne velite?« 

Onkraj kleti lečo mlade lastavice 
I gnezda glede. 

Kaj so nam donesle?' Sonce, srečo, mladost, 
Žito, vino, cvetje, pesme i staro radost! 

Dok išle su čez tuđi nekod svet, 

Tu čakala je na nje stara klet. 

I zato čkome, 

Samo lete, 

Pone sreče, 

I sonce i nebo i brege glede! 


16. VII. 1914. 




5 , PLAVO NEBO 

Na prislonjo pred podrum smo seli, 
Kraj nas je pijar pon, 

Skrilake smo na travo si deli — 

Zvoni čez brege zvon. 

Mi molimo na polne tu Boga, 

A z breskvi cvet curi, 

Leti kraj granja pozlačenoga, 

Na vetru se beli. 

Okomimo ... i tak lepo i leko 
I nebo je i s8 ... 

I mislimo na nekaj daleko, 

A zvoni zvone ... 

19. VII. 1914. 


6. MESEČINA 

Zažaren je zišel, krvav i crlen, 

I visi nad golom šumom, 

A oblak se prožil po nebu zelen, 

Se niže se spušča k bregom. 

Odnekod na vetru doletel je glas 
I otišel nekam čez noč ... 

Mi ne znamo ... on je to čakal na nas 
I rekel je zbogom plačoč ... 

Vele, dok je mesec krvav i crlen, 

Da smrt se sprehađa s kosom ... 

Gle, kak nas gledi čez te oblak zelen 
I visi nad golom šumom — — — 

18. VII. 1914. 

7. STARI GRAD 


LETO 


Za onem bregom stari grad stoji: 

»I on, koj otpre sam železne vrata, 

V podrumu bode našel bednje tri, 

Do vrha pone kufra, srebra, zlata.. .« 

To pripovest je stara; kulko pot 
Ja čul sem za njo i veruval jesem 
I spravlal sem se na daleki pot 
I mislil iti tam, al išel nesem. 

Pramalet dok je i nebeski lok 

Pon zvezdi dok se tam nad bregom kresi ; 

Tak jezero me vleče otod rok: 

O grad, moj grad, kak lep i čuden jesi! 

Med zlatom, znam, da ja bi našel njo, 
Princezo, koja spi, nit se ne krene, 

Al znam, da strašno je daleko to, 

I nikadar da onde ne bo mene. 


1. POD OREHOM 

Sonce je hitilo tenje 

Čez granje po rose i sakod po trave, 
I lete na megle, zelene i plave, 
Ranješnje, splašene senje. 

Žito kak morje se niše, 

Kraj steže i međe se brazde so žive 
I beže i šume i bele i sive, — 

Se ji je saki čas više. 

Deklin breg digel je glavo, 

Čez granje i megle i tam je i neje, 
A sonce hice i seje 
Tenje i ranje plavo! 

9. lipnja 1913. 


30. maja 1913. 


2. LEPA KATA 

S podolja seno diši, 

A črešnje so lepe, crlene, 

Na nebu sonce gori, 

I list je se niti ne gene. 

Kraj zdenca dogo stoji 

Z vedricom vre soseda Kata 

I v zdenec nekaj gledi, 

Vedrica je v soncu ji zlata. 

Crnina i zima i kmica 

V globokem zdencu leži, 

A Kata i zlata vedrica 
Vu vročem soncu blešči. 

Na glave je robec crleni, 

Kak jogenj žarki gori... 

Pospani so oblaki leni, 

S podolja seno diši.. . 

2. VI. 1913. 


3. KOSTANJ 

Prijatel moj stari, zakaj tak šumiš? 

Kesno je i noč je, zakaj vre ne spiš? 

»Gledim te zdavnja tak i prezmišlavam, 

»Kak teško je pametnem takvem glavam!« 

Ti mi se špotavaš, ja to dobro znam, 

Ali vezda moreš; baš sem čisto sam. 

»Ja ne špotam se, al gledim te dogo 
»I razmem tvoje misli se i togo.« 

Ja žalosten nesem, zakaj bi i bil? 

I dobre sem vole, malko sem i pil. 

»A kaj bo zutra, kaj bo potlam zatem, 

»Dok plakal se boš za tem krajem zlatem?« 
Kaj? Zutrašnjica mi neje na brige; 

Plakati se ne znam, — eto, to je se! 

»Al poveč mi, dok skupa smo tak sami, 

»Kaj tebe ova zemla niš ne mami?« 

Ja nazaj već ne mrem, da bi baš i štel, 

Drugi me je život odnesel i zel. 

»Al ove život lepši je i slajši, 

»I da ga poznaš, tu bi ostai rajši!« 

Vu tem kraju poznam samo svojo bol, 

Zato sem zakopal ovde srca pol. 

»Da poznaš starce, koj so ovde bili, 

»Veselo kak so delali i pili!« 

Vmrli so i oni, tam na grobju spe, 

Mesto nji se vezda drugi vesele. 

»Da poznaš ovo nebo, zvezde ove, 

»I ovo zemlo, kaj te k sebe zove!« 

Preveč dobro poznam se kraj sebe to, 

Zato ne mrem pota najti vre domo. 

»O, dojdi k nam, još neje se zgubleno, 
»Mladosti cvetje cvelo bo crleno! ...« 

Lako noč, moj stari! Zdavnja spi vre se, 
Mesečina ide samo kraj steže. 

10. lipnja 1913. 


r 


4. PESMA Z DRUGOGA BREGA 

Tam dole samo šume se plave, 

Čez vedro nebo vrana preletava, 

Vu toplem vetru dremle zrela trava, 

Pesme žalosne reci sim lete: 

»Zakaj si me pustil, samo me ostavil, 

»Otišel si nekam, nesi mi ni javil! 

»I ja ne znam kam bi od žalosti svoje, 

»Zakaj si me pustil, drago srce moje? 

»Svilo sem si slekla, vrata sem zaprla, 

»Sama sem i znam, da bodem skoro vmrla!«... 

Na drugi breg mi joči tam glede, 

A veter z mekem listj em poigrava, 

Šumi i šepče; spi kraj pota trava, 

I samo šume v soncu se plave. 

4. lipnja 1913. 


5. PRED VEČER 

Čez pola idem čisto sam, 

A trava je vužgana, 

I šuma je pospana, — 

Ja moram brže biti tam ..... 

Tam, gde se bregi zelene, 

Vu mesečine mlačne 
I sive i oblačne, 

Tam najdem srečo: ništ i se ..... 

Čez pole to i šumo to, 

Ja ne znam, je li ziđem, 

I zato idem, idem, 

A pot je dog i dogši bo. 

Crni se mrak i strah v šume 
Za sakem drevom čaka, 

A mene žela jaka 

Se dale vleče kraj seče — 

Tam gore, gde je ništ i se, 

Gde sen mi proži roke, 
Globoke i visoke, 

Od mirni zvezdi čez granje! 

17. lipnja 1913. 

6. POZDRAVLENJE 


Nečega se navek ja bojim, 

A1 čega, ne znam, ne mrem zagoniti; 
V mraku samo čakam i stojim, 

I to je tak i drugač ne mre biti. 

Znam, da jempot nešče dojde sim, 

A1 što i gda, to nije moči reči, 

Ja ga čakam, čakam i gledim: 

Pove mi morti, kaj se ne srne zreči. 

Njega nega, nit je živel gda, 

A1 mesec tenjo more mu prijeti, — 

Se on pote, se on steže zna, — 

I on bi mojo pamet mogel zeti. 

Pozdravlenje samo dok zvoni, 

Za njegve crne onda zabim trage, 

Vu tišine saki list čkomi, 

I čujem reči blažene i drage. 

""Ta molitva zableni zvonov 
Starinska to je duša, soza mraka, 

Pesma zvezdi, senja ti bregov 
Njo razme ovde cvet i trava šaka. 

Ta molitva je nebeski dar; 

I zvoni dalko, dok zvone srebrni, 
Vidim: angel spušča se čuvar, 

I moji poti neso više crni. 

19. lipnja 1913.. 


7. CRN — BEL 


Crn — bel.... crn — bel.... 
V trsju popeva, 

Grozd je dozreva .... 

Cm — bel. 

Dok večer se zmrači, 

On pesmo zavlači, 

Drago, starinsko, 

Veselo vinsko: 

Crn — bel.... crn — bel 

Jesensko to pesmo 
Mi čuli vre jesmo 
Tri večeri tu .... 

Crn — bel.... 

I znamo, da leto 
Otišlo je, eto — 

Baš kakti vu snu .... 

Crn — bel.... crn — bel.... 

14. jula 1914. 

3. POD BRESKVAMI 


JESEN 


1. GROZD JE 

Bregi so se zlatom pozlatili, 

V crlenem listju rosno grozdje spi, 
Grozdi so se zmed redov poskrili, 
Cehulka samo gdegde vun gledi. 

Kraj brajdašev stara je imbrina, 

A šipelina dole pod črešnjom, 
Kraj steže debela je belina, 

I preplečo se tri muškati š njom. 

Saki trs je ščvrknjen i prigible 

Sto let vre staro glavo do zemle, 
Lozje se na kraj kolja leko zible 
I listi komaj na njem se drže. 


Crlene i žote breskve cure, 

Pripeče sonce, mušice lečo, 

Megle se vre po ledinaj vlečo, 
Odnekod mi suhe trave diše. 

Crlene so breskve, kasno je vre, 

Moral bi pono torbo nabrati, 

Drage bi svoje moral poslati 
So lubav i žalost v šake breskve. 

Poslati bi moral breskve ja nje, 

Makar je negde dalko prek morja; 
Dok jo rumena pozdravi zor ja, 
Crlene kraj nje nek breskve diše! 

7. lipnja 1913. 


Nabral sem škrilaka vre ponoga, 

I med crninom muškat se žoti. . . 

£>ale idem, steza je još doga, 

V škrilaku grozdje vu rose još spi... 

17. lipnja 1913. 


5. JESENSKI VETER 

Najempot, naglo, kak da bi kaj zrusil,. 

V noči se je odnekod k nam zabusil 
I obišel je klet, 

Ves raspotan i spet, 

Zaletel se je, stal, 

Kam dale? Neje znal... 

Mi poslušamo ... Vre na kraj brega tam 
Čez. pola ide, a ne zna kod i kam. 

Mir je v kleti, 

Temno sveti 
Lampica. Mošt nam curi 

V čeber. Kočnica skeči. 

Prešpan pritišće 
Grozdje i stišče. 

Moral bi stati, 

Mošta zle jati, 

1 A ne če mi se, tak sem pospan ... 

Još samo malo — vre bo zlejan, 

Baš nekak lepo tenko curi... 

Striček popeva, 

Peč se razgreva .... 

Za čas nazaj nas veter zbudi. 

22. VII. 1914. 


6. KUM MARTIN 


Kum Martin za trijemi bregi 
Imal je klet, 

Kum Martin rad se i veseli; 

Za pesmo, dok s pijara curi, 

On je zavzet. 

I jempot v mraku, kesno v jesen, 
Došli smo tam, 

A vune veter puhal je zden, 

I dim se vlekel z jognjišča len, 
Crnel se tram. 

Na jogenj on je hitil kračje, 
Puhal i klel, 

V zelene dal je mošta kante, 

Koštanja v ponjvo s crne pute 
Brzo je del. 

I dok smo tak prigreli se mi, 
Pesme, kaj znam, 

iSpopeval ja sem; — jogenj gori, 

Kum Martin stane; jeden, dva, tri, 
Počel je sam: 


7. V MRAKU 


»Pijmo, braco, vince, voda naj stoji, 

»Nek jo pije žaba, kaj vu nje leži! 

»Glete mene, braco, kaj sem vodo pil, 
»Moral boin vumreti v mlade mladosti,. 
»Ženu ostaviti v tuge, žalosti. 

»Mene zakopajte v Jezuševo klet: 

»Noge obrnite k vinskem gantarcem, 
»Glavo obrnite k vinske pipice, 

»Pipico odškrnte vince naj curi, 

»Nek se vžije duša, kad se telo ni.. . .<« 


I kesno mi smo išli domo ... 

»Zbogom pajdaš!« 

Oblačno nebo, dežđa još bo, 

A senje, koje z nami ido, 

Vleče lampaš. 

* 

Kum Martin za trijemi bregi 
Imal je klet... 

V rake kum Martin tiho leži, 

A jesen dojde, vince curi, 

Vesel je svet! . .. 

10. lipnja 1913.. 


Smrklo se. Listje šumi. 

Ostali smo sami pred kletjom. 
Jogenj za kostanj gori, 

Nagible se svetio k oblokom. 

Zadnji tu večer sedimo. — 
Sprešano je se, 

Mošt je vu lagve, — 

I kola zutra dojdo po nas. 

Jogenj se žari. Gledimo, 

Kak othađa dim 
I na vetru š njim 
Jesenski dragi, najlepši čas. 

Moj stari pipo zapušava 
Morti vre deseti pot, 

Kremena išče, okresava: 

»Zutra moramo na pot! 

Bog zna, je 1’ več gda 
Tu borno nazaj!« 

Ja ga razmem i gledim. 

»Bog zna, što to zna!« 

Z jognja ide z vetrom dim — 
Popevke je kraj .... 

21. VII. 1914. 



ZIMA 


2. KLET 

Bila je doga, niska i stara 
Morti vre više stotino let, 

Ne se na dalko našlo ji para — 
Prava negdašnja gorična klet. 

Najprvo preša, kmična i pona 
Pavočin, brenki, sočja, drevja, 
Onda se došlo v hižo, al ona 
Baš po gospodski bila je sa. 

Postele dve, kraj zida ormari, 
Veliki stol i stolci s kožom, 

Sveci na steklu, dobri čuvari, 
Kupleni zdavnja skupa s kletjom 

Pone so bile police bele 
SakvaČkih kantic i pijarov, 

' Saki je oblok svoje bil fele, 

Sako stekelce na šest voglov. 

* 

Došla je starost malo pomalo, 
Rastrgla telo, žile, kostje, 

I od mrtveca nam je ostalo 
Pletera kup i vrpa zemlje. 

24. VII. 1914 

5. MEĐAŠ 


Međaš Benkina 
S pijarom vina 
Došel je okraj polna po nas: 

»Vu moje kleti 
»Je kaj videti, 

»Morate z menom, imate čas!« 

Pred klet smo zišli 
I tam otišli, 

S kroha se kakti s pekla kadi: 
»Kobase, meso 
»I čurke gde so, 

»Stalno veseli borno i mi!« 

Čmrži klečica, 

Curi žganica 

V stekleno kanto kakti krištal: 
»Prestiraj stola, 

»Ja spravim kola, 

»Nejdemo nikam, da ga je dal!« 

Soze pijari 
Kraj jognja stari, 

Ćurke vu crne ranjaj diše: 

»Je, štel sem reči, 

»Bermeta zleči 

»Borno ga pili se do zorje!« 




Čmrži klečica, 

Curi žganica, 

I vu zdele krampampula vri: 
»Primekni čašo 
»Za lubav našo, 

»Nek domovina z nami živi!« 


* 

Međaš Benkina 
S pijarom vina 

Nigdar več došel ne bode k nam; 
Ni njegve kleti 
Neje videti, — 

Zrušili so jo, prazno je tam! 

Dok v brege zajde 
I tam nas najde, 

Nekam daleko, tožno gledi: 

»Je, drugač nejde, 

»To se ti prejde, 

»Borno otišli skoro i mi!« 

3. lipnja 1913. 


NAPOMENA UZ STIHOVE »Z MOJIH BREGOV« 

Ciklus pjesama »Z mojih bregov« pisan je u podrav¬ 
skoj kajkavštini i ostao je nedovršen. Ta se kajkavština raz¬ 
likuje od zagrebačke pa tako i od književne kajkavštine. 
Neke su forme i u današnjem književnom govoru već na 
prvi pogled razumljive, tako n. pr.: Z menom (sa mnom), 
s tebom (s tobom), ji (ih), nji (njih), tebe (tebi), zatem (zatim), 
zutra (sutra), steza (staza), megla (magla), čakati (čekati), 
čeber (čabar), zemla (zemlja), lozje (loza), list je, cvetje.., 
grobje, črešnje, slajši, rajši, itd. Valja napomenuti da Ga- 
lović piše glas o gdje u štokavskom i zagrebačkom kajkav¬ 
skom stoji u, tako: vroče, sonce, vdož (uzduž), pon, dog, 
nekod, sakod, otod, prožiti se, toga (tuga), soseda, lok (luk), 
globok (dubok), roka, žoti se (žuti se), itd. 

Kako u stihovima ima nekoliko za štokavce nepozna- 
tijih riječi, prilažem tumač neobičnijih riječi, po g. Ivanu 
M. Stankoviću, koji je god. 1914. bio kapelan u Peterancu, 
rodnom mjestu Galovića. 

Bednje tri, tri bureta, 

Brajdaš, drvo, na koje se uspinje loza u vinogradu (čar- 
daklija). 

Brenka, mala bačva, 

Čehulka, čehulja od grozda. Belostenec: čehulica. Vuk: či- 
hulja, čehuljica. Nekoliko zrna s peteljkom, kad 
se od grozda očene. 

Crlen, crven. 

Crnina, mrak. 

Cvetd, cvjetaju. 

Čurke, kobasice zvane devenice. Isto tako i gumene cijevi 
(šlauhi) za štrcan je vinograda. 

Črevec, biljka. U Srijemu: mišjakinja. Belostenec: črevca 
trava. Der Hiihnerdarm. 

Domo, kući 

Gantarci, Belostenec: gantar, lagvi, cantherius. 
lmbrina, vrsta grožđa. 

Isčo, traže (iskati). 

Jogenj, oganj. 

Kračje, granje, suha loza. 

Kroh, krov. 

Kušnola, poljubila (kušnuti). 

Krampampula, rakija, kuhana u zdjeli sa šećerom, koji se za¬ 
pali. Kada alkohol izgori i tekućina prevri, 
pije se poput punča. 

Kega, nema ga. 

Pavočina, paučina. 

Pipa, lula. 

Pijar, pehar. 

Polne, podne. 

Potlam, poslije. 

Poveč, reci (povedati). 

Ponjva, zdjela, šerpenja. Belostenec: Ponjva, sartago, frise- 
tarium. 

Puta, drveni sud, što se nosi na leđima. 

Raspotan, razuzdan (vjetar). 

Šipelina, vrsta grožđa. 

Škrilak, šešir. 

Te, taj. 

Penje, sjene. Belostenec: Tenja, umbra. 

T ijam, čak. 

ZJeč, više. 1 
Vezda, sada. 

Vre, još, već. 

Voglov, genitiv pl. od vogel, ugao. 

Vune, vani. 

Zdavnja, odavno. 

Žganica, rakija. 

NAPOMENE 


Kako na kraju prve knjige Galovićevih Pjesama nije 
donesen popis tamo uvrštenih pjesama, to se ovdje navode 
sve njegove pjesme po redu, kako su unesene u prvu i drugu 
knjigu. Na prvom je mjestu naslov pjesme, zatim datum 
ili samo godina, kada je pjesma napisana, zatim — ako je 
štampana — gdje je prvi put ili i dvaput izašla, napokon, 
na kojoj se stranici prve ili druge knjige ovoga izdanja sada 
nalazi. 

Tekstovi pjesama uvršteni su prema štampanoj redak¬ 
ciji, ako nisu naknadno za zbirku od autora ispravljeni. Ima 
nekoliko takvih slučajeva. Tako u Staroj priči (od 8. V. 
1909.), koja je izašla u Hrv. Smotri, VI., 1910., str. 20., pa 
u pjesmi Harfa (od 11. IX. 1909),, gdje u zadnjem stihu 
stoji mrtvoga pjevača mjesto bliedoga pjevača. I t. d. 

Listovi, gdje su pjesme prvi put izašle, označeni su 
kraticama. Te kratice osnačuju: Ć.M. — Veliki Ćirilo-Me- 
todski koledar za god. 1908.; D.O. - Domaće Ognjište; 
H.K. - Hrvatsko Kolo Matice Hrvatske; H.P. - Hrvatsko 
Pravo; H.S. - Hrvatska Smotra; Hrv. - Hrvatska; Knj.N. 
- Književne Novosti; Knj.P. - Književni Prilog; Knj.R. - 
Književna Republika; MI.H. Mlada Hrvatska; MLL. - Hr¬ 
vatska mlada lirika; Pobr. - Pobratim; Pros. - Prosvjeta; 
Savr. - Savremenik; V. - Vienac; Z. - Zora. 

PJESME, KNJIGA PRVA 
PRVI POKUŠAJI, pjesme od 1903 do 1908. 

Strana 

1. Prolog, 25. V. 1903. Naslov prvobitni: Prelude, 
onda Jesen, napokon Prolog. Prva sačuvana Ga- 


lovićeva pjesma.. 109 

2. Epilog..., 30. V. 1903 110 

3. Phantazija... 16. VI. 1903. Prvobitni naslov: 

U noći .Hl 

4. N. F., ciklus od sedam pjesama: 

1. Njoj..., 13. IX. 1903. 111 

2. Jutro, 15. IX. 1903. 112 

3. U spomen 8. rujna 1903., rujan 1903. . . 113 

4. Ruža, 20. IX. 1903. 113 

5. U zimi, 1. X. 1903. 114 

6. Ljubav, 20. X. 1903. 114 

7. U noći, 28. X. 1903. 115 

5. U spomen 11. listopada 1903., Prva štampana 

Galovićeva pjesma. H.P., 10. X. 1903. . . . 116 

6. U magli, XII. 1903. 117 

7. Pjesma u prozi, 20. XII. 1903. 118 

8. Molitva, 1904. 119 

9. Suton, 1904. 120 

10. 24 ožujka 1904. . 121 

11. Oluja, 14. VII. 1904. 121 

12. Finale, 1904. 122 

13. Svojoj pjesmi, 1905. 123 

14. Sappho, 1905. 124 

15. San pjesnika, 1905. 125 

16. Afroditi, 1905. 127 

17. Moje selo, ciklus dvanaest soneta: 

1. Prolog , 10. V. 1905., Pobr., 1905/06., br. 4., 


2. U sumračju, 1905., Pobr., 1905/06., br. 15., 
str. 315. Prvobitni naslov glasio je »U vrtu«. 

Tako je u Pobr. štampano . . . . 128 

3. Na Veliku subotu, 1905., Pobr., 1905/06., 

br. 14., str. 300. 129 

4. Na groblju, 1905 . 129 

5. Ona, 1905. . 130 

6. Na obali, 1905. 130 

7. Očinskome domu, 1905., Pobr., 1905/06., 

br. 13., str. 282. 131 

8. Proljeće, 1905., Pobr., 1905/06., br. 10., 

str. 215. U Pobr. izmijenjen stih 7.: bijela 
mj. nježna, a u stihu 12.: ljubim svoju 
pjesmu mj. ljubim svoju dragu. . . . 131 

9. Ljeto, 1905., Pobr., 1905/06., br. 10., str. 215 132 

10. Jesen, 1905., Pobr., 1905/06., br. 10., str. 215 132 

11. Zima, 1905., Pobr., 1905/06., br. 10., str. 215 133 

12. Epilog, 11. V. 1905. 133 

18. Bez naslova, 1905., Pobr., 1905/06., br. 16., str. 

343. U Pobr. »kolo« mj. »kankan« .... 134 

19. Saloma, 1905. 135 

20. Suncu, 16. VI. 1905. 136 

21. Pjesma bez naslova, 13. IX. 1905. 137 

22. Apolonu, sonetni vijenac, fragmenti, 12. X. 1905. 138 

23. Bakhu, 18. X. 1905. 142 

24. Zašto?, 1905. 143 

25. U ekstazi, 1905. Prvobitni naslov: Luđačka pjesma 143 

26. Lristitia, 1905. Prvobitni naslov: Zadnja pjesma 144 

27. Divorgons! 1905. 146 

28. O, kad bih mogo ..., 1905 . 146 

29. Njima, 1905. 147 

30. A porta inferi, 1905. 148 

31. Priča, 1906., Pobr., 1905/06., br. 12., str. 249. . 148 

32. Noću u tišini, 1906., Pobr., 1905/06., br. 15., str. 

323—324 150 

33. Tamo na morskoj pučini..., 1906., Pobr., 

1905/06., br. 18., str. 379. 151 

34. Hrvatskoj, 1906. Pobr., 1905/06., br. 20 ., str. 417. 152 

35. 30. travnja, 1906., H.P., 30. IV. 1906. ... 153 

36. Bez naslova, 1906. Naslov također bio: Sada i 

onda, zatim: Prolog.153 

37. U davno doba, 1906.. 154 

38. U starome kraljevskom dvoru..., 11. IX. 1906. 155 

39. Idila, 12. IX. 1906. 157 

40. Kuda si se vinula, misli..., 1906. (U rukopisu 

nema naslova). .159 

41. Sjećanje, 1906. 160 

42. Božični soneti, I.—IV., 1906., H.P. 24. XII. 1906. 161 

43. Zimske pjesme, I. i IV., 30. XII. 1906. . . . 162 

44. Zimske pjesme, I.—XII., H.P., 30. III. 1907. . 164 

45. Confiteor ... 1907. (Čini se, da pjesma nije do¬ 
vršena). .167 

46. Shakespeare, nedovršen ciklus: 

1 . Prolog, 1907. 169 

2. Ofelija, 1907. '.169 

3. Perdita, 1907. 170 

47. Susret, 21. II. 1907. Anagram: Slavi Sadilovoj . 170 

48. Slušaj, kraljice ..., 18. I. 1907. U rukopisu nema 

naslova . . . . . . ■ . . . . 171 

49. Tomi Blažeku, 27. II. 1907., H.S., II., 1907., 


50. Chanson, 1907. . 173 

51. Hetera, 18. III. 1907. 173 

52. Za lijepih, proljetnih dana, 1907. 175 


53. Lotos, 23. IV. 1907. Preradba te pjesme je kraća, 
ali neizrađena. Iza prve strofe, kako je u ovom 
tekstu, slijedi uputa u prozi: Dolazi k njoj lju¬ 
bavnik, ona se ljubila s njim, ali je on jednoć 
ostavi, a ona čezne za njim i zaboravlja prinijeti 
jednoga dana žrtvu Iziđi. Svećenici je prokunu, 
a ona izlazi slomljena iz hrama, kraj velikoga 
obeliska klone na zemlju moleći se Iziđi, da joj 
pomogne. Izida joj se smiluje i pretvori je u 
bijeli lotos .176 

54. 13. svibnja, 25. IV. 1907., H.S., II., 1907., str. 447. 

Neke izmjene u tekstu prema rukopisu . . . 180 

55. San, 7. VI. 1907. U rukopisu nema naslova. . . 181 

56. San, 15. VI. 1907. 181 

57. Niz dvoranu sjajnu..., 7. VI. 1907. . . . 183 

58. Afroditi, 27. VI. 1907. 183 

59. Pred spomenikom A. Starčevića, 1907. H.S., 

111., 1907., str. 57—60 i H.P., 27. VII. 1907. . 186 

60. Na grobu srpanjskih žrtvi, 1. VII. 1907 ĆM 

1908., str. 133.! 189 

61. Chanson sans paroles ..., jesen 1907. . . . 191 

62. Jutro, 12. X. 1907. 192 

63. Balada, 12. XI. 1907. .194 

64. Balada, XI. 1907. 195 

65. U magli, 1908., H.S., IV., 1908., str. 36. . . 196 

66. Tamara, 8. I. 1908. 197 

67. Zimska priča, 9. I. 1908. 198 

68. Pjsma ljeta, 26. II. 1908. 19 § 

69. O ponoći, 19. VI. 1908., Peteranec. . . . 200 

70. Ponor, 21. VI. 1908., Peteranec .... 202 

71. Samoća, 10. VII. 1908., Prag.202 

72. La dame aux camelias, 11. VIII. 1908., H.K., 


73. Božična priča, 1908., H.S., IV., 1908., str. 401. . 204 


PJESME, KNJIGA DRUGA. 

NEIZDANA ZBIRKA PJESAMA, kako ju je složio i za 
štampu spremio autor 8 . V. 1911. 

I. Predigra: 

1. Aleluja, 1907., H.S., IV., 1908., str. 125. . 7 

2 . Badnje veće, 1907. 9 

3. Praskozorje, 1907. H.S., IV., 1908., str. 372. 

Ovdje je po intencijama autora izostavljena 
treća strofa. Naslov također: Predzorje. 

Postoje tri varijante te pjesme. ... 9 

4. Kad padne mrak, 3. IV. 1907., H.S., II., 

1907., str. 553., pod naslovom: Kad padne 

noć .10 

5. Romantika, 3. IV. 1907., Ć.M., 1908., str. 

133 .U 

6. Ovidije, 4. XI. 1907, Ml.H, I, 1908, str. 6. 11 

7. Suton, 17. IV. 1907, Ć.M, 1908, str. 134. 12 

8. U sumračju, 8. I. 1908, H.S, IV, 1908, 

str. 372. 13 

9. Opojnost, 4. XII. 1907, H.S, IV, 1908, 

str. 372. 13 

10. Bajka, 6. I. 1098, H.S, IV, 1908, str. 116, 

Autor je izostavio treću strofu, kako je bila 
štampana u H.S. Naslov ove pjesme glasio 
je prije: Balada .13 


III. Večernji akordi: 


Strana 


1. Divorgons! 9. III. 1908, Ml.H, V, 1912, 

str. 52. .20 

2. Saloma, 1910, Ml.H, IV, 1911, str. 260 20 

3. Kocturne, 7. I. 1908, H.S, IV, 1908, 

str. 372. . 21 

4. Karneval, 7. I. 1908, H.S, IV, 1908, str. 

71. Autor je iz štampanoga teksta izostavio 
treću strofu i dodao posljednju ... 22 

5. U sjeni večeri sive ..., 13. IV. 1908, H.K, 

IV, 1908, str. 183. i H.S, IV, 1908, str. 372. 23 

6. Oblaci, 1908, Ml.H, II, 1909, str. 131. . 23 

7. San, 2. II. 1908, H.K, IV, 1908, str. 

182—183. i H.S, IV, 1908, str. 372. . . 24 


II. Improvizacije: 

1. Vizija, 1907, H.S, II, 1907, str. 70. Prvo¬ 

bitni naslov bio: Sonet. Ovaj je tekst izmi¬ 
jenjen prema štampanome. Možda je ova 
pjesma nastala god. 1906. .... 

2. Mir, 22. VIII. 1907. H.S, III, str. 400 pod 

naslovom Requies. U zadnjem stihu bilo je 
»njenim« mj. »tvojim« .... 

3. luga, 16. VI. 1908, H.K, 1908. i H.S, IV. 

1908, str. 372. . 

4. Suton ljubavi, 5. XI. 1908, Ml.H, III. 

1910, str. 183. 

5. Samotno groblje, 1908, Sutla, 1908, str. 29 

Znatno promijenjeno .... 

6. Rendez-vous, 9. XII. 1908, H.S, V, 1909. 

str. 19.. 

7. Tišinom tamnom, 7. XI. 1908, H. S, V. 

1909, str. 149. 

8. Sumorni sonet, 1908, H.S, V, 1909, str. 

284. . 18 


IV. Moje čežnje: 

1. Pučina, 1908, H.S, V, 1909, str. 349. . 25 

2. U salonu, 1908, H.S, V, 1909, str. 349. 25 

3. Jutro, 26. I. 1908, H.S, V, 1909, 

str. 348—349. 26 

4. Opsjena, 2. V. 1909, H.S, V, 1909, str. 

349 26 

5. Pavao i Virginija, 7. V. 1909, H.S, VI, 

1910, str. 20. 27 

6. Stara priča, 8. V. 1909, H.S, VI, 1910, 

str. 20. Tekst prema kasnije ispravljenom 
rukopisu .27 

7. Tužni pejzaž, 6. VIII. 1909, H.S, V, 

1909, str. 349. 28 

8. Izgubljeni sin, 6. VIII. 1909, H.S, V, 

’ 1909, str. 349. 28 

9. Agnus Dei, 31. V. 1909, Ml.H, III, 1910, 

str. 183.28 

10. Septembar, 6. X. 1909, H.S, VI, 1910, 

str. 20. 29 


15 

15 

16 

16 

17 

17 

18 

V. Intermezzo: 


Strana 


1. Souvenir, 4. X. 1907., H.S., III., 1907., 

str. 400. . 31 

2. U prozor ju bliedom ..., 22. XI. 1907., H.S., 

IV., 1908., str. 34.31 

3. Nevjesta, 1907., H.S., III., 1907., str. 400 32 

4. Zimska noć, 5. I. 1908., H.S., IV., 1908., 

str. 54.32 

5. Jesenja pjesma, 4. X. 1907., H.S., III., 1907., 

str. 399. . 33 

6. Mjesečina, 1908., H.S., IV., 1908., str. 372. 

U tekstu H. S. umetnuta jedna tuđa strofa 34 

7. Čempres, 1907., H.S., III., 1907., str. 399 34 

8. Večer, 1908., H.S., IV., 1908., str. 372. . 35 

VI. Glasovi šutnje: 

1. O ponoći, 7. VIII. 1909., Ml.H., III., 1909. 

str. 60. . 

2. Maska, 11. VIII. 1909., H.S., VI., 1910. 

str. 143. . 

3. Mrtvi san, 26. VIII. 1909., Ml.H., III. 

1909., str. 60. ...... 

4. Harfa, 11. IX. 1909., Ml.H., III., 1909. 

str. 20. . 

5. Mutni stihovi, 11. IX. 1909., Ml.H., II. 

19p9., str. 20. 

6. Na plesu, 21. IX. 1909., H.S., VI., 1910. 

str. 20. . 

7. Jeka, 1. XI. 1909., H.S., VI., 1910., str. 38 

8. Vrabac, 28. XII. 1909., H.S., VI., 1910. 
str. 38. Neke izmjene nastale kasnije 

9. Zvijezda večernjica, 28. XII. 1909., H.S. 

VI., 1910., str. 38. Prvobitni je naslov bio 
Večernja zvijezda. Tako je štampano u H.S 

10. La Boheme, 30. XII. 1909., H.S., VI. 

1910., str. 38. 


36 

36 

37 

38 

38 

39 

39 

40 

40 

41 

VII. Na prolasku: 


1. Mrtvi dani, I.—IV., 25. I. 1908., Ml.H., 

II. , 1908., str. 3—4.42 

2. Elegija, I.: 15. XI. 1907., II.: 16. XI. 1907., 

III. : 22. XI. 1907., IV.: 23. XI. 1907., 

H.S., V., 1909., str. 185.44 

3. De profundis ..., I.: 29. XI. 1907., II.: 5. 

XII. 1907., III.: 8. XII. 1907., IV.: 8. XII. 

1907. H.S., VI., 1910., str. 93—94. Znatnije 
promjene provedene kasnije .... 46 

4. Ave Maria. .., 1907., H.S., III., 1907., str. 

506—507. 48 

5. Nad ribnjakom, 1908., Ml.H., V., 1912., 

str. 9—10 50 

6. Serenada, 30. V. 1909., Ml. H., III., 1910., 

str. 236. 52 


VIII. San sunčeva umiranja: 


1. Danse macabre, 23. I. 1910., H.S., VI., 

1910. str. 143.54 

2. Childe Harold, 24. II. 1910., H.S., VI., 

1910., str. 143. i MI. L., str. 46. . . . 54 

3. Clown, ožujak 1910., H.S., VI., 1910., 

str. 143.55 

4. Večernji zvonovi, 1. X. 1910., D.O., 1912., 

str. 109.55 

5. A porta inferi, 16. X. 1910., Ml.H., IV., 

1911., str. 71. 56 

6. Vrbe, 19. X. 1910., Ml.H., IV., 1911., 

str. 71. 56 

7. Pietd, 20. X. 1910., Ml. H., IV., 1911., 

str. 8—9. 57 

8. Patriotična tirada, 20. X. 1910., Hrv., 

23. XII. 1911. 57 

9. Divlji labudovi, 21. X. 1910., D.O., 1912., 

str. 108.58 

10. Romanca, 22. X. 1910., Knj.P., II., 

1911/12., str. 162.58 

IX. Intimni teatar: 

1. Reguies aeterna, 24. X. 1910., Ml.H., IV., 

1911., str. 71.60 

2. Pred sunčev zapad, 24. X. 1910., Knj.P., 

1., 1910/11., str. 43.60 

3. Bajka mjesečeva, 25. X. 1910., Z., 1911., 

str. 17. U Z. štampano s nekim pogrješkama 61 

4. Bogomrak, 25. X. 1910., Savr., 1911., 

str. 341.61 

5. Imakulata, 26. X. 1910., V., 1912., str. 76. 62 

6. Hrisanteme, 30. X. 1910., Z., 1911., str. 77. 62 

7. Medusa, 30. X. 1910., Ml.H., IV., 1911., 

str. 9. ........ 63 

8. Sunčanica, 1. XI. 1910., Knj.P., I., 

1910/11., str. 103.63 

9. Manon, 1. XI. 1910.64 

10. Carmenina smrt, 2. XI. 1910., Ml.H., IV., 

1911., str. 260—261. 64 

X. Stihovi oproštaja: 

1. Balada, 2. XI. 1910., V., 1912., str. 76. . 66 

2. Molitva, 2. XI. 1910.66 

3. Izgubljeni raj, 3. XI. 1910., Z., 1911., 

str. 4. ........ 67 

4. Revolucija, 3. XI. 1910., Knj.P., II., 

1911/12., str. 261. i Ml.H., IV., 1911., 

str. 292. 67 

5. Dvoboj, 3. XI. 1910., Knj.P., I., 1910/11., 

str. 43. 68 

6. Stara kruška, 21. IV. 1911., Pros., 1912., 

str. 444. 68 

7. Plava ruža, 19. IV. 1911., Pros. 1912., 

str. 102. 69 

8. Tragedija, 21. IV. 1911., Ml.H., IV., 1911., 

str. 226. 69 

9. Komedija, 20. IV. 1911., Ml.H., IV., 1911., 

str. 226. 70 

10. Ka straži, 7. V. 1911., V., 1912., str. 76. . 70 

XI. Starinski motivi: 

1. Zaboravljeni perivoj, 24. II. 1911., Pros., 

1912., str. 20. i Ml.L., str. 48. . . . 72 

2. Mrtvi Pierrot, 4. III. 1911., Hrv., 23. XII. 

1911.73 

3. Podnevni žar, 25. II. 1911.73 

4. Žalost djevojačka, 19. IV. 1911., Hrv., 

23. XII. 1911.74 

5. Proljetna pjesma, 18. IV. 1911., Ml.H., 

IV., 1911., str. 158. i Ml.L., str. 45. . . 75 

6. Era gia V ora, 27. IV. 1911., Ml.H., IV., 

1912., str. 43 pod naslovom »Tercine«, koji 

je naslov autor kasnije izmijenio ... 76 

7. Missa solemnis, 26. IV. 1911., Hrv., 23. 

XII. 1911. .76 

8. La?npion, 26. IV., 1911., Ml.H., IV., 1911., 

str. 121. 77 

9. Žalosna ljubav, 28. IV. 1911. ... 77 

10. Predvečerje, 9. III. 1910., Ml.H., IV., 

1911., str. 259—260. i Ml.L., str. 47. . . 78 

XII. Triptih : 

1. Putnik, 4. IV. 1911., Savr., 1911., str. 

666—667. 79 

2. Keznana kraljevna, 4. IV. 1911., Savr., 

1911., str. 667. 79 

3. Začarana kula, 4. IV. 1911., Savr., 1911., 

str. 667 80 

1 . Španjolska romanca, ciklus od petnaest soneta: 

1 . Samotnik, 29. X. 1911., Savr., 1912., str. 285. 83 

2. Balkon, 1 . XI. 1911., Savr., 1912., str. 285. . 83 

3. Katedrala, 2 . XI. 1911., Savr., 1912., str. 286. 84 

4. Noćna šetnja, 5. XI. 1911., Savr., 1912., 

str. 286.. 

5. Ložnica, 10 . XI. 1911., Savr., 1912., str. 287 85 

6 . Odlazak, 11 . XI. 1911., Savr., 1912., str. 287. 86 

7. Mramorna klupa, 16. XI. 1911., Savr., 1912., 

str - 288. S 6 

8 . Tajna, 17. XI. 1911., Savr., 1912., str. 288 87 

9. Mrak, 18. XI. 1911., Savr., 1912., str. 374 . . 88 

10 . Čador, 20 . XI. 1911., Savr., 1912., str. 375 . 88 

11. Stara slika, 21. XI. 1911., Savr., 1912., 

str. 375. . 89 

12. Osveta, 22 . XI. 1911., Savr., 1912., str. 376. 89 

13. Crni konjik, 23. XI. 1911., Savr., 1912., 

str. 376. 90 

14. Divlji plamen, 24. XI. 1911., Savr., 1912., 

str. 377 90 

15. Šumska tišina, 25. XI. 1911., Savr., 1912., 

str. 377. . .. 91 

2 . Griješna ljubav, 21. I. 1912., Ml.H., VII., 1914., 

str. 24. > 92 

3. Mrtvačka kola, 22 . I. 1912.92 

4. Zamka, 23. I. 1912., V., 1913., str. 104. ... 93 

5. Vodopad, 24. I. 1912. Savr., 1913., str. 347 . . . 94 

6 . Kolodvor, 25. I. 1912., V., 1913., str. 104. . . 94 

7. Otrovna pjesma, 26. I. 1912., V., 1913., str. 104. 95 

8 . Zrcalo, 27. I. 1912., Ml. H., VI., 1913., str. 32. 

i Ml.L., str. 50. > 90 

9. Gozba, 28. I. 1912., Knj.P., III., 1913/15., str. 119^ 

i Knj.N., str 360.gg 

10 . Heliogabal, 29. I. 1912., Ml.H., VI., 1913. str. 3 . 97 

11 . Tamnica, 30. I. 1912., Ml.H., VII., 1914., str. 48. 98 

12 . Čamac, 31. I. 1912., Knj.N., str. 97 . . . . 99 

13. Lutnja, 1. II. 1912., Knj.N., str. 361. i Ml.L., 

str. 49. . 

14. Zastor, 2. II. 1912., Savr., 1914., str. 144. . 

15. Dogorjela svijeća, 3. II. 1912., Savr., 1914. 

str. 297. . 

16. Balkon u snijegu, 4. II. 1912., V., 1913., str. 167 

17. Zločin, 5. II. 1912., Knj.N., 1914., str. 360—361 

18. Radost ljetnoga neba, 6. II. 1912., Knj.N., 1914. 

str. 250.. 

19. Stari portrait, 7. II. 1912., Knj.N., 1914., str. 97 

pod naslovom: Stare slike. 

20. Nož, 8. II. 1912., V., 1913., str. 167. . . 

21. Sveta Tri Kralja, 9. II. 1912., Knj.N., 1914. 

str. 250.. 

22. Procesija, 10. II. 1912., V., 1913., str. 167. . 

23. Sarkofag, 11. II. 1912. 


99 

100 

100 * 

101 

101 

102 . 

103 

103 

104 

104 

105 


24. ČETIRI GRADA, ciklus od dvanaest soneta: 

Venecija. I. Palazzo Ducale, 1912., Pros., 1913., 

1913., str. 262—263. . . . 106 

II. Palazzo Vendramin, 1912., Pros., 

1913., str. 263. 107 

III. Gian Bellinijeva Madonna, 1912., 

Pros., 1913., str. 263. i Ml.L., str. 51 108 

IV. Palazzo Contarini-Fasan, 1912., 

Pros., 1913., str. 264. . . . . 109 

V. San Sebastiano, 1912., Pros., 1913., 

str. 264. 116 

Padova. I. Giotto, 1912., Pros., 1913., str. 325 111 

II. Capella del Santo, 1912., Pros., 

1913., str. 325—326. .... 112 

Vicenza. I. Basilica Palladiana, 1912., Pros., 

1913., str. 326. 113 

II. Teatro Olimpico, 1912., Pros., 

1913., str. 326. 114 

Ravenna. I. Pineta, 1912., Pros., 1913., str. 

326—327. ..... 115 

II. San Vitale, 1912., Pros., 1913., 

str. 327. 116 

III. Večer na moru, 1912., Pros., 1913., 

str. 327. i Ml.L., str. 52. . . . 117 

25. Daljina, 1913., Pros., 1913., str. 62.118 

26. Antinojeva smrt, ciklus od dvanaest pjesama, 

1913., Savr., 1915., str. 98—100. i ponovno Savr., 

1919., str. 318—323. 119 

27. Zavodnik, ciklus od pet pjesama: I.: 29. I. 1914.; 

II.: 4. II. 1914.; III.: 5. II. 1914.; IV.: 6. II. 1914; 

V.: 7. II. 1914. Knj.N., str. 193. i Ml.L., str. 

53—55.. . 126 


Z MOJIH BREGOV... 

Mojemu ocu, 27. V. 1913., Knj. R., 1925., str. 479 131 

Pramalet 

1. V trsju, 15. VII. 1914., knj.R., 1925., str. 480. 132 

2. Kopači, 17. VII. 1914., Knj.R., 1925., str. 481. 133 

3. Višnje, 1. VI. 1913., Knj. R., 1925., str. 482. 134 

4. Lastavice, 16. VII. 1914., Knj.R., 1925., str. 483 135 

5. Plavo nebo, 19. VII. 1914., Knj. R., 1925., 


str. 484. .. • • 136 

6. Mesečina, 18. VII. 1914., Savr., 1917., str. 103. 

i Knj.R., 1925., str. 485. 137 

7. Stari grad, 30. V. 1913., Knj.R., 1925., str. 486. 138 


L e t o 

1. Pod orehom, 9. VI. 1913., Knj.R., 1925., 

2. Lepa Kata , 2. VI. 1913., Knj.R., 1925., str. 488. 140 

3. Kostanj, 10. VI. 1913., Knj.R., 1925., str. 489. 141 

4. Pesma z drugoga brega, 4. VI. 1913., Knj.R., 

1925., str. 490.. . 142 

5. Pred. večer, 17. VI. 1913., Knj.R., 1925., 


str. 491. . 

6. Pozdravljenje, 19. VI. 1913., Knj.R., 1925., 

str. 492. . 

7. Crn-bel, 14. VII. 1914., Savr., 1917., str. 103. 

i Knj.R., 1925., str. 493. 

Jesen 

1. Grozdje, 17. VI. 1913., Knj.R., 1925. str. 494. 
3. Pod breskvami, 7. VI. 1913., Knj.R., 1925., 

str. 495. . 

5. Jesenski veter, 22. VII. 1914., Knj.R., 1925., 

str. 496. . 

6. Kum Martin, 10. VI. 1913., Knj.R., 1925. 

str. 497—498. . 

7. V mraku, 21. VII. 1914., Knj.R., 1925., 

str. 499. . 

Zima 

2. Klet, 24. VII. 1914., Knj.R., 1925., str. 500. . 
5. Međaš, 3. VI. 1913., Knj.R., 1925., str. 501-502. 
Napomene uz stihove »Z mojih bregov« 

